
FRANKLIN-TÁRSULAT  NYOMDÁJA, 


ELŐSZÓ. 


Ez a könyv az úgynevezett híres könyvek közé tarto- 
zik. Nagy lett a híre egy csapásra, amikor megjelent és az 
egész világon sokféle nyelvre lefordítva olvasgatják érdek- 
lődéssel és élvezettel a lengyel Ossendowskinak eredetileg 
Amerikában angol nyelven megjelent művét. A lengyel tu- 
dós a bolsevikok elől menekült Krasznojarszkból és úttalan- 
utakon Mongolországon és Tibeten keresztül ezer veszede- 
lem közt vágta át magát a Csöndes-Oceánhoz. Hihetetlen 
akaraterővel, csodálatra méltó kitartással, az állandóan eléje 
tornyosuló nehézségek láttára sokszor közel az elcsüggedés- 
hez, de mindannyiszor új erőfeszítéssel járta végig szenve- 
déseinek útját, amelyen szerzett tapasztalatait örökítette 
meg könyvében. 

Híres lett tehát már megjelenésekor, de azóta még híre- 
sebb, mert körülötte nagy tudományos vita keletkezett és 
még nem is ért véget. Hedin Sven a világhírű kutató indí- 
totta meg, aki kijelentette, hogy irodalmi tekintetben mes- 
teri elbeszélés Ossendowski könyve, de földrajzi adatai, kü- 
lönösen Északkelet-Tibetről, hamisak és félrevezetik az 
olvasót. Azután jöttek mások, akik Mongolországban éltek 
évekig és mindenféle tévedést, tódítást olvastak Ossendowski 
fejére. A lengyel író barátja és könyvének amerikai kiadója, 
Lewis Stanton Palen megpróbálkozott az ez idő szerint 
Afrika belsejében időző Ossendowski igazolásával, de a harc 
még nem ült el. Erősen lövöldöznek innen is, túlnan is és 
közben egyre növekszik a híres könyv olvasóinak száma. 

Nekünk a pörbe nem lehet beleszólásunk. Akár jobbra 
dől el, akár balra, mindenképpen rendkívül érdekes olvas- 
mány marad Ossendowski könyve és a tudományos szem- 
pontból kifogásolt részek leszámításával is tanulságos és 
érdekfeszítő az «Állatok, emberek és Istenek», amelynek 
magyar nyelvre fordításával, úgy hisszük, nem végeztünk 
fölösleges munkát. 

Budapest, 1924 november. 


A fordító. 


ELSŐ RÉSZ. 


ÉLET ÉS HALÁL KÖZT. 


ELSŐ FEJEZET. 


Be az erdőségbe. 


Az 1920. év elején lakóhelyem véletlenül Krasznojarszk 
szibériai város volt, amely a Jenisszei partján terül el, ama 
fönséges folyamén, amelynek bölcsője Mongolország napsü- 
tötte hegyei közt van és fölmelegítő életével a Jeges-ten- 
gerbe szakad. Torkolatánál kétszer szállott partra Nansen, 
hogy megtalálja Európából Ázsia szívébe a legrövidebb ke- 
reskedelmi utat. A szibériai tél közepén ott kapott el hir- 
telenül annak az őrült forradalomnak forgószele, amely 
egész Oroszországban dühöngött és ebben a békés és gazdag 
országban a gyűlölet és bosszúszomj szakadékait tépte föl 
és borzasztó vérontást, számtalan meg nem torolt gonosz- 
tettet teremtett. Senki sem mondhatta meg akkor, mi vár 
reá. Napról-napra élt az ember. Senki sem tudta, hogy ha 
elhagyja lakását, visszatér-e oda vagy pedig elhurcolják az 
utcáról és ama torzkép-bíróságok, forradalmi bizottságok 
börtöneibe vetik, amelyek rettenetesebbek voltak és vére- 
sebbek a középkori inkvizició bíróságainál. Ez az üldözés 
nem kímélt bennünket sem, akik idegenek voltunk ebben 
a széttépett országban. 

Egy reggel, amikor egyik ismerősöm meglátogatására 
távoztam hazulról, hirtelen azt a hírt kaptam, hogy húsz 
vörös katona bekerítette a házamat, mert el akar fogni. 
Menekülnöm kellett. A leggyorsabban magamra kaptam isme- 
rösömnek egyik régi vadászruháját, elláttam magamat pénz- 
zel és a város mellékutcáin át, gyalogszerrel a nyílt ország- 
útra siettem. Ott fölfogadtam egy parasztot, aki kocsin négy 
óra alatt húsz mérföldnyire vitt el a várostól, hogy erdővel 
sűrűn benőtt vidék közepén tegyen le. Űtközben fegyvert, 
háromszáz patront, fejszét, kést, báránybőrbundát, teát, 
sót, szárított kenyeret és üstöt vásároltam. 

Behatoltam az erdő belsejébe és félig leégett kunyhó- 
hoz jutottam. 

Ettől kezdve igazi világkóborló lett belőlem, de nem 
is álmodtam, meddig kell majd ezt a szerepet játszanom. 
Másnap vadászni mentem és szerencsésen lelőttem két fajd- 
kakast. Sok szarvascsapára akadtam. Ez biztosított, hogy 
itt nem fogok élelmiszer hiányában szükölködni. De ezen a 
helyen nem sokáig időzhettem. Öt nap mulva, amikor vadá- 
szatról tértem vissza, észrevettem, hogy füst száll föl kuny- 
hóm kéményéből. Lassan a házhoz lopódzkodtam és ott két 
fölnyergelt lovat láttam. Nyergeikre katonapuskák voltak 
erősítve. A kéretlen vendégek tehát künn hagyták fegyverei- 
ket. Már pedig rám nézve, akinél fegyver volt, két fegyver- 
telen ember nem volt veszedelmes. Gyorsan átfutottam te- 
hát a szabad téren és beléptem a kunyhóba. A benne levő pad- 
ról két katona ugrott föl ijedten. Bolsevikok voltak. Nagy 
asztrakán-sapkájukon ott láttam a bolsevizmus vörös csilla- 
gát és zubbonyukon a piszkos-vörös bolsevista szalagokat. 

Üdvözöltük egymást és leültünk. A katonák teát főz- 
tek maguknak. Együtt ittuk ezt a mindig szívesen fogadott 
italt és beszélgettünk, miközben az egész időn át gyana- 
kodva figyeltük egymást. Hogy az ő gyanakodásukat le- 
fegyverezzem, azt mondtam, messzi vidékről való vadász 
vagyok és most azért lakom itt, mert úgy látom, hogy ez 
a vidék nagyon gazdag cobolyban. Ők viszont úgy mutat- 
koztak be, mint katonái egy különítménynek, amelyet a 
városból küldtek ki az erdőségbe, hogy gyanús népséget 
üldözzön. 

-- Tudd meg pajtás, — szólt hozzám az egyik — mi 
ellenforradalmárokat hajszolunk, hogy agyonlójjük őket. 

Ezt úgyis tudtam. Magatartásommal azt iparkodtam 
velük elhitetni, hogy egyszerű, paraszti vadász vagyok 
és semmi közöm az ellenforradalmárokhoz. Egyszersmind 
egyre azon járt az eszem, hogy kéretlen vendégeim eltávo- 
zása után hova mehetnék. 

sötétedett és a sötétségben a két katona arca még ke- 
vésbbé látszott bizalomgerjesztőnek. 

Votkaüvegeket vettek ki a zsebükből és itták. Az al- 

kohol hatása nagyon is észrevehetően nyilvánult. Állandó 
megszakítással, hangosan fecsegtek, azzal kérkedve, hogy 
Krasznojarszkban hány burzsit öltek már meg és hány kozá- 
kot dobtak a folyam jege alá. Később civakodni kezdtek, 
de nemsokára elfáradtak és lefekvéshez készülödtek. 

Ekkor hirtelenül messzire kitárult a kunyhó ajtaja. 
A fűtött helyiség gőze nagy felhő alakjában tódult ki a 
hidegre. Ebből a felhőből, amikor a gőz kissé lecsapódott, 
szellemként bukkant föl egy magas ösztövér parasztnak az 
alakja, akinek fején nagy asztrakán-sapka, testén nagy bá- 
ránybőrbunda volt, ami csak erősítette alakjának masszív 
hatását. Fegyverével lövésre készen állott. Öve alatt ott 
volt az éles fejsze, amely nélkül a szibériai paraszt nem tud 
élni. Szeme gyors és szikrázó, mint a vadállaté, fölváltva 
tapadt valamennyiünkre. Egy pillanat múlva levette a sap- 
káját, keresztet vetett és azt kérdezte : 

— Ki itt a gazda? 

Felvilágosítottam. 

— Szabad az éjjelt itt töltenem? 

— Igen, — feleltem. — Elég a hely mindnyájunknak. 
Igyék egy csésze teát. Még forró. 

Az idegen levetette bundáját és fegyverét a sarokba 
támasztotta. Eközben szeme állandóan rajtunk függött és 
mindazon, ami a helyiségben volt. Régi bőrzubbonyt viselt, 
hasonló anyagból készült nadrággal, amely magas botosba 
volt behúzva. Fiatal, finom arcát gyönge gúny öntötte el. 
Fehér, éles foga villogott. Tekintete átható volt. Borzas 
fején szürke fürtöket láttam. Szája körül elkeseredés vonásai 
látszottak. Azt mutatták, hogy életének nagyon viharosnak 
és veszedelmekben gazdagnak kellett lennie. 

Fegyvere mellett foglalt helyet és fejszéjét maga mellé 
tette a földre. 

— Miért? Ez a feleséged? —kérdezte a fejszére mutatva 
az egyik részeg katona. 

A nagy paraszt tiszta szemével nyugodtan ránézett és 
éppen olyan nyugodtan felelt : 

— Manapság mindenféle népséggel összeakad az ember, 
sokkal biztosabb fejszével. 


Mohón kezdte inni a teát, miközben szeme, mintha 
élesen kérdezne, többször rám tekintett, azután végigröpült 
pillantása az egész helyiségen, mintha feleletet keresne két- 
ségeskedésére. Minden kérdésre, melyet teaszürcsölgetés közt 
intéztek hozzája a katonák, nagyon lassan és óvatosan fe- 
lelt. Végül, hogy megmutassa, hogy elkészült az ivással, 
megfordította a poharát, a megmaradt kis darab cukrot 
rátette a pohárra és így szólt a katonákhoz : 

— Kimegyek, hogy a lovam után nézzek és lenyerge- 
lem a ti lovaitokat is. 

— Jó lesz, — mondta a félálomban levő fiatalabb katona. 

— Hozd be a fegyvereinket is. 

A katonák a padokon feküdtek és nekünk csak a pad- 
lót hagyták. Az idegen nemsokára visszatért, elhozta a 
fegyvereket és a sötét sarokba állította. A nyeregtakarókat 
a padlóra dobta, rájuk ült és lehúzta a csizmáját. 

A katonák és a vendégem nemsokára hortyogtak. Én 
azonban nem aludtam, mert meg kellett fontolnom, hogy 
mi most a teendőm. Hajnalhasadtakor végre elszundikál- 
tam és fényes nappal ébredtem föl. Az idegent nem láttam. 
Kimentem a kunyhóból és egy szép sárga mén fölnyergelé- 
sével találtam elfoglalva. 

— Elmegy? — kérdeztem. 

— Igen. De ezekkel a pajtásokkal szeretnék elmenni, 
— susogta. — Azután majd visszajövök. 

Többet nem kérdeztem tőle, csak annyit mondtam, 
hogy várni fogom. 

Levette a bőrtáskákat, amelyek a nyergén függtek és 
a kunyhó elégett sarkába tette úgy, hogy nem lehetett 
látni, megvizsgálta a kengyelt, a szárakat és elkészülvén 
a nyergeléssel, rám mosolyogva így szólt: 

— Most készen vagyok és fölkeltem pajtásaimat. 

Félórával a reggeli tea után három vendégem elbúcsú- 
zott. Künn maradtam és fát hasogattam a kályhám számára, 
Egyszerre csak bizonyos távolból fegyverdörej hallatszott, 
először egy, majd egy második. Azután csönd lett. Azon a 

| helyen, amelynek közelében a lövések eldördültek, egy csa- 


pat megijesztett császárfajd riadt föl és átröpült hozzám, l 

Egyik magas fenyő csúcsáról szarkacsörgés hallatszott. So- 
káig füleltem az erdőbe, hogy megtudjam, közeledik-e va- 
laki a kunyhómhoz, de teljes volt a csönd. 

A Jenisszei alsó folyásán nagyon korán sötétedik. Tü- 
zet raktam a kályhámban és megföztem a levesemet, mi- 
közben állandóan figyeltem minden kívülről hozzám be- 
hallatszó zajra. Mert az egész idő alatt tisztában voltam 
azzal, hogy a halál áll mellettem és emberek, vadállatok be- 
avatkozásával, hideggel, balesettel vagy betegséggel minden 
pillanatban elpusztíthat. Tudtam, hogy senki sem volt a kö- 
zelemben, aki segíthetne és hogy egyedüli segítségem Isten 
keze, lábam és kezem ereje, pontos célzásom és hidegvérem. 

Figyelésem azonban nem használt. Észre sem vettem, 
amikor az idegen visszatért. Miként tegnap, most is egészen 
hirtelenül jelent meg a küszöbön. A gözön át láttam nevető 
szemét és finom arcát. Belépett a kunyhóba és hangos csö- 
römpöléssel három fegyvert lökött a sarokba. 

— Két ló, két fegyver, két nyereg, két skatulya szá- 
rított hús, féltégla tea, egy kis zsák só, ötven patron, két 
köpeny, két pár csizma. Mindezt nevetve sorolta elő. Való- 
ban, — így folytatta — meglehetősen eredményes vadásza- 
tom volt ma. 

Meglepetve néztem reá. 

-- Miért van meglepetve? — kérdezte nevetve, 
Komu Nujny eti tovarisi? Mit kezdhet az ember ezekkel 
a fickókkal? Igyunk teát és feküdjünk le aludni. Holnap 
más, biztosabb helyre viszem önt, azután elutazom. 


MÁSODIK FEJEZET. 
Útitársam titka. 


Virradatkor ébredtünk, hogy ezt az első menedék- 
helyemet csakhamar magunk mögött hagyjuk. Személyes 
birtokunkat becsomagoltuk a nyeregtáskákba, amelyeket 
az egyik nyergen erősítettünk meg. 

—- Négy-ötszáz versztnyire kell utaznunk, —jelentette 
be kedélyesen az utitársam. 


Iván volt a neve, ami Oroszországban, ahol minden 
második embert így hívnak, rám nézve semmit sem jelentett. 

— Tehát nagyon sokáig fogunk utazni, — jegyeztem 
meg sajnálkozva. 

— Nem tovább egy hétnél, söt talán addig sem, — 
felelte. 

Az első éjjelt az erdőben, szabad ég alatt töltöttük el. 
Vándorlásom másfél éve alatt hány hasonló éjjelt éltem 
át! Nappal kemény hideg volt. A megfagyott hó csikorgott 
a ló patkója alatt. A patkóról leváló hódarabok, amikor 
végiggurultak a megfagyott kérgen, mintha üveg tört volna 
el. Nyírfajdok röpültek föl lusta lomhasággal a fákról. Nyu- 
lak ugrottak le kényelmesen a folyók nyári ágyába. Éjjel a 
szél sóhajtozni és fütyülni kezdett, miközben fejünk fölött 
összehajlította a fák ágait. De a fák alatt szélcsend volt és 
nyugalom. 

Hatalmas fákkal körített szakadékban tartottunk pi- 
henőt. Ott kidőlt fenyökre akadtunk, amelyekből tuskókat 
vágtunk a tűzre. Miután teát föztünk, nekiláttunk az evésnek. 

Iván két fatörzset vonszolt helyünkre, fejszéjével egyik 
oldalukon símára ácsolta a törzseket és síma oldalukkal 
egymásra rakta öket. Azután két végükön nagy éket vert 
közéjük, amely két-három hüvelyknyire elválasztotta egy- 
mástól a törzseket. Ebbe a nyílásba faszenet raktunk és 
láttuk, hogy a tűz gyorsan végigfutott a símára csiszolt 
oldalak egész hosszában. 

— Így még reggel is lesz tüzünk, — mondta. — Ez 
az aranykeresők naida-ja. Mi aranykeresők, akik nyáron és 
télen az erdőkben vándorlunk, mindig naida mellett alszunk. 
Finom dolog. Majd meglátja. 

Fenyðágakat vágott le és lejtős tetőt készített belőlük, 
amelyet a naidával szemben két oszlopra erősített. Ágtetönk 
és naidánk fölött a védő fenyőfák ágai terpeszkedtek. Még 
több ágat is hozott és a tető alatt levő hóra terítgette. Erre 
azután a nyeregtakarókat tettük. Ebben a fészekben Iván 
leheveredhetett és felsőruháját egészen a zubbonyáig le- 
vethette. Nemsokára észrevettem, hogy izzad a homloka 
és hogy homlokát is, tarkóját is ruhaujjával dörzsölgeti. 


— Most jó meleg van itt. 

Rövid idő mulva én is kénytelen voltam a köpenyemet 
ievetni. Nemsokára minden takaró nélkül lefeküdtem aludni. 
Míg a fenyők és tetőnk ágain keresztül csillámlottak a 
hideg, tiszta csillagok és a naidán túl fájó hideg volt, addig 
mi itt kellemesen védve voltunk. Ez éjjel óta nem féltem 
többé a hidegtől. Ha nappal alaposan átfagytam a nyeregben, 
éjjel a barátságos naidával alaposan átmelegítettem maga- 
mat, nehéz felöltőm nélkül pihentem, csak zubbonyban ül- 
tem a fenyőfák alatt és iszogattam a mindig kedves teát. 

Napi vándorlásunkon Iván elbeszélte Transbajkália 
hegyeiben és erdőiben tett aranykereső útjának élményeit. 
Elbeszélése az érdekfeszítő kalandoknak, veszedelmeknek 
és harcoknak eleven sora volt. Iván típusa volt azoknak az 
aranykeresőknek, akik Oroszországban, de más országokban 
is a leggazdagabb aranybányákat fedezik föl és maguk mind- 
amellett koldusok maradnak. Azt nem mondta meg, hogy 
miért hagyta el Transbajkáliát és jött el a Jenisszeihez. 
Magatartásából kiéreztem, hogy erről nem óhajt beszélni 
és nem is unszoltam. Titokzatos életének e részéről később 
egészen véletlenül mégis föllebbent kissé a fátyol. 

Közel értünk utunk céljához. Egész napon át csak nagy 
nehézséggel jutottunk előre egy-egy sűrű füzesen keresztül, 
mert közeledtünk a nagy Jenisszei jobboldali mellékfolyója, a 
Mana partjához. A bokrok közt élő nyulak keményre tapo- 
sott nyomát láttuk mindenütt. Ezek a kis fehér erdőlakók 
keresztül-kasul futkostak előttünk. Máskor vörös farkát lát- 
tuk egy-egy rókának, amely a szikla mögött meglapulva 
egyszerre figyelt minket és a gyanútlan nyulakat. 

Iván sokáig szótlan volt, majd beszélni kezdett. El- 
mondta, hogy nem messzire tőlünk, a Mana egyik kis ágá- 
nak torkolatánál kunyhó van. 

— Mit gondol? Elmenjünk odáig, vagy pedig ismét 
naida mellett töltsük az éjjelt? 

Azt indítványoztam, hogy menjünk egészen a kunyhóig, 
mert mosakodni óhajtottam és mert már nagyon szerettem 
volna igazi tető alatt meghálni. Iván összeráncolta szem- 
öldökét, de engedett. 

Már sötétedett, amikor egy kunyhóhoz közeledtünk, 
amelyet sűrű erdő és málnabokrok vettek körül. Kicsiny 
ház volt két apró ablakkal és egy óriási orosz kályhával. 
Az épülethez egy pincével éllátott fészernek maradványa 
támaszkodott. ; 

Iván ivott a katonáktól örökölt üvegből és nemsokára 
meglehetősen beszédes lett. Szeme csillogott és kezével gyak- 
ran és gyorsan végigjárta hosszú fürtjeit. Elbeszélte egyik 
kalandjának történetét, de hirtelen elakadt a beszéde és a 
félelem kifejezésével az egyik sötét sarokba bámult. 

— Patkány van ott? — kérdeztem. 

Ismét szótlan lett és szemöldökét összehúzva gondol- 
kodott. Mivel gyakran órák hosszáig szoktunk hallgatni, 
nem lepett meg magaviselete. Egyszerre csak felém hajolva 
ezt suttogta : 

— Egy régi történetet akarok önnek elmondani. Trans- 
bajkáliában volt egy barátom. Fegyenc. A neve Gavronsky. 
Sok erdőn és sok hegyen vándoroltunk együtt aranykereső 
utunkon. Megegyeztünk, hogy mindent egyforma részben 
megosztunk, de Gavronsky hirtelen a Jenisszei mellett el- 
terülő szibériai őserdőbe ment és eltünt. Öt év mulva hal- 
lottuk, hogy nagyon kiadós aranybányát talált és gazdag 
ember lett. Később aztán a feleségével együtt meggyil- 
kolták . . . I 

Egy pillanatig hallgatott, azután folytatta : 

— Ez itt az ő régi kunyhójuk. Itt élt a feleségével és 
valahol a folyó mellett találta az aranyat. Hogy hol, nem 
mondta meg senkinek. A környéken élő parasztok mind 
tudják, hogy sok aranya volt a bankban és hogy aranyat 
adott el a kormánynak. Itt ölték meg őket . . . 

Iván a kályhához lépett, égő fadarabot vett ki, meg- 
világította vele a padló egyik helyét és előre lépett. 

— Látja ezt a foltot a padlón és a falon? Az ő vérük. 
Gavronsky vére. Meghaltak, de nem árulták el az arany- 
telepet. Az aranyat a folyó partján vájt mély lyukból vet- 
ték ki és a fészer alatt levő pincében rejtették el. De Gav- 
ronsky nem adott belőle semmit. Pedig, nagy Isten, mennyire 
megkínoztam! Tűzzel égettem őket, az ujjaikat hátra görbí- 

tettem, szemeiket az ujjammal kinyomtam. Gavronsky 
hallgatott és meghalt. 

Egy pillanatig gondolkozott, azután gyorsan ezt mondta: 

— Mindezt a parasztoktól hallottam. 

A fadarabot visszadobta a kályhába és leroskadt a 
padra. 

— Itt az alvás ideje, — mondá a szavakat szinte ki- 
lökve magából és elcsendesült. 

Sokáig hallgattam lélekzését és a magával folytatott 
suttogást, mialatt egyik oldaláról a másikra fordult és 
pipázott. 

Reggel elhagytuk a gonosz szenvedés és bűntett e ta- 
nyáját. 

Utazásunk hetedik napján sürü cédruserdőhöz értünk, 
amely hosszú hegylánc előhegyein terült el. 

— A legközelebbi paraszttelep nyolcvan verstnyire van, 
— mondta Iván. — A nép idejár az erdőbe cédrustobozt 
gyűjteni. De csak ősszel. Ösz előtt tehát senkivel sem fog 
találkozni. Sok madarat és állatot, gazdag diókészletet fog itt 
találni úgy, hogy megélhet. Nézze ezt a folyót. Ha el akar 
jutni a parasztokhoz, a folyót kell követnie, elviszi hozzájuk. 

Iván segített nekem agyagkunyhót építeni. Nem való- 
ságos agyagkunyhó volt ez, hanem úgy teremtődött meg, 
hogy egy nagy, valószínűleg vad vihartól kidöntött cédrus 
gyökérzetét kihúztuk a földből. Így mély nyílás támadt, 
házamnak ez lett a szobája és egyik oldalán agyagfal védte, 
amelyet a kicsavart gyökérzet támogatott. Egyes átcsüngő 
gyökérrészek állványzatot alkottak, amelybe botokat és ága- 
kat dugdostunk. Így csináltunk tetőt, amelyet végül, hogy 
szilárdabb legyen, kövekkel és hideg ellen való védekezésül 
hóval födtünk be. A kunyhó homlokoldala nyitva maradt, 
de a naida állandóan védte. 

Ebben a hóval födött kunyhóban két hónapot töltöt- 
tem el, mintha nyár lett volna. Minden más emberi teremt- 
mény látása nélkül és anélkül, hogy érintkezésbe jöttem volna 
a fontos eseményektől megrázott világgal, itt éltem e sírban, 
a kidöntött fa gyökere alatt a szabad természetben és állandó 
kísérőm a családom sorsa miatt való súlyos gond volt. 

Iván másnap elhagyott. Zsákban szárított kenyeret és 


kevés cukrot hagyott hátra számomra. Soha többé nem 
láttam. 


HARMADIK FEJEZET. 
Küzdelem a létért. 


Most egyedül voltam. Körülöttem csak az örökzöld, 
hóval födött cédruserdő, a meztelen bokrok és a befagyott 
folyó. Ameddig a fák ágai és törzsei közt elláthattam, semmi 
más, csak a cédrusok és a hó nagy óceánja. Szibériai őserdő. 
Taiga! Meddig leszek kénytelen itt élni? Rám találnak 
itt a bolsevikok? Megtudják-e a barátaim, hol vagyok? 
Mi történik a családommal? Ezek a kérdések égették állan- 
dóan agyamat. 

Nemsokára megértettem, miért hozott Iván ily mesz- 
szire. Utunkban nem egy magányos helyet érintettünk, 
ahol biztosságban magamra hagyhatott volna. De mindig 
azt mondta, hogy olyan helyre visz, ahol könnyebben lehet 
megélni. És ebben igaza volt. A cédrusfa és cédruserdőkkel 
borított hegyek különös bájt adtak magányos rejtekhelyem- 
nek. A cédrus csodálatos, hatalmas fa, messzire szétterülő 
ágakkal, örökzöld sátor, amely védelmébe vesz mindenféle 
élő lényt. A cédrusok közt mindig élénk volt az élet. Amott 
egyre lármáztak az ágról-ágra ugráló mókusok. Emitt mag- 
törő hollók kiáltoztak élesen. Egy csapat pirók, karminvö- 
rös mellel, mint a láng röpült el a fák között. Vérpintyek 
kis serege csapott alá és a fák amfiteátrumát megtöltötte 
énekével. Egy nyúl egyik fatörzstől a másikig ugrándozott. 
Mögötte a havon mászó menyét árnyéka ólálkodott. A ke- 
ményre fagyott havon gondosan lépegetve, nemes szarvas 
közeledett. És végül a hegy csúcsáról meglátogatott a szibé- 
riai erdő királya, a barna medve is. 

Mindez szórakoztatott. Elüzte fekete gondolataimat 
és bátorságot adott a kitartásra. Jó, ámbár kissé nehéz 
időtöltésem volt az is, hogy fölmásztam az erdő közepéből 
kiemelkedő hegy csúcsára, ahonnan elláthattam egy, a 
szemhatáron elnyúló vörös sávig. Ez a Jenisszei túlsó part- 

jának vörös szirtje volt. Ott terült el az ország, ott voltak 
a városok, az ellenségek és a barátok. Ott volt az a pont is, 
melyet családom lakóhelyéül állapíthattam meg. Ez volt 
az oka annak, miért Iván ide hozott. 

Minél inkább tüntek el magányosságomban a napok, 
annál fájdalmasabban éreztem kísérőm hiányát. Noha ez az 
ember Gavronsky gyilkosa volt, úgy gondoskodott rólam, 
mintha az apám lett volna, mindig fölnyergelte a lovamat, 
fölaprította helyettem a fát és mindent megtett, hogy ké- 
nyelmessé tegye életemet. 

Olykor arra gondoltam, hogy ha e helyen kellene meg- 
halnom, összeszedném végső erőmet és fölvonszolnám ma- 
gamat a hegy csúcsára, hogy ott halhassak meg. 

A vad természetben való ez az élet azonban sok al- 
kalmat adott az elmélkedésre is, de még többet testi foglal- 
kozásra. Állandó kemény és komoly harc volt a létért. A leg- 
nehezebb munka a naida számára való nagy fatuskók elő- 
készítése volt. A kidőlt fák törzsét mindig hó födte és oda 


volt fagyva a talajhoz. Tehát ki kellett ásnom és azután hosz-. 


szú rúd segítségével mozdítottam tovább helyéről. Hogy 
ezt a munkát megkönnyítsem magamnak, fám megszerzé- 
sére a hegyet választottam, ahonnan, bár följutnom nehéz 
volt, könnyen leguríthattam a fatörzseket. Nemsokára pom- 
pás fölfedezést tettem: kunyhóm közelében nagyobb tö- 
megű vörösfenyőre akadtam, az erdő e szép és mégis szo- 
morú óriásaira, amelyeket valami hatalmas vihar döntött 
le. Törzseiket hó födte, de gyökereikkel még a földbe ka- 
paszkodtak. Mikor fejszémmel belevágtam a gyökérbe, fej- 
szém éle oly mélyen vágódott bele, hogy csak nagynehezen 
tudtam kiszabadítani. Ennek okát kutatva rájöttem, hogy 
a gyökér át van itatva gyantával. Csak egy szikra kellett, 
hogy a fa szilánkjai meggyulladjanak. Később is mindig 
volt készletem belőle, hogy a vadászatról való hazatérésem - 
kor gyors tűzön megmelegíthessem a kezemet vagy teát 
fözhessek. 

Időm nagyobb részét vadászással töltöttem el. Világos 
volt, hogy minden napot munkában kell eltöltenem, mert 
csak így felejtem el szomorú gondolataimat. Reggeli teám 

után rendesen az erdőbe mentem, hogy nyírfajdot és csá- 
szármadarat lőjjek. Miután egy-két madarat lelőttem, el- 
készítettem ebédemet, mely sohasem büszkélkedett gazdag 
ételsorral. Állandóan szárnyaslevest ettem, maroknyi szárí- 
tott kenyérrel és utána vég nélkül teát ittam. Egyszer a 
madárvadászaton zajt hallottam a sűrű bokrok közt. Ami- 
kor figyelmesen nézegettem, szarvasaggancs hegyét pillan- 
tottam meg. A földre lapulva arrafelé csúsztam, de az éber 
állat meghallotta közeledésemet és hatalmas lármával el- 
tünt a bokrok közt. Miután körülbelül háromszáz lépésnyire 
futott, egészen világosan láttam, amint a hegy meredekénél 
megállott. Csodálatos állat volt. Sötétszürke volt a teste, a 
hátgerince csaknem fekete és akkora volt, mint egy kis 
tehén. Fegyveremet egy ágra fektettem és lőttem. Az állat 
óriásit ugrott, néhány lépésnyire futott és összeroskadt. 
Amilyen gyorsan csak tudtam, odasiettem, de a szarvas 18- 
mét fölugrott és fölvonszolta magát a hegyre. Egy második 
lövés leterítette. Így meleg szőnyegre és húskészletre tettem 
szert. Agancsa, melyet a falam ágaira erősítettem, szép 
kalapfogas lett. 

Sohasem fogom elfelejteni azt az érdekes, de vad lát- 
ványt, amelynek egyszer kunyhómtól néhány kilométernyire 
voltam a tanuja. Ott kis süppedés volt, amelyet fű és vörös 
áfonya födött. Ott a császármadár és a fogoly bogyót szokott 
keresni. A bokrok mögött nesztelenül közeledtem e helyhez, 
ahol nagy csapat császármadarat láttam a hóban kapirgálva 
és bogyót csipegetve. El voltam merülve nézésükbe, ami- 
kor hirtelen nagyot ugrott az egyik császármadár. Erre az 
egész madársereg megijedve elröpült. Az első madár, meg- 
lepetésemre, csigavonalban, merőlegesen a magasba emelke- 
dett, ahonnan egyszerre csak halva zuhant alá. Odasiettem, 
ahol lezuhant, de még nem jutottam el addig, amikor a meg- 
ölt madár testéről egy mohó menyét ugrott le és elbújt egy 
kidőlt fa törzse mögött. A madár gégéje rettenetesen össze 
volt marcangolva. Tisztában voltam azzal, hogy a menyét 
megtámadta a császármadarat, beleharapta magát a tor- 
kába és mialatt a madár felrepült vele, gégéjéből kiszívta 
a vért és ez okozta a madár hirtelen lezuhanását. A menyét 

e léghajós-ügyességének köszönhettem, hogy egy patront 
megtakarítottam. 

Állandó harcban éltem a természettel. Bántó és keserű 
gondolatok egyre jobban megmérgezték a lelkemet. 

Múltak a napok és hetek. Melegebb szelek fuvallatát 
éreztem. A nyiltabb helyeken olvadni kezdett a hó. Itt-ott 
kisebb vízfolyások voltak láthatók. Nemsokára egy egy legyet 
vagy pókot láthattam, amely fölébredt a kemény tél után. 
Láttam, hogy tavasszal lehetetlen lesz az erdőt elhagynom, 
mert akkor minden folyó kiárad. A süppedő lápon nem lehet 
átjutnom. Az állatoktól kitaposott minden út áradó víznek 
lesz az ágya. 

A tavasz nagyon gyorsan érvényesítette jogát. Az én 
hegyem nemsokára megtisztult a hótól és csak kövek, nyírek 
és nyárfák törzsei és magas hangyabolyok födték. A folyó 
helyenként áttörte jégtakaróját. Forrott és habzott. 


NEGYEDIK FEJEZET. 
A halász. 


Egyszer, amikor vadászni voltam, a folyó partjához 
értem. Sok vöröshátú, nagyon nagy halat vettem észre. 
Mintha csak vérrel lettek volna megtöltve. A víz felületén 
úsztak és élvezték a napsugarat. Amikor a folyó egészen 
megtisztult a jégtől, ezek a halak hihetetlenül nagy tömeg- 
ben jelentek meg. Csakhamar kisütöttem, hogy a folyón 
fölfelé iparkodnak, mert az ívás idejét a kisebb folyóágakban 
töltik el. Elhatároztam, hogy halászni fogok olyan rabló 
eljárással, aminő minden országban tilos. De minden ügyész 
és bíró bizonyára enyhébben ítéli meg annak az embernek 
a tettét, akinek egy kidöntött fa gyökere alatt kell élnie és 
aki ilyen viszonyok közt megszegi az ésszerű törvényeket. 

Sok vékony nyír- meg nyárfaágat szedtem össze és 
vízrekesztőt fontam belőlük, amelyen a halak nem hatolhat- 
nak át. Hiába kísérelték meg, hogy átugorják. A part köze- 
lében körülbelül tizennyolc hüvelyknyi szélességű nyílást 
szabadon hagytam e gátban a víz színe alatt és a vízfolyás- 

sal szemben levő oldalán puha, füzfavesszőből font mély 
kosarat erősítettem rá. Ebbe jutottak a halak, ha átbújtak 
a lyukon. Én meg hideg kegyetlenséggel ott álitam és vastag 
bunkóval fejbe vertem őket. Többnyire harminc, néha több, 
egész nyolcvan fontnyi volt a zsákmányom. Taimen ennek 
a halnak a neve. A pisztrángok családjába tartozik és egyike 
a Jenisszei legjobb fajtájú halainak. 

Két hét mulva vége volt a halászásnak. Kosaram nem 
szállított már több kincset. Hát ismét vadászni kezdtem. 


ÖTÖDIK FEJEZET. 


A veszedelmes szomszéd. 


Minél jobban életre keltette a tavasz a természetet, 
annál kiadósabb és élvezetesebb volt a vadászás. Reggel, 
napfölkeltekor, hangokkal volt az erdő tele, hangokkal, 
amelyek a város lakójának idegenek és amelyeket nehéz egy- 
mástól megkülönböztetni. Ekkor dürgött a fajdkakas és 
énekelte szerelmi dalát a cédrus hegyes ágain, miközben az 
alatta, a lehullott levelek közt kapirgáló szürke tyúkot bá- 
multa. Ezt a tollas Carusót nagyon könnyen meg lehetett 
közelíteni és egy lövésre poétikus kötelességét inkább hasz- 
nos kötelességgel cserélte föl. Halála könnyű volt, hiszen 
szerelmes volt és süket. Künn a tisztáson a császárfajdok 
verekedtek szétterpesztett foltos farkkal, míg a tyúkok szo- 
rosan mellettük páváskodtak, a nyakukat nyujtogatták és 
egymással fecsegtek, valószínűleg valami pletykát harcoló 
kakasaikról. A távolból erős és mély, de mégis gyöngédség- 
gel és szeretettel teli bőgés hallatszott, a szarvas szerelmi 
kiáltása, míg a fölötte levő szirten a hegyi kecske rövid, 
szaggatott hangja szólalt meg. A bokrok alján vidám nyulak 
huncutkodtak. Gyakran egészen a közelükben, a jó alkal- 
mat lesve, egy vörös róka nyúlt el a hasán. Farkasról soha- 
sem hallottam ott semmit; rendszerint nincs a szibériai 
hegy- és erdővidéken. 

Volt azonban egy másik állat, amely a szomszédom 
lett. Egyikünknek pusztulnia kellett. Egyszer, mikor egy 


2 
nagy fajdkakassal tértem vissza a vadászatról, hirtelen va- 
lami fekete mozgó tömeget vettem észre a fák alatt. Meg- 
álltam. Medve volt. Hangyabolyban kotorászott. Amikor 
megneszelt, hevesen fújtatott és gyorsan elillant. Ügyetlen 
lábának gyorsasága szerfölött meglepett. Másnap reggel, 
amikor köpenyemmel betakarva még kunyhómban feküd- 
tem, zaj vonta magára figyelmemet. Kémlelődve kinéztem 
és fölfedeztem a medvét. Hátsó lábán állt és lármásan szima- 
tolgatott. Alighanem azt vizsgálgatta, miféle teremtmény 
lehet az, amely medve módjára, kidöntött fa törzse alatt 
tölti el a telet. Nagyot kiáltottam és a fejszével az üstre 
ütöttem. Korai látogatóm erre elfutott, ahogyan csak a lába 
bírta. De nem nagyon örültem a látogatásának. Kora ta- 
vasszal történt ez, amikor a medvének tulajdonképpen még 
nem kellett volna elhagynia telelő helyét. Az úgynevezett 
hangyászó medvék közé tartozott. Rendkívüli medvefajta, 
amely híjával van a medvetörzshöz tartozó családok min- 
den etikettjének. 

Tudtam, hogy a hangyászó medve nagyon ingerlékeny 
és vakmerő. Hamarosan fölkészültem tehát úgy a védelemre, 
mint a támadásra is. Az előkészület rövid volt. Öt patron- 
nak a hegyét ledörzsöltem és ezzel dum-dumot csináltam. 
Ilyen nem szívesen látott vendéggel szemben eléggé ért- 
hető argumentum lettek. Fölvettem a kabátomat és elmen- 
tem oda, ahol először találkoztam a medvével és ahol sok 
hangyaboly volt. Bejártam az egész hegyet, benéztem min- 
den zugba, de sehol nem tudtam fölfedezni látogatómat. 
Megcsalódva és kifáradva közeledtem a kunyhómhoz, meg- 
feledkezve minden óvatosságról. Ekkor hirtelen megláttam 
az erdő királyát, éppen amikor alacsony lakásomból kibújt 
és a bejáratot körülszaglászta. Lőttem. Ordított fájdalmá- 
ban meg dühében és hátsó lábára állott. Amikor egy máso- 
dik golyó szétzúzta egyik lábát, leereszkedett, de mindjárt 
megtámadásomra indult, úgy, hogy megsebesült lábát maga 
után húzva, ismét fölállni iparkodott. Csak a harmadik 
golyó végzett vele, amely mellbe találta. Körülbelül 200 — 
250 font volt a súlya és kitünöen ízlett. Legjobb volt kote- 
lettnek elkészítve. De nagyon bevált, mint hamburgi szelet- 

is, forró kövön puhítva és sütve, amikoris a hús nagy dara- 
bokra dagadt föl, de ezek a darabok olyan könnyüek vol- 
tak, mint a pétervári kMedved3-ben a legfinomabb omelette 
soufflée. Éléstáram e jókor jött meggazdagodása után ad- 
dig éltem menedékhelyemen, míg a föld kiszáradt és a folyó 
is leapadt annyira, hogy partja mentén nekivághattam az 
útnak oda, ahová Iván utalt. 

A legnagyobb óvatossággal utaztam és gyalog tettem 
meg az utat a part mentén. Egész háztartásomat és birtoko- 
mat szarvasbőrzsákba csomagolva magammal cipeltem. Így 
megterhelve gázoltam át az utamba eső kisebb vizeken és 
mocsarakon. Körülbelül ötven mérföld után a Sifkova nevű 
területre érkeztem. Ott egy Tropov nevü parasztnak az 
erdőhöz legközelebb eső kunyhójára bukkantam. Egy ideig 
nála laktam. 

s 


Ha összefoglalom a szibériai őserdőben tett tapasztala- 
tomat, ezekre a következtetésekre jutok : az alkalom korunk 
minden egészséges emberében újra felébreszti a primitív 
ember, vadász vagy harcos hajlandóságait és képessé teszi 
öt a természettel való küzdelemre. A művelt elméjű ember 
kedvezőbb helyzetben van, mint a műveletlen, mert ennek 
nincs elég tudása és akaratereje ahhoz, hogy keresztülvere- 
kedje magát. De a kultivált embernek azt az árat kell ezért 
fizetnie, hogy nem lehet számára semmi sem oly rettenetes, 
mint a föltétlen egyedüllét és annak tudata, hogy tökélete- 
sen el van vágva az emberi társadalomtól, az élettől, a szel- 
lemi és esztétikai kultúrától. Egy lépés, a gyöngeségnek 
csak egy pillanata kell és teljes őrület keríti hatalmába ezt 
az embert, hogy elháríthatatlan pusztulásba rántsa. A hi- 
deggel és az éhséggel való harc irtózatos napjait éltem át. 
De még rettenetesebbek voltak azok a napok, amikor az 
akaratom küzködött a gyöngítő és összemorzsoló gondola- 
tokkal. Még ma is reszket a szívem és a lelkem, ha ezekre a 
napokra emlékezem és ha most, tapasztalatom leírásakor, 
ismét életre keltem öket, újra visszasülyedek a félés és a 
kétségbeesés állapotába. 

Végül meg kell jegyeznem, hogy éppen a civilizált álla- 
mokban nagyon is keveset törödnek az emberek kiképzésé- 
vel arra, ami primitív viszonyok közt lehet a hasznukra, 
elyan viszonyok közt, amelyek a természettel való életküz- 
delemből származnak. Ennek megváltoztatása az egyedüli 
út, hogy új nemzedéket neveljünk, erős, egészséges, kitartó 
emberekből, akiknek egyszersmind a lelkük is kifejlődött. 

A természet megsemmisíti a gyöngét, de megsegíti az 
erőset ; a lélek olyan indulatait ébreszti föl, amelyek a mo- 
dern élet közönséges viszonyai közt alva maradnak. 


HATODIK FEJEZET. 
Egy folyó erjedésben. 


A Sitkova-vidéken nem sokáig maradtam. De a rövid 
időt minden tekintetben kihasználtam. Először is egy embert, 
akiben megbízhattam, a városba küldtem barátaimhoz, akik- 
től ezen az úton fehérneműt, csizmát, pénzt kaptam és egy 
kis ládát az első segítségnyujtáshoz szükséges anyaggal és 
a legfontosabb orvosszerekkel. Megkaptam így azt is, ami a 
legfontosabb volt: útlevelet hamis névre, mert a bolsevikok 
számára természetesen halott voltam. 

E némileg kedvezőbb körülmények közt jövendő ter- 
veimről gondolkodtam. Sifkovában nemsokára híre járt, hogy 
egy bolsevista népbiztos fog odaérkezni, aki marhát rekvirál 
a vörös hadsereg számára. Veszedelmessé vált tehát az ott- 
időzés. Csak arra vártam, hogy a Jenisszei megszabaduljon 
a tömör jégtakarótól, amely jó sokáig elzárta még akkor is, 
amikor a kisebb folyóágak már szabadok voltak és a fák 
tavaszi lombot kaptak. Ezer rubelért fölfogadtam egy ha- 
lászt, aki késznek nyilatkozott arra, hogy mihelyt a folyó 
teljesen megtisztul a jégtől, a folyón fölfelé, ötvenöt mérföld- 
nyire elvisz egy elhagyott aranybányához. 

Egy reggelen fülsiketítő ropogást halottam. Mintha bor- 
zasztó ágyúlövés lett volna. Kifutottam és azt láttam, hogy 
a folyó hatalmas jégtömeget felemelt és azután áttörte, 
hogy darabokra tépje. A parthoz siettem, ahol félelmetes, 

de nagyszerű látványban volt részem. A folyó azt a nagy 
jégtömeget, amely délen levált, leúsztatta és északi irányban 
magával cipelte az itt őt még részben födő vastag jégréteg 
alatt. Ennek nyomása végül széttörte ezt az északi téli gá- 
tat és ezzel lehetővé tette az egész nagy tömeg utolsó roha- 
mát a Jegestenger felé. 

A Jenisszei, «Jenisszei apó», «a hős Jenisszein, Ázsia 
leghosszabb folyóinak egyike. Mély és pompás, különösen 
középfolyásán, amelyet hegyláncok öveznek. 

Az irtózatos folyam óriási jégmezőket cipelt le, amelye- 
ket a sellőkön és az itt-ott kinyúló sziklákon összetört. 
Haragos forgatagban táncoltatta a jeget és letépte azokat a 
táborhelyeket is, amelyeket a jégen rendeztek be a karavá 
nok számára. Ezek a karavánok télen Minuszinszkból 
Krasznojarszkba menet, mindig a befagyott folyón járnak. 
Időről-időre megakadt a folyam szabad futása. Ilyenkor 
ropogó robaj támadt. A nagy jégmezők összenyomódtak és 
olykor harminc lábnyi magasságig egymásra torlaszolódtak. 
Ezzel gátat emeltek a mögöttük levő víz elé, amely gyorsan 
növekedett, az alacsonyabb partokon kiáradt és nagyobb 
jégtömegeket kidobott a szárazra. A megerősödött víz ereje 
végül mégis meghódította az útját elzáró jégtöltést és az 
összetörő üveg csörömpölésével darabokra tépte. 

A folyó kanyarodóinál és a nagy sziklákon ijesztő volt 
a kaosz. Rengeteg jégtömbök összetorlódva, vadul táncoltak, 
míg fölvetődtek a magasba, más jégtömbökbe ütköztek 
vagy szétzúzódtak a part szirtjein, ahonnan kőomladékot, 
földet és fát téptek ki. Nagy, tizenöt-húsz lábnyi falat hal- 
mozott föl az egész part hosszában mesés gyorsasággal ez a 
természetóriás. Ezt a falat a parasztok zaberega-nak ne- 
vezik és csak úgy juthatnak el azon keresztül a folyóhoz, 
hogy külön utat vágnak benne. Az óriásnak egy hihetetlen 
művét láttam. Sok lábnyi vastag és sok méter széles jég- 
tömböt röpített ugyanis merőlegesen a magasba úgy, hogy 
a part szélétől több mint ötven lábnyira zuhant le a földre, 
ahol fiatal erdőt és kis fákat zúzott szét. 

Mialatt a jég e nagyszerű távozását figyeltem, szívem 
félelemmel és borzalommal lett tele, látván az irtózatos zsák- 

mányt, amelyet a Jenisszei ez évenként megismétlődő visz- 
szavonulásán magával vonszolt. A zsákmány a kivégzett 
ellenforradalmárok holtteste volt — Kolcsak admirális, az 
antibolsevista Oroszország főkormányzója volt hadseregé- 
nek tisztjei, katonái és kozákjai. Ez a minuszinszki Cseka 
véres munkájának volt az eredménye. Levágott fejjel és 
kézzel, megcsonkított arccal, félig elégett testtel és szétzúzott 
koponyával sok száz ilyen holttest úszott a víz színén és 
sírját keresve összekeveredett a jégtömbökkel; vagy pe- 
dig a dühöngő örvény forgataga szétmorzsolta öket a hegyes 
jégtömbök között és alaktalan tömeggé tépte szét, amelyet 
a folyó, megiszonyodva a rábízott föladattól, kihányt a 
szigetekre és zátonyokra. Végigmentem a Jenisszei egész 
középfolyása mentén és mindenütt állandóan rátaláltam a 
bolsevikok munkájának e rothadó, irtózatos nyomára. A 
folyó egyik helyén egy kanyarodóban nagy halom döglött 
lovat láttam. Az áramlat és a jég nem kevesebbet, mint 
háromszázat dobott oda. E helytől egy versztnyire más föl- 
fedezést tettem, amelyet idegeim nem bírtak el. Ott ugyanis 
a parton füzek hosszú sorát láttam, amelyek újjszerűen le- 
csüngő ágaikkal, mindenféle alakban és helyzetben, emberi 
holttesteket halásztak ki a meggyalázott folyóból és olyan 
természetes módon tartották fogva, hogy megterhelt lel- 
kem ezt a benyomást sohasem tudja többé elfelejteni. Itt 
hetven holttest irtózatos csoportot alkotott. 

A sok jéghegy végre mind lecsúszott és kísérőjükként 
iridőlt fák törzsei, fatönkök és halottak, halottak, halottak. 
A halász és a fia kivájt nyírfatörzsből készült kis csónakba 
ültettek engemet a podgyászommal együtt és a part mentén 
rudakkal fölfelé toltak. Csónakot erős áramlásban rúddal 
víz ellen tolni nagyon kemény munka. Az élesebb hajláso- 
kon kénytelenek voltunk evezni és izmainkkal kellett küz- 
denünk az áradás egész erejével szemben. Némely helyen 
a sziklába kellett kapaszkodnunk és csak úgy juthattunk 
előre, hogy a sziklát kézzel megragadva, lassan előre húztuk 
magunkat. Akárhányszor jó sokáig tartott, míg ilyen sellő- 
kön öt-hat méternyire előbbre juthattunk. 

Két nap alatt elérkeztünk utunk céljához. Több napot 

egy aranybányában töltöttem el, amelyben egy őr élt a 
családjával. Mivel maguknak is kevés készletük volt, nekem 
semmit sem adhattak, úgy, hogy ismét a fegyveremnek kel- 
lett működnie, hogy élelmet szerezzek és gazdámat is élelmi- 
szerhez segítsem. 

Itt egy napon fölbukkant egy geometer. Nem bújtam 
el előle, mert a télen át az erdőben akkora szakállam nött, 
hogy még az anyám sem ismert volna meg. De vendégünk- 
nek elég éles szeme volt ahhoz, hogy azonnal lássa, ki va- 
gyok. Nem féltem töle, mert észrevettem, hogy nem bolse- 
vik. Rájöttünk, hogy közös ismerőseink vannak és hogy a 
jelen eseményeiről egyformák a nézeteink. Az aranybánya 
közelében, kis faluban lakott, ahol bizonyos közmunkákra 
kellett felügyelnie. Elhatároztuk, hogy együtt menekülünk 
Oroszországból. Én már régóta törtem ezen a fejemet. Most 
megérett a tervem. Mivel Szibériában való földrajzi helyemet 
jól ismertem, a legbiztosabb útnak ezt tartottam : Urianhaion 
át Mongolország északi részébe, amely a Jenisszei forrás- 
vidékéhez tartozik és azután Mongolországon keresztben 
át a távoli Keletreés a Csöndes-Öceánhoz. A Kolcsak-kor- 
mány bukása előtt azt a megbízást kaptam, kutassam ki 
Urianhait és Nyugat-Mongolországot és ennek következ- 
tében akkor a legnagyobb pontossággal tanulmányoztam 
minden térképet és könyvet, amelyet e területről csak kap- 
hattam. Vakmerő tervem megvalósítására legerősebben a 
biztosságom után való vágy unszolt. 


HETEDIK FEJEZET. 


Szovjet-Szibérián keresztül. 


Néhány nap mulva útnak indultunk. A Jenisszei bal- 
partján levő erdőségen át déli irányban haladtunk. Attól 
félve, hogy valami nyomot hagyunk magunk után, ameny- 
nyire csak lehetett, elkerültük a falvakat. Ahol ezt nem te- 
hettük meg, ott általában jól fogadtak a parasztok, akik 
inkognitónkon nem láttak keresztül. Megállapítottuk, hogy 
gyűlölték a bolsevikokat, akik sok falut elpusztítottak. Az 

egyik helyen azt ujságolták nekünk, hogy a fehérek üldözé- 
sére Minuszinszkből vörös különítményt küldtek ki. Ez a hír 
arra kényszerített bennünket, hogy messzire elkanyarod- 
junk a Jenisszei partjától és az erdőkben és hegyekben el- 
bújjunk. Csaknem tizennégy napig maradtunk ott, mert ez 
idő alatt vörös katonák járták be a vidéket és rosszul öl- 
tözött, fegyvertelen tiszteket fogdostak össze, akik a bolse- 
vikok kegyetlen bosszúja elől bújtak el. Véletlenül egy mo- 
csárhoz érkeztünk, ahol fára fölakasztva huszonnyolc tiszt 
holttestét találtuk. Arcuk és testük meg volt csonkítva. 
Ennek láttára elhatároztuk, hogy sohasem kerülünk élve a 
bolsevikok kezébe. Erre szolgáltak fegyvereink és a nálunk 
levő ciankáli. 

Amikor egyszer a Jenisszei egyik mellékfolyóján át- 
keltünk, szűk, iszapos szoroshoz értünk, amelynek bejáratá- 
nál emberek és lovak feloszló testei hevertek. Kevéssé tá- 
volabb széttört szánkóra akadtunk kifosztott ládákkal és 
szétszórt papirossal. A közelben széttépett ruha és több más 
halott feküdt. Kik voltak ezek a szegény emberek? Miféle 
tragédia játszódott le ebben az erdőben? Megpróbáltuk a 
talány megfejtését. Megvizsgáltuk az okiratokat és papiro- 
kat. Pepelajev tábornok törzséhez intézett hivatalos iratok 
voltak. A Kolcsak-hadsereg visszavonulásakor a törzs egy 
része valószínüleg ezen az erdőn jött keresztül, hogy elrej- 
tőzzék a mindenfelől előrenyomuló ellenség elől. Itt azon- 
ban a vörösök kezébe estek, akik megölték őket. Nem messze 
e helytől halva találtunk egy nőt, akinek állapota világosan 
bizonyította, hogy mi érte, míg egy szánakozó golyó meg- 
váltotta. A holttest egy melléktábor mellett feküdt, amely 
tele volt szétszórt üvegekkel és konzervdobozokkal és a 
gyilkosságot megelőző orgiáról beszélt. 

Minél messzebbre jutottunk délre, annál barátságosab- 
ban fogadott a nép és annál ellenségesebb indulattal volt 
a bolsevikok ellen. Végre kijutottunk az erdőségből és a 
minuszinszki irtózatos sivatagba kerültünk, amelyet a ma- 
gas vörös Kizill-Kaja hegylánc szel keresztül és helyenként 
sóstavak födik. Ez a síroknak országa, sok ezer nagy és 
kicsi dolmennek, első birtokosai síremlékeinek országa, tíz 

méter magasságig terjedő köpiramisok, amelyeket hódító 
útján Dsingisz khán és később a nyomorék Tamerlan-Timur 
állított emlékül. E dolmenek és kőpiramisok ezrei állanak 
végtelen sorban, északi irányban. Ezen a síkságon a tatárok 
élnek most. A bolsevikok kirabolták őket és ezért gyülölik 
a bolsevikokat. Nyíltan megmondhattuk tehát nekik, hogy 
menekülő úton vagyunk. Ingyen adtak élelmiszert, ellát- 
tak vezetőkkel és fölvilágosítottak bennünket, hol pihenhe- 
tünk meg és veszedelem esetén hol kell elbújnunk. 

Több nap mulva a Jenisszei magas partjáról megláttuk 
az első gőzöst, az Oriolt, amely Krasznojarszkból Minu- 
szinkszba vörös csapatokat szállított. 

Nemsokára a Tuba folyó torkolatáig értünk, amelyet 
élesen keleti irányban kellett követnünk, egészen a Szajan- 
hegységig, ahol Urianhai kezdődik. Az volt a nézetünk, hogy 
a Tuba és mellékfolyója, az Amyl mentén levő út lesz uta- 
zásunknak legveszedelmesebb része, mert e két folyó völ- 
gyeit sürün lakja olyan nép, amely Setinkin és Krafcseno 
ismert kommunista elvtársaknak sok katonát adott. 

Egy tatár bennünket és lovainkat kompon átvitt a 
Jenisszei jobb partjára és napkeltekor még néhány kozákot 
is küldött, aki elkísért egészen a Tuba torkolatáig. Ott egész 
napi pihenőt élveztünk. Vad fekete ribiszke és cseresznye 
volt az élelmünk. 


NYOLCADIK FEJEZET. 
Három nap ellenségek közt. 


Hamis útleveleinkkel fölszerelve, előre haladtunk a 
Tuba völgyében. Minden tíz-tizenöt versztnyire száz-kétszáz 
házra terjedő faluhoz érkeztünk, amelyekben az egész köz- 
igazgatás a szovjetek kezében volt és ahol a kémek minden 
arramenőt gyanakodva megfigyeltek. Ezeket a falvakat két 
okból nem kerülhettük el. Először is ez a kísérlet, amikor 
a földeken állandóan találkoztunk parasztokkal, gyanút kel- 
tett volna és valami szovjethatóságot talán arra bírt volna, 
hogy bennünket elfogjon és Minuszinszkbe küldjön a Cseká- 

hoz, ahol aztán utóljára láttuk volna a napvilágot és másod- 
szor az útitársamnak megengedte az útlevele, hogy útján 
a kormánypóstát használja. Arra voltunk tehát kénysze- 
rítve, hogy a falusi szovjeteket felkeressük és tőlük kér- 
jük lovaink kicserélését. A kozákok kocsin vittek minket 
az első faluba, ahol négy póstalovat kaptunk. Ámbár a bol- 
sevikok voltak az urak, mégis azt a fölfedezést tettük, hogy 
a parasztok, csekély kisebbség kivételével, ellenségei voltak 
a bolsevikoknak és szívesen támogattak bennünket. A ka- 
pott segítségért azzal kárpótoltam öket, hogy gyógyítottam 
betegeiket és utitársam praktikus tanácsokat adott nekik 
a gazdálkodásra nézve. Főként a régi disszidensek és a kozá- 
kok segítettek bennünket. 

Néha teljesen kommunista falvakba érkeztünk. Hamar 
megtanultuk, miről lehet ezeket megismerni. Ha csörgő ló- 
csengőinkkel valamelyik faluba belovagolva azt láttuk, hogy 
a véletlenül a házak előtt ülő parasztok hajlandóságot mu- 
tattak arra, hogy homlokukat összeráncolva vagy haragos 
megjegyzésekkel fölkeljenek, abban a hitben tudniillik, hogy 
új vörös ördögök jöttek, akkor tudtuk, hogy ez a kommu- 
nistákkal ellenséges falu volt, ahol biztosságban megpihen- 
hettünk. Ha azonban a parasztok közelebb jöttek, szívesen 
üdvözöltek bennünket és elvtársnak szólítottak, mindjárt 
tudtuk, hogy ellenséges helyen vagyunk és megfelelő óva- 
tossági intézkedéseket kell tennünk. Az efajtájú falvakban 
nem a szabadságot szerető szibériai parasztok laktak, hanem 
Ukrainából való emigránsok, lusta és iszákos emberek, akik 
noha fekete és termékeny föld vette körül falvaikat, kicsiny, 
piszkos kunyhóban éltek. Nagyon veszedelmes, de egyszer- 
smind kellemes pillanatokat töltöttünk el a nagy Karatuz 
faluban. Ez tulajdonképpen város. Itt 1912-ben két iskola 
nyílt meg. Lakóinak száma tizenötezer. Karatuz a déli 
Jenisszei kozákjainak fővárosa. Most azonban nagyon nehe- 
zen lehet erre a helyre ráismerni, mert a parasztemigránsok 
és a vörös hadsereg emberei az egész kozák lakosságot le- 
gyilkolták és alegtöbb házat fölgyujtották. A minuszinszki 
kerület keleti részében ez a város jelenleg a bolsevizmus kö- 
zéppontja. Amikor ott lócsere végett a szovjet épületébe 

léptünk, a Cseka éppen ülésezett. Azonnal körülfogtak ben- 
nünket és iratainkat kérték. Mivel lelkiismeretünk nem na- 
gyon bízott abban, hogy útleveleink jó hatást fognak tenni, 
megkíséreltük e vizsgálat elkerülését. Útitársam később 
gyakran mondta nekem : 

— Nagy szerencse ránk nézve, hogy a bolsevisták közt 
aki tegnap még haszontalan suszter volt, ma kormányzó 
és hogy a tudomány embereinek kell az utcát söpörniök és a 
vörös lovasságistállóját tisztogatniok. Szóba állhatok a bol- 
sevikokkal, mert nem tudnak különbséget a dezinfekció és 
difteritisz, az antracit és az appendicitisz közt. Ilyen módon 
addig fecseghetek nekik mindenfélét, míg eltérítem őket 
attól a szándékuktól, hogy golyót röpítsenek belém. 

A karatuzi Csekának is annyi mindenfélét fecsegtünk, 
hogy mindent megkaptunk, amit csak óhajtottunk. Kerü- 
letük jövendő fejlődésére vonatkozó nagyszerű tervet ter- 
jesztettünk elő, eléjük tartottuk, hogy utakat és hidakat 
építünk nekik, ami képessé teszi őket arra, hogy Urianhai- 
ból fát, a Szajanok hegyeiből vasat és aranyat, Mongol- 
országból marhát és bőröket exportáljanak. Mekkora dicső- 
sége lesz ez a szovjetkormány teremteni akarásának! Kö- 
rülbelül egy óra hosszáig tartott az óda, amelyet elénekel- 
tünk nekik. És mire befejeztük, a Cseka tagjai teljesen meg- 
feledkeztek iratainkról. Személyesen cserélték ki lovainkat, 
személyesen rakták föl málhánkat a kocsira és jó sikert kíván- 
tak nekünk. Oroszország határán ez volt az utolsó ideg- 
próba. i 

Amikor az Amyl völgyén haladtunk át, kegyes volt 
hozzánk a szerencse. A komp közelében a karatuzi milicia 
egyik tagját találtuk. Ennek a katonának a kocsiján több 
fegyver és automata pisztoly volt, többnyire Mauzer, egy 
expedició fölszerelésére szánva, amelynek néhány kozák- 
tiszt fölkutatása végett be kellett járnia Urianhait. Ez óva- 
tosságra intett, mert nagyon könnyen összetalálkozhattunk 
volna ezzel az expedicióval és nem voltunk bizonyosak ab- 
ban, vajjon zengzetes frázisaink iránt éppen olyan megér- 
tést tanusítanak-e a katonák is, mint a Cseka tagjai. A ka- 
tonához intézett kérdések révén megtudtuk, mi lesz az 

expedició útja. A legközelebbi faluban ezzel a katonával 
egyazon házban háltunk meg. Ki kellett nyitnom podgyá- 
szomát és mindjárt észrevettem, hogy a katonánk csodál- 
kozva pillant útizsákomra. i 

— Mi tetszik magának annyira? 

Ezt susogta : 

— Nadrág... nadrág... 

Városi polgártársaimtól vastag fekete posztóból való, 
egészen új lovagló nadrágot kaptam. Ez a nadrág vonta ma- 
gára a milicember vágyakozó figyelmét. 

— Ha magának nincs más nadrágja... — jegyeztem 
meg, miközben megfontoltam új barátom ellen irányuló 
támadó tervemet. 

— Nincs, — felelte szomorúan. — A szovjet nem ad 
nadrágot. A szovjetemberek azt mondják, ők is nadrág 
nélkül járnak. És az én nadrágom már teljesen tönkrement. 
Nézzen csak ide. 

E szavakkal fölemelte köpenyének alsó részét. Oda- 
néztem és valóban nem tudtam, hogyan volt képes ebben a 
nadrágban megmaradni, mert akkora lyukak voltak rajta, 
hogy inkább hálónak látszott, mint nadrágnak, hálónak, 
amelyen még egy kis cápa is átbújhatott volna. 

— Eladja? — kérdezte a katona. 

— Azt nem tehetem, mert nekem is szükségem van 
rája. — Feleltem határozottan. 

Pár percig gondolkodott. Majd odalépett hozzám és azt 
mondta : 

— Menjünk ki és beszéljünk a dologról. Itt nem igen 
lehet. 

Kimentünk és mindjárt elkezdte : 

— Nos, hogy vagyunk? Maguk Urianhaiba mennek. 
Ott a szovjetbankónak nincs értéke, úgy, hogy semmit 
sem tud majd vásárolni, pedig ott rengeteg coboly, rókabór, 
hermelin és aranypor van, amit a lakosság fegyverért és 
patronért nagyon szívesen elcserél. Mindegyikünknek van 
fegyvere. Ha nekem adja a nadrágot, adok még egy fegy - 
vert és száz patront. 

Mintha nem érteném, mit akar, ezt feleltem : 


— Nem kell nekünk fegyver. Bennünket megvédenek 
az irataink. 

— Nem is úgy értem, — szakított félbe, — hanem a 
fegyvert majd becserélheti prémre és aranyra. Azonnal oda- 
adom a fegyvert. 

— Hja úgy, erről van szó. Igen ám, de ez nagyon ke- 
vés ezért a nadrágért. Maga most Oroszországban seholsem 
kaphat nadrágot. Egész Oroszország nadrág nélkül jár és 
a maga fegyveréért éppen csak egy cobolybőrt kapnék. De 
mit kezdjek egy darab bőrrel? 

Így értem el vágyam teljesülését. A milickatona meg- 
kapta a nadrágomat és én egy fegyvert kaptam száz patron- 
nal és azonkívül még két automata pisztolyt, egyenként 
negyven patronnal. Most annyira föl voltunk fegyverkezve, 
hogy megvédhettük magunkat. Még arra is rábeszéltem a 
nadrágom szerencsés tulajdonosát, szerezzen nekünk a fegy- 
verviselésre engedelmet. Ezzel aztán a törvény is, a hata- 
lom is a mi olaalunkon volt. 

Egyik félreeső faluban három lovat vásároltunk, ket- 
tôt hátasnak, egyet málhásnak, vezetőt fogadtunk és ellát- 
tuk magunkat szárított kenyérrel, hússal, sóval, vajjal. Mi- 
után ott huszonnégy óráig pihentünk, megkezdtük az utat 
föl az Amylnak a Szajan-hegységbe, Urianhai határára. 
Reméltük, hogy ott már nem akadunk bolsevikokra. 

A Tuba torkolatától három napi útra, a mongol Urian hai 
terület határán, elhagytuk az utolsó orosz falut. E három 
napon törvényt nem ismerő néppel voltunk folytonos érint- 
kezésben, állandó veszedelem környékezett bennünket és 
mindig hirtelen halál leselkedett reánk. Csak vas akarat- 
erőnk, hidegvérünk és nem tágító makacsságunk segített 
keresztül minden veszedelmen és őrzött meg attól, hogy 
lezuhanjunk a mélységbe, amelynek fenekén oly sokan fe- 
küdtek, akiknek nem sikerült, mint nekünk, a szabadság- 
hoz való kezdő lépést megtenniök. Talán nem volt elegendő 
kitartásuk és hidegvérük, talán nem rendelkeztek azzal a 
költői tehetséggel, hogy utakról, hidakról, aranybányákról 
ódát zengjenek, vagy talán nem volt fölösleges nadrágjuk. 

KILENCEDIK FEJEZET. 
A Szajanok területén. 


Sürü, fiatal erdő vett körül bennünket. A sokszínű lom- 
bozatukat már elvesztő bokrok és fák közt a magas, 
már sárguló fűben alig lehetett az útnyomot meglátni. Az 
Amyl régi, már elfeledett szorosán voltunk. Ezen szállí- 
tották huszonöt évvel ezelőtt a készleteket, gépeket és mun- 
kásokat az Amylvölgy számos, most elhagyott aranybányája 
számára. Az út végig kanyarodott a gyorsan folyó Amyl men- 
tén, azután mély erdőbe hatolt, miután mocsaras vidéken, 
amellyel tele van ez a veszedelmes szibériai láptalaj, sürü 
bozótosokon, hegyeken és tágas réteken vitt keresztül. 

Vezetőnk, aki valószínűleg kitalálta, mi az igazi célunk, 
aggodalmaskodva a földre tekintett és így szólt : 

— Három lovas ment el erre patkolt lovon. Talán 
katonák. 

Aggodalma megszűnt, mikor felfedezte, hogy a nyomok 
oldalt elágaztak, azután ismét visszatértek az útra. 

— Nem lovagoltak tovább, — mondta ravaszul mo- 
solyogva. 

— Kár, — feleltük. — Kellemesebb lett volna, ha tár- 
saságban utazhatunk. 

A paraszt megsímogatta a szakállát és nevetett. Ki- 
jelentésünk nyilván nem hatott rá. 

Utunkban elhaladtunk egy aranybánya mellett, amelyet 
egykoron nagyszerűen berendeztek, most azonban elha- 
gyatva, épületeit feldúlva találtuk. A bolsevikok minden 
gépet, készletet, sőt az épületek egyes részeit is elvitték. 
Közelében sötét, mogorva templom volt, összetört ablakok- 
kal, letépett kereszttel és elégett toronnyal, a mai Orosz- 
ország szomorú, de jellegzetes ismertetője. Az ör éhező csa- 
ládja állandó veszedelemben élt a bányában. Elmondták 
nekünk, hogy ezen az erdővidéken egy vörös banda kóborolt, 
amely elrabolt mindent, ami még megmaradt a bánya terü- 
letén, fosztogatta a bánya leggazdagabb részét és az így 
nyert aranyat távoli falvakban megitta és eljátszta. E fal- 

vakban a parasztok bogyókból és burgonyából készítik 
a tiltott votkát és aranysúlyáért szokták eladni. Ha ezzel 
a bandával összeakadunk, ez a halálunkat jelentette volna. 

Három nap mulva átléptük a Szajan-hegység északi 
gerincét, átlovagoltunk az Algiak határfolyón és e naptól 
kezdve Oroszországon kívül voltunk, Urianhai területén. 

Ebben a csodálatos, a legkülönbözőbb természeti kin- 
csekben gazdag országban a mongol törzsek egyik, ma csak 
hatezer lélekre terjedő és lassanként kihaló ága lakik. Nyelve 
teljesen elüt a mongolok többi tájnyelvétől és életideálja 
az török béke» elve. Urianhaiban az oroszok, a mongolok 
és a kínaiak már régóta kísérleteztek a közigazgatással. 
Mindannyian maguknak követelték a szuverénitást ezen a 
területen, amelynek szerencsétlen lakói, a szojotok, éppen 
ezért mindhárom parancsolónak kénytelenek voltak adót 
fizetni. Ennek következtében ez az ország számunkra nem 
volt teljesen biztos menedékhely. Milickatonáktól már hal- 
lottunk arról az expedicióról, amely az Urianhaiba való elő- 
nyomulásra készülődött. Most a parasztunktól megtudtuk, 
hogy a Kis-Jenisszei mellett levő falvakban és a messzebb 
délre levő helységekben vörös különítmények alakultak, 
amelyek mindenkit, aki a kezük közé került, kiraboltak és 
megöltek. Legutóbb megöltek hatvankét tisztet, aki Urian- 
haion át Mongolországba akart jutni ; kiraboltak és megöltek 
egy kínai kereskedő-karavánt és megöltek néhány német 
hadifoglyot, aki megszökött a szovjetparadicsomból. 

A negyedik napon mocsaras völgybe érkeztünk, ahol 
nyílt erdők közt magányos orosz ház állott. Itt elbúcsúz- 
tunk vezetőnktől, aki sietett, hogy hazaérhessen, még mielőtt 
a hó elzárja előle az utat a Szajanokon át. A ház tulajdonosa 
vállalta, hogy tízezer szovjetrubelért elvezet minket a Szeybi 
folyóhoz. Mivel fáradt lovainkat pihentetnünk kellett, el- 
határoztuk, hogy huszonnégy órát itt töltünk. 

Éppen teáztunk, amikor házigazdánk leánya ezt kiál- 
totta: jönnek a szojotok! És hirtelen négy fölfegyverzett 
szojot hatolt a szobába. A fejükön hegyes kalap volt és 
ránk vigyorogva mondták : 

— Mendé! (Jó napot!) 

Azután rögvest, minden ceremónia nélkül, kikutattak 
bennünket. Átható tekintetüket egész fölszerelésünk egyet- 
len gombja, egyetlen szegélye sem kerülte el. Egyikük, aki 
mintha a helység merinje (rendőrfő) vagy kormányzója lett 
volna, politikai fölfogásunkat kezdte tudakolni. Láthatólag 
tetszett neki, hogy a bolsevikokat bírálgattuk, mert nyíltan 
kezdett velünk beszélni. 

Maguk jó emberek. Nem szeretik a bolsevikokat. 
Mi segítségükre leszünk. 

Megköszöntem és neki ajándékoztam a vastag ezüst- 
zsinórt, melyet az övemen hordtam. 

Mielőtt beköszöntött az est, elhagytak bennünket azzal, 
hogy reggel visszatérnek. Sötétedett. Kimentünk, hogy ki- 
merült legelő lovaink után nézzünk. Azután visszamentünk 
a házba. Vidáman beszélgettünk vendégszerető gazdánk- 
kal, amikor az udvarról egyszerre patkócsattogás és durva 
hang hallatszott. A következő percben öt, puskával és kard- 
dal fölfegyverzett vörös katona lépett be. Megborzongtam. 
A szívem hevesebben kezdett dobogni. Tudtuk, hogy a 
vörösök ellenségeink voltak. Asztrakán sapkájukon ott volt 
a vörös csillag és karjukon a vörös háromszög. Ahhoz a külö- 
nítményhez tartoztak, amely a kozáktiszteket hajszolta. 

Sandán nézve bennünket, levetették köpenyeiket és 
leültek. Mi kezdtük meg a beszélgetést azzal, hogy utunk 
célja hídak, utak és aranybányák vizsgálgatása. Tőlük aztán 
megtudtuk, hogy nemsokára megérkezik a parancsnokuk 
még hét emberrel és hogy a gazdánkat akarják vezetőnek 
a Szeybi folyóhoz, ahol véleményük szerint a kozáktisztek 
rejtőzködnek. 

— Ez éppen jó, — mondtam, — legalább együtt 
utazhatunk. 

Az egyik katona azt felelte, hogy ez a tiszt-elvtárstól 
függ. 

Beszélgetésünk közben belépett a szojot kormányzó. 
Tetőtől-talpig végigmustrálta az újonnan érkezetteket és 
azt kérdezte tőlük : 

— Miért vettétek el a szojotok jó lovait és a rosszakat 
hagytátok itt nekünk? 

A katonák kinevették. 

— Jusson eszetekbe, hogy idegen országban vagytok, — 
válaszolta a nevetésre fenyegetőző hangon a szojot. 

— Vigyen el az ördög! — kiáltott az egyik katona. 

De a szojot nyugodtan az asztalhoz ült és átvette a 
csésze teát, amelyet a háziasszony töltött neki. A beszél- 
getés megszünt. A szojot megitta a teát, elszítta hosszú 
pipáját, azután fölállott. 

— Ha holnap reggelig a lovak vissza nem kerülnek 
gazdáikhoz, — mondta — akkor majd elmegyünk értük. 

E szavakkal megfordult és kiment. 

A katonák arcán látható volt az aggodalom. Nemsokára 
egyikük mint küldönc eltávozott, míg a többi lehorgasztva 
fejét, szótlanul ült. Késő este megjött a tiszt többi hét em- 
berével. Amikor jelentést kapott a szojotról, összeráncolta 
a homlokát és ezt mondta : 

— Ez baj. A mocsaras területen kell átmennünk, ahol 
minden domb mögött egy szojot fog reánk leskelődni. 

Úgy látszott, hogy igazán nagyon aggódik. Izgatott- 
sága következtében szerencsére nem sokat törődött velünk. 
Megnyugtattam és megigértem, hogy ezt az ügyet holnap 
rendbe hozom a szojottal. A tiszt durva marha és ostoba 
fickó volt, akinek csak az volt a vágya, hogy jutalmul a ko- 
záktisztek elfogatásáért előléptessék és attól félt, hogy a 
szojot megakadályozhatja a Szeybihez való eljutását. 

Napkeltekor a vörös különítménnyel együtt útnak in- 
dultunk. Miután már körülbelül tizenöt kilométert megtet- 
tünk, messzi a bokrok között két lovast láttunk. Szojotok 
voltak. A hátukon puska. 

— Várjon egy pillanatig, — mondtam a tisztnek. — 
Majd tárgyalok velük. 

Amilyen gyorsan csak bírta a lovam, elvágtattam. A lo- 
vasok egyike a szojot-kormányzó volt, aki így szólt hozzám : 

— Maradjon a különítmény mögött és segítsen nekünk. 

— Jól van, — feleltem. — De beszélgessünk kissé, 
hadd higyjék azok az emberek, hogy tárgyalunk. 

Kis idő mulva kezet fogtam a szojottal és visszatértem 
a katonákhoz. 

— Minden rendben van, — kiáltottam. — Folytathat- 
juk utunkat. A szojotok nem fogják utunkat zavarni. 

Tovább indultunk. Amikor egy nagy réten mentünk 
át, nagy távolságban két szojotot pillantottunk meg, aki 
teljes vágtatással egy hegyre lovagolt föl. 

Szépen, fokozatosan véghezvittem a szükséges manővert, 
azaz útitársammal együtt a különítmény mögé kerültem. 
A mi hátunk mögött már csak egy katona maradt, akinek 
baromi külseje volt és irántunk nyilvánvalóan nagyon ellen- 
séges indulattal viseltetett. Alkalmam nyílt, hogy kísérőm- 
nek csak ezt az egy szót súghattam : «Mauzer» és már láttam, 
hogy nagygondosan kigombolta nyeregtáskáját és kissé ki- 
húzta belőle pisztolyának agyát. 

Csakhamar megértettem, miért nem kísérelték meg a 
katonák, noha tapasztalt erdei emberek voltak, hogy ve- 
zető nélkül jussanak a Szeybihez. Az Algiak és a Szeybi közt 
az egész terület csupa hegylánc, melyet mély, mocsaras völ- 
gyek szakítanak meg. Átkozott és veszedelmes vidék. Gyak- 
ran térdükig elsülyedtek a lovak, megbotlottak és lábuk 
beleragadt a lápi haraszt gyökerébe. Gyakran elestek úgy, 
hogy mi alájuk kerültünk, nyeregrészek összetörtek és el- 
szakadt a kantárszár. S0t néha annyira besüppedtünk, hogy 
a lovasok térdéig ért a föld. Az én lovam egyszer egész 
mellével és fejével a vörös folyós iszapba sülyedt. Utána el- 
esett a tisztnek a lova és a tiszt fejét egy kő megsebesítette. 
Kísérőm térdét egy fa sebesítette meg. Néhány katona is 
lezuhant és megsérült. 

A lovak nagyokat fújtattak. Valahonnan rekedt és 
nyugtalanító varjúkárogás hallatszott. És az út még csak 
rosszabb lett. A nyom továbbra is a mocsáron vitt át, de 
az utat kidőlt fák tuskói elzárták. Ha a lovak átugrották a 
tuskókat, gyakran mély lyukakba szorultak bele. Mi és a 
katonák tele voltunk vérrel és iszappal és nagyon féltünk, 
hogy lovaink teljesen ki fognak merülni. Az út egy nagy ré- 
szén le kellett szállnunk és vezetnünk kellett a lovakat. 
Végül széles mocsárhoz érkeztünk, amelyet haraszt födött 
és sziklatuskók körítették. Itt nemcsak a lovak, hanem a 
lovasok is féltestükkel sülyedtek a látszólag feneketlen pos- 

ványba. A mocsár egész felülete vékony tőzegtelep volt, 
amely fekete rothadó vízzel telt tavat fedett be. Amikor 
végre beláttuk, hogy csak úgy haladhatunk előre, ha egy- 
mástól nagyobb távolságban, egyenként megyünk, akkor 
valóban a felszínen tudtuk magunkat tartani, de a léptek 
alatt hajladozott minden, mint a vékony jég. Helyenként 
valósággal hullámzott a talaj. 

Hirtelen három lövés hallatszott. Hangjuk nem volt 
erősebb, mint a Flóbert-fegyveré, de igazi lövések voltak, 
mert a tiszt és két katona a földre bukott. A többi katona 
fegyvert ragadott és megrettenve az ellenséget kereste. Ha- 
marosan még négy ember került ki a nyeregből. Ekkor 
észrevettem, hogy a mi utóvéd katonánk fölemeli fegyverét 
és éppen engem vesz célba. De az én Mauzerem gyorsabb 
volt az ő fegyverénél és ezért folytathatom most elbeszé- 
lésemet. 

— Rajta! — kiáltottam a barátomnak. Most mi is 
részt vettünk a lövöldözésben. Nemsokára seregestől jelen- 
tek meg a mocsáron a szojotok. Levetköztették az elesette- 
ket, a zsákmányon megosztoztak és ismét birtokukba vet- 
ték lovaikat. 

Egy órai nagyon nehéz út után meredeken kellett fel- 
kapaszkodnunk és nemsokára fákkal födött fensíkra ér- 
tünk. A kormányzóhoz közeledve így szóltam : 

— A szojotok tulajdonképpen nem is olyan nagyon békés 
emberek. 

Keményen rám nézett és ezt válaszolta : 

Nem szojotok voltak, akik öltek. 

Igaza volt, mert abekan-tatárok voltak szojot ruhában, 
akik a bolsevikokat megölték. Ezek a tatárok úton voltak, 
hogy gulyáikat és méneseiket Urianhaion át Oroszországból 
Mongolországba hajtsák. Vezetőjük és közbenjárójuk egy 
kalmuk láma volt. 

Másnap reggel kis orosz telephez érkeztünk és néhány 
lovast vettünk észre, aki az erdőből kémlelődött. Fiatal és 
bátor tatáraink egyike a leggyorsabb vágtában feléjük tar- 
tott, de csakhamar megfordult és megnyugtató mosolygás- 
sal tért vissza. 

— Minden rendben van, — kiáltotta nevetve. — Csak 
tovább előre! 

Jó széles úton, egy magas fakerítés mentén haladtunk 
tovább, amely rétet határolt. Ezen sok vapiti vagy ahogyan 
még másként mondják izubr legelt, amely állatot az oroszok 
a szarváért tenyésztik. Mert ezt a szarvat, amíg fiatal, nagy 
áron megvásárolják a tibeti és kínai gyógyszerkereskedők. 
Megföőzve és megszárítva panti a neve és nagyon drágán 
adják el a kínaiaknak. 

A telepesek nagy félelemmel fogadtak bennünket. 

— Hála Istennek, — mondta új háziasszonyunk. — 
Azt hittük... 

Elnyelte a mondanivalóját és férjére nézett. 


TIZEDIK FEJEZET. 
Csata a Szeybi mellett. 


Folytonos veszedelem kifejleszti az ember éberségét és 
ítélőképességét. Amilyen fáradtak voltunk, nem vetköződ- 
tünk le és lovainkat se nyergeltük le. Mauzer-pisztolyomat 
a kabátomba dugtam és szemügyre vettem az embereket. 
Az első, amit észrevettem, egy puskának az agya volt a 
nagy ágy —- parasztoknál szokásos — vánkoshegye alatt. 
Azután észrevettem, hogy vendéglátónk alkalmazottai állan - 
dóan be-kijárnak, hogy tőle parancsokat vegyenek át. Bár 
hosszú volt a szakálluk és a ruhájuk nagyon piszkos, még- 
sem látszottak egyszerű parasztoknak. Nagyon figyelme- 
sen néztek bennünket és engemet, meg barátomat sohasem 
hagytak egyedül a ház urával. Egyáltalán nem értettük a 
dolgot. De bejött a szojot kormányzó és látván a feszélye- 
zett helyzetet, a szojotok nyelvén elmondott házigazdánk- 
nak mindent, amit rólunk tudott. 

— Bocsássanak meg kérem, — mondta a telepes, — 
de hiszen tudják, hogy manapság tízezer gyilkos és rabló 
közt csak egy becsületes ember akad. 

Ezután egészen nyiltan beszélt. Vendéglátó gazdánk 
megtudta, hogy egy bolsevik banda kozáktiszteket keresve, 

akik az ő házában élnek, meg fogja támadni az ő birtokát. 
Egy különítmény teljes megsemmisítéséről már hallott. A 
mi elbeszélésünk azonban nem tudta teljesen megnyugtatni 
az öreg embert, mert füléhez jutott, hogy a vörösök egy nagy 
különítménye közeledik Uszinszki kerület határa felől, mert 
üldözi azokat a tatárokat, akik marháikkal déli irányban 
Mongolországba akarnak kiszabadulni. 

— A legnagyobb aggodalommal várjuk őket minden 
percben, -— mondta nekem a házigazdánk. —Szojotom éppen 
most jött meg és jelentette, hogy a vörösök már átkeltek 
a Szeybin és a tatárok harcra készülődnek. 

Azonnal kimentünk, hogy nyergeinket és málhatáskáin- 
kat megvizsgáljuk. Azután száron vezetve lovainkat, el- 
bújtattuk őket az ott levő cserjésben. Fegyvereinket és 
pisztolyainkat készenlétben tartottuk és állást foglaltunk 
a kerítés mellett, hogy bevárjuk közös ellenségünket. Egy 
óra telt el izgató várással. Ekkor az erdőből hozzánk futott 
az egyik munkás és azt súgta : 

-— Átjönnek a mi mocsarunkon... Az ütközet meg- 
kezdődött. 

És szavainak igazolásául az erdőn keresztül valóban 
egyetlenegy puskalövés hallatszott. Nemsokára különböző 
fajtájú fegyverek egyre élesebb ropogása kezdődött. A lárma 
a ház felé közeledett. Majd patkócsattogást és a katonák 
durva kiáltását hallottuk. Hirtelen három vörös ugrott be 
a házba az útról, ahol most két irányból lövöldöztek rájuk 
a tatárok. Vadul káromkodtak. Egyikük a házigazdánkra 
lőtt, akiösszerogyott és térdre bukott, amikor a vánkos alatt 
levő fegyvert akarta megragadni. 

— Ti kik vagytok? — kiáltotta durván az egyik ka- 
tona felénk fordulva és fegyverét felemelve. Mauzereinkkel 
feleltünk és pedig olyan eredményesen, hogy csak egy katona, 
aki hátrább maradt az ajtó közelében, tudott megmenekülni, 
de az udvaron egyik munkás kezébe jutott, aki megfoj- 
totta. Állt a harc. A vörösök az út mellett elfutó árokban 
a háztól háromszáz lépésnyire lefeküdtek és viszonozták az 
öket bekerítő tatárok tüzelését. Néhány katona a házhoz 
futott, hogy pajtásainak segítsen. De íme most házigazdánk 

munkásainak szabályszerű sortüzét hallottuk. Nyugodtan és 
pontosan lőttek, akárcsak hadgyakorlaton. Öt vörös katona 
az úton elesett, a többiek pedig az árokban kerestek födö- 
zéket. Kis idő mulva megállapítottuk, hogy az ároknak ama 
végéhez másztak, amely legközelebb volt az erdőhöz, ahol 
lovaikat hátrahagyták. A fegyverropogás mindegyre távo- 
lodott. Nemsokára láttuk, hogy ötven-hatvan tatár a réten 
át üldözi a vörösöket. 

Két napig pihentünk itt a Szeybi mellett. Kiderült, 
hogy házigazdánk munkásai, számszerint nyolcan, tisztek 
voltak, akik a bolsevikok elől elrejtőztek. Engedelmet kér- 
tek, hogy elkísérhessenek bennünket, amibe beleegyeztünk. 

Így tehát, amikor utunkat folytattuk, nyolc fölfegyver- 
zett tiszt volt a födözetünk és három málháslovunk volt. 
Áthaladtunk a Szeybi és Ute folyók közt elterülő szép völ- 
gyön. Mindenütt pompás legelőket találtunk sok nyájjal. 
De abban a két-három házban, amely az út mellett volt, 
egyetlen élő embert sem tudtunk találni. Félelmében el- 
bújt mindenki, amikor a vörösökkel való harc híre ide érke- 
zett. Másnap megmásztuk a Daban nevű magas hegyláncot. 
Azután tág, leégett erdőterületen haladtunk át, ahol kidőlt 
fák mellett vitt az utunk. Majd újra völgybe szálltunk le, 
amelynek fenekét hullámos partvidék elrejtette előlünk. E 
hullámok mögöttfolyt a Kis-Jenisszei, az utolsó nagy folyó 
mielőtt az igazi Mongolországba jut az ember. 

A folyótól mintegy tíz kilométernyire az erdőből föl- 
szálló füstoszlopot vettünk észre. Két tiszt előre ment kém- 
szemlére. Sokáig nem adtak életjelt és mivel attól féltünk, 
hogy valami baj érte őket, harcra fölkészülve, óvatosan a 
füst felé tartottunk. Mikor a közelébe értünk, sok ember 
hangját hallottuk, közöttünk a mi tisztjeink hangos neve- 
tését is. 

Egy rét közepén nagy sátort láttunk, ágakból készült 
két fekvőhellyel és körülötte körülbelül ötven-hatvan férfit. 
Mihelyt kijutottunk az erdőből, felénk futottak és nagy öröm- 
mel üdvözöltek. Orosz tisztek és katonák nagy táborához 
jutottunk, akik Szibériából való menekülésük után az uri- 
anhai orosz telepesek és gazdag parasztok házaiban éltek. 

— Mit csinálnak itt? — kérdeztük meglepetve. 

—- Ohó, hát semmit sem tudnak arról, ami történt? 
— felelt egy meglehetősen öreg ember, aki Osztrovszky 
ezredesnek mondta magát. Urianhaiban a katonai népbiz- 
tos megparancsolta, hogy a huszonnyolc évnél idősebb fér- 
fiakat mind mozgósítani kell. Ezekből az elvtársakból ala- 
kult különítmények most mindenfelől közelednek Belo- 
carszk város felé. Kirabolják a telepeseket és a paraszto- 
kat és mindenkit megölnek, aki a kezükbe kerül. Itt rejtőz- 
tünk el előlük! 

Az egész tábornak csak tizenhat fegyvere és három bom- 
bája volt. Az utóbbinak a tulajdonosa egy tatár ember 
volt, aki kalmuk vezetőjével Mongolország nyugati részé- 
ben levő nyájaihoz iparkodott. Elmondtuk utunk célját és 
azt a szándékunkat, hogy Mongolországon keresztül a Csön- 
des-Őceán legközelebbi kikötőjéig hatoljunk. A tisztek arra 
kértek, vigyem öket magammal. Beleegyeztem. 

További utunkon megállapították hírszerzőink, hogy 
ama paraszt házának közelében, akinek bennünket kom- 
pon a Kis-Jenisszei folyón kellett átszállítania, nincsenek 
elvtársak. Siettünk. amennyire csak lehetett, hogy lehetőleg 
hamar elhagyhassuk a Jenisszei veszedelmes zónáját és el- 
tünhessünk a túlsó parton levő erdőségben. Havazott. De 
a hó mindjárt el is olvadt. Esti szürkület előtt hideg északi 
szél kerekedett, amely vékony ködöt hozott magával. 

Késő este érkezett társaságunk a folyóhoz. Az ott lakó 
telepes szívesen fogadott bennünket és noha még jég úsz- 
kált a folyón, mindjárt ajánlkozott, hogy átvisz bennünket, 
a lovainkat pedig átúsztatja. Tárgyalásunkat végighallgatta 
a telepes egyik munkása, egy vörös hajú, kancsal fickó. Az 
egész idő alatt föl s alá futkosott. Hirtelen eltünt. Gazdánk, 
mikor ezt észrevette, hangjában a félelem kifejezésével, ezt 
mondta : 

--- A faluba futott és idehozza az elvtársakat. Rögtön 
át kell kelnünk a folyón. 

Utamnak legrettenetesebb éjjele kezdődött most. A te- 
lepesnek azt ajánlottuk, hogy csak készletünket és muni- 
ciónkat vegye a tutajába, mi pedig a lovainkkal átúsztatunk. 

Így el akartuk kerülni, hogy többször kelljen az utat ide- 
oda megtennie. Ezen a helyen a Jenisszei körülbelül három- 
száz méter széles. Nagyon erős sodrú és partja hirtelen sza- 
kad le a víz egész mélységéig. A szél éles fütyüléssel kergette 
szemünkbe a havat és fájón vagdosta az arcunkat. Előttünk 
folyt a fekete, sebes víz, amely vékony, táncoló. körbeforgó 
jégtömböket vitt magával. 

Lovam sokáig nem akart a magas partról leugrani. 
Prüszkölt és ágaskodott. Teljes erőmből végigvágtam a kor- 
báccsal a nyakán, míg végre szánalmat keltő nyögéssel bele- 
vetette magát a hideg folyamba. Mindketten teljesen el- 
merültünk úgy, hogy alig tudtam magamat a nyeregben 
tartani. Hamar néhány méternyire jutottam a parttól. Lo- 
vam erőfeszítése közben fejét és nyakát messzire előre nyuj- 
totta és szakadatlanul prüszkölt. Éreztem minden mozdu- 
latát a vízben és testének reszketését. Végre a folyam köze- 
pére értünk, ahol rendkívül sebes volt a víz. Kezdtünk el- 
merülni. A borzasztó sötétségben kísérőim kiáltását és a 
lovak félelmének és szenvedésének nyögését hallottam. Mel- 
lemig voltam a jeges vízben. Néhányszor jégtömbökbe ütköz- 
tem. Olykor-olykor a hullámok összecsaptak a fejem fölött. 
Nem volt időm arra, hogy körülnézzek és a hideget érezzem. 
Teljesen hatalmába kerített az élet után való állati vágy. 
Csak az járt a fejemben, hogy menthetetlenül elpusztulok, 
ha az áramlattal való küzdelemben a lovam ereje alul ma- 
rad. Ennek következtében minden figyelmem lovam erő- 
feszítésére és remegő félelmére irányult. Hirtelen nagyot nyö- 
gött. Észrevettem, hogy kezd elmerülni. A víz nyilván már 
orrlyukán felül terjedt, mert időnként hosszabb közökben 
hallatszott ijedt horkolása. Egy nagy jégtuskó nekiment a 
koponyájának, mire a ló megfordult úgy, hogy most az ár- 
ral úszott. Csak nagynehezen tudtam ismét a part irányába 
terelni, de éreztem, hogy vége felé jár az ereje. A feje több- 
ször eltünt a víz kavargó felszíne alatt. Most már nem válo- 
gathattam. Lecsúsztam a nyeregből és úszni kezdtem. Bal 
kezemmel a lóba kapaszkodtam, jobbommal pedig tempóz- 
tam és közben hangos nógatással bátorítgattam az állatot. 
Egy ideig szétnyitott ajakkal és erősen összeszorított fog- 

gal úszott. Tágra nyitott szeme leírhatatlan félelmet árult 
el. Mihelyt kiszálltam a nyeregből, a vízben fölemelkedett 
és nyugodtabban, meg gyorsabban úszott. 

Végre hallottam, hogy kimerült lovam patkója kögör- 
getegbe ütközik. És mint én, társaim is egymásután partot 
értek. A jól begyakorolt lovak valamennyien teljes épségben 
áthozták lovasaikat. Sokkal lejjebb ért partot telepesünk 
a készletekkel. Pillanatnyi vesztegelés nélkül a lovakra 
raktuk cókmókjainkat és folytattuk utunkat. 

A szél erősebb és hidegebb lett. Napfelkeltével rendkívül 
metsző lett a hideg. Átázott ruhánk megfagyott és kemény 
lett, mint a bőr. Vacogott a fogunk. Szemünkben a láz vörös 
tüze égett. De csak előbbre törekedtünk, hogy minél nagyobb 
legyen a távolság köztünk és az elvtársak közt. Miután mint- 
egy tizenöt kilométert tettünk meg az erdőben, nyílt völgybe 
jutottunk, ahonnan megláttuk a Jenisszei túlsó partját. 
Reggel nyolc óra lehetett. A túlsó parton levő úton lovasok- 
nak és kocsiknak fekete, kígyószerű vonala tekergőzött. 
Vörös katonák csapata volt a málhával. Ezért leszálltunk 
és hogy figyelmüket magunkra ne vonjuk, elbújtunk a bok- 
rok közt. 

Egész napon át folytattuk utunkat. A hőmérő zérus 
fokot mutatott. Csak este állottunk meg egy hegységben, 
amelyet vörösfenyőerdő borított. Ott nagy tüzet raktunk, 
megszárítottuk ruháinkat és alaposan megmelegedtünk. 
Éhes lovaink nem távoztak a tűztől, hanem közvetetlenül 
mögöttünk állva, lehorgasztott fejjel aludtak. Másnap ko- 
rán reggel szojotok jöttek a táborunkhoz. 

— Ulan? (vörös?) — kérdezte az egyik. 

— Nem, nem, -— kiáltotta az egész társaság. 

— Tzagan? (fehér?) — volt a következő kérdés. 

— Igen, igen, — felelte a tatárunk. — Mindnyájan fe- 
hérek. 

— Mendé! Mendé! — Ez volt most a válasz és miután 
teát ittak, rendkívül fontos dolgokat kezdtek elmondani. 

Előadásuk szerint a vörös elvtársak a Tannu-Ola-hegy- 
ségből előrehatoltak és az egész mongol határ mentén elő- 
örsöket állítottak föl, hogy elfogják azokat a parasztokat 

és szojotokat, akik megkísérelték marhájuk elhajtását. Ilyen- 
formán lehetetlennek látszott a Tannu-Ola hegységen való 
átkelés. 

Csak egy kivezető utat láttam: Buret Hei mocsaras 
völgyében kell előre hatolnunk, hogy eljussunk a Koszogol- 
tó déli partjára, amely már az igazi Mongolország területén 
van. 

A szojotok hírei valóban nagyon kellemetlenek voltak. 
A Szangaltaiban levő első mongol állomás a mi táborunktól 
nem volt messzebbre hatvan mérföldnél, ellenben Koszo- 
golig a legrövidebb út is kétszázhetvenöt mérföldet tett ki. 
Ekkora erőfeszítést aligha várhattunk azoktól a lovaktól, 
amelyeken a barátom és én lovagoltunk, hiszen rossz úton, 
igazi élelem és pihenés nélkül már hatszáz mérföldnél töb- 
bet tettek meg. De átgondolván a helyzetet és többi úti- 
társam állapotát is megfontolván, elhatároztam, hogy nem 
kísérlem meg a Tannu-Ola-hegységen való átkelést. Tiszt- 
jeim ugyanis ideges, erkölcsileg megfogyatkozott férfiak 
voltak, rosszul öltözve és rosszul fölfegyverezve. Söt leg- 
többjének egyáltalán nem volt fegyvere. Tudom, hogy üt- 
közetben a legnagyobb veszedelmet a fegyvertelen emberek 
okozzák. Könnyen pánik áldozataivá lesznek, elvesztik a 
fejüket és megmételyezik a többieket is. Barátaimmal te- 
hát tanácsot ültem, amelynek eredményeként elhatároztuk, 
hogy a Koszogolhoz megyünk. Társaságunk beleegyezett, 
hogy követ bennünket. 

Ebéd után —leves, nagy húsdarabokkal, száraz kenyér 
és tea — elindultunk. Körülbelül két órakor kezdtek előt- 
tünk a hegyek emelkedni. Északkeleti nyúlványai voltak a 
Tannu-Ola hegységnek, amely mögött volt Buret Hei völgye. 


TIZENEGYEDIK FEJEZET. 


A vörös elvtársak sorompója. 


Két meredek hegyhát közt levő völgyben yak- és 
szarvasmarha-gulyát láttunk, amelyet tíz szojot lóháton 
gyorsított tempóban hajtott észak felé. Fáradtan érkeztek a 

szojotok hozzánk és kisvártatva elmondták, hogy Todji 
noyonjának (fejedelmének) parancsára a gulyát a Buret Hei 
mentén Mongolországba hajtják, mert a noyon attól tart, 
hogy máskülönben elrabolják a vörös elvtársak. A parancs 
szerint cselekedtek, de szojot vadászoktól megtudták, hogy 
a Tannu-Ola-hegység e részét Vladimirovkából való elv- 
társak szállták meg. Ennek következtében kénytelenek vol- 
tak megfordulni. Ez előörsök helyét és a Mongolországba 
vivő hegyszorost megszálló elvtársak számát tudakoltuk 
tőlük. Azután a tatárunkat és a kalmukot elküldtük hír- 
szerzésre, mi többiek pedig a további előnyomulásra készü- 
lődtünk : ingeinkbe csavartuk a lovak lábát és kendőt meg 
kötéldarabokat kötöttünk az orruk köré, hogy ne nyerít- 
hessenek. 

Már sötétedett, amikor visszatért hírszerzőink jelen- 
tették, hogy körülbelül harminc elvtárs tőlünk mintegy tíz 
kilométernyire tábort ütött és pedig szojotok jurtáiban (ne- 
mezből készült mongol sátor). A szorosnál két előörs áll, 
az egyik két, a másik három katona. Az előörsöktől a távol- 
ság a táborig csak valamivel több egy mérföldnél. 

A mi utunk két előörs közt volt. A hegy csúcsáról egé- 
szen világosan láttuk és le is puffanthattuk volna őket. 

Amikor a szoros közelébe érkeztünk, a társaságunkat 
hátrahagytam és barátomat, a tatárt, a kalmukot és két 
fiatal tisztet magammal vittem. Előttem ötszáz méternyire 
két tábortüzet láttam a hegyről. Mindeniküknél egy katona 
ült fegyverrel. A többi aludt. Az elvtársakkal tulajdonképpen 
nem óhajtottam harcba keveredni, de ha egyáltalán át akar- 
tunk jutni a szoroson, akkor végeznünk kellett az előörsök- 
kel és pedig lövés nélkül. Az volt a nézetem, hogy később 
már nem kutathatnak bennünket az elvtársak, mert az 
egész út sűrűn tele volt ló- és szarvasmarhanyommal. 

— Azzal a kettővel én számolok le, — súgta a barátom 
a bal előörsre mutatva. 

Nekünk többieknek a másik előörssel kellett végeznünk. 
A bokrokon át barátom után másztam, hogy szükség esetén 
a segítségére lehessek. Be kell azonban vallanom, hogy miatta 
a legkevésbbé sem aggódtam. Körülbelül hét láb magas 

ember volt és akkora volt az ereje, hogy ha például vala- 
melyik ló nem akarta a zablát a foga közé venni, karját a 
ló nyaka köré fonta, alulról pedig megrúgta a ló mellső lábát, 
úgy, hogy az állat elesett és a földön könnyűszerrel föl lehe- 
tett kantározni. 

Amikor száz lépésnyire közeledtünk, hátramaradtam a 
bokrok mögött és figyeltem. Egészen tisztán láttam a tüzet 
és a bóbiskoló őrt. Fegyvere a térdén nyugodott. Mellette 
alvó társa meg se mozdult. 

Egy ideig nem láttam a barátomat. A tábortűznél nyu- 
galom volt. Hirtelen néhány elnyomott kiáltás hallatszott 
a másik előörsről. Azután ismét teljes csend lett. A mi őrünk 
lustán felemelte a fejét. Éppen ebben a pillanatban fölmaga - 
sodott barátom óriási alakja, közém és a tűz közé lépett 
és már a következő pillanatban a levegőben kalimpált az 
ör lába, mert társam gégén fogta és átdobta a bokrózatba, 
ahol mindketten eltüntek. Egy pillanat mulva a barátom 
ismét fölbukkant. Áldozatának fegyverét megforgatta annak 
feje fölött. Egy tompa ütés hallatszott, amit föltétlen nyu- 
galom követett. Barátom visszajött hozzám ; zavartan mo- 
solyogva mondta : 

— Ennek vége. Vigye el az ördög! Gyermekkoromban 
az anyám papot akart belőlem csinálni. Amikor felnöttem, 
agronom lettem, hogy — embereket fojtogassak és betör- 
jem a koponyájukat. Rettenetesen bolond dolog a forra- 
dalom. 

Haragosan és utálattal kiköpött és pipára gyujtott. 

A másik előörsnél is mindennek vége volt. 

Még az éjjel elértük a Tannu-Ola-hegység legmagasabb 
hátát, hogy azután sürü bokrozatú völgybe szálljunk le 
és kis folyók, meg más víztömegek valóságos hálóján evic- 
kéltünk át. Elérkeztünk a Buret Hei forrásvidékéhez. Körül- 
belül egy órakor megállottunk, hogy megetessük lovainkat, 
mert éppen ezen a helyen nagyon jó volt a fü. 

Azt hittük, hogy itt biztosságban vagyunk. Nem egy 
megnyugtató jelet láttunk. A hegyeken legelésző yak-nyájak 
voltak láthatók és hozzánk jövő szojotok megerősítették 
föltevésünket. Itt a Tannu-Ola mögött még nem láttak a 

szojotok vörös katonát. Ezeknek a szojotoknak egy tégla 
teát ajándékoztunk és boldogan, ama biztos tudatban tá- 
voztak tőlünk, hogy mi tzaganok jó emberek vagyunk. 

Míg lovaink pihenve a jó füvön legelésztek, mi a tűz 
mellett meghánytuk-vetettük további útitervünket. Ez al- 
kalommal éles nézeteltérés támadt társaságunk két csoportja 
közt. Az egyiknek szónoka egy ezredes volt, akire négy másik 
tiszttel együtt olyan nagy hatást tett az, hogy a Tannu-Ola- 
hegység déli részén nem voltak vörösök, hogy ezek elhatároz- 
ták a Kobdoig való előnyomulást, ahonnan az Emil folyónál 
levő táborig akartak hatolni, ahol a kínai hatóságok Bakics 
tábornok seregéből hatezer embert internáltak. Barátom és 
én azonban tizenhat tiszttel együtt jobbnak tartottuk előbbi 
tervünk megvalósítását, nevezetesen azt, hogy iparkodjunk 
a Koszogol-tó partját elérni, hogy onnan a távoli keletre 
jussunk. Mivel egyik csoport sem tudta a másikat meggyözni, 
társaságunk szétvált. 

Másnap délben elbúcsúztunk egymástól. A mı tizen- 
nyolc emberre terjedő csoportunk útközben sok harcot ál- 
lott ki és sok nehézséget kellett leküzdenie, ami hat bajtár- 
sunk életébe került. De mi többiek a hűség oly erős kötelé- 
kével összefűzve értük el utunk célját, hogy még azután is 
megőriztük egymás iránt a legbarátságosabb érzelmeket. 
A másik csoport, amelynek vezetője Jukoff ezredes volt, 
tönkre ment. Erős vörös lovas-különítménnyel akadt össze, 
amely két ütközetben megverte. Csak két tiszt menekült 
meg. Ezek mondták el nekem a szomorú hírt és a harcok 
részleteit később, amikor négy hónap mulva Urgaban talál- 
koztam velük. 

Tizennyolc lovasból és öt málháslóból álló csoportunk 
fölfelé követte a Buret Hei völgyét. Mocsarakon vergödtünk 
keresztül, átkeltünk sok piszkos folyón, hideg szelek jártak 
át bennünket és megkínzott a hó meg jég. A tatárunk telje- 
sen megbízhatóan vezetett bennünket azon az úton, amely 
az Urianhaiból Mongolországba hajtott sok marha lábnyo- 
mán világosan fölismerhető volt. 

TIZENKETTEDIK FEJEZET. 
Az örök béke országában. 


A szojotok, Urianhai lakói büszkék arra, hogy valódi 
buddhisták, akik tisztán őrizték meg a szent Rama tanait 
és Sakia-muni mély bölcseségét. Örök időktől ellenségei a 
háborúnak és minden vérontásnak. Régen, a tizenharma- 
dik században inkább elhagyták hazájukat és inkább észa- 
kon kerestek menedéket, mintsem hogy harcoltak volna 
vagy alattvalóivá lettek volna Dzsingisz khánnak, a véres 
császárnak, aki pedig szerette volna ezeket a csodálatos lo- 
vasokat és ügyes nyilazókat hadseregébe besorozni. Hogy 
a harcot elkerüljék, történetük folyamán háromszor vándo- 
roltak így északi irányban és a mai napig sem állíthatja 
senki, hogy szojotnak a kezén emberi vér nyomát látta volna. 
Békeszeretetükkel diadalt arattak a szojotok a háborún. 
A béke ez országában még a szigorú kínai közigazgatási 
tisztviselők sem tudtak a hajthatatlan törvényeknek teljes 
érvényt szerezni. Éppen így viselkedtek a szojotok az oro- 
szokkal szemben, akik vért és bűntettet szomjazva, behurcol- 
ták országukba a forradalom pestisét. Állandóan kerülték 
a vörös csapatokkal és az elvtársakkal való összeütközést, 
úgy, hogy családostól és marhájukkal együtt a messzi Kam- 
csik és Szoldjak fejedelemségekbe tértek ki előlük. Ennek az 
elvándorló folyamnak keleti ága Buret Hei völgyén ment 
keresztül. Ennélfogva ott minduntalan szojotokat értünk 
utól marháikkal és nyájaikkal. 

A kanyargó Buret Hei-úton hamar jutottunk előre és 
már két nap mulva megkezdtük a kapaszkodást a Buret Hei 
és Kharga völgyei közt levő hegyszoros felé. Az út nem volt 
nagyon meredek, de itt is mindenütt kidőlt vörösfenyők 
hevertek és bármily hihetetlen, itt is sok mocsaras hely 
volt, amelyeken csak nehezen tudtak a lovak áthatolni. 
Nemsokára ismét veszedelmessé vált az út. Kavics és kő- 
görgeteg borította, amely a lovak lába alatt lecsúszott az 
út mellett tátongó mélységbe. Lovaink hamar kifáradtak 
ezeken a morénákon, amelyeket nyilván a hajdankor glecs- 

cserei vetettek a hegyoldalra. Néhányszor szorosan a mere- 
dek szélén vitt el az utunk és lovaink nagy tömegü követ és 
homokot rúgtak le a mélységbe. Emlékszem, hogy egy egész 
hegyen kellett átmennünk, amelyet ilyen mozgó homok bo- 
rított. Ezen a hegyen le kellett szállnunk a nyeregből és 
száron kellett vezetnünk lovainkat, hogy körülbelül egy mér- 
földet gyalog botorkáljunk e csúszós talajon. E közben több- 
ször térdig süppedtünk be és a homoktömeggel együtt a 
szakadék felé csúsztunk. Egyetlen ügyetlen mozdulat és 
lezuhanunk a mélységbe. Egyik lovunkat ez a sors érte. 
A hasa mélyen beszorult ilyen mozgó csapdába és nem tu- 
dott kiszabadulni. A homokkal együtt lecsúszott és legurult 
a meredeken. Halálútján csak ágak törését hallottuk. Csak 
nagynehezen tudtunk hozzája lemászni, hogy legalább a 
nyerget és a nyeregtáskákat megmenthessük. 

Följebb a hegynek le kellett mondanunk egyik málhás- 
lovunkról, amely Urianhai északi határától kezdve szol- 
gált bennünket. Terhe levételével próbáltunk rajta segíteni, 
de hasztalan, nem lehetett előbbre hajtani. Fejét lelógatva 
megállt és olyan kimerültnek látszott, hogy biztosra vet- 
tük kimúlását. Néhány szojot megvizsgálta, megtapogatta 
lábainak izmait, megfogta a fejét, ide-oda mozgatta, azután 
így szólt: 

-- Ez a ló nem tud tovább menni. Kiszáradt az agy- 
veleje. 

Hát otthagytuk. 

Ugyane napon este, amikor egy magaslatra érve szé- 
les, vörösfenyőkkel borított fensíkon voltunk, a vidék gyö- 
nyörü változásában gyönyörködhettünk. Néhány szojot 
vadász jurtáit találtuk itt, amelyek fakéregből készültek 
és nem, mint közönségesen, nemezből. A sátrakból tíz fegy- 
veres ember ugrott elő. Tudtunkra adták, hogy Szoldjak 
fejedelme senkinek sem engedi meg a továbbhaladást, mert 
attól tart, hogy gyilkosok és rablók juthatnak be országába. 
Aggodalmas pillantással ezt kiáltották : 

— Menjetek vissza, ahonnan jöttetek! 

Magam nem feleltem és megakadályoztam, hogy e do- 
log miatt egy öreg szojot és tisztjeim egyike civakodni 

kezdjen. A völgyben levő folyóra mutatva, megkérdeztem, 
mi a neve. 


— Oina, — felelte a szojot. — Ez fejedelemségünk 
határa. Azon tilos átmenni. 

— Rendben van, — feleltem. — De azt csak megenge- 
ditek, hogy kissé melegedjünk és kipihenjük magunkat? 

— Igen, igen, — mondták a vendégszerető szojotok 


és táborukba vezettek. 

Odamenet az öreg szojotnak cigarettát, egy másiknak 
egy skatulya gyujtót adtam. Egy sorban mentünk mind- 
annyian egy szojot kivételével, aki lassan bicegett mögöt- 
tünk és kezével az orrát fogta. 

— Beteg? — kérdeztem. 

— Igen, — felelte szomorúan az öreg szojot. — A fiam. 
Két nap óta az orra vérzik és már egészen legyöngült. 

Megálltam és magamhoz hívtam a fiatal embert. 

— Gombold ki a kabátodat. Tedd csupasszá nyaka- 
dat, melledet és fejedet hajtsd hátra annyira, amennyire 
csak tudod. : 

Mialatt ezt megtette, néhány percig leszorítottam fejé- 
nek mindkét oldalán az ütőereket. Azután így szóltam 
hozzá : 

- Most már nem fog az orrod vérezni. Menj a sátradba 
és feküdjél le kicsit. 

Ujjam «titokzatos» munkája nagy hatással volt a szo- 
jotokra. Az öreg szojot félénken és nagy tisztelettel suttogta : 

— Ta Lama, Ta Lama! (Nagy orvos!) 

A jurtában teával kínált meg bennünket az öreg szojot. 
Maga mélyen elgondolkodott, majd társaival tanácskozott 
és végül így szólt: 

— A fejedelmünk feleségének valami szembaja van és 
azt hiszem, a fejedelem örülni fog, ha elviszem hozzája a 
«Ta Lama»-t. Ezért nem fog megbüntetni, hiszen csak azt 
parancsolta meg, hogy rossz embert ne engedjünk át a ha- 
táron. Ez a parancs azonban nem akadályozhatja meg a 
jó embereket, hogy hozzája eljuthassanak. 

Meglehetősen közömbösen ezt feleltem : 

— Tegyétek azt, amit a legjobbnak tartotok. Az igaz, 

hogy értek a szembaj gyógyításához, de ha kívánjátok, 
visszafordulok. 

Az öreg ember megijedve mondta : 

— Nem. Én magam fogom tovább vezetni. 

A tüz mellett ülve tüzkövel pipára gyújtott, a csutorá- 
ját kabátja újján végigdörzsölte, azután a bennszülöttek igazi 
vendégszeretete szerint odakínálta nekem. Comme il faut 
viselkedtem és pipáztam. Azután tovább adtam a pipát tár- 
saságunk többi tagjainak is, akik mindannyian vagy ciga- 
rettát vagy kevés dohányt, avagy néhány gyujtót adtak. 
Így megpecsételtük barátságunkat. Nemsokára sokan tolul- 
tak be jurtánkba, férfiak, nők, gyermekek, de kutyák is. 
Mozdulni sem lehetett. A tömegből osztályának lebegő vö- 
rös ruhájában, símára borotvált, rövidhajú láma lépett 
elő. Ruházata és arcának kifejezése egészen más hatást tett, 
mint a piszkos szojotok hajfonataikkal és hegyükön mókus- 
farkkal díszített nemezsapkáikkal. A láma nagyon barát- 
ságos volt hozzánk és vágyakozva nézte arany gyűrűin- 
ket és óráinkat. Elhatároztam, hogy hasznomra fordítom 
Buddha szolgájának e vágyakozását. Teát és szárított ke- 
nyeret nyújtva neki, azt mondtam, hogy lovakat kell vásá- 
rolnom. 

— Nekem van egy lovam. Meg akarja venni? — kér- 
dezte. — De orosz bankjegyért nem adom. Majd elcserél- 
jük valamiért. 

Sokáig kellett vele alkudoznom. Arany jegygyűrűmért 
végre egy esőköpenyt és egy bőrnyerget, egy szép szojot 
lovat, amelynek az elvesztett málháslovat kellett pótolnia, 
és még egy fiatal kecskét kaptam. 

Az éjszakát itt töltöttük. Vacsorára kövér ürühúst 
kaptunk. 

Másnap reggel az öreg szojot vezetésével elindultunk 
azon az úton, amely az Oina hegytől és mocsártól mentes 
völgyében vitt előre. Tudtuk, hogy a barátom lova, az én 
lovam, továbbá még három állat, sokkal jobban ki volt me- 
rülve, semhogy a Koszogolig eljuthatott volna. Ezért el- 
határoztuk, hogy Szoldjákban még néhány lovat próbá- 
lunk vásárolni. Nemsokára szojot-jurták kisebb csoportjaira 

fejedelem mozgó fővárosához közeledtünk. 

Vezetőnk előre lovagolt, hogy a törzsfővel tanácskoz- 
zék. Mielőtt ezt megtette, ismételten biztosított bennünket, 
hogy a fejedelem nagyon fog örülni, ha a Ta Lamat üdvözöl- 
heti, de amikor ezt mondta, meglehetősen ijedtnek és aggó - 
dónak látszott. Rövid idő mulva alacsony bokrokkal födött 
nagy síkságra érkeztünk. Lenn a folyó partján nagy jurtá- 
kat láttunk, amelyeken sárga és kék zászlókat lengetett a 
szél. Könnyen kitaláltuk, hogy ez a kormány székhelye. 

Vezetőnk nemsokára visszajött hozzánk. Arca sugár- 
zott az örömtől. A kezével integetett és ezt kiáltotta : 

— A noyon (fejedelem) kéreti önöket! Nagyon örül! 

Harcosból diplomatává kellett változnom. Amikor a 
fejedelem jurtájához közeledtünk, két tisztviselő jött elénk, 
pávatollal hegyben végződő mongol sapkájukon. Nagy tisz- 
telettel arra kérték az idegen «oyont», hogy lépjen be a 
jurtába. Barátom, a tatár és én mentünk be. A drága selyem- 
mel gazdagon feldíszített jurtában beteges külsejű, töpörö- 
dött, öreg emberkét találtunk. Az arca símára volt beret- 
válva, a haja rövidre volt nyírva. A fején szintén hegyes 
hódbőrsapka volt, vörös selyembojttal, amelyre sötétvörös 
mandarinfej volt erősítve, alula kikívánkozó hosszú páva- 
tollakkal. Orrán nagy kínai szemüveg. Alacsony pamlagon 
ült és újjai idegesen babráltak olvasójának gyöngyeivel. 
Ez volt Ta Láma, Szoldjak fejedelme és a buddhista templom 
főpapja. 

A legszívesebben üdvözölt és fölkért, foglaljunk helyet 
a rézserpenyőben égő tűz mellett. Meglepően szép felesége 
teát és kínai süteményt tett elénk. Pipáztunk, bár ebben 
a fejedelem, mint láma, nem tartott velünk. De kötelességét, 
mint házigazda, mégis teljesítette, amennyiben az általunk 
fölkínált pipát az ajkáig emelte, nekünk pedig zöld nefrit- 
ből készült burnótüvegcséjét nyujtotta. Így eleget tévén 
az etikett követelményeinek, megvártuk, mi mondanivalója 
lesz a fejedelemnek. Megkérdezte, szerencsés volt-e az utunk 
és mik a terveink. Egész nyíltan beszéltem vele és vendég- 
szeretetét kértem társaságunk többi tagjai és lovaink szá- 

mára. Erre rögtön megparancsolta, hogy számunkra négy 
jurtát állítsanak föl. 

-— Azt hallom, hogy az idegen noyon jó orvos, — 
mondta a fejedelem. 

— Igen, értek néhány betegség gyógyításához és van 
is nálam egy-két orvosság, — volt a feleletem. — De nem 
vagyok orvos. A tudomány más ágait tanulmányoztam. 

Ezt azonban nem értette meg a fejedelem. Az ő egy- 
szerü fölfogása szerint annak az embernek, aki betegséget 
gyógyítani tud, orvosnak kellett lennie. 

— A feleségemnek két hónap óta minduntalan a sze- 
mével van baja. Segítsen rajta. 

Megkértem a fejedelemnét, mutassa meg a szemét. 
Tipikus gyulladása volt, amit a jurtában levő állandó füst 
és az általános tisztátalanság okozott. A tatár előhozta or- 
vosságos ládámat. Bórvízzel megmostam a szemét, kevés 
kokaint és cinkszulfát gyönge oldatát csöpögtettem beléje. 

— Kérem, gyógyítson meg, — könyörgött a fejedelemné. 
— Ne menjen el innen addig, míg meg nem gyógyított. 
Magának és társainak juhokat, tejet és lisztet adunk. Gyak- 
ran sírok most, mert azelőtt nagyon csinos szemem volt 
és férjem azt szokta volt mondani, hogy mint a csillag, úgy 
ragyog. Most azonban egészen vörös. Ezt nem tudom el- 
viselni! Ezt nem tudom elviselni ! 

Szeszélyesen dobbantott a lábával és kacéran rám mo- 
solyogva ezt kérdezte : 

— Meg akar engem gyógyítani? Meg akar? 

A bájos nök jelleme és magaviselete mindenütt egyforma: 
a fényes Broadway-n, a hatalmas Temze mellett, a vidám 
Páris élénk bulvárjain és a szojot fejedelem selyemmel 
díszített jurtájában, a vörösfenyövel födött Tannu-Ola hegy- 
ség mögött. 

— Mindenesetre megkísérlem — felelte az új szemorvos. 

Tíz napot töltöttünk itt és ez idő alatt mindig élvez- 
tük az egész fejedelmi család jóságát és barátságát. A feje- 
delemné szeme, amely nyolc évvel ezelőtt csábította el a 
már öreg fejedelem-lámát, ismét rendbe jött. Alig tudott 
hová lenni örömében és ritkán távozott a tükörtől. 

A fejedelem öt, meglehetösen jó lovat adott nekem, 
tíz juhot és négy zsák lisztet, amelyet mindjárt kenyérré 
változtattunk. Barátom Romanov ötszáz-rubeles bankje- 
gyet ajándékozott neki Nagy Péter arcképével. Én egy darab 
aranyat adtam neki, amelyet egy folyóágyban találtam. 
Az egyik szojotnak megparancsolta a fejedelem, hogy vezes- 
sen bennünket a Koszogolhoz. A fejedelem egész családja 
elkísért bennünket a kolostorig, amely tíz kilométernyire 
volt a qővárostól». A kolostort magát nem látogattuk meg, 
ellenben megálltunk a «dugun»-nál, az ott lévő kínai keres- 
kedelmi telepnél. A kínai kereskedők ellenséges pillantáso- 
kat vetettek reánk, bárha ezzel együtt mindenféle portékát 
kínálgattak. Különösen azon iparkodtak, hogy néhány kerek 
üveg maygolot vagy ánizsból készült édes pálinkát sózzanak 
ránk. Mivel nem volt sem veretlen ezüstünk, sem kínai dollá - 
runk, csak vágyakozva néztük ezeket a vonzó üvegeket, míg 
a fejedelem segítségünkre jött és megparancsolta a kínaiak- 
nak, hogy öt üveget csomagoljanak nyeregtáskáinkba. 


TIZENHARMADIK FEJEZET. 
Miszteriumok, csodák és új ütközet. 


E napon este a Teri Nor szent tóhoz érkeztünk, isza- 
pos és sárga, nyolc kilométernyi vízfölülethez, amelynek a 
partja sem volt csábító. A tó közepén egy lassanként el- 
tűnő szigetnek maradványai voltak, amelyen kevés fa és 
néhány régi rom állott. Vezetőnk elmagyarázta nekünk, 
hogy a tó két évszázaddal ezelőtt még nem létezett és helyét 
nagyon erős kínai vár foglalta el. A vár egyik kínai parancs- 
noka megsértett egy öreg lámát, aki erre elátkozta a helyet 
és megjósolta, hogy teljes pusztulás vár rá. Már másnap 
víz hatolt föl a talajból, elpusztította a várat és elnyelte a 
kínai katonákat. Ha vihar száguld végig a vízen, a hullá- 
mok még ma is partra vetik a vízben elpusztult emberek 
és lovak csontjait. 

A Teri Nor évről-évre nagyobbodik és egyre jobban 
közeledik a hegységhez. A tó keleti partjának mentén meg- 

kezdtük egy hóval födött hegyhát megmászását. Kezdet- 
ben jó volt az út, de vezetőnk előre megmondta, hogy előt- 
tünk van még az út legnehezebb része. Két nap mulva ju- 
tottunk el ehhez a legnehezebb részhez. Meredek hegy várt 
ott ránk, amelyet sürü erdő és hó borított. E hegyen túl 
volt az örök hó birodalma — láncok, amelyeknek a tiszta 
napsütésben fénylő fehér köpenyéből sötét sziklatömbök 
meredtek ki. Ez volt a Tannu-Ola-hegység legkeletibb, leg- 
magasabb része. 

Az erdőben töltöttük az éjjelt és másnap reggel meg- 
kezdtük a hegység megmászását. Délben zegzugos úton, 
össze-vissza hurcolt a vezetőnk. Utunkat mindenütt mély 
szakadékok, széles mocsarak, kidőlt fák és sziklatömbök 
zárták el, amelyek a hegy csúcsáról való vad zuhantuk- 
ban itt fönnakadtak. Néhány óra hosszáig előre küzdöttük 
magunkat, kifárasztottuk lovainkat és hirtelen ugyanarra 
a helyre érkeztünk, ahol legutoljára megállottunk. Világos, 
hogy szojotunk eltévesztette az utat. Arca félelmet árult el. 

— Az elátkozott erdő régi ördögei, — suttogta resz- 
kető ajakkal, — nem akarják megengedni, hogy átjuthas- 
sunk. Ez nagyon rossz jel. Vissza kell térnünk Khargába 
a noyonhoz. 

Én azonban megfenyegettem, mire nyilván reményte- 
lenül, ismét átvette a vezetést. Embereink egyike, egy va- 
dász Urianhaiból szerencsére észrevette a fákon azokat 
a jeleket, amelyek a vezetőnktől eltévesztett utat mutat- 
ták. E jeleket követve, átjutottunk az erdőn és egy leégett 
vörösfenyő erdőövön. Azután ismét egy kis erdőbe kerül- 
tünk, amely az örök hóval födött hegység szélén volt. 

Sötét lett. Az éjjelt tehát itt kellett eltöltenünk. Erős 
szél kerekedett, amely sűrű, fehér havat hozott magával 
Semmit sem láthattunk és táborhelyünket nagas hó borí- 
totta el. Lovaink mint fehér szellemek álldogáltak, nem 
akartak enni és a tűztől sem akartak elmenni. A szél fölbor- 
zolta sörényüket és farkukat. Üvöltött és fütyült a hegy- 
szakadékokon. Valahonnan elhalóan farkasfalka lármája hal- 
latszott és ha szélroham hozta felénk, éles ugatássá növekedett. 
A tűznél feküdtünk, amikor hozzám jött a szojot és így szólt: 

— Noyon, jöjjön velem az obohoz (a Mongolország 
veszedelmes útrészein levő szent jel), mutatok valamit. 

Odamentünk és fölmásztunk a hegyre. Egy nagyon me- 
redek hegyeresz lábánál nagy rakás kő és fatönk volt, 
amely körülbelül három méternyi magaslatot alkotott. Ez 
volt az obo. Az obok a lamaisták szent jelei, veszedelmes 
útrészeken a rossz szellemeknek, e helyek uralkodóinak 
oltárai. Mellettük elhaladó szojotok és mongolok a szelle- 


meknek adót fizetnek : az obo faágaira hatykot, azaz hosz- 


szú kék selyemszalagot vagy a ruha béléséből kitépett da- 
rabot kötnek, avagy egyszerűen a lovak sörényéből való 
hajfonatot kötnek rá. Néha húsdarabokat és sót, vagy teá- 
val telt csészéket is tesznek a kõre. 

-— Nézzen ide, — mondta a szojot. — A hatykok le- 
szakadtak. Ezért dühösek a démonok és nem fogják nekünk 
megengedni az átjutást. Noyon... 

Megragadta a kezemet és esdekelve mondta : 

— Noyon, forduljunk vissza, kérem, nagyon kérem! 
A szellemek nem akarják, hogy áthágjuk hegyeiket. Húsz 
év óta senki sem merte az istenek akarata ellen átlépni e 
hegyeket és azok a vakmerő emberek, akik megkísérelték, 
ott mind elpusztultak. Hóviharban és fagyban rohanták 
meg öket a démonok. Lássa! Már kezdődik... Menjen visz- 
sza a mi noyonunkhoz. Várjon, míg melegebb idő köszönt 
be, akkor... 

Nem hallgattam tovább a szojotot, hanem vissza men- 
tem a tüzhöz, amelyet a sűrű hóban alig tudtam meglátni. 
Mivel attól tartottam, hogy vezetőnk megszökik, meg- 
parancsoltam az örnek, hogy maradjon mellette. Késő éjjel 
fölkeltett az ör. 

-— Lehet, hogy tévedek, — úgymond — de azt hiszem, 
fegyverdörejt hallottam. 

Mit mondhattam? Lehetséges volt, hogy kóborló em- 
berek elszakadt társaiknak lövéssel akarták jelezni a helyü- 


ket. Vagy talán az őr tévedésből egy lehulló sziklának, jég- 


vagy hódarabnak a zaját gondolta lövésnek. Nemsokára újra 
elaludtam. Álmomban tiszta látomásom volt. Künn a hóban 
mélyen elmerült síkon lovasok vonala mozgott. Láttam 

málháslovainkat, kalmukunkat és a komikus lovat a római 
orral. Láttam, amint erről a hósíkról a hegység egyik kies 
völgyébe szállnak le. Itt néhány vörösfenyő nőtt, közelükben 
kicsi, be nem fagyott hegyi folyó gurgulázott. Majd a fák 
közt égő tüzet vettem észre. Azután fölébredtem. 

Világos volt. Fölráztam a többieket és felszólítottam 
őket, hogy a lehető leggyorsabban készüljenek föl, mert 
nincs veszteni való időnk. Vihar dühöngött. A hó elvette a 
szemünk világát és betemetett minden útnyomot. A hideg- 
ség metszőbb lett. Végre nyeregben voltunk. A szojot elől 
lovagolt és az utat iparkodott megtalálni. Minél magasabbra 
jutottunk, annál ritkábban vesztette el a nyomot. Gyakran 
mély hógödrökbe buktunk bele. Jégsíma sziklákat kellett 
megmásznunk. A szojot végre megfordította a lovát, oda- 
jött hozzám és nagyon határozottan mondta : 

— Nem akarok magával meghalni és nem megyek 
tovább. 

Első mozdulatom az volt, hogy végigvágok rajta a kor- 
bácsommal. Oly közel voltam Mongolország «áldott földjé- 
hez», hogy a kívánságaim teljesülésének útjába álló ez a 
szojot leggonoszabb ellenségemnek tünt föl. De fölemelt 
karomat leeresztettem. Fejemben egészen őrült gondolat 
villant meg. 

— Ide hallgass! Ha megfordulsz, golyót kapsz a há- 
tadba és nem a hegy csúcsán, hanem a lábánál halsz meg. 
De megmondom, mi lesz velünk. Mihelyt elérjük ott fönn 
a sziklákat, megszűnik a vihar és a hó. Kisüt a nap, mialatt 
a hósíkon haladunk át, azután völgybe jutunk, amelyben 
vörösfenyők nőnek és egy be nem fagyott hegyi folyó folyik. 
Ott gyújtunk majd tábortüzet és ott töltjük el az éjjelt. 

A szojot bámulva kérdezte : 

— A noyon már átment a Darkhat Ola-hegységen? 


Nem, — felelém. — De tegnap éjjel látomásom volt, 
ezért tudom, hogy a hegy gerincét magunk mögött hagyjuk. 
- Vezetni fogom, — mondta a szojot. 


Megkorbácsolta a lovát és a meredek kapaszkodón föl- 
vezetett bennünket a hegyhát csúcsára, az örök hó körle- 
tébe. Oda érkezvén, az üvöltő viharban ezt kiáltotta : 

— Itt a havon végighúztak egy ostorszíjat. Nem szo- 
jotok voltak. 

A talány azonnal megiejtődött. Sortűz dördült el. Kí- 
sérőim egyike fölkiáltott és jobb vállához kapott. Az egyik 
málhásló, amelyet golyó talált a füle mögött, élettelenül 
esett össze. Gyorsan leugrottunk a nyeregből, a sziklák mö- 
gött födözéket kerestünk és megvizsgáltuk a helyzetet. Kö- 
rülbelül ezer lépés szélességű kis völgy választott el bennün- 
ket egy párhuzamos hegyvonaltól. Ott mintegy harminc 
lovast födöztünk föl, akik lovaikról leszállva, ránk löttek. 
Az ellenség váratlanul támadott meg bennünket, megparan- 
csoltam tehát társaságomnak, hogy viszonozzuk a tüzelést. 

— A lovakra célozzatok, — kiáltott Osztrovszky ez- 
redes. 

Azután megparancsolta a tatároknak és a szojotoknak, 
hogy saját lovainkat helyezzék biztosságba. Az ellenfél lovai 
közül hatot lelőttünk és valószínüleg még többet megsebe- 
sítettünk, mert megvadultak. Fegyvereink azonkívül ala- 
pos emlékeztetőt adtak minden egyes ellenségünknek, aki 
fejét elég vakmerően kidugta a szikla mögül. Állásunkat 
egyre élénkebben lövöldöző vörös katonák dühös kiáltását 
és átkozódását hallottuk. 

Egyszerre csak észrevettem, hogy a szojot rúgással 
talpra állította három lovunkat, egyiknek a nyergébe pattant 
és egy másikat maga után húzott. Utána a tatár és a kalmuk 
ugrott nyeregbe. Már célba vettem a szojotot, de amikor 
a tatárt és a kalmukot mögötte láttam szép lovaikon, le- 
bocsátottam a fegyvert. Mert most már tudtam, hogy min- 
den rendben van. A vörösök sortüzet adtak hármukra, de 
megmenekültek és eltüntek a sziklák mögött. A tűzharc 
egyre hevesebb lett. Nem tudtam, mit kell tennünk. Mi 
ritkán lőttünk, hogy kíméljük a municiót. 

Mialatt az ellenséget figyelmesen szemmel kísértem, 
magasan a vörösök fölött két sötét pontot vettem észre a 
hóban. Lassan közeledtek ellenségeinkhez, akik elől néhány 
kiugró szikla elrejtette őket. Amikor ezek mögül kiléptek 
egy áthajló szirt peremén állottak, amelynek lábánál a 
vörösök fedezéket kerestek. Most már nem kételkedtem 

abban, hogy a két sötét pont két embernek a feje volt. Hir- 
telen megláttam, hogy ez a két ember fölugrott, valamit 
meglóbált és ledobott. Erre fülsiketítő ropogás hallatszott, 
amelyre a völgyben többszörös viszhang felelt. Közvetetlenü! 
ezután újabb robbanás hallatszott, amit a vörösöknél vad 
kiáltozás és rendetlen lövöldözés követett. Az ellenségnek 
nehány lova a meredeken legurult a hóba. Lövéseinktől ül- 
dözve a katonák, amilyen gyorsan csak lehetett, elfutottak 
a völgybe, amelyből mi kijöttünk. 

A tatár később elmondta nekem, hogy a szojot indítvá- 
nyára a kalmukkal együtt megkerülték a vörösök állását és 
bombával hátba kapták az ellenséget.. 

Bekötöztem a megsebesült tiszt vállát, levettem a terhet 
a megölt málháslóról, azután folytattuk utunkat. Nehéz volt 
a helyzetünk. Semmi kétségünk sem volt aziránt, hogy a 
vörös különítmény Mongolországból jött. Eszerint hát Mon- 
golországban vörös csapatok voltak? Mekkorák? Hol talál- 
kozunk velük? Tehát Mongolország már nem az áldott or- 
szág? Rendkívül szomorú gondolatok kerítettek bennün- 
ket hatalmukba. 

De a természet kegyes volt hozzánk. A szél lassanként 
vesztett erejéből. Megszűnt a vihar. A nap egyre jobban át- 
tört a fellegeken. Magas, hóval fedett fennsíkon haladtunk, 
amelynek egyik felén a szél egészen elsöpörte a havat, a 
másikon pedig akkora hóhalmokat fújt össze, hogy megre- 
kedtek a lovaink. Le kellett szállnunk és derékig gázoltunk 
a hóban. Gyakran ló és lovas elsülyedt, úgy kellett őket ki- 
szabadítani. 

Végre megkezdődött az út lefelé. Napnyugtakor megál- 
lapodtunk a kis vörösfenyőerdőben, fák alatt, tűz mellett 
töltöttük el az éjjelt és teát ittunk, amelyet a nyílt kis hegyi 
folyóból merített vízzel készítettünk. Több ízben ráakadtunk 
legutóbbi ellenségünk nyomára. 

Tehát maga a természet is és Darkhat Ola haragos 
démonjai segítettek nekünk. Mégsem voltunk jókedvűek, 
mert gonosz bizonytalanság új és talán pusztító veszedel- 


mekkel fenyegetődzött. 

TIZENNEGYEDIK FEJEZET. 
Az ördögfolyó. 


Ulan Taiga mögöttünk volt Darkhat Olával. Most na- 
gyon gyorsan haladtunk előre, mert itt kezdődött a min- 
den hegytől mentes szabad mongol lapály. Nagy legelők 
terpeszkedtek mindenfelé. Egy-két helyen vörösfenyőerdő 
volt. Néhány nagyon sebes vizű folyón keltünk át. Vizük 
azonban nem volt mély és az ágyuk is kemény volt. A Dar- 
khat-síkon való két napi menetelés után szojotokkal talál- 
koztunk, akik északnyugati irányba, az Orgarkha Ola.hegy- 
ségébe hajtották nagysietve marháikat. Ezektől a szojotok- 
tól nagyon gonosz híreket hallottunk. 

Az irkucki kerület bolsevikjai átlépték a mongol ha- 
tárt, a Koszogol-tó déli partján elfoglalták Khathyl orosz 
telepítvényt és délnek fordultak Muren Kure orosz telep 
ellen, amely a Koszogoltól délre hatvan mérföldnyire van 
egy nagy lama kolostor mellett. A mongolok ezzel szemben 
azt mondták nekünk, hogy Khathyl és Muren Kure közt 
nincsenek vörös katonák. Elhatároztuk tehát, hogy e két 
hely közt hatolunk előre és így iparkodunk a távolabb 
keletnek eső Van Kureba eljutni. 

Elbocsátottuk szojot vezetőnket és három hírszerzőt 
küldve előre, elindultunk. A Koszogolt körülzáró hegyekről 
e széles alpesi tó pompás fekvésében gyönyörködhettünk. 
Kedves sötét erdőrészekkel födött dombjaival mintha régi 
aranyba foglalt zafir lett volna. Este eljutottunk Khathyl 
közelébe, amelyet óvatosan közelítettünk meg. A Koszogol- 
ból kifolyó Jarga vagy Egingol folyó partján állottunk meg. 
Ott egy mongol embert találtunk, aki kész volt arra, hogy 
átvisz a befagyott folyó tulsó partjára és Khathyl meg 
Muren Kure közt elhaladó biztos utat mutat nekünk. A folyó 
partján mindenütt nagy obokat és a folyami szellemeknek 
állított kis áldozati köveket találtunk. Megkérdeztük a 
mongolt : 

— Miért van itt ennyi obo? 

— Ez az ördögfolyó, veszedelmes és alattomos. Két 

napja kocsisor ment át a jégen. Három kocsi belepusztult 
és öt katona megfulladt. 

Megkezdtük az átkelést. A tolyó felülete, amelyen nem 
volt hó, olyan volt, mint egy nagy tükör. Lovaink nagyon 
óvatosan lépkedtek, de nehányuk mégis elbukott. Száron 
kellett tehát őket vezetnünk. Lehorgasztott fejjel és resz- 
ketve bámulták ijedt szemmel a lábuknál elterülő jeget. 
Lenéztem én is és megértettem félelmüket. Az egy lábnyi 
vastagságú, átlátszó jégtakarón át tisztán lehetett látni a 
folyó fenekét. Bár tíz méter, sőt több volt a mélysége, a 
hold világánál mégis minden követ, lyukat, sőt egyes növé- 
nyeket is a legalaposabban meg lehetett különböztetni. A 
jég alatt rohanó gyorsasággal áramlott a Jarga. Tajtékzott 
és árjának útját habnak és buboréknak hosszú vonala mu- 
tatta. Hirtelen összerezzentem és mintha a jégre szögeztek 
volna, megállottam. A jég fölött ágyúlövés hallatszott, ame- 
lyet egy második és egy harmadik lövés követett. 

— Gyorsabban, gyorsabban! -— kiáltotta a mongolunk 
és a kezével integetett. 

Egy újabbi ágyúlövés után közvetetlen közelünkben 
végigrepedt a jég. A lovak fölágaskodtak és elvágták magu- 
kat. Sokan alaposan összeverték magukat a jégen. Rövid 
idő alatt két lábnyira tágult a repedés, amelyet most már 
egész hosszában láthattam. A víz a hasadáson át azonnal 
elárasztotta a jeget. 

— Előre! Előre! — kiáltotta a vezető. 

Nagy fáradságunkba került, míg a lovakat arra kény- 
szeríthettük, hogy átugorjanak a jégen és tovább haladjanak. 
Reszkettek és nem akartak engedelmeskedni. Csak erős os- 
torcsapásainkra felejtették el a pánikszerű félelmet. 

Amikor a másik parton az erdőben biztosságban vol- 
tunk, a mongol elmondta, hogy ilyen titokzatos módon több- 
ször megnyílik a folyó és nagy víztömegeket szabaddá tesz. 
Minden ember és állat elpusztul, ha ilyenkor a jégen van. 
A hideg víz vad árja a jég alá ragadja őket. Néha megtör- 
tént, hogy éppen a ló lába alatt repedt meg a jég és amikor 
az állat mellső lábával beleesett, a repedés ismét összeállott 
és levágta a lábát. 

A Koszogol völgye kialudt tűzhányó kráterje. A tó 
magas nyugati partjáról láthatók körvonalai. A vulkáni 
erő még ma is érvényesül és arra kényszeríti a mongolo- 
kat, hogy az ördög dicsőítésére obokat építsenek és oltárain 
áldozzanak. 

Egész éjjel és másnap 18 azon iparkodtunk, hogy keleti 
irányban előre jussunk, mert így akartuk elkerülni a vörö- 
söket és jó legelőt akartunk találni a lovainknak. Körülbelül 
este kilenc órakor tüz fényét láttuk a távolban. Barátom 
és én előrementünk a tűz irányában, abban a hitben, hogy 
bizonyára mongol jurtáról van szó, ahol biztosságban tá- 
borozhatunk. Egy mérföldet kellett megtennünk, amíg föl- 
ismerhettük egy jurtacsoport körvonalait. De a jurtákból 
senki sem jött elénk, sőt nem üdvözölt bennünket, mint 
máskor, a fekete mongol kutyák vad ugatása sem. Bizonyos 
volt azonban, hogy messziről tüzet láttunk. Mégis kellett 
tehát valakinek itt lennie. 

Leszálltunk a lóról és gyalog közeledtünk a jurtákhoz. 
Ezek egyikéből hirtelenül két orosz katona rohant ki és 
egyikük pisztolyával rám lőtt, de nem talált, a lovamat azon- 
ban a nyergen keresztül megsebesítette a hátán. Mauzer 
pisztolyommal lelőttem a támadót. A másikat puskája agyá- 
nak egyetlen ütésével a barátom ölte meg. Átkutattuk a 
zsebeiket és iratokat találtunk bennük, amelyekről kiderült, 
hogy a belsőszibériai kommunista védelmi hadtest második 
svadronjának a katonái voltak. 

Ezekben a jurtákban töltöttük el az éjjelt. Tulajdono- 
saik alighanem elmenekültek, mert a vörös katonák a mon- 
golok tulajdonát összeszedték és belerakták a nyeregtás- 
káikba. Valószínűleg éppen tovább akartak menni, mert 
teljesen föl voltak öltözve. Ezzel az összeütközéssel két 
újabb lovat szereztünk, amelyekre a bokrok közt találtunk 
rá, két fegyvert és két automata pisztolyt patronokkal. 
Azonkívül a nyeregtáskákban teát, dohányt, gyujtót és 
patronokat találtunk, csupa rendkívül becses dolgot életünk 
fenntartására. 

Amikor két nappal később az Uri folyó partjának kö- 
zelébe érkeztünk, két orosz lovassal találkoztunk, akik bizo- 

nyos Szutunin nevű ataman (kozák törzsfő) kozákjai voltak, 
aki a Szelenga völgyében a bolsevikok ellen harcolt. Ezek a 
kozákok Szutunintól üzenetet vittek Kaigorodoffnak, az 
Altai területén levő bolsevikellenes csapatok vezérének. El- 
mondták nekünk, hogy az egész orosz-mongol határ mentén 
bolsevik csapatok állanak és hogy Kiachtába, Ulankomba 
és Kobdoba kommunista agitátorok hatoltak be és ott rábír- 
ták a kínai hatóságokat, hogy mindenkit, aki Oroszország- 
ból menekült, kiadjanak. Azt is megtudtuk, hogy Urga és 
Van Kure környékén kínai csapatok és a külső Mongol- 
ország tüggetlenségeért harcoló Ungern -Sternberg báró, orosz 
bolsevikellenes tábornok és Kazagrandi ezredes különít- 
ményei közt harcok voltak. Ungern bárót már kétszer vere- 
ség érte, amiért Urgaban a kínaiak nagyon fönhéjázóan 
viselkedtek és minden külföldit azzal gvanusítottak, hogy 
összeköttetésben van az orosz tábornokkal. 

Beláttuk, hogy ilyenformán alaposan megváltozott a 
helyzet. A Csöndes-oceánhoz el volt zárva az utunk. 

Alaposan megfontolva mindent, arra az eredményre ju- 
tottam, hogy csak egy kivezető út lehetséges : minden mon- 
gol várost, amelyben kínai közigazgatás van, el kell kerül- 
nünk, északról délnek át kell haladnunk Mongolországon, 
majd a Jasszaktu khán fejedelemségének déli részében levő 
sivatagon be kell mennünk a belső Mongolország nyugati 
részén levő Gobiba, amilyen gyorsan csak lehetséges, át kell 
jutnunk a Kanszu tartományban erre következő hatvan 
mérföldnyi kínai területen és azután Tibetbe kell benyomul- 
nunk. Azt reméltem, hogy ott majd csak találok valahol egy 
angol konzult, akinek segítségével eljuthatok Indiába, vala- 
melyik angol kikötőbe. Tisztában voltam azzal, mekkora 
nehézségekkel jár ez a vállalkozás, de nem volt más válasz- 
tásom. Bele kellett vágnom ebbe az őrült kísérletbe, vagy 
kétségtelenül elpusztulok bolsevik kéztől, avagy valamelyik 
börtönben sorvad el az életem. 

Amikor társaimmal közöltem az új tervet, anélkül, hogy 
óriási nehézségeit és eszeveszettségét eltitkoltam volna, ha- 
bozás nélkül azt mondták : 

— Vezessen bennünket! Követni fogjuk! 

Határozottan kedvezett nekünk az az egy körülmény, 
hogy nem kellett éhségtől félnünk, mert el voltunk látva 
teával, dohánnyal, gyujtóval és bőségben volt lovunk, nyer- 
günk, fegyverünk, köpenyünk és csizmánk, csupa kitűnő 
fizetőeszköz ezen a vidéken. Mindjárt hozzá is láttunk új 
expediciós tervünk megvalósításához. Föladatunk az volt, 
hogy déli irányban előrenyomuljunk és eközben Uliasszutai 
várost jobbra hagyjuk, az irányt Zaganluk felé vegyük, azután 
áthaladjunk a Jasszaktu khán fejedelemségében levő Balia 
kerület kietlen vidékein, átlovagoljunk a Naron Khuhu Go- 
bin és tovább haladjunk a Boro-hegységbe. Itt azután hosz- 
szabb ideig tartózkodhatunk, hogy mi is, lovaink is kipihen- 
hessük magunkat. Utunk második része lesz belső Mongol- 
ország, a kis Gobi, a torgutok földje, a Kahra-hegység és 
Kanszu egy sarkának átszelése, ahol Szucsau kínai várostól 
nyugatra haladnánk el. Onnan azután Kokunorba, majd 
délre a Jangtsze folyam forrásvidékéhez kell magunkat át- 
küzdenünk. Hogy ezenfelül még mit kell tennünk, az meg- 
lehetősen homályos volt előttem. De e tekintetben segített 
Ázsiának az egyik tisztem birtokában levő térképe. Erről 
azt láttam, hogy a Jangtsze forrásvidékének nyugati részén 
levő hegyláncok ezt a folyamrendszert elválasztják a 
Brahmaputra folyammedencéjétől Tibetben, ahol mint re- 
méltem, majd angol segítséget kapok. 


TIZENÖTÖDIK FEJEZET. 
Kísértetek útja. 


Nem adhatok más címet, amikor az Ero folyótól Tibet 
határáig terjedő utamat írom meg. Ezt az ezerszáz mérföl- 
det behavazott hegyeken és pusztaságon át negyvennyolc 
nap alatt tettük meg. Utunkon minden más emberrel való 
találkozást kerülni iparkodtunk, csak nagyon rövid pihenő- 
ket tartottunk teljesen elhagyatott helyeken és heteken át 
csupán nyers, fagyott húst ettünk, hogy tábortűzzel fel ne 
keltsük az emberek figyelmét. Ha egv-egy juh vagy birka 
vásárlása már nagyon szükséges volt, két fegyvertelen em- 

bert küldtünk el, akik azt mesélték a bennszülötteknek, hogy 
orosz telepesek munkásai. Még a lövéstől is óvakodtunk, 
pedig például egyszer ötezer főnyi nagy antilopnyájjal talál- 
koztunk. Balia mögött, Jasszaktu khán láma területén, aki 
úgy került a trónra, hogy testvérét az urgai Élő Buddha 
parancsára megmérgezték, vándorló orosz tatárokkal talál- 
koztunk, akik nyájaikat az Altaitól és Abakantól egészen 
idáig hajtották. Ezek az emberek a legbarátságosabbak vol- 
tak irántunk, ökrökkel és harminchat tégla teával láttak 
el bennünket. Azonkívül megóvtak az elkerülhetetlen 
pusztulástól, mert fölvilágosítottak bennünket, hogy ebben 
az évszakban lovakkal nem lehet a Gobin átmenni, mert 
ott ilyenkor egyáltalán nincs fű. Tevéket kell szereznünk 
lovaink és minden fölösleges készletünk kicserélésével. 
Az egyik tatár másnap egy gazdag mongolt hozott a tábo- 
rukba, akivel megkötötte az üzletet. A mongol tizenkilenc 
tevét adott nekünk, de ezért elvette valamennyi lovunkat, 
egy fegyvert, egy pisztolyt és a legjobb kozák nyerget. Azt 
tanácsolta, hogy Narabancsiban föltétlenül látogassuk meg 
a szent kolostort, amely a mongol-tibeti úton a legutolsó 
láma-kolostor. Azt mondta, hogy a szent Hutuktu, akiben 
Buddha újra született (a legnagyobb papi rang, megtes- 
tesült Isten), nagyon megsértődnék, ha nem keresnők föl a 
kolostort és az áldások híres áldozati szekrényét, amelynél 
minden Tibetbe tartó utas áldozni szokott. Kalmuk lámánk 
megerősítette a mongolok szavait. Elhatároztam tehát, 
hogy a kalmukkal odamegyek. A tatárok néhány nagy 
selyem hatykot adtak ajándékul és négy pompás lovat köl- 
csönöztek. Ámbár táborhelyünktől ötvenöt mérföldnyire volt 
ez a kolostor, aznap este kilenc órakor beléptem e szent 
Hutuktu jurtájába. 

A Hutuktu középkorú, kicsi, símára beretvált emberke 
volt. A neve Jelyp Djamszrap Hutuktu. Barátságosan foga- 
dott, nagyon örült a hatyk-ajándéknak, valamint a mon- 
gol etiketkérdésekben való jártasságomnak, amire a tatárom 
oktatott ki régóta nagy kitartással. Nagyon figyelmesen 
hallgatta elbeszélésemet és az útirányra vonatkozólag ér- 
tékes tanácsot adott. Ajándékunk viszonzásául egy gyűrűt 


67 


adott, amely azóta minden láma-kolostor ajtaját megnyi- 
totta előttem. Ennek a Hutuktunak a nevét nemcsak egész 
Mongolországban, hanem Tibetben is és Kína láma -világá- 
ban nagyon tisztelik. Pompás jurtájában töltöttük az éjsza- 
kát és másnap reggel fölkerestük az áldozati szekrényt, ahol 
gong, tamtam és fütyülő zenei kíséretével éppen ünnepi isten - 
tisztelet volt. A lámák mély hangjukon mondták el az imád- 
ságokat, az alsóbbrendű papok pedig mindig ugyanazzal a 
refrénnel feleltek. Szüntelenül ismételték a szent mondatot: 
«Om! Mani padme Hom!» (Üdv, nagy láma a lótuszvirágban). 

A Hutuktu szerencsés utat kívánt, nagy sárga hatykot 
ajándékozott nekünk és a kolostor kapujáig kísért. Amikor 
már a nyeregben ültünk, így szólt : 

— Ne feledjék, hogy itt mindig szívesen látott ven- 
dégek lesznek. Az élet nagyon kúszált és minden fordulat 
lehetséges. A jövőben talán még kénytelenek lesznek a mi 
félreeső Mongolországunkat fölkeresni. Akkor azután, ké- 
rem, ne mulasszák el Narabancsi Kure fölkeresését. 

Ugyanaz éjjel visszatértünk a tatárok táborhelyéhez, 
hogy másnap reggel folytassuk utunkat. Mivel fáradt vol- 
tam, nagyon kapóra jöttek a teve lassú és kényelmes moz- 
dulatai. Egész napon át bóbiskoltam és néha-néha el is 
aludtam. Ez végzetemmé vált. Mikor egyszer a tevém egy 
meredek folyóparton ment fölfelé, álmomban leestem róla 
és úgy belevágtam a fejem egy kőbe, hogy elvesztettem az 
eszméletemet és amikor ismét magamhoz tértem, véres volt 
a felöltőm. Barátaim ijedten állottak körülöttem. Bekötöz- 
ték a fejemet. Azután tovább mentünk. Jóval később tud- 
tam meg egy orvostól, aki megvizsgált, hogy a sziesztámat 
koponyatöréssel fizettem meg. 

Átkeltünk az Altai és a Karlik Tag legkeletibb hegy- 
sorain, amelyek a Tien San hegyrendszernek Gobi irányá- 
ban előretolt legszélsőbb előörsei. Azután északról délnek 
átlovagoltunk az egész Khuhu Gobin. Ez idő alatt a legkemé- 
nyebb hideg volt, de a megfagyott homok szerencsénkre 
gyorsabb menetelést tett lehetővé. Mielőtt átkeltünk a 
Khara-hegyláncon, tevéinket ismét lovakra cseréltük be, 
amely üzletben a torgutok még a bőrünket is lehúzták. 

E hegyek peremét követve, Kanszu tartományba ér- 
keztünk. Ez nagyon veszedelmes lépés volt, mert a kínaiak 
minden menekültet elfogtak, úgy hogy aggódnom kellett 
orosz tiszttársaim miatt. Nappal szakadékokban, erdőkben 
és bokrok közt bujtunk el, hogy éjjel erőtetett meneteket 
végezzünk. Az a néhány kínai paraszt, akivel találkoztunk, 
békés embernek látszott és nagyon vendégszerető volt. Ha- 
tározott rokonérzéssel érdeklődtek a kalmuk iránt, aki va- 
lami keveset tudott kínai nyelven és orvosságos ládám iránt. 
Mindenütt találtunk beteg embereket, akiknek főként szem- 
gyulladás, reuma és bőrbetegség volt a bajuk. Újra és újra 
a segítségemet kérték. 

Amikor a Nam Sanhoz, az Altyn Tag északkeleti ágá. 
hoz közeledtünk (amely viszont a Pamir és Karakorum- 
rendszer keleti előfutárja), egy nagy kínai kereskedő-kara- 
vánt értünk utól, amelyhez csatlakoztunk. Három napon 
keresztül végtelen, szorosszerű völgyeken tekergőztünk át. 
Majd magas hágókra kapaszkodtunk. Itt megállapítottuk, 
hogy a kínaiak ezen a nehezen járható vidéken jól megtud- 
ják találni a legkönnyebb karavánutakat. 

Félig ájultan tettem meg ezt az egész nagy utat ama 
mocsaras tavak nagy csoportjáig, amelyek a Koko Nort 
és nagy folyók egész hálózatát táplálják. Fáradtság és állandó 
idegfeszültség következtében, amiben alighanem része volt 
annak, hogy a fejemre zuhantam, heves lázrohamok gyötör- 
tek. Egyszer valósággal égtem, utána pedig annyira vacogott 
a fogam, hogy a lovam ijedtében elragadott és néhányszor 
kivetett a nyeregből. Dühöngtem, kiabáltam, sőt néha sír- 
tam. A családomat szólítgattam és megmondtam neki, ho- 
gyan juthat el hozzám. 

Mintha álmodnám, úgy emlékszem rá, hogy egy napon 
társaim leemeltek a nyeregből, a földre fektettek és kínai 
pálinkával erősítgettek és amikor kissé magamhoz tértem, 
azt mondták : 

— A kínai kereskedők nyugatnak fordulnak, nekünk 
azonban déli irányban kell haladnunk. 

— Nem! Északi irányban! — feleltem élesen. 

— De nem, déliben, — próbáltak meggyőzni a társaim. 

Bosszúsan kiáltottam : 

— Az ördögbe is! Éppen most úsztunk át a Kis-Jenisz- 
szein és Algiak északra van! 

Társaim ellentmondtak : 

— Tibetben vagyunk. A Brahmaputrához kell eljut- 
nunk. 

Brahmaputra... Brahmaputra. Ez a szó belevájt égő 
agyamba, rettentő zajt és borzasztó mozgást idézett elő 
benne. De hirtelen visszaemlékeztem mindenre és kinyitot- 
tam a szememet. Alig tudtam az ajkamat megmozgatni és 
csakhamar ismét elvesztettem öntudatomat. Társaim a 
Sharkhe-kolostorba szállítottak, ahol a láma-doktor fatil 
(a kínaiak és tibetiek előtt nagy orvosi értékű ritka gyökér) 
vagy kínai ginszeng oldatával ismét helyrehozott. Amikor 
megvitatta velünk úti terveinket, nagyon kétségeskedett, 
keresztül tudunk-e jutni Tibeten. De kétségeskedésének okát 
nem akarta megmondani. 


TIZENHATODIK FEJEZET. 


A titokzatos Tibetben. 


Sharkheból meglehetősen széles út vitt át a hegyeken. 
A kolostortól déli irányban menő kétheti út ötödik napján 
beléptünk abba a nagy hegykatlanba, amelynek közepén a 
nagy Koko-Nor-tó terül el. Ha Finnország megérdemli, 
hogy a «tízezer tó országá»-nak nevezzék, akkor a Koko- 
Nor terület bizonyára éppen olyan jól mondható a millió 
tó országának. 

E tó nyugati széle és Doulan Kitt közt haladtunk előre, 
miközben sok mocsár, tó, meg kicsiny, mély és piszkos folyó 
közt zegzugos úton mentünk. Itt nem födte jég a vizet. Csak 
a hegycsúcsokon éreztük kellemetlenül a hideg szelet. Ben- 
szülöttekkel ritkán találkoztunk. Kalmukunk csak nagyne- 
hezen tudakolhatta meg az utat juhászoktól, akikkel vé- 
letlenül összetalálkoztunk. A Tasszoun-tó keleti partjáról 
átküzködtük magunkat egy a másik parton levő klastromba. 
Ott kis pihenőt tartottunk. Kívülünk még néhány vendég 

volt e szent helyen. Tibetiek voltak, akik rendkívül szem- 
telenül viselkedtek velünk szemben. Nem akartak velünk 
szóbaállni. Mindannyian föl voltak fegyverkezve, többnyire 
katonai fegyverrel, mindenikükön két vállszíj volt tele pat- 
ronnal, övükből pedig két-három pisztoly és még munició 
kandikált ki. Nagyon behatóan foglalkoztak velünk. Világos 
volt, hogy azt mérlegelték, mekkora erővel lehetünk. Ugyan- 
az nap elhagytak bennünket és ekkor megparancsoltam a 
kalmuknak, tudja meg a templom főpapjától, miféle emberek 
voltak ezek. A szerzetes sokáig kitérő választ adott, de köz- 
lékenyebb lett, mihelyt megmutattam neki Narabancsi Hu- 
tuktu gyűrűjét és nagy sárga hatykot ajándékoztam neki. 
Ezt mondta : 

— Azok gonosz emberek. Óvakodjatok tőlük. 

A nevüket azonban nem akarta megmondani. Vonako- 
dását a buddhista törvényre való hivatkozással okolta meg, 
amely megtiltja, hogy valaki apjának, tanítójának vagy 
vezetőjének nevét kiejtse. 

Később kitaláltam, hogy itt Észak-Tibetben ugyan- 
arról a szokásról van szó, mint Észak-Kínában. Itt is, mint 
ott, hunghuc-bandák (északkínai rablók) csavarognak. Ezek 
időnként megjelennek a nagy kereskedői társaságok főhadi- 
szállásán és a kolostorokban, ott adót követelnek és ezt be- 
hajtván, a kerület védőivé válnak. Ez a rablóbanda nyil- 
ván éppen ilyen módon e tibeti kolostor védőjévé volt. 

Amikor utunkat folytattuk, nagy messzeségben, gyak- 
ran a távoli szemhatáron ismételten láttunk egyes lovasokat, 
akik mintha a mi mozdulatainkat figyelték volna. Minden 
kísérletünk, hogy közelükbe juthassunk és beszédbe elegyed- 
hessünk velük, kudarcot vallott. Gyors kis lovaikon úgy el- 
tüntek, mint az árnyék. 

Amikor a Ham-San hegység meredek és nehéz szoro- 
sát elértük s éppen éjszakai szállásra készülődtünk, a fejünk 
fölött egy magas hegykúpon hirtelen negyven lovas jelent 
meg hófehér lovakon és minden figyelmeztetés nélkül egész 
golyózáporral árasztott el bennünket. Tisztjeink közül ket- 
ten jajgatva összerogytak. Egyikük szörnyet halt, a másik 
pedig még csak néhány percig élt. 

Nem engedtem meg embereimnek, hogy a tüzelést vi- 
szonozzák, hanem fehér zászlóval a kezemben a kalmuk kísé- 
retében előre mentem, hogy az ellenséggel tárgyaljak. Két- 
szer ránk lőttek, de azután abbahagyták a tüzelést és a 
kúpról több lovast küldtek le hozzánk. 

Tárgyalni kezdtünk. A tibetiek kijelentették, hogy a 
Ham-San szent hely, ahol nem szabad az éjjelt eltölteni. 
Azt tanácsolták, menjünk tovább, akkor biztosságban le- 
szünk. Megkérdezték, honnan jövünk, hová megyünk és 
utunk okát megtudván, azt mondták, hogy ők ismerik a 
bolsevikokat, akik Ázsia népeit kiszabadítják a fehér faj 
jármából. Mivel nem óhajtottam velük politikai vitába ke- 
veredni, visszamentem kísérőimhez. El voltam rá készülve, 
hogy visszamenet rögtön golyót kapok a hátamba, de 
tibeti hunghucaink nem löttek. 

Két bajtársunk holttestét, mint szomorú útadót, hátra- 
hagyva, tovább indultunk. Egész éjjel lovagoltunk. Kime- 
rült lovaink minduntalan meg akartak állni és le akartak 
heveredni, de mi mindannyiszor továbbmenésre kényszerí- 
tettük öket. 

A zeniten állt már a nap, amikor végre megállottunk. 
Lovainkat anélkül, hogy lenyergeltük volna őket, kissé pi- 
hentettük. Előttünk széles, mocsaras síkság terült el, ahol 
nyilván a Ma-Csu folyó forrásai voltak. Nem messze töle 
volt az Aroung-Nor-tó. 

Marhaganéjjal tüzet raktunk és vizet készítettünk teá- 
hoz. De itt is minden figyelmeztetés nélkül minden irány- 
ból golyók röpültek ránk. Sziklák mögött azonnal fedezé- 
ket kerestünk, de a tűz egyre hevesebb lett és közeledett. 
A támadók közben körülfogtak bennünket és a golyózápor 
mindegyre sűrűsödött. 

Csapdába kerültünk. Egészen tisztán láttuk, hogy úgy 
látszik, el kell pusztulnunk. 

Megint megkíséreltem a tárgyalást, de amikor fehér 
zászlómmal fölemelkedtem, az egyetlen felelet még erősebb 
golyózápor lett. Az egyik golyó, szikláról lepattanva, bal- 
lábamon talált és benne maradt. Ugyanekkor egyik útitár- 
sam meghalt. 

Nem maradt más hátra a számunkra : harcolnunk kel- 
lett. Az ütközet körülbelül két óra hosszáig tartott. Rajtam 
kívül még hárman sebesültek meg könnyebben. Ellenáll- 
tunk, ameddig csak tudtunk. 

A hunghucok közeledtével kétségbeejtő lett a helyze- 
tünk. Társaim egyike, egy nagyon tapasztalt ezredes, így 
szólt : 

—- Nincs más választásunk, lóra kell ülnünk és lovagol- 
nunk kell az életünkért... valahová. 

Valahová... Rettenetes volt ez a szó. De csak egy 
pillanatig tanácskoztunk. Nyilvánvaló volt, hogy minél 
messzebb hatolunk be Tibetbe ezzel a gyilkos bandával 
a nyomunkban, annál kevesebb a kilátás életünk megmen- 
tésére. 

Elhatároztuk, hogy visszatérünk Mongolországba. De 
hogyan? 

Ezt nem tudtuk. Megkezdtük visszavonulásunkat. Foly- 
tonos lövöldözés közben lovainkon a leggyorsabban észak 
felé ügettünk. Ismét elesett három társam, egyik a másik 
után. Elesett a tatárom, akinek a nyakát fúrta keresztül a 
golyó. Utána halálkiáltással két fiatal, erős tiszt bukott le 
a nyeregből, míg lovaik vad félelemben elvágtattak a sík- 
ságon át. 

Ezek a veszteségeink felbátorították a tibetieket. Egy 
golyó jobb bokavédőm csatjába ütközött és a csatot bőr- 
és posztódarabkákkal együtt a bokám fölött belekergette 
a húsba. Régi kipróbált barátom, az agronom, fölkiáltott és 
kezével a vállához kapott. Láttam, hogy amint éppen lehe- 
tett, megtörölte és bekötözte vérző homlokát. Egy pilla- 
nattal később kétszer lőtték keresztül kalmukunknak ugyan- 
azt a kezét, amely teljesen összeroncsolódott. 

Ugyanekkor huszonöt hunghuc rohamra indult ellenünk. 
Ezredesünk ezt vezényelte : 

— Adjatok rájuk sortüzet! 

Hat rabló a földre bukott. Két másik támadó leszédült 
a nyeregből és ahogyan csak tudtak, futottak most már 
visszavonuló társaik után. Néhány perccel később megszűnt 
ellenségeink tüzelése és most ök lobogtattak fehér zászlót. 

Két lovas közeledett hozzánk. Tárgyalás közben kide- 
rült, hogy a vezérüket egy golyó mellen találta. Orvosi se- 
gítséget kértek tőlünk a számára. 

Ekkor azonnal reménysugarat láttam. Magamhoz vet- 
tem orvosságos ládámat és megsebesült kalmukommal, aki 
nyögött és káromkodott, elindultam. 

— Adjon annak az ördögnek egy adag ciankálit, — 
kívánták társaim. 

Nekem azonban más volt a tervem. 

A megsebesült vezérhez vezettek bennünket. Sziklák 
közt, nyeregtakarókon feküdt. Nekünk azt mondták, hogy 
tibeti ember, de arcvonásaiból mindjárt észrevettem, hogy 
szárt vagy turkomán lehet, valószínűleg Turkesztán déli 
részéből. Kérő, ijedt szemmel nézett rám. Megvizsgáltam 
és megállapítottam, hogy a golyó balról jobbra áthatolt a 
mellén, hogy sok vért vesztett és nagyon gyönge. 

Gondosan megtettem mindent, amit csak megtehettem. 
Minden orvosságot, még a jodoformot is, amelyet fölhasznál- 
tam, megérintettem a nyelvemmel, hogy megmutassam, 
nincs bennük méreg. 

Jóddal megtisztítottam a sebet, jodoformmal megfecs- 
kendeztem, majd bekötöztem. Ezután elrendeltem, hogy a 
megsebesült embert nem szabad megérinteni, sem pedig 
megmozdítani, hanem feküdni kell öt hagyni ott, ahol most 
van. Az egyik tibetinek megmutattam, hogyan kell a kötést 
kicserélni és vattát, kötöszert, meg kevés jodoformot hagy- 
tam neki hátra. A betegnek, akiben már dolgozott a láz, 
egy adag aszpirint adtam, azonkívül még több tabletta 
kinint hagytam ott. 

Mindezek után kalmukom közvetítésével a következő 
ünnepi beszédet intéztem a körülállókhoz : 

— A seb meglehetősen veszedelmes, de nagyon erős 
orvosságot adtam a vezéreteknek. Remélem, hogy fölgyó- 
gyul. Azonban csak egy föltétellel : azok a gonosz szellemek, 
amelyek büntetésül beléje bújtak, mert bennünket, ártat- 
lan utasokat jogtalanul megtámadtatok, azonnal megölik 
öt, mihelyt még csak egyet is lőttök. Fegyvereitekben nem 
szabad egyetlen golyónak sem maradnia. 

E szavak után megparancsoltam a kalmuknak, hogy 
ürítse ki a fegyverét, ugyanekkor én is kivettem Mauzer 
pisztolyomból a patronokat. 

A tibetiek alázatosan követték a példámat. 

— Ne feledjétek el, amit mondtam, tizenegy nap és 
tizenegy éjjel ne mozduljatok el erről a helyről és ne tölt- 
sétek meg fegyvereiteket. Máskülönben elviszi vezéreteket a 
halál démona, benneteket pedig üldözni fog. 

E szavak után, fejük fölé emelve Narabancsi Hutuktu 
gyűrűjét, ünnepiesen távoztam. 

Visszatértem társaimhoz, akiket iparkodtam megnyug- 
tatni. Azt mondtam nekik, hogy újabb támadástól nem kell 
tartanunk és most a szerencsében bízva kell megkísérelnünk 
a Mongolországba vivő út megtalálását. De lovaink nagyon 
ki voltak merülve és olyan soványak voltak, hogy akár a 
bordáikra akaszthattuk volna köpenyeinket. 

Még két napig maradtunk megtámadtatásunk helyén. 
Ezt az időt arra használtam föl, hogy páciensemet ismétel- 
ten fölkeressem. Ez a pihenő lehetővé tette azt is, hogy a 
mi, szerencsére könnyebb sebeinket bekötözgessük és kissé 
magunkhoz térjünk. A golyónak lábikrámból való kivágá- 
sára, szerencsétlenségemre, csak zsebkéssel rendelkeztem. 

Megtudakolván a rablóktól a karavánutakat, nagyon 
könnyen rátaláltunk a főutak egyikére. Ott szerencsénkre 
találkoztunk Pounzig fiatal mongol herceg karavánjával, aki 
szent küldetésben járt, mert az urgai Élő Buddhától vitt 
üzenetet a lasszai Dalai Lámának. A herceg segítségünkre 
volt a lovak, tehenek és élelmiszer vásárlásában. 

Mivel fegyvereinket és készleteinket elcseréltük volt 
állatokért és élelmiszerért, teljesen kifosztva tértünk vissza 
a Narabancsi-kolostorba, ahol a Hutuktu szívesen fo- 
gadott. 

— Tudtam, hogy vissza fogtok jönni, — mondta. — 
Az istenek elárulták nekem. 

Délre való hatolásunk örök útadójaként hat emberünk 
Tibetben maradt. Csak tizenketten kerültünk vissza a ko- 
lostorba. 

Két hétig maradtunk a kolostorban, hogy rendbe szed- 


15 


jük magunkat és kitaláljuk, hogy a sors hullámzó tengerén 
milyen irányba terelnek bennünket az események. 

A tisztek beléptek egy különítménybe, amely akkor 
Mongolországban a bolsevikok, Oroszország tönkretevői el- 
len alakult. Eredeti kíserőm azonban és én, a mongol sík- 
ságon át való útra készülödtünk, nem riadva vissza a kalan- 
doktól és veszedelmektől, amelyekkel menedékhely után 
kutatva ott is találkozhatunk. 

És most, a tönkretevő, örökké emlékezetemben maradó 
út e jelenetei után ezeket a fejezeteket régi kipróbált bará- 
tomnak, az agronómnak, orosz útitársaimnak és különösen 
ama kísérőim megszentelt emlékezetének ajánlom, akik ott 
nyugosznak Tibet hegyeinek lábánál : Osztrovszki ezredes- 
nek, Zuboff és Turoff kapitányoknak, Pisarjevszky hadnagy- 
nak, a kozák Vernigorának és a tatár Mahomed Szpirinnek. 
E helyen is kifejezem nagy köszönetemet a segítségért és a 
barátságért, amelyben részesítettek, Szoldjak fejedelmének, 
a noyonnak és Ta Lámának, valamint a Narabancsi-kolostor 
Kampo Gelongjának, a tiszteletreméltó Jelyb Wiistap 
Hutuktunak. 


MÁSODIK RÉSZ. 


A DÉMONOK ORSZÁGA. 


TIZENHETEDIK FEJEZET. 


A titokzatos Mongolország. 


Ázsia szívében van a nagy, titokzatos, gazdag Mon- 
golország. A Tien San havas legelőitől és a nyugati Zungaria 
forró homoksivatagjaitól Közép-Ázsia írtózatosan nagy ré- 
szén terül el, egészen a Szajan-hegység erdős magaslatáig 
és Kína nagy faláig. 

A népek bölcsője, történelmi korszakoknak eredő helye, 
legendák veszik körül. Szülőhelye vérszomjas hódítóknak, 
akiknek fővárosai ma a @obi homokja alatt vannak 
eltemetve, de akiknek titokzatos vonatkozásai és régi no- 
mád törvényei máig élve maradtak ; országa szerzetesek- 
nek és rosszakaratú ördögöknek, hazája vándorló törzsek- 
nek, amelyeket Dzsingisz khán és Kublai khán leszárma- 
zottjai, a fiatalabb ágak khánjai és hercegei kormányoznak. 

Titokzatos országa a Rama, Sakia-muni, Djonkapa és 
Paspa kultuszának, amelyet az Élő Buddha — Bogdo Ghe- 
ghen Ta Kureban vagy Urgában — képvisel, aki a lámai 
vallásnak ujjászületett Buddha harmadik legnagyobb mél- 
tósága ; országa titokzatos orvosoknak, prófétáknak, varázs- 
lóknak, jósoknak és boszorkányoknak, országa a Svaszti- 
kának, az az ország, amely még mindig nem felejtette el 
a régen meghalt, Ázsia és Európa felének uralkodóivá lett 
nagy hatalmasságok gondolatait. 

Országa csupasz hegyeknek és kopár síkságoknak, 
amelyeket a nap elégetett és a hideg megölt, országa beteg 
barmoknak és beteg embereknek, a pestis, förtelmes bőr- 
bajok és a himlő fészke. Országa gőzölgő hőforrásoknak és 
veszedelmes hegyszorosoknak, amelyeken gonosz szellemek 
laknak, országa szent halban gazdag tavaknak, országa 
farkasoknak, ritka szarvasfajoknak és hegyi kecskéknek, 
országa számtalan mormotának, vad lónak, vad szamárnak 

és vad tevének, amelyek sohasem láttak féket, országa dü- 
hös kutyáknak és mohó ragadozó madaraknak, amelyek 
fölfalják a síkra kitett halottakat. 

Az az ország, melynek kihaló, kezdetleges népe nagy 
atyáknak a síkságok porában és homokjában fehéredő csont- 
jaira tekint, ahol kipusztul egy nép, amely azelőtt egyszer 
meghódította Kínát, Sziámot, Észak-Indiát és Oroszorszá- 
got, de melynek harcosait később, akkor az egész keresztény 
világot a vad Ázsia betörése ellen védő lengyel lovagok 
dárdái tartóztatták föl. 

Az az ország, amelynek földje a megrepedésig gazdag 
kincsekben, de nem teremt elő semmit, amelynek mindene 
hiányzik, inségeskedik és amelyre súlyosan ránehezedik a 
világ mostani végzete. 

A sors úgy akarta, hogy miután teljesülhetetlennek 
bizonyult az a tervem, hogy Tibeten át elérjem a Csendes- 
oceánt, az életemért küzdve és biztosságra törekedve, fél 
évet töltöttem el ebben az országban. 

Régi hű barátomat és engemet elkapott a rendkívül 
fontos és veszedelmes események forgószele, amely 1921-ben 
végigsöpört Mongolországon. 

Mégis ennek a körülménynek köszönhetem, hogy meg- 
ismerhettem a csöndes, jószívű és becsületes mongol népet. 
A lelkében olvashattam, láttam szenvedéseit és reményeit. 
Tanuja voltam a szorongás és félelem rettenetes állapotá- 
nak, amelyen a misztérium borong ebben az országban, ahol 
a misztérium betölti az egész életet. Megfigyeltem, amikor 
folyamok tompa dörgéssel széttörték a nagy téli hidegben 
jégláncaikat, láttam, amikor tavak emberi csontokat dob- 
tak ki partjaikra, hallottam, amikor vad hangok szólaltak 
meg a hegyszakadékokban, sírszerű pusztaságokon tűzlán- 
gokat állapítottam meg, megpillantottam égő tavakat, föl- 
néztem hegyekre, amelyeknek csúcsai megmászhatatlanok, 
tekergőző, gödrökben áttelelő kígyók nagy rakásaira buk- 
kantam, eljutottam folyamokhoz, amelyek örökké be van- 
nak fagyva, találtam sziklákat, amelyek mintha megköve- 
sedett tevék, lovasok és karavánok lettek volna és minde- 
nütt a csupasz, csupasz hegyeket pillantottam meg, amelyek- 

nek ráncai a sátánnak a lenyugvó nap sugarában vérbe. 
mártott köpenyéhez hasonlítanak. 

-- Nézzen oda, — mondta egy öreg pásztor, az elátko- 
zott Zagasztai lejtőjére mutatva. —- Ez nem hegy, ez Ő, aki 
vörös köpenyben fekszik ott és várja a napot, amikor ismét 
fölkel, hogy megint harcra keljen a jó szellemekkel. 

A pásztor szavaira Vroubelnek, az ismert festőnek misz- 
tikus képe jutott az eszembe. Ugyanezeket a csupasz hegye- 
ket mutatja a sátánnak lila- és bíborszínűruhájával, akinek 
arcát egy közeledő szürke felhő félig elfödi. 

Mongolország a misztérium és a démonok rettentő or- 
szága. Nem csodálható tehát, hogy itt a vándorló nomád tör- 
zsek ősrégi életrendjének minden megsértése vörös vérpa- 
takokban és iszonyatban végződik. 

Miután a Koko-Nor kerületből visszatértünk Mongol- 
országba és néhány napig kipihentük magunkat a Narabancsi 
kolostorban, egy ideig Uliasszutaiban, Külső Mongolország 
nyugati részének fővárosában éltünk. Nyugaton Uliasszutai 
a legutolsó tisztán mongol város. Mongolországban csak 
három tisztán mongol város van : Urga, Uliasszutai és Ulan- 
kom. A negyedik város, Kobdo, határozottan kínai jellegű, 
mert e kerület Kína közigazgatásának a középpontja. Eb- 
ben a kerületben ide-oda vándorló és Peking meg Urga ural- 
mát csak névleg elismerő törzsek laknak. Uliasszutaiban és 
Ulankomban a jogellenesen jelenlevő kínai biztosokon és 
csapatokon kívül mongol kormányzók vagy szaitok voltak. 
akiket az Élő Buddha nevezett ki. 

Alighogy a városba érkeztünk, mindjárt politikai szen- 
vedélyek háborgó tengerén találtuk magunkat. A mongolok 
az ő országukban folytatott kínai politikának szenvedélyes 
izgatottsággal ellenszegültek. A kínaiak dühöngtek és adó- 
fizetést követeltek a mongoloktól az egész időre, amióta 
Kínától kicsikarták Mongolország autonómiájának elisme- 
rését. Az orosz telepesek, akik a város közelében, a nagy 
kolostorok szomszédságában és az ide-oda vándorló törzsek 
közt szálltak meg, egymással civakodó politikai csoportokra 
szakadtak. Urgából híre jött, hogy Ungern-Sternberg báró 
orosz tábornok vezérletével harc folyik Külső Mongolország 

függetlenségének fönntartásáért. Az orosz tisztek és menekül- 
tek különítményekbe állottak össze, amelyeket a kínaiak nem 
tűrtek meg, a mongolok ellenben szívesen láttak. A bolsevi- 
kok, akiknek gondot okozott, hogy Mongolországban fehér 
harci csapatok alakulnak, a mongol határra küldték csapatai- 
kat. Irkutszk és Csita, Uliasszutai és Urga közt hírhordók 
jártak, akik a bolsevikoktól minden elképzelhető ajánlatokat 
hoztak a kínai biztosoknak. A Mongolországban levő kínai 
hatóságok fokozatosan növekvő titkos összeköttetésekbe lép- 
tek a bolsevikokkal és Kiachtában és Ulankomban a nem- 
zetközi jog megsértésével kiadták nekik az orosz menekül- 
teket. Urgában orosz kommunista községet rendeztek be 
a bolsevikok. A törvényes orosz konzulok nem tettek sem- 
mit. A Koszogol és a Szelenga-völgy vidékén levő vörös 
csapatok harcba keveredtek bolsevikellenes tisztek cso- 
portjaival. A kínai hatóságok a mongol városokban hely- 
örségeket létesítettek és büntető expediciókat küldtek az 
országba. És hogy a kavarodás még tökéletesebb legyen, a 
kínai csapatok házkutatásokat végeztek, amikoris foszto- 
gattak és loptak. 

Micsoda atmoszférába jutottunk a Jenisszei mellett, 
Urianhaion, Mongolországon, a turgutok földjén, Kanszun 
és Koko Noron át tett nehéz és veszedelmes utunk után. 

— Higyje el, — mondta öreg barátom, — inkább foj- 
tanék meg elvtársakat és harcolnék hunghucok ellen, mint 
hogy itt hírekre és egyre rosszabb hírekre várjak! 

Igaza volt, mert a mi helyzetünkben az volt a legrosz- 
szabb, hogy a tények, a hírek és a fecsegések e zűrzavarában 
a vörösök ellenállás nélkül közeledhettek volna Uliasszu- 
taihoz és puszta kézzel megfojthattak volna mindenkit. 

Szívesen elhagytuk volna a bizonytalanságok e városát, 
de nem tudtuk, hová mehetnénk. Északon ellenséges párt- 
hívek és vörös csapatok voltak. Délen már elvesztettük 
néhány társunkat és magunk is megsebesültünk. Nyugaton a 
kínai közigazgatási tisztviselők és csapataik dühöngtek 
és keleten háború tört ki, amelyről a kínai hatóságoknak 
mindent eltitkoló kísérletével szemben is hírek szivárogtak 
át és nagyon komolynak tüntették föl a helyzetet Külső 

Mongolország e részében. Nem maradt tehát számunkra 
más, mint hogy Uliasszutaiban maradjunk. Kívülem itt la- 
kott még több lengyel katona, aki oroszországi hadifogoly - 
táborból szökött meg, két lengyel család és két amerikai 
cég. Mindannyian olyan helyzetben voltak, mint mi. Össze- 
tartottunk és megszerveztük saját hírszolgálatunkat, amely- 
nek az volt a föladata, hogy a leggondosabban figyelje meg 
az események kifejlődését. A kínai biztossal és a mongol kor- 
mányzóval sikerült jó viszonyba jutnunk, ami tájékozó- 
dásunkra nagyon is hasznos volt. 

Mi volt a magyarázata mindezeknek a mongolországi 
eseményeknek? Uliasszutai nagyon intelligens mongol kor- 
mányzója a következő felvilágosítással szolgált : 

— A Mongolország, Kína és Oroszország közt 1912 
október 21-én, 1913 október 23-án és 1915 június 7-én kötött 
szerződésnek megfelelően megadták a függetlenséget Külső- 
Mongolországnak és vallásunk erkölcsi vezetőjének ismerték 
el. A Kahlkhaban és Külső-Mongolországban élő mongol 
népeknek Bogdo Djebtszung Damba Hutuktu Khán címmel 
ő szentsége, az Élő Buddha lett a szuzerénje. Amíg Orosz- 
ország erős volt és Ázsiában érvényt tudott szerezni a politi- 
kájának, a pekingi kormány tiszteletben tartotta a szerződést. 
Mikor azonban Oroszország a Németországgal való háború 
kezdete után kénytelen volt csapatait Szibériából kivonni, 
Peking Mongolországban elvesztett jogainak helyreállítását 
kezdte követelni. Ez okból az 1912 és 1913. évi szerződése- 
ket kiegészítették az 1915. évi konvencióval. De amikor 
1916-ban Oroszország minden hadi erejét lekötötte a siker- 
telen háború és amikor később, 1917 februárjában kitört 
az orosz forradalom, a kínai kormány nyíltan ismét vissza- 
vette Mongolországot. Mindenütt új mongol minisztereket 
és kormányzókat nevezett ki, olyan egyéneket, akik barát- 
ságos érzelemmel voltak Kína iránt. A mongol független- 
ségi mozgalom sok hívét elfogatta és Pekingben börtönbe 
vettette. Urgában és más mongol városokban kínai igazga- 
tást rendezett be és ő szentségét, a Bogdo khánt megfosz- 
totta az igazgatás minden jogától, amennyiben kínai dekré- 
tumok puszta aláíró gépjévé tette. Végül még csapatokat 

is küldött Mongolországba. E pillanattól kezdve sürün jöt- 
tek kínai kereskedők és kulik. A kínaiak adók és illetékek 
fizetését követelték 1912-től kezdve. Ennek következtében 
a mongol lakosság csakhamar mindenét elvesztette úgy, 
hogy most városaink és kolostoraink szomszédságában kol- 
dussá lett, földlyukakban lakó mongolok egész telepei látha- 
tók. A mongol arzenálokat és kincstárakat lefoglalták, a 
kolostorokat adófizetésre kényszerítették és minden mongolt 
üldöztek, aki síkra szállt hazája szabadságáért. Kínai ezüsttel, 
kitüntetésekkel és címekkel vesztegetve, a szegényebb mongol 
fejedelmeket maguknak nyerték meg a kínaiak. Így azután 
könnyen megérthető, hogy az uralkodó osztály, ő szent- 
sége, a khánok, a hercegek és az előkelő lámák, de a tönkre- 
tett és sanyargatott nép is, határozottan ellenséges érze- 
lemmel vannak az így föllépő kínai közigazgatási tisztviselők 
iránt, mert nem feledték el, hogy egykoron mongol ural- 
kodók kormányozták Pekinget és Kínát és uralmuk idején 
Ázsiában Kínának juttatták az első helyet. Szembeszállnunk 
azonban nem lehetett. Nem volt fegyverünk. Vezéreink mind 
őrizet alatt voltak és a fegyveres ellenállás minden mozdu- 
latára ugyanazokban a pekingi börtönökben fejezték volna 
be életüket, amelyekben éhséggel és kínszenvedéssel neme- 
seink, fejedelmeink és lámáink közül már nyolcvanan pusz- 
tultak el. Rendkívül hatalmas lökés kellett, hogy a nép 
cselekedjék. Ezt a lökést megadták Cseng Y tábornok és Csu 
Tekihsziang tábornok kínai adminisztrátorok. Ezek kihirdet- 
ték, hogy ő szentsége a Bogdo khán fogoly a saját palotá- 
jában és figyelmeztették őt arra, hogy a pekingi kormány egyik 
korábbi határozata értelmében — amelyet azonban a mon- 
golok jogtalannak tartanak — ő szentsége az utolsó Élő 
Buddha. Ez már több volt a soknál. A nép és Élő Istenük 
közt azonnal titkos összeköttetések szövődtek és terveket 
dolgoztak ki ő szentsége megszabadítására, meg a szabad- 
ságharcra. Segítségünkre volt Djam Bolon, a burjétok nagy 
fejedelme, aki tárgyalni kezdett a bolsevikok ellen akkor 
Transbajkáliában harcoló Ungern tábornokkal és fölszólí- 
totta, vonuljon be Mongolországba és segítsen harcunkban 
a kínaiak ellen. Így kezdődött a szabadságharcunk. 

Így magyarázta meg nekem a helyzetet Uliasszutai 
kormányzója. Késöbb azután ez történt. Miután Ungern 
báró beleegyezett abba, hogy Mongolország szabadságáért 
küzdjön, elrendelte az északi kerületekben lakó mongolok 
mozgósítását és megígérte, hogy saját kicsiny különítményé- 
vel a Kerulen folyó mentén eljön Mongolországba. Össze- 
köttetésbe lépett a Mongolországban levő másik különít- 
ménnyel, Kazagrandi ezredes csapatával és a mozgósított 
mongol lovasok támogatásával megkezdte a támadást Urga 
ellen. Kétszer vereséget szenvedett, de 1921 február 3-án 
sikerült a várost elfoglalnia és az Élő Buddhát ismét a 
khánok trónjára ültette. 

Március vége felé azonban Uliasszutaiban még ismeretle- 
nek voltak mindezek az események. Nem tudtunk sem Urga 
elestéről, sem arról, hogy a közel 15,000 főnyi kínai sereg a 
maimaicsengi csatákban, a Tola partján és az urga-udei úton 
elpusztult. A kínaiak minden erejükkel a valóság elleplezésén 
fáradoztak, amennyiben mindenkit megakadályoztak abban, 
hogy Urgatól nyugatra juthasson el. De a hírek ott voltak 
a levegöben és mindenkit fölizgattak. Egyre feszültebb lett 
a helyzet és a viszony a kínaiak közt az egyik, a mongolok és 
az oroszok közt a másik részen naponta élesebb lett. 

Uliasszutaiban ebben az időben Wang Tszao-tszun volt 
a kínai biztos, tanácsadója Fu Hsziang. Fiatal és tapaszta- 
latlan ember volt mindkettő. 

A kínai hatóságok barátomat, Uliasszutai kormányzó- 
ját, a kiváló mongol hazafit, Chultun Beyle herceget el- 
bocsátották és helyét egy kínaibarát láma-fejedelemmel, 
Urga volt vicehadügy miniszterével töltötték be. 

Az elnyomás még gonoszabb lett. Most itt is megkez- 
dödtek a házkutatások az orosz tisztek és telepesek laká- 
sain és nyílt összeköttetések kezdődtek a bolsevikokkal. 
Napirenden volt a letartóztatás és a verekedés. Az orosz tisztek 
hatvan főnyi titkos különítményt alkottak, úgy, hogy most 
már védelmezhették magukat. De ebben a különítményben 
véleményeltérés támadt M. M. Michailoff alezredes és néhány 
tisztje közt. Világos volt, hogy a különítmény a döntő pil- 
lanatban széthull. 

Mi nem oroszok elhatároztuk, hogy alaposan kikém- 
leljük, nem kell-e vörös csapatok megérkezésétől tartanunk. 
Régi barátom és én ajánlkoztunk a hírszerző szerepére. 
Chultun Beyle herceg nagyon jó vezetőt adott nekünk, egy 
Tzeren nevü öreg mongol embert, aki folyékonyan beszélt 
és írt oroszul. Ez a vezető nagyon érdekes személyiség volt, 
mert már tolmácsként szerepelt úgy a mongol hatóságok- 
nál, mint alkalomadtán a kínai biztosnál is. Nem nagyon ré- 
gen mint külön hírnököt nagyon fontos táviratokkal Pe- 
kingbe küldték. A fölülmúlhatatlan lovas az Uliasszutai és 
Peking közt elterülő utat, 1800 mérföldnyi távolságot, bár- 
mily hihetetlenül hangzik is, kilenc nap alatt tette meg. Úgy 
készült föl az útra, hogy testét, mellét, lábaszárát, karját 
erős gyapjúkötéssel csavarta körül. Ilyen módon védekezett 
ily hosszú lovaglás fáradalma ellen. A sapkáján három sas- 
tol! volt annak jeléül, hogy a kapott parancs szerint a madár 
gyorsaságával repülhet. Tzara nevü különleges okirat jogot 
adott neki arra, hogy minden postaállomáson a legjobb 
lovakat követelje, egyet hátasnak és egy teljesen fölnyer- 
geltet váltásnak, valamint, hogy két oulatch vagy őr kí- 
sérje őt fedezetül és a lovak visszavezetése végett. Így föl- 
szerelve az ourtonnak nevezett postaállomások közt vágtatva 
tette meg a 15—30 mérföldet és mindenik állomáson osak 
éppen annyi időt töltött, amennyi a lovak és az örök ki- 
cserélésére kellett. Egy őr mindig előre lovagolt, úgy hogy 
a legközelebbi állomáson mindig előre tudtak érkezéséről. 
Minden őr három lovat vitt magával, ami lehetségessé tette, 
hogy egyik nyeregből a másikba pattanjanak és kifáradt 
lovukat visszatértükig hátrahagyják. A táviratvivő minden 
harmadik állomáson megivott egy csésze forró zöld teát 
és mindjárt folytatta a rohanást délnek. Napi tizenhét- 
tizennyolc órai ilyen lovaglás után az éj hátralevő részét 
valamelyik állomáson töltötte el, ahol lefekvés előtt elnyelt 
egy főtt ürücombot. Így utazott kilenc napon át. 

Ezzel az emberrel a szolgálatomban egy hideg téli reg- 
gelen elindultunk Kobdo irányába. Onnan azt a nyugtala- 
nító hírt kaptuk, hogy vörös csapatok vonultak be Ulan- 
komba, ahol a kínai hatóságok valamennyi európait kiszol- 

gáltatták nekik. Utunkba esett a Dzafin folyó, amelyet jég 
borított. Rettenetes víz. Ágya futóhomok, mely nyáron sok 
tevét, lovat és embert ragad le a mélybe. 

Amikor a kobdói út felét megtettük, a kis Baga Nor- 
tó partján egy pásztor jurtájához értünk. Az est beköszön- 
tése és sűrű havat hozó forgószél arra kényszerített bennün- 
ket, hogy ott éjjelezzünk. A jurta mellett pompás fakó ál- 
lott, ezüsttel és korallokkal gazdagon díszített nyereggel. 

A jurtához való közeledésünkre két mongol sietett ki 
belőle. Egyikük gyorsan a nyeregbe ugrott és hamarosan 
eltűnt a síkság havas dombjai mögött. Annyit észrevettünk, 
hogy nagy felöltője alatt sárga ruhát viselt és hogy nagy, 
zöld bőrhüvelybe dugott kés volt nála, amelynek nyele 
szaruból és elefántcsontból készült. A másik ember, a jurta 
tulajdonosa, az ottlakó Novontziran herceg pásztora volt. 

Örült, amikor meglátott bennünket és befogadott a 
jurtájába. 

— Ki volt az a lovas azon a fakón? — kérdeztük tőle. 

Lesütötte a szemét és hallgatott. 

— Mondd meg. Ha nem mondod meg a nevét, ez azt 
mutatja, hogy rossz emberekkel barátkozol. 

Kezével hadonászva tiltakozott. 

— Nem, nem! Jó ember, nagy ember, de a törvény 
tiltja, hogy a nevét kiejtsem. 

Megértettük, hogy az eltávozott vagy a pásztornak a 
gazdája, vagy pedig valami előkelő láma volt. Ezért nem is 
követelődztünk tovább, hanem alváshoz készülődtünk. Ven- 
déglátónk három ürücomb főzéséhez fogott hozzá és nagy 
késével ügyesen kivágta belőle a csontokat. Beszélgettünk 
vele és megtudtuk, hogy itt senkisem látott vörös csapato- 
kat. Ellenben Kobdoban és Ulankomban kínai katonák sa- 
nyargatták a lakosokat és bambuszbottal halálra verték 
azokat a férfiakat, akik feleségeiket védték e szörnyetegek- 
kel szemben. Ezért a mongolok közül néhányan a hegyekbe 
menekültek, hogy ott beálljanak Kaigordoffnak, egy Altai- 
ból való tatár tisztnek a különítményébe, aki fegyvert adott 
nekik. 

TIZENNYOLCADIK FEJEZET. 
A titokzatos bosszuló láma. 


A két napi út után, amelyen hóban és metsző hidegben 
170 mérföldnél többet tettünk meg, örültünk a pihenésnek 
a jurtában és szabadon, gondtalanul beszélgettünk a leve- 
ses ürühús-vacsoránál, amikor egyszerre mély, rekedt han- 
got hallottunk : 

-- Szayn! -— jó estét! 

A szénserpenyőtöől az ajtó felé fordultunk, ahol közép- 
magas, nagyon zömök mongol embert láttunk, aki szarvas- 
börköpenyt és oldalhajtókákkal ellátott sapkát viselt. Övé- 
ben ugyanaz a zöld hüvelyű nagy kés volt, amelyet az el- 
siető lovason láttunk. 

-— Amourszayn! — feleltük. 

Gyorsan fölgombolta az övét és letette a felöltőjét. 
Sárga selyemből készült pompás ruhában állt most előttünk, 
amely fénylett, mint a nap. Símára beretvált arca, megnyírt 
haja, balkezén a vörös korallokból való olvasója és sárga 
ruhája világosan bizonyították, hogy előkelő lámapap állt 
előttünk, -— lámapap nagy gyilokkal, amely kék vállsza- 
lagja alá volt dugva. Ránéztem házigazdánkra és mongol 
vezetőmre, Tzerenre és mindkettőnek az arcán félelmet és 
tiszteletet láttam. Az idegen odajött a szénserpenyőhöz 
és leült. 

Egy darab húst vett a szájába és így szólt: 

— Beszéljünk oroszul. 

Beszélgetni kezdtünk. Az idegennek némi kifogásolni- 
valója volt az urgai Élő Buddha kormányzásán. 

-— Odaát felszabadítják Mongolországot, meghódítják 
Urgát, megverik a kínai hadsereget és itt nyugaton mind- 
erről nem hallunk semmit. Itt, mialatt a kínaiak agyonverik 
és meglopják népünket, nem történik semmi. Az én nézetem 
szerint Bogdo khánnak értesítéseket kellett volna ide kül- 
denie. Miért tudnak a kínaiak Urgából és Kiachtából Kob- 
dóba hírvivőket küldeni, akik segítséget kérnek számukra 
és miért nem tudja ezt a mongol kormány megtenni? Miért? 

— Küldenek-e a kínaiak segítő csapatokat Urgába? — 
kérdeztem. 

Rekedt nevetéssel ezt válaszolta a vendégünk : 

—-- Valamennyi hírvivőt elfogtam, leveleiket elvettem 
és őket magukat vissza . . . a sírba küldtem. 

Űjra nevetett és különös fényű szemével körülnézett. 
Csak most vettem észre, hogy pofacsontjai és szeme olyan 
vonalakat mutatnak, aminőket Közép-Ázsia mongoljainál 
rendszerint nem lehet látni. Inkább tatárnak vagy kirgiz- 
nek tetszett. 

Hallgattunk és pipáztunk. 

- Mikor indul el a csahar-különítmény Uliasszutai- 
ból? — kérdezte. 

Azt feleltük, hogy erről még nem hallottunk semmit, 
mire vendégünk kijelentette, hogy a kínai hatóságok Mon- 
golország belsejében mozgósították a harcias csaharok egy 
erős különítményét, egy olyan törzset, amelynek vándor- 
helye nincs messze a nagy faltól. A különítmény feje egy 18- 
mert hunghuc, akinek a kínai kormány kapitányi rangot 
adott azért az ígéretéért, hogy a kínai hatóságoknak meg- 
hódítja a kobdói és urianhai kerületekben levő valamennyi 
törzset. 

Mikor vendégünk megtudta, mi utunknak a célja, azt 
mondta, hogy a legpontosabb hírekkel szolgálhat és így 
fölöslegessé válik továbbutazásunk. Hozzáfüzte még : 

— Különben nagyon veszedelmes is, mert Kobdo népét 
le fogják gyilkolni és a várost fölgyujtják. Ezt egészen hatá- 
rozottan tudom. 

Nagy figyelemmel és rokonérzéssel fülelt, amikor Tibe- 
ten való átnyomulásunk szerencsétlen kísérletéről hallott. 

— Egyedül csak én lehettem volna segítségükre, de 
sohasem a Narabancsi Hutuktu. Az én laissez-passer leve- 
lemmel Tibetben bárhová elmehettek volna. Én Tushegoun 
láma vagyok. 

Tushegoun láma. Mennyi rendkívüli elbeszélést hallot- 
tam már erről az emberről. Orosz kalmuk ember, akinek a 
cár uralkodása idején a propaganda miatt, amelyet a kal- 
muk nép függetlensége érdekében folytatott, sok orosz bör- 

tönnel kellett megismerkednie és akit ugyanebből az okból a 
bolsevikok üldöztek. Mongolországba menekült és itt a mon- 
golok közt azonnal nagy befolyásra tett szert. Ez nem is 
volt csoda, mert ő a potalai (Lassza) Dalai Láma belső ba- 
rátja és tanítványa és a legképzettebb a lámak közt, híres 
gyógyász és doktor. Az Élő Buddhához való viszonyában 
csaknem független állást foglalt el. Nyugat-Mongolország 
és Zungaria valamennyi nomád törzsének vezére lett, sőt 
egész Turkesztánig terjedt a befolyása. Hatalmának alapja, 
ahogyan magát kifejezte, a misztérium dolgaiban való nagy 
jártassága volt, de mint nekem elbeszélték, alapja volt nagy- 
részben azis, hogy pánikszerű félelemben tudta tartani a mon- 
golokat. Aki nem teljesítette a parancsát, meghalt. Az en- 
gedetlenkedő sohasem tudhatta, mely napon és órában buk- 
kan föl a büntető láma, a Dalai Láma különös és hatalmas 
barátja. A csodatevő nem sokat teketóriázott : egy késszúrás, 
egy golyó, vagy egy szorítás a gégén és megvolt a büntetés. 

Künn a szél üvöltött és a megfagyott havat odacsapta 
a jurta kifeszített nemezfalához. A szél ordításán át több 
hangnak a lármája, kiabálás, nevetgélés hallatszott be hoz- 
zánk. Éreztem, hogy ebben a környezetben valami ván- 
dorló nomádot könnyen rá lehetne venni arra, hogy csodában 
higyjen, hiszen maga a természet is segít ebben. Alighogy 
ez a gondolatom támadt, a Tushegoun láma hirtelen föl- 
kapta a fejét, keményen rám nézett és így szólt : 

— Nem egy dolog van a természetben, amit nem isme- 
rünk és az a képesség, hogy az ismeretlent föl tudjuk hasz- 
nálni, teremti meg a csodát. Csakhogy ezzel a képességgel 
nagyon kevesen rendelkeznek. Be fogom ezt bizonyítani, 
azután majd mondja meg, látta-e már azt, amit én mutatok. 

Fölállt, a karján feltűrte sárga ruháját és a jubpásztor 
felé indult, akire rászólt : 

— Misik, kelj föl! 

A pásztor fölkelt, mire a láma gyorsan kigombolta a 
pásztor ruháját és meztelenre kitakarta a mellét. Még nem is 
sejthettem, hogy mit akar, amikor a Tushegoun minden ere- 
jével a pásztor mellébe döfte a kését. A mongol, akinek 
egész teste vérrel volt borítva, a földre zuhant. A láma 

sárga selyemruháján odacsöppent vért vettem észre. Fölkı- 
áltottam : 
- Mit csinált? 
Pszt, csönd, — súgta felém fordítva egészen fehérré 
vált arcát. 
Néhány metszéssel megnyitotta a mongol mellét. Láttam 
a pásztor lassan lélekző tüdejét és szívének mozdulatait. 
Aláma újjával megérintette ezeket a szerveket, de mintha 
nem folyt volna már több vér és a pásztor arca is teljesen nyu- 
godt volt. Amikor a láma nekikészülődött a pásztor testének 
megnyitásához, a félelemtől és iszonyattól lecsuktam a sze- 
memet. Mikor nemsokára ismét fölpillantottam kissé, még 
jobban bámultam, mert láttam, hogy a pásztor még min- 
dig nyitott kabáttal, de sértetlen mellel feküdt és csendesen 
aludt, mig a Tushgoun láma a tűz mellett ült, pipázott és 
mélyen elgondolkozva a lángokba bámult. 


Ez csodálatos, — mondám. — Ilyet még sohasem 
láttam. 
— Miről beszél? — kérdezte a kalmuk. 
— A csodájáról, aminek maga mondja, — feleltem. 
— Én sohasem mondtam annak, — rovott meg hideg 
hangon a kalmuk. 
-— Maga látta? — kérdeztem kísérőmet. 


— Mit? — kérdezte álmosan. 

Megértettem, hogy Tushegoun láma hipnotikus erejé- 
nek lettem áldozatává. Ez azonban inkább volt kedvemre, 
mint hogy egy ártatlan mongolt meghalni lássak. Azt ugyanis 
nem hittem, hogy Tushegoun láma áldozatainak testét ép- 
pen olyan gyorsan össze tudja foltozni, mint ahogyan bizo- 
nyára szét tudja vágni. 

Másnap elbúcsúztunk vendéglátóinktól, mivel küldeté- 
sünket befejeztük, elhatároztuk, hogy visszatérünk. 

Tushegoun láma azt mondta nekünk, hogy ő ott van 
mindenütt. Egész Mongolországot összevándorolja és egy- 
szer a pásztor és a vadász magábanálló, egyszerü jurtájában 
lakik, máskor a hercegek és törzsfők pompás sátrában. 

Ez a kalmuk boszorkánymester ravaszul mosolyogva 
ezt mondta, amikor elvált tölünk : 


92 


— A kínai hatóságoknak ne beszéljen rólam semmit. 

Azután hozzáfűzte : 

. Amit tegnap este átélt, csak futólagos demonstráció 
volt. Ti európaiak nem akarjátok beismerni, hogy mi, föl 
nem világosult nomádok, a titkos tudomány erejével rendel- 
kezünk. Bizonyára másként gondolkodnék, ha csak egyszer 
láthatná a legszentebb Tashi Láma csodáit és hatalmát, 
akinek parancsára például Buddha régi szobra előtt meggyul- 
ladnak a lámpák és mécsek. De van még egy hatalmasabb 
és szentebb ember... 

— A Világ Királya Aghartiban? — vetettem közbe. 

Nagycsodálkozva rámbámult, homlokát gondolkozva 
összeráncolta és azt kérdezte : 

— Hallott róla? 

Pár pillanat mulva folytatta : 

— Csak egy ember ismeri az ő szent nevét, csak egy 
most élő ember volt valaha Aghartiban. Az én vagyok. És 
ez a magyarázata annak, miért tüntetett ki a legszentebb 
Dalai Láma és miért fél tőlem az urgai Élő Buddha. Én 
azonban sohasem fogok a lasszai legfőbb pap szent trónján 
ülni és azt a méltóságot sem fogom elérni, amelyet Dzsin- 
gisz khán, a sárga tan feje hagyott hátra. Én nem vagyok 
szerzetes, én harcos vagyok és bosszúálló. 

Ügyesen nyeregbe ugrott, végig vágott a lován és el- 
röpült, miután a szokásos mongol búcsúszavakat mondtan : 

— Szayn! Szayn! — bayna! 

Visszatérőben Tzeren sok száz legendát beszélt el, amely 
Tushegoun láma személyéhez fűződik. Az egyikre különö- 
sen emlékszem. A mongolok 1911-ben vagy 1912-ben fegy- 
veres kézzel próbálták szabadságukat a kínaiaktól kiküz- 
deni. Nyugat-Mongolország kínai főhadiszállása Kobdóban 
volt, ahol a legjobb kínai tisztek vezérletével körülbelül 
tízezer kínai katona állomásozott. Hun Baldon, egy egyszerű 
pásztor, aki a kínaiakkal vívott harcokban kitüntette magát 
és akinek az Élő Buddha a Hun herceg címet adta, kapott 
parancsot Kobdo bevételére. Baldon, aki óriási erejű em- 
ber volt, rosszul fölfegyverzett mongoljait vad, rettenthetet- 
len elszántsággal vezette többszöri rohamra. Mindannyiszor 

kénytelen volt visszavonulni, mert géppuskatűz nagy vesz- 
teséget okozott neki. Váratlanul megjelent Tushegoun láma, 
aki maga köré gyűjtötte a mongol katonákat és a követ- 
kező beszédet intézte hozzájuk : 

— Nem kell a haláltól félnetek és nem szabad hátrál- 
notok. Mongolországért harcoltok és haltok meg, amelynek 
az Istenek nagy jövőt rendeltek. Nézzétek, mi lesz Mongol- 
ország Sorsa. 

Kezével a távolba mutatott. A katonák látták, hogy 
körülöttük az egész vidék csupa gazdag jurta és legelő, 
amelyen sok ló és szarvasmarha legelt. A síkságon lovasok 
tüntek föl drága nyergü paripákon. Az asszonyokon a leg- 
pompásabb selyemruhák voltak, füleikben tömör ezüst- 
karikák és hajukban drága ékszer. Kínai kereskedők végte- 
len karavánt tereltek egy előkelő külsejü mongol kormányzó 
elé, akit cifrán öltözött katonák vettek körül és büszkén 
tárgyalt a kereskedőkkel az árú megvétele végett. 

Röviddel ezután eltünt a látomás. Tushegoun újra be- 
szélt : 

— Ne féljetek a haláltól. Megvált bennünket a földi 
fáradalmaktól és az örök boldogsághoz visz. Nézzetek ke- 
letre. Látjátok-e előbbi csatákban elesett testvéreiteket és 
barátaitokat ? 

— Igen, látjuk, látjuk, — kiáltották a legnagyobb el- 
ragadtatással a mongol harcosok. 

Most nagy csoport lakást pillantottak meg, amelyek 
jurták vagy meleg és barátságos fénybe merült templom- 
csarnokok lehettek. Vörös és sárga selyem födte e lakásokat, 
az oszlopok és a falak mindenütt arany fényben csillogtak. A 
nagy vörös oltáron arany kandeláberekben áldozati gyertyák 
égtek. A földön puha párnákon pihentek azok a mongolok, 
akik Kobdo korábbi megrohanásaiban elestek. Előttük ala- 
csony lakk-asztalok állottak, tele gőzölgő húsételekkel, bor- 
ral és teával megtöltött magas edényekkel, szárított sajttal, 


datolyával, mazsolával és dióval. Az elesett katonák arany ` 


pipából füstöltek és jókedvűen beszélgettek. 
Ez a látomás is eltünt. A levegőbe bámuló mongolok 
előtt fölemelt kézzel már csak a titokzatos kalmuk állott. 

— Előre csatára és győzelem nélkül nincs visszatérés! 
A haroban nálatok vagyok! 

A roham megkezdődött. A mongolok veszett bátorság- 
gal harcoltak, százával elestek, de elfoglalták Kobdót. Ak- 
kor azután megismétlődött a már régóta nem látott ese- 
mény: tatár hordák földúltak egy igazi várost. Hun Bal- 
don megadta a fosztogatásra a hagyományos jelet : feje 
fölött piramis alakban összetéve három, vörös szalagok- 
kal díszített lándzsát vitetett. Ezzel három napra kiszol- 
gáltatta a várost a katonáknak. Megkezdődött a gyilko- 
lás és a fosztogatás. Minden kínai meghalt. A várost föl- 
gyújtották és a vár falait földig lerombolták. Hun Baldon 
azután Uliasszutaiba ment, hogy ott is elpusztítsa a kínai 
várat. Ennek az eseménynek tanuiként láthatók ma Uli- 
asszutaiban a romok, a szétzúzott falak és tornyok, a csu- 
paszon a levegőbe nyúló kapuk és az elégett kínai hiva- 
talok és kaszárnyák maradványai. 


TIZENKILENCEDIK FEJEZET. 
A vad csaharok. 


Uliasszutaiba való visszatérésünk után azt hallottuk, 
hogy a mongol kormányzó nyugtalanító híreket kapott 
Muren Kureból. Levélben közölték vele, hogy a Koszogol- 
tó környékén Kazagrandi ezredest vörös csapatok vissza- 
szorították. A kormányzó attól félt, hogy a vörösök Uliasz- 
szutai ellen vonulnak. Ezért a két amerikai cég feloszlatta 
az üzletét, aminthogy többi barátaink is gyors távozásra 
készülödtek, ámbár haboztak a város elhagyásával, mert 
attól féltek, hogy éppen nekimehetnek a keletről küldött 
csahar -különít ménynek. 

Elhatároztuk, hogy megvárjuk e különítmény megérke- 
zését, mert ez az egész helyzetet megváltoztathatja. Néhány 
nap mulva meg is érkezett. Kétszáz harcias csahar rabló 
egy kínai hunghuc parancsnoksága alatt. Az utóbbi nagy, 
csupa csont és bőr ember volt, akinek a keze csaknem a tér- 
déig ért. Szél és nap megbarnította az arcát. A homlokán 

és a pofáján két széles sebhely volt, az egyik ferdén az üres 
szemüregen át. 

A különítmény a szétrombolt várban tanyázott egy 
kínai épület közelében, amely a mongolok rohamában elke- 
rülte az általános pusztulást és most a kínai biztosnak 
volt a főhadiszállása. A csaharok már megérkezésük napján 
kifosztottak egy kínai dugunt, azaz kereskedelmi telepet, 
amely alig félmérföldnyire volt a várostól. Megsértették a 
kínai biztos feleségét is, akit árulónak mondtak. A csaha- 
rok ezzel nem is állítottak valótlant, mert Wang-Tszao-tszun 
kínai biztos, amikor Uliasszutaiba érkezett, a gyarmatokon 
élő kínaiak szokása szerint mongol ágyastársat követelt, 
mire a szolgalelkű új kormányzó megparancsolta, hogy ad- 
janak neki egy szép mongol leányt. 

Napirenden volt a rablótámadás, a veszekedés és a ré- 
szeg csaharok orgiája és ezért Wang-Tszao-tszun azon fára- 
dozott, hogy a különítményt a leggyorsabban tovább vonul- 
tassa nyugati irányban Kobdóba és tovább Urianhaiba. 

Egy hideg téli reggelen Uliasszutai lakói különös lát- 
ványnak voltak a tanui. A város főútján a csahar csapat 
haladt végig. A harcosok hármas sorokban, kicsi sovány 
ponikon lovagoltak. Testüket meleg kék ruha és báránybőr- 
felöltő födte, fejükön a szabályszerű medvebőr-sapka és állig 
föl voltak fegyverkezve. Vad lármával és kiáltással lovagol- 
tak, miközben mohó szemmel vizsgálgatták a kínai üzle- 
teket és az orosz telepesek házait. Élükön a hunghucfőnök 
lovagolt, mögötte három fehérfelöltős lovas, aki lengő zász- 
lókat tartott és kagylókon művelt valamit, amit bizonyára 
zenélésnek gondolt. 

A csaharok egyike nem tudott ellenállni a kísértésnek. 
Leugrott a lóról és berohant az egyik kínai boltba. A ház- 
ból mindjárt kihallatszott a kínai kereskedők ijedt kiáltása. 
Erre a hunghuc megfordította a lovát és meglátván a csahar 
lovát a boltajtó előtt, tudta, hogy mi történt. Szigorú han- 
gon kiparancsolta a csahart és amikor kijött, korbácsával 
teljes erővel az arcába vágott. A csahar arcát elöntötte a 
vér, de már a következő pillanatban zúgolódás nélkül a 
nyeregben ült és visszavágtatott a helyére. i 

A csaharok ez elvonulásakor mindenki elbújt a házában. 
Csak az ajtórésen és az ablaksarkon merték az emberek a 
távozó harcosokat félve vizsgálgatni. Kivéve azonban ezt 
az egy esetet, békességben történt az elvonulás. Csak akkor 
tört ki a vad harcosokkal veleszületett szenvedély, amikor a 
várostól mintegy hat mérföldnyire egy kínai borkaravánnal 
találkoztak. Kifosztották a karavánt és több hordót kiürí- 
tettek. Hargama közelében azután csapdába jutottak, ame- 
lyet Tushegoun láma készített nekik és itt úgy elbántak 
velük, hogy a csaharok legelőterületei nem fognak megörülni, 
ha majd hazatérnek ezek a harcosok, akiket a Tuba szojot 
utódainak legyőzésére küldtek. 

Azon a napon, amelyen a csapat elhagyta Uliasszutait, 
sürün hullott a hó és az utak hamarosan járhatatlanokká 
lettek. Nem lehetett tehát mongolt találni, hogy akár ökör- 
rel vagy yakkal útra keljen. Ilyen időjárásban csak a teve 
vált be, de Uliasszutaiban csak kevés teve volt és ezeknek a 
hajcsárjai 18 azt hitték, hogy nem lehet eljutni a legközelebbi 
vasúti állomásig, a körülbelül 1400 mérföldnyire levő Kuku- 
Hotoig. Úgy látszott tehát, hogy további várakozára kény- 
szerülünk. De mire várjunk? A halálra vagy a megmenekü- 
lésre? Csak a magunk ereje segíthetett. Ezért barátom és 
én elhatároztuk, hogy mégis elindulunk és sátorral, kályhá- 
val és élelemmel láttuk el magunkat. 

A Koszogol-tó partját akartuk kikémlelni, ahonnan a 
mongol kormányzó vörös csapatok érkezését várta. 


HUSZADIK FEJEZET. 
Jagisztai démona. 


Kis oszlopunk, négy hátas és egy málhás teve, északi 
irányban a Boyagol folyó völgyében haladt a Tarbagatai 
hegy felé. Köves volt az út és mély hó borította. Tevéink 
nagyon óvatosan lépkedtek és a tevehajcsár <«ok-ok»-kiál- 
tására nagyokat fújva keresték az utat. Miután elhagytuk a 
várat és a kínai dugunt, egy domb háta mögött elkanyarod- 
tunk és miután többször is át kellett kelnünk egy jégmentes 

folyón, egy hegygerincre kezdtünk fölkapaszkodni. Itt na- 
gyon nehézzé és veszedelmessé lett az előrehaladás. Tevéink 
roppant óvatosak voltak és ahogyan ilyen helyzetben szok- 
ták, állandóan a fülüket mozgatták. Az út zeg-zugban, 
hegyszakadékokban vitt fölfelé, hegyhátakon keresztül, az- 
után ismét völgyekbe szálltunk le, amelyek azonban nem 
voltak annyira mélyek, úgy hogy mindig magasabbra ju- 
tottunk. Egyik helyen a hegyháton terpeszkedő szürke felhő 
alatt fekete foltokat pillantottunk meg magunk fölött a 
fehér hóban. 

— Ezek obok, e szoros gonosz szellemeinek oltárai, — 
magyarázta a vezető. — A szorosnak Jagisztai a neve. Sok 
nagyon régi történet kering róla még ma is. Ezek a történe- 
tek éppen olyan régiek, mint a hegyek. 

Fölszólítottuk, hogy mondjon el egyet-mást. A mongol 
nyugtalanul körülnézett és elkezdett beszélni : 

— Régen történt, nagyon régen... Dzsingisz Khán 
unokája ült a kínai trónon és uralkodott Ázsián. A kínaiak 
megölték a khánjukat és egész családját ki akarták irtani. 
De egy öreg szent láma megmentette a császár feleségét és 
kis fiát, akiket gyors tevéken elvitt a nagy falon túlra, 
ahonnan idekerültek a mi sivatagjainkra. A kínaiak sokáig 
keresték a menekülők nyomát és végül is kitudták, hogy 
hová mentek. Gyors lovakon erős kínai csapatot küldtek 
ki az elfogásukra. A kínaiak már-már utólérték a menekülő 
trónörököst, de a láma könyörgésére olyan sürü havazás 
kerekedett, hogy csak tevék tudtak a havon haladni, de 
lovak nem. Az a láma egy félreeső kolostorból való volt. 
Mi magunk is eljutunk oda. Hogy odaérhessünk, át kell 
kelnünk a Jagisztaion. Az öreg láma éppen Itt, ezen a helyen, 
hirtelenül megbetegedett és holtan bukott le a nyeregből. 
Ta Szin Lo, a nagy khán özvegye könnyekre fakadt. Látván 
a kínai lovasokat ott lenn a völgyben közeledni, mégis foly- 
tatni akarta útját a szoros felé. De a fáradt tevék minden 
pillanatban megálltak. Az asszony nem tudta, hogyan kell 
öket továbbhaladásra bírni. A kínai lovasok egyre közeled- 
tek. Már örömkiáltásuk is hallható volt, mert azt hitték, 
hogy a markukban van a díj, amelyet a mandarinok a trón- 

örökös elfogására kitűztek. Az anya és fia fejét majd vissza- 
viszik Pekingbe, hogy ott a nép a Tchien-Menen kigúnyol- 
hassa. A megrémült anya égnek emelve fiát, így kiáltott föl : 

— Mongolország földje és istenei, tekintsetek annak a 
férfiúnak a sarjadékára, aki híressé tette a mongol nevet 
a világ egyik végétől a másikig! Ne engedjétek meg, hogy 
Dzsingisz Khan húsa elpusztuljon. 

Ebben a pillanatban meglátott egy fehér egeret, amely 
egyik közeli sziklán ült. Az egér a térdére ugrott és így szólt : 

— Ide küldtek, hogy megmentselek. Menj nyugodtan 
tovább és ne félj, azok az emberek, akik téged és fiadat, 
titeket, akikre dicső élet vár, üldöznek, elérték életük végét. 

Ta Szin Lo nem értette, hogyan tud egy kis egér három- 
száz embert föltartóztatni. Az egér visszaugrott a földre és 
így folytatta : 

— Én Jagisztai vagyok, a Tarbagatai démona, hatal- 
mas vagyok és az Istenek kedvelnek. De mivel kétségbe 
vontad a csodát teremtő egér hatalmát, mától kezdve a 
Jagisztaion veszedelemben lesznek úgy a jók, mint a go- 
noszok. 

Az özvegy és fia megmenekült. Jagisztai azonban ma 
sem ismer kegyelmet. Résen kell lennie az embernek, ha 
ezen a szoroson megy keresztül, mert a hegy démonja min- 
dig készen áll arra, hogy az utast tőrbe csalja. 

A Tarbagatai gerincének minden magaslatán sok obo 
van. Egy helyen valóságos torony volt kövekből. Úgy lát- 
szott, hogy a démon várt bennünket. 

Amikor megkezdtük a kapaszkodást a főgerincre, az 
arcunkba éles, hideg szelet fújt, amely ott fütyült és üvöl- 
tött körülöttünk, azután a fölöttünk levő lejtőkről letépett 
egész hótömegeket dobott reánk. Semmit sem ismertünk 
meg körülöttünk, sőt az előttünk levő legközelebbi tevét 
sem láthattuk. 

Hirtelen lökést éreztem. Körülnéztem. Semmi különö- 
set sem láttam. Kényelmesen ültem hússal és kenyérrel 
megtöltött két nyeregtáskám közt, de . . . nem láttam tevém- 
nek a fejét. A teve eltűnt. Úgy látszik, megcsúszott és va- 
lami szűk szakadékba zuhant, míg a nagy nyeregtáskák 


99 


egy sziklán fönnakadtak. Jagisztai démonja ezúttal csak 
tréfált, de úgy látszott, hogy ezzel a tréfával nem éri be, 
mert csakhamar egyre növekvő haragot mutatott. 

Dühös szélrohamokkal le akart tépni bennünket és 
podgyászunkat a tevékről, állatainkat földre akarta teríteni 
és megfagyott hódarabokkal el akarta venni a levegönket 
és a szemünk világát. A mély hóban órák hosszat csak na- 
gyon lassan vonszoltuk magunkat előre. Végre kis völgybe 
érkeztünk, amelyben a szél ezerhangú erővel fütyült és üvöl- 
tött. Besötétedett. A mongol ide-oda futkosva az utat ke- 
reste. Végre visszatért, akarjaival hadonászott és ezt mondta: 

— Eltévedtünk. Itt kell tehát éjjeleznünk. Ez nagy 
baj, mert itt nincs fa a kályha számára, a hidegség pedig 
még nagyobb lesz. 

Összefagyott kezeinkkel nagynehezen sátrat vertünk a 
szélben és beleállítottuk az itt használhatatlan kályhát. A 
sátrat hóval födtük be, az összefútt hótömegekbe hosszú 
lyukakat ástunk és tevéinket a letérdelés «dzuk, dzuk» 
parancsszavávalarra kényszerítettük, hogy elyukakba feküd- 
jenek. Azután a podgyászunkat bevittük a sátorba. 

Társam sehogysem tudott belenyugodni abba, hogy föl 
nem használt kályha mellett fagyoskodva töltse el az éjjelt. 

— Kimegyek tüzelőfáért, — mondta határozottan. 

Fejszét ragadott és kiment. Egy óra mulva nagy darab 
távirópóznával jött vissza. Megfagyott ujjait dörzsölgetve 
így szólt : 

— Tudjátok meg ti Dzsingisz Khánok, ha fejszét fog- 
tok és arra kissé balra fölfelé mentek, kidöntött távírópóz- 
nákat találtok. Megismerkedtem a jó Jagisztaial, aki meg- 
mutatta nekem a póznákat. 

Nem messzire tőlünk volt az orosz távíróvonal, amely 
a bolsevikok napjai előtt Irkutszkot Uliasszutaival kötötte 
Össze, de a mongolok a kínaiak parancsára kidöntötték és 
a drótot elrabolták. A póznák tehát most a szorosan átkelő 
utasok megmentőivé lettek. Nekik köszönhettük, hogy me- 
leg sátorban tölthettük az éjjelt és meleg vacsorát, forró 
húslevest metélttel, ehettünk a haragos Jagisztai uralmi 
területének középpontján. 

Másnap korán reggel ismét rátaláltunk az útra. Két- 
háromszáz lépésnyire lehetett a sátrunktól. Tovább foly- 
tattuk az utat a Tarbagatai hegyláncán át. 

Az Adair folyó völgyének kezdetén sok karminpiros 
csôrü mongol varjút láttunk a sziklák körül keringeni. Arra- 
felé mentünk és egy lónak meg lovasának holttestére buk- 
kantunk. Csak nem régen pusztulhattak el. Hogyan, nehéz 
volt kitalálni. Szorosan egymás mellett feküdtek, a kantár- 
szár a férfi jobbkezére volt csavarva. Szúrt seb vagy lövés 
helye nem volt látható. A férfi arcvonásait nem lehetett 
felismerni. Felöltője mongolos volt, ellenben nadrágja és 
kabátja nem volt mongol szabású. Azon tépelődtünk, mi 
érhette a lovast és lovát. Mongolunk lehorgasztotta a fejét 
és súgva, de határozottan ezt mondta : 

— Ez Jagisztai bosszúja. A lovas a déli obon nem muta- 
tott be áldozatot és ezért öt is, lovát is megfojtotta a démon. 

Túl voltunk végre a Tarbagatai hegyláncon. Lábunknál 
az Adair völgye terült el. Ez szük, zeg-zugos sík terület, 
amely követi a hegyláncokkal bekeretezett folyót és kövér 
fü fedi. A szétrombolt távíróvonal két részre osztotta a 
völgyet. Az uliasszutai-irkutzki táviróvonal szétrombolását 
Kínának Mongolországban követett aggressziv politikája 
tette szükségessé. 

Nemsokára nagy juhnyájakkal kezdtünk találkozni, 
amelyek a hó alatt a nagyon tápláló füvet keresték. Egyes 
helyeken yakok mutatkoztak és a hegyek magasabb eresz- 
kedőin ökrök. Pásztort azonban csak egyetlenegyszer lát- 
tunk, mert az ország lakói szemlátomást kerülték az átuta- 
zókat. Sőt még jurtát sem lehetett az úton találni. A nomá- 
dok nagyon ügyesen tudják kiválasztani a téli szállásnak 
való helyet. Gyakran kerestem föl télen mongol jurtákat, 
amelyek olyan védett helyen voltak, hogy én, aki a szeles 
lapályról jöttem, úgy éreztem, mintha melegházban lennék. 

Amikor útközben egy nagyobb juhnyájhoz közeledtünk, 
a nyáj nagyobb része azonnal elvonult. Amikor még köze- 
lebb mentünk, a kisebbik részből is eltávozott harminc vagy 
negyven állat és fölugrott a hegymeredeken. Messzelátóm- 
mal azután a következő felfedezést tettem : a nyájnak ama 

részében, amely még most is ott állott, csupa közönséges juh 
volt. A nagyobbik részben, amely a lapályon át vonult el, 
mongol antilopok (gazella gutturosa) voltak, míg azok az 
állatok, amelyek fölmásztak a hegyre, argálik (ovis Argali) 
voltak. Az egész társaság, az argálikkal együtt, az Adair- 
völgy lapályán legelészett. A völgy nyilván jó legelő 
volt még most télen is. A folyó sok helyen nem volt befagyva 
és itt-ott nagy gőzfelhőt láttam a nyílt víz fölszínén. Nehány 
antilop és argáli felénk nézdegélt. 

— Most majd megkísérlik utunk keresztezését, — mon- 
dotta a mongol nevetve. — Az antilopok nagyon mulatsá- 
gos állatok. Néha mérföldekre elfutnak, hogy a lovakat meg- 
előzve, előttük az utat keresztezhessék és ha ez megtörtént, 
ismét nyugodtan legelnek. 

Én már ismertem az antilopok e sztratégiáját és elhatá- 
roztam, hogy vadászat céljára kihasználom. A vadászatot 
a következő módon szerveztük meg : egy mongolt a málhás 
tevével ugyanabban az irányban tovább hagytunk menni. 
Mi hárman többiek legyezőalakban szétváltunk és az út- 
tól jobbra a nyáj felé tartottunk. A nyáj azonnal megle- 
petve bámult, mert az ő etikettjük azt kívánta, hogy egy- 
időben kell keresztezniök az utat mind a négy lovas előtt. 
Körülbelül háromezer állat lehetett együtt és ez az egész 
hadsereg céltalanul futkosott egyik oldalról a másikra. Tö- 
kéletes volt a kavarodás. Öt állat két sorban ama pont felé 
rohant, ahol én voltam. Nagyot kiáltottam és lőttem. Az 
állatok azonnal megállottak és e közben, részben egymást át- 
ugorva, rakásra buktak. Ijedtségüket drágán kellett meg- 
fizetniök, mert alkalmat adott nekem arra, hogy négyszer 
lőhettem és két pompás állatot leteríthettem. A barátom 
még nálamnál is szerencsésebb volt, mert csak egyszer lött 
bele a vele párhuzamosan rohanó nyájba és egy lövéssel 
két állatot lőtt le. 

Az argálik időközben még magasabbra másztak föl a 
hegyre és ott, mint a katonák, sorban állottak föl. Élesen 
figyeltek bennünket. Még e nagy távolságból is világosan 
fölismerhettem izmos testüket, hatalmas fejüket és erős 
szarvukat, 

Zsákmányunk összeszedése után az előre lovagolt mon- 
gol után rugaszkodtunk, hogy folytassuk utunkat. Sok 
helyen juh-tetemet láttunk, a nyakuk föl volt tépve és lá- 
gyékukról le volt rágva a hús. 

-— Ez farkasok munkája, — mondta a mongol. — Ezen 
a vidéken mindig sok a farkas. 

Még több antilopnyájjal találkoztunk és mindannyiszor 
addig vágtattak mellettünk, míg előttünk átugorhattak az 
út másik oldalára. Mihelyt ez sikerült, szép csöndesen meg- 
álltak és békességben tovább legeltek. Egyszer, hogy az 
antilopokat elbolondítsam, a tevémet az ellenkező irányba 
fordítottam. Az egész nyáj azonnal elfogadta a kihívást, 
új útirányommal párhuzamosan kezdett vágtatni, amíg csak 
előttem kényelmesen át nem juthatott az út túlsó felére. 
Azután ismét visszafordítottam a tevémet, mire az állatok 
is belefogtak az előbbi manöverbe és így azután visszakerül- 
tek első legelőhelyükre. Másik alkalommal ugyanegy nyáj- 
jal szemben háromszor ismételtettem meg ezt a fogást 
és nagyon jól mulattam ezeknek az állatoknak ostoba szo- 
kásán. 

Nagyon kellemetlen éjjelt kellett ebben a völgyben el- 
töltenünk. Megállapodtunk a befagyott folyó partjának olyan 
helyén, ahol magas, előreugró szirt megvédett bennünket a 
szél ellen. Tűz égett a kályhánkban, az üstben forró víz 
volt, tehát a sátrunk is meleg volt és kellemes. Éppen pi- 
henni akartunk és már örültünk a vacsorának, amikor köz- 
vetetlenül a sátor mellett hirtelenül pokoli vonítást és neve- 
tést hallottunk, amire a völgy másik oldaláról hosszúra el- 
nyújtott, siralmas üvöltés felelt. 

— Farkasok, — mondta a legnagyobb nyugalommal a 
mongol, mialatt fogta a revolverét és kiment. Hosszabb 
ideig nem jött vissza. Végre lövést hallottunk és kisvártatva 
belépett a sátorba a mongol. 

-— Kissé megijesztettem öket. Az Adair partján egy 
teve hullája közül gyültek össze. 

— Remélhetőleg nem a mi tevéinket támadták meg? 

— Majd tüzet rakunk a sátoron kívül, akkor békében 
hagynak bennünket. 


B Á ——_— 

Vacsora után aludni tértünk. Sokáig ébren feküdtem és 
hallgattam a tüzben égő fa ropogását, a tevék mélyen só- 
hajtó lélekzését és a farkascsordák távoli üvöltését. Végeze- 
tül mégis csak elaludtam. Nem tudtam, meddig aludtam, 
amikor egy oldalamat érő erős lökés fölébresztett. Szorosan 
a sátor szélénél feküdtem és kívülről a legcsekélyebb ceremó- 
nia nélkül keményen nekiment valami az oldalamnak. Azt 
hittem, talán valamelyik teve volt, amely a sátor nemez- 
falát rágdosta. Mauzerommal nagyot ütöttem a fal felé. Éles 
ordítás hallatszott, amit gyorsan elfutó lábak zaja követett. 

Reggel farkasnyomokat találtunk a sátor közvetetlen 
közelében. Odamerészkedtek és a sátorfal alatt kapargatni 
kezdtek. A rablók egyike bizonyára daganattal a fején volt 
kénytelen visszavonulni. A mongol nagykomolyan ezt 
mondta : 

— A farkasok és a sasok Jagisztai szolgái. 

Ez azonban nem akadályozza meg a mongolokat abban, 
hogy farkasra vadásszanak. Baylei herceg táborában tanuja 
voltam egykor ilyen vadászatnak. A mongol lovasok legjobb 
lovaikon utólérték a síkon a farkasokat és súlyos bambusz- 
fütykössel, aminek tashur a neve, agyonverték. Egy orosz 
állatorvos megtanította a mongolokat arra, hogyan lehet a 
farkasokat sztrichninnel megmérgezni, de ezt az eljárást csak- 
hamar abbahagyták a mongolok, mert féltették a kutyái- 
kat, a nomádok hű barátját és szövetségesét. A sast és az 
ölyvet azonban sohasem bántják a mongolok, söt még ete- 
tik is. Ha állatot ölnek, mint ahogyan mi a kutyának vetünk 
oda élelmet, ök a levegőbe dobnak húsdarabokat, amelye- 
ket a sasok és ölyvek röptükben kapnak el. A sasokat és 
ölyveket nagyra becsülik azért, mert elriasztják a varjakat 
és szarkákat, amelyek veszedelmesek a marhára és a lóra 
nézve, mert az állatok hátán levő sebeket fölkaparják és 
összevagdossák. 

HUSZONEGYEDIK FEJEZET. 
A halál helye. 


Tevéink lassan és egyenletesen ballagtak északi irány- 
ban. Naponta huszonöt-harminc mérföldet tettünk meg. 
Egy kis kolostor közelébe jutottunk, amely az úttól balra 
volt. A kolostor épületei négyszöget alkottak és vastag osz- 
lopokból készült vastag kerítés vette körül. A kerítés min- 
denik oldalának közepén nyílás volt, amely az épületnégyszög 
középpontján levő templom négy ajtajához szolgált. A temp- 
lom kínai stílusban épült, vörösre lakkozott oszlopokkal és 
hajlított tetővel és jóval túlmagaslott a lámák körülötte 
levő alacsony lakóházain. Az út másik oldalán volt valami, 
ami kínai erődnek látszott, a valóságban azonban kereske- 
delmi telep (dugun) volt. A kínaiak ugyanis telepeiket mindig 
erödszerüen építik, kettős, egymástól néhány lépésnyire levő 
fallal. Minden eshetőségre készen rendesen húsz-harminc 
teljesen felfegyverzett emberük van ott benn. Ezeket a 
dugunokat veszedelem esetén erődként használják föl és 
hosszabb megszállást is ki tudnak benne tartani. 

A dugun és a kolostor közt, az úthoz valamivel közelebb, 
néhány nomádnak a tábora volt. Lovaikat és marháikat 
seholsem lehetett látni. Ezek a mongolok bizonyára már hosz- 
szabb idő óta voltak itt és marháikat a hegyekben hagyták. 
Több jurtán sokszínű, háromszögletű zászló lengedezett, an- 
nak jeléül, hogy ott betegek vannak. Néhány jurta közelé- 
ben magas oszlopok voltak, hegyükön mongol sipkával, ami 
azt hirdette, hogy az illető jurták gazdái meghaltak. A la- 
pályon kóborgó kutyafalkák elárulták, hogy a holttestek 
a közelben, vagy a szakadékokban, vagy pedig a folyóparton 
feküdtek. 

Táborukhoz közeledve, veszett dobolást, fuvola melan- 
kólikus hangját és éles, örült kiáltást hallottunk. Mongo- 
lunk, aki előre ment, hogy hírt szerezzen, azt, jelentette 
hogy néhány mongol család jött ide a kolostorba, mert 
Jahanszti Hutuktutól vár segítséget, akinek az a híre, hogy 
csodálatos gyógyító ereje van. Bélpoklosság és fekete himlő 

támadta meg ezeket az embereket, akik nagy útról jöttek, 
de a Hutuktunem volt a kolostorban, hanem Urgába ment az 
Élő Buddhához. Kénytelenek voltak tehát varázsló orvosok 
segítségét kérni. 

A betegek egymásután meghaltak. A megérkezésünket 
megelőző napon a huszonhetedik halottat tették ki a sík- 
ságra. 

Még beszélgettünk az esetről, amikor a jurták egyiké- 
ből egy varázsló orvos lépett ki. Öreg ember volt, félszemén 
hályog, arca himlőhelyes. Rongyokba volt öltözve. Csípo- 
jéről több színes rongy lógott le. Dob és fuvola volt nála. 
Kék ajkán habot, szemében őrületet láttunk. Hirtelen for- 
golódni és hosszú lábának ezerszeres kificamításával, vál- 
lának ezerszeres rángatásával táncolni kezdett, miközben 
verte a dobot, fuvolázott, nagyokat kiáltott, őrjöngött, 
magát mindig gyorsabb mozdulatokra erőszakolta, míg végre 
halványan és véres szemmel a hóra zuhant, ahol tagjai 
tovább reszkettek és továbbra isösszefüggéstelenül kiáltozott. 
Ilyen módon gyógyította a doktor betegeit. Őrültségével meg 
akarta ijeszteni a gonosz szellemeket, a betegség okozóit. 

Egy másik varázsló orvos piszkos, iszapos vizet adott 


"inni betegeinek. Ez a víz, mint nekem elmondták, az Élő 


Buddha fürdővize volt, aki ebben mosta meg steni», a 
szent lótuszvirágból született testét. 

— «Om, om!» — kiabálta szakadatlanul a két varázsló. 

Mialatt a doktorok az ördöggel viaskodtak, a beteg 
emberek magukra voltak hagyatva. Nagy lázban feküdtek 
báránybőrbundák és köpenyek egész halmaza alatt, félre- 
beszéltek, dühöngtek és ide-oda hánykolódtak. A szénser- 
penyő mellett még egészséges felnőttek és gyermekek egy- 
kedvüen beszélgettek, teáztak és pipáztak. A szenvedők és 
halottak közt annyi ijesztő nyomort láttam ezekben a jur- 
tákban, hogy nem tudom leírni. 
= Erre gondoltam: Ő, nagy Dzsingisz khán, aki olyan 
jól megértetted Ázsia és Európa sorsát, aki életedet a mon- 
gol név dicsőségének szentelted, miért nem világosítottad 
föl saját népedet, amely még mindig megőrizte régi 
erkölcsét, becsületességét és békés szokásait, hogy védve 

legyen ilyen halál ellen? A karakorumi mauzoleumban év- 
századok folyamán szétporladt csontjaidnak szembe kellene 
szállaniok egykoron nagy, a fél civilizált világtól rettegett 
néped gyors kihalásával! 

Ez járt a fejemben, amikor a biztos halált várók táborát 
láttam és hallottam a haldokló férfiak, nők és gyermekek 
nyögését, kiáltozását és dühöngését. Valahol messze éhes 
kutyák vonítottak és egyhangúan szólt a kifáradt varázsló 
dobja. 

"Előre! Nem tudtam tovább nézni az iszonyat e képét. 
Amikor megint úton voltunk, az az érzés nehezedett reánk, 
mintha a borzasztó helyről valami ijesztő, láthatatlan szel- 
lem követne bennünket. A betegségek ördögei? Vagy csak 
az iszonyat képei? Vagy éppen azoknak a lelke, akiket ott 
a mongol sötétség oltárán áldoznak föl? Megmagyarázhatat- 
lan félelem fogott el bennünket. Csak miután letértünk az 
útról és egy erdős hegyháton át egy katlanba léptünk, ahon- 
nan nem volt látható sem a Jahantszi Kure kolostor, sem 
a dugun, sem a haldokló mongolok sírja, csak akkor lélek- 
zettünk ismét szabadabban. 

Nagy tóhoz érkeztünk. A Tiszingol volt. Partján nagy 
orosz ház állott, a távíróállomás Koszogol és Uliasszutai közt. 


HUSZONKETTEDIK FEJEZET. 
Gyilkosok közt. 


Amikor a távíróállomáshoz közeledtünk, egy szőke fiatal 
ember, az állomás Kanine nevű hivatalnoka jött elénk. Némi 
zavarral éjszakai szállást ajánlott föl a házában. Belépésünk- 
kor egy magas, szikár férfi állt föl az asztal mellől és hatá- 
rozatlan magatartással felénk tartott, de amellett nagyon is 
figyelmesen vizsgálgatott bennünket. 

— Vendégek, — mondta nekik Kanin, — Khathylba 
utaznak, magánszemélyek, idegenek, külföldiek . . . 

— Aha, — mondta a másik nyugodtan, mintha meg- 
értette volna. 

Amikor övünket megoldottuk és nagykeservesen ki- 

bújtunk a nehéz mongol köpenyből, a magas férfi nagyon 
buzgón sugdolódzott a gazdánkkal. Hallottam, hogy ami- 
kor az asztalhoz közeledtünk, ezt mondta neki : 

—. Tehát kénytelenek vagyunk elhalasztani. 

Kanine csak biccentett egyet a fejével. 

Az asztalnál még mások is ültek, köztük Kanine se- 
gédje, fehér arcú, magas szőke ember, aki mindenféléről fecse- 
gett. Félig bolond volt. Ott volt Kanine felesége is, sápadt, 
fiatal, kimerültnek látszó, ijedtszemű teremtés, akinek arca 
elárulta, hogy félelem kínozza. Mellette egy körülbelül tizenöt 
éves, fiatal, rövidhajú leány ült, aki férfi módjára volt öl- 
tözve. Még Kanine két kis fia is ott volt a szobában. 

Valamennyivel megismerkedtünk. A nagy idegen Goro- 
koff néven mutatkozott be és Szamgaltaiból való telepesnek 
mondta magát. A rövidhajú leányt testvéreként mutatta be. 

Kanine felesége észrevehető félelemmel nézett bennün- 
ket és nem szólt semmit. Nyilvánvaló volt, hogy kínos neki 
a jelenlétünk. Mi azonban, akik nem válogathattunk szál- 
lásban, teázni kezdtünk és kenyeret meg hideg húst ettünk. 

Kanine elmondta, hogy családja a táviróvonal szét- 
rombolása óta nyomorgott. A bolsevikok Irkutszkból nem 
küldtek neki fizetést, úgy kellett tehát megélnie, ahogy ép- 
pen lehetett. Családjával együtt szénát csinált, amit elad- 
tak az orosz telepeseknek, Khatylból Uliasszutaiba és Szam- 
galtaiba magánközleményeket és árúkat továbbítottak, 
szarvasmarhával kereskedtek, vadásztak és ilyen módon ten- 
gették életüket. 

Gorokoff kijelentette, hogy kereskedelmi ügyei követ- 
keztében Khathylba kénytelen utazni. Ő és testvére nagyon 
örülnének tehát, ha a mi karavánunkhoz csatlakozhatná- 
nak. Színtelen szeme, amely mindig kerülte másnak a tekin- 
tetét, éppenséggel nem tette vonzóvá az arcát. 

Beszélgetés közben azt kérdeztük Kaninetól, hogy van- 
nak-e a közelben orosz telepesek. Ráncbaszedett homlokkal 
és haragosan nézve ezt felelte : 

— Körülbelül egy versztnyire az állomástól még egy Bob- 
rofi nevű gazdag öreg ember lakik. De nem ajánlom, hogy 
fölkeresse, mert haszontalan, nem vendégszerető, vén fickó. 

Kanine felesége férjének e szavaira lesütötte a szemét 
és a vállát összehúzta, mintha borzongás járná át. Gorokoff 
és testvére tovább is egykedvűen pöfékelt. Mindez, Kanine 
beszédének ellenséges hangja, feleségének zavarodottsága 
és Gorokoffék mesterkélt közönbössége, föltűnt nekem. 
Ezért elhatároztam, hogy megnézem azt az öreg telepest, 
akiről Kanine oly kedvezőtlen leírást adott. Uliasszutaiban 
két Bobroff nevű embert ismertem. Kaninenak azt mond. 
tam, hogy fölkérésre személyesen kell Bobroffnak egy le- 
velet átadnom, magamra vettem felöltőmet és távoztam. 

Bobroff háza mélyedésben épült és magas kerítés vette 
körül, amelyen átkukucskáltak a házak alacsony födelei. 
Az egyik ablakból világosság szűrődött ki. A kapun kopog- 
tam. Dühös kutyaugatás volt a felelet. A kerítés hasadékain 
át négy óriási fekete mongol kutyát pillantottam meg, ame- 
lyek fogaikat csattogtatva és különösen vonítva, a kapunak 
rontottak. Az udvaron kinyílt a ház ajtaja és valaki ezt 
kérdezte : 

— Ki az? 

Azt feleltem, hogy utas vagyok Uliasszutaiból. Minde- 
nekelőtt megkötözték a kutyákat. Azután bebocsátott egy 
ember, aki tetőtől talpig vizsgálgatott engem. Zsebéből re- 
volvernek az agya látszott. Miután az, amit látott, valamint 
elbeszélésem, hogy ismertem a rokonait, megnyugtatta, me- 
legen üdvözölt, meghívott a házába és bemutatott a fele- 
ségének, egy tiszteletreméltó öreg hölgynek és gyönyörű 
ötéves kis fogadott leányának. Ezt a leánykát a pusztában 
találta az anyja holtteste mellett, aki a bolsevikok elől me- 
nekülve, kimerültség következtében vesztette az életét. 

Bobroff elmondta, hogy Kazagrandi orosz különítménye 
Koszogolból elűzte a vörös csapatokat. Khathylba tehát ve- 
szedelem nélkül folytathattuk az utunkat. Az öreg ember 
ezt kérdezte : 

— Miért nem inkább nálam tölti az éjszakát, mint 
odaát azoknál a rablóknál? 

Bővebb fölvilágosítást kértem és nagyon fontos dolgo- 
kat tudtam meg. Űgy látszott, hogy Kanine bolsevik, az 
irkutszki szovjet ügynöke és azért küldték ide, hogy min- 

dent megfigyeljen. De most ártalmatlanná lett, vélte Bob- 
roff, mert az állomása és Irkutszk között megszakadt az 
összeköttetés. Ellenben Biiszkből, az Altai-területről éppen 
most egy nagyon hatalmas biztos érkezett. 

— Gorokoff? 

— Ő így nevezi magát, de én is Biiszkből jövök, ahol 
mindenkit ismerek. Pouzikoff az igazi neve és a kíséretében 
levő rövidhajú leány a szeretője. Ő a Cseka megbízottja, 
a leány pedig ennek a hatóságnak az ügynöke. Ezek ketten 
a mult augusztusban a Kolcsak-féle hadsereg hetven meg- 
kötözött tisztjét lőtték agyon revolverrel. Gaz, gyáva gyil- 
kosok! Most idejönnek, hogy az országot kikémleljék. Az 
én házamban akartak éjjelre megszállni, de én nagyon jól 
ismerem öket és megtagadtam a vendégszeretetet. 

Visszaemlékezve az állomáson az asztalnál hallott több- 
féle gyanús szóra és a gyanús pillantásokra, ezt kérdeztem : 

— És nem fél tőlük? 

— Nem, — felelte az öreg ember. — Magamat és csalá- 
domat meg tudom védeni. És védelmezőm is van, — a fiam. 
Egész Mongolországban nem talál még egy olyan lövöt, 
lovast és harcost, mint ő. Sajnálom, hogy nem ismerkedhetik 
meg vele. Elment, hogy a nyájak után nézzen és csak holnap 
tér vissza. 

Barátságosan elbúcsúztunk. Meg kellett ígérnem, hogy 
visszatérőben nála fogunk lakni. Kanine és Gorokotf ezzel 
a kérdéssel fogadott : 

— Nos, mit fecsegett rólunk Bobroff? 

— Magukról semmit, — feleltem. — Amikor megtudta, 
hogy itt lakom, egyáltalán nem akart velem beszélni. Hát 


mi történt köztetek? — kérdeztem nagy meglepetést 
színlelve. 

— Régi viszály, — mormogta Gorokott. 

— Gonoszlelkü vén bűnös, — mondta Kanine. 


Eközben azonban Kanine feleségének ijedt szeme valódi 
rémületet árult el, mintha arra lett volna elkészülve, hogy 
a következő pillanatban halálos csapás éri. 

Gorokoff összecsomagolta a holmiját, hogy másnap reg- 
gel készen legyen az útra. Mi egyszerű ágyainkat a mellék- 

helyiségben állítottuk föl és lefekvéshez készülödtünk. Előbb 
azonban odasúgtam a barátomnak, hogy a revolverét min- 
den eshetőségre tartsa készen. Barátom mosolygott, mialatt 
revolverét elővette és fejszéjét a vánkosa alá tette. Súgva 
mondta : 

— Ezek az emberek kezdettől fogva gyanúsak voltak 
nekem. Valami rosszban törik a fejüket. Holnap Gorokoff 
mögött lovagolok és egy csinos kis dumdum- golyót tartok 
készen a számára. 

A mongolok az éjjelt a maguk sátrában, a nyílt udva- 
ron a tevék mellett töltötték ; az állatok közelében akartak 
lenni, hogy takarmányozhassák őket. 

Reggel hét óra felé útnak indultunk. Barátom, mint 
karavánunk utóvédje foglalt helyet és ilyen módon mindig 
Gorokoff mögött maradt, aki, mint testvére is, — mind- 
kettö tetőtől-talpig föl volt fegyverkezve, — pompás lovon 
ült. Megkérdeztem : 

— Hogyan tudták a lovaikat ilyen jó állapotban tar- 
tani, amikor pedig már megtették a nagy utat Szamgaltai- 
tól idáig? 

Amikor Gorokoff azt felelte, hogy a lovak Kanine tu- 
lajdona, világosan láttam, hogy ez nem lehet olyan szegény, 
mint aminőnek magát föltüntette. Mert e pompás lovak 
egyikéért is minden gazdag mongol annyi juhot adott volna 
neki, hogy egész háztartása egy évig el lett volna látva juh- 
hússal. 

Nemsokára nagy mocsárhoz érkeztünk, amelyet sürü 
bokrok vettek körül. Rendkívül meglepett, hogy ott sok 
száz fehér kuropatkát vagy foglyot láttam. Közeledtünkre 
kacsák szálltak föl a vízről. Télen, a legélesebb szélben és 
hóban vadkacsa! A mongol ezt így magyarázta meg : 

— Ez a mocsár mindig meleg marad és sohasem fagy 
be. Itt egész éven át élnek vadkacsák, úgyszintén kuropat- 
kák is, amelyek a puha, meleg földben elegendő táplálékot 
találnak. 

Míg a mongollal beszéltem, a mocsár fölött vöröses- 
sárga lángot láttam. Ide-oda lobogott, de azonnal eltünt. 

a túlsó szélen nemsokára két üjabb lángnyelv tűnt föl. 

Megértettem, hogy itt igazi lidércekről van szó, lidércekről, 
amelyeket mindenütt a legendák ezrei vesznek körül, de a 
vegyi tudomány teljesen természetesen úgy magyaráz meg, 
hogy meggyullad az a mocsárgáz, amely a növényanyagok- 
nak a meleg, nedves földben való elrothadása folytán kép- 
zödött. A mongol ezt mondta : 

— Adair démonjai laknak itt, akik állandó harcban 
vannak Muren szellemeivel. 

— Valóban, — gondolám, — ha még a prózai Európá- 
ban is és ma is azt hiszik a falusiak, hogy a lángnyelvek 
gonosz varázslat szülöttei, akkor a misztérium országában 
legalább is két szomszédos folyó démonjainak háborús jelen- 
ségei kell, hogy legyenek. 

Mögöttünk hagyván a mocsárt, messzi előttünk nagy 
kolostort láttunk. Bár fél mérföldnyire oldalt esett az úttól, 
Gorokoffék mégis azt mondták, hogy oda kell lovagolmok, 
mert a kínai üzletekben egyet-mást be akarnak vásárolni. 
Gyorsan ellovagoltak és megígérték, hogy nemsokára utól- 
érnek. De jó sokáig nem láttuk őket ismét. Később telje- 
sen váratlan körülmények közt, amelyek rájuk nézve nagyon 
tragikus jelentőségűek voltak, találkoztunk velük. Ami ben- 
nünket illet, mi egészen meg voltunk elégedve, hogy ilyen 
hamar megszabadultunk tőlük. Most azután részletesen el- 
mondhattam a barátomnak mindent, amit Bobroff beszélt 
róluk. 


HUSZONHARMADIK FEJEZET. 
Vulkánon. 


Másnap este Khathylba érkeztünk. Ez kis orosz telep 
tíz szétszórt épülettel, az Egingol vagy Jaga völgyében, amely 
fél mérföldnyire a falu fölött lép ki a Koszogolból. A Koszo- 
gol óriási alpesi tó. Mély, hideg, hossza nyolcvanöt, széles- 
sége tíz-harminc mérföld. Nyugati partján a darkhat-szojotok 
laknak, akik Hubszugulnak nevezik. Koszogol a mongol neve. 

A szojotok is, a mongolok is rettenetes, szent víznek 
tekintik. Ez az előítélet könnyen megérthető, mert a tó 

még most is vulkánikus működésben levő területen van. 
Nyáron, teljesen csöndes napokon néha magas hullámok 
csapdossák fölületét, amelyek veszedelmesek nemcsak a 
bennszülöttek halászcsónakjainak, hanem a tavon közlekedő 
nagy orosz személyszállító gőzösöknek is. Télen pedig egé- 
szen váratlanul darabokra töri jégtakaróját és a törések 
helyén gőzfelhők szállnak a magasba. A tó fenekén nyilván 
szórványosan forró források kezdenek működri, vagy talán 
lávaömlésről van szó. Hogy ezek a természeti jelenségek 
valamiféle földalatti konvulzióra vezetendők vissza, bizo- 
nyítja a nagytömegű döglött hal, amely a sekélyebb helye- 
ken olykor elzárja a kifolyást. 

A tó rendkívül gazdag halban. Főként pisztráng- és 
lazacfajtában. Híressé tették csodálatos «fehér halai», ame- 
lyeket azelőtt egész Szibériában, sőt Mongolországban egész 
Mukdenig szétküldözgettek. A «fehér hal» kövér, nagyon 
finom és jó kaviárt ad. A tónak egy másik halfaja a fehér 
khayrusz vagy pisztráng, amely a vándorlás idején, a leg- 
több hal szokásával ellentétben, vízmentében vonul a Jagaba, 
ahol az egymás mellett hemzsegő halak olykor-olykor egyik 
parttól a másikig az egész folyót elborítják. Ezt a halfajtát 
azonban nem halásszák, mert tele van féreggel és táplálé- 
kul nem alkalmas. Sőt még a macska és a kutya sem nyúl 
hozzá a khayruszhoz. Nagyon érdekes jelenség ez, amelyet 
Dorogosztaiszky irkutszki egyetemi tanár vizsgálgatott, míg 
a bolsevikok meg nem zavarták munkájában. 

Khathylban pánik volt. Kazagrandi ezredes orosz kü- 
lönítménye hirtelen harcképtelenné lett és miután a bolse- 
vikokat kétszer megverte és Irkutszk ellen jól haladt előre, 
tisztjei viszálykodása következtében széthullott. A bolse- 
vikok kihasználták ezt a helyzetet, ezer főre erősítették meg 
csapataikat és előre indultak, hogy az elvesztett területet 
visszaszerezzék, míg a Kazagrandi-felé különítmény ma- 
radványa Khathylba vonult vissza, ahol egy utolsó kísér- 
letet akart tenni az ellenállásra a vörösökkel szemben. 

Khathyl lakói minden ingó jószágukat kocsira rakva 
elmenekültek a városból. Marháikat és lovaikat ott hagy- 
ták. Az egyik részük azt tervezte, hogy a nem messzi fenyő- 

erdőkben és hegyzugokban bújik el, míg másik részük déli 
irányba indult Muren Kure és Uliasszutai felé. 

A megérkezésünket követő napon a mongol községi hi- 
vatalnok azt a hírt kapta, hogy a vörös csapatok megkerül- 
ték Kazagrandi ezredes embereit és most valóban Khathyl 
ellen közelednek. A mongol hivatalos képviselő erre okiratait 
és szolgáit azonnal tizenegy tevére rakatta és otthagyta a 
yament. Vele együtt szó nélkül eltűntek a mi mongol veze- 
tőink és magukkal vitték a tevéinket. 

A helyzetünk kétségbeejtőnek látszott. A még el nem 
menekült telepesekhez siettünk, hogy tevéket próbáljunk 
tőlük vásárolni. Ezek azonban, az eseményeket várva, álla- 
taikat Mongolország félreeső helyeire küldték és ezért nem 
tehettek szolgálatunkra. Erre elmentünk Gay V. G. doktor- 
hoz, egy a városban élő állatorvoshoz, akit a marhapestis 
ellen folytatott harca egész Mongolországban híressé tett. 
Családjával együtt lakott itt és miután kényszerítve látta 
magát az állami szolgálat elhagyására, marhakereskedő lett 
belőle. Rendkívül érdekes, ügyes és erélyes személyiség volt. 
A cári uralom alatt az volt a megbizatása, hogy a német 
fronton levő orosz hadsereg számára Mongolországból az 
egész hússzállítást végezze. Ilyen módon rengeteg vállalat- 
nak lett a megszervezője. Amikor a bolsevikok 1917-ben 
hatalomra jutottak, nekik is rendelkezésükre állott. Később, 
amikor Kolcsak csapatai elkergették a bolsevikokat Szibé- 
riából, elfogták és bíróság elé állították. De szabadon en- 
gedték, mert belátták, hogy ő az egyetlen ember, aki ezt 
a nagy mongol vállalkozást intézheti. Így azután Kolcsak 
admirálisnak a hússzállítója lett. A legutóbbi időben Gay 
Kazagrandi csapatainak fő szervezője és szállítója volt. 

Nekünk mindjárt azt mondta, hogy nem tehetünk mást, 
mint hogy beérjük néhány nyomorult, letört lóval, amely 
elvihetne bennünket hatvan mérföldnyire Muren Kureba, 
ahol majd találunk tevét az Uliasszutaiba való visszatérésre. 
De még ezek a lovak is bizonyos távolságra vannak a vá- 
rostól, úgy, hogy az éjjelt itt kell töltenünk, azt az éjjelt, 
amelyen a vörös csapatokat várják. 

Csodálkozva láttuk, hogy családjával együtt Gay is 


Ossendowski: Állatok, emberek és Istenek. 8 


114 


maradni akar a vörösök megérkezéseig. Különben csak né- 
hány kozák maradt vissza a városban azzal a megbizatással, 
hogy figyeljék meg a vörös csapatok mozdulatait. 

Leszállt az éj. Barátom és én készek voltunk harcolni 
vagy, a legvégső esetben, öngyilkosságot elkövetni. A Jaga 
közelében, egy kis házban tartózkodtunk, amelyben néhány 
munkás lakott és nem tartotta szükségesnek a távozást. 
A munkások fölmentek egy dombra, ahol egészen addig a 
hegyláncig, amely mögül a vörös különítménynek föl kel- 
lett bukkannia, át lehetett tekinteni az egész vidéket. Az 
erdőben levő e figyelőhelyről hirtelen kiáltozva futott vissza 
az egyik munkás. 

— Jaj, jaj, jönnek a vörösök. Egy lovas, ahogy csak 
tud, vágtat az erdei úton. Rákiáltottam, de nem felelt. Sö- 
tét volt, de fölismertem, hogy a ló idegen állat. 


— Ne fecsegj ostobaságot, — mondta egy másik mun- 
kás. — Valószínüleg valami mongol lovagolt el arra, akit 
te vörösnek néztél. 

— Nem, nem volt mongol, — válaszolta az első mun- 


kás. — A ló meg volt patkolva. Egészen tisztán hallottam 
a patkócsattogást. Jaj nekünk! 

— Szép dolog, — mondta a barátom. — Úgy látszik, 
ez a végünk. Ostoba dolog, hogy így kelljen elpusz- 
tulnunk. 

Igaza volt. 

Ebben a pillanatban kopogtak az ajtón. A mongol 
volt, aki elhozta nekünk a három lovat a menekülésre, 
Azonnal nyergeltünk és a harmadik lóra fölraktuk sátrun- 
kat és az élelmiszert. Mindjárt el is lovagoltunk, hogy még 
Gaytól elbúcsúzzunk. 

Gay házában egész haditanácsot találtunk. A hegyek- 
ről két-három telepes és néhány kozák vágtatott le és azt 
jelentette, hogy a vörös különítmény közeledik Khathylhoz, 
de az éjjel az erdőben marad, ahol már tábortüzet rak. A ház 
ablakán át valóban tüzfényt lehetett látni. Igazán nagyon 
különös volt, hogy az ellenség ott az erdőben akarta meg- 
várni a reggelt, amikor pedig zavartalanul lovagolhatott 
volna a faluig, amelyet el akart foglalni. 

Egy fölfegyverkezett kozák lépett be és jelentette, hogy 
a különítmény két fegyveres embere a házhoz közeledik. 
A szobában levők mindannyian füleltek. Kívülről több ló 
patkócsattogását és emberek hangját hallottuk. Azután ko- 
pogtak. 

— Szabad, — mondta Gay. 

Két fiatal ember lépett be. Szakálluk egészen fehér volt 
és arcuk a nagy hidegtől lángolóan vörös. Közönséges szi- 
bériai felöltő volt rajtuk és a fejükön nagy asztrakán sapka. 
De fegyver nem volt náluk. 

Azonnal kikérdeztük őket. Kiderült, hogy a szóban 
forgó különítmény az irkutszki és a yakutszki kerületekből 
való fehér parasztok csapata volt, amely a bolsevikok ellen 
harcolt. Irkutszk közelében vereség érte őket és most Ka- 
zagrandival próbáltak összeköttetést teremteni. E csapat 
vezére egy szocialista volt, Wasszilieff kapitány, akinek szo- 
cialista hajlandóságai miatt a cár alatt sokat kellett szen- 
vednie. 

Veszedelmen kívül voltunk tehát. Mégis, mivel min- 
dent megtudtunk, ami kívánatos és sürgős volt, hogy jelen- 
tést tegyünk, elhatároztuk, hogy azonnal elindulunk Muren 
Kureba. 

Az úton utólértünk három kozákot, aki vissza akarta 
hozni a délnek menekülő telepeseket. Hozzájuk csatlakoz- 
tunk. Gyalogosan átvezettük a lovakat a folyó jegén. A Jaga 
meg volt veszve. A föld alatti erők a jég alatt fölfelé törekvő 
nagy hullámokat teremtettek, amelyek hangos ordítással 
nagy jégdarabokat téptek le, kis darabokra törték össze és 
a víz mentében levő, még el nem tört jégmező alá szívták. 
Kígyókhoz hasonló repedések terjedtek különböző irány- 
ban a jég fölületén. Az egyik kozák belebukott a repedések 
egyikébe. Csak éppen hogy még kihúzhattuk. A jéghideg 
fürdő miatt vissza kellett térnie Khathylba. Lovaink ismé- 
telten megesúsztak és elestek. Ember és állat a halál jelen- 
létét érezte. 

Végre elértük a túlsó partot és déli irányban folytat- 
hattuk utunkat. Tíz mérföld után találkoztunk az első me- 
nekülő csoporttal. A menekülők nagy sátort ütöttek, tüzet 

raktak benne és megtöltötték meleggel, de füsttel is. Tábo: uk 
egy kínai kereskedelmi telep mellett volt, amelynek tulajdo- 
nosai azonban nem engedték meg a telepeseknek, hogy tágas. 
házaikba léphessenek be, jóllehet gyermekek, nők és betegek 
is voltak a menekülők közt. Csak félórát töltöttünk itt el. 

Amikor utazásunkat folytattuk, kivéve azokat a helye- 
ket, ahol vastagon feküdt a hó, jó volt az út. 

Átkeltünk az Egingol és Muren folyók meglehetősen 
magas vízválasztóján. A szoros közelében teljesen váratlan 
dolog történt velünk. Éppen egy meglehetősen széles völ- 
gyön haladtunk át, amelynek felső részét sürü erdő borí- 
totta. Az erdő közelében két lovast vettünk észre, aki nyil- 
ván figyelt bennünket. Az a mód, ahogy a nyeregben ültek 
és lovaiknak a fajtája azt mutatta, hogy nem lehetnek mon- 
: golok. Odakiáltottunk nekik és integettünk. De nem felel- 
tek. Az erdőből kijött egy harmadik lovas, aki szintén meg- 
állott, hogy szemügyre vegyen bennünket. Elhatároztuk, 
hogy kikérdezzük őket. Feléjük vágtattunk. Amikor mint- 
egy ezer méternyire voltunk tölük, leszálltak a lóról és tartós 
tüzet indítottak ellenünk. Szerencsére nyitott sorban lova- 
goltunk, tehát rossz célpont voltunk. Mi is leugrottunk, le- 
hasaltunk a földre és elkészültünk a harcra. De nem lőttünk, 
mert azt hittük, hogy talán tévedésből vörösöknek néztek 
bennünket. Röviddel azután eltüntek. Európai fegyverrel 
lőttek, ami újabb bizonyítékául szolgált annak, hogy nem 
voltak mongolok. Vártunk, amíg semmit sem láthattunk 
már az erdőben, akkor előre mentünk, hogy megvizsgáljuk 
a nyomukat, amely, mint megállapítottuk, patkolt lovaktól 
származott, ami világosan igazolta, hogy nem mongolokkal 
volt dolgunk. Vajjon kik lehettek ezek az emberek? Soha- 
sem tudtuk megállapítani. 

A szoroson való átkelés után Teternikoff D. A. muren- 
kurei orosz telepessel találkoztunk, aki meghívott, hogy 
Muren Kureban lakjunk az ő házában és megígérte, hogy 
ott a lámáktól tevéket szerez nekünk. 

Nagyon metsző hideg volt és az éles szél még érezhe- 
többé tette. Nappal csontig fagytunk, hogy éjjel sátorkály- 
hánk mellett kellemesen fölmelegedjünk. 

Két nap mulva elértük a Muren völgyét és messziről 
megláttuk Kure négyszögét, kínai tetőivel és nagy vörös 
templomaival. A közelben egy másik négyszög volt : a kínai 
és orosz telepítvény. További két óra alatt eljutottunk ven- 
dégszerető kísérőnk és szeretetreméltó fiatal felesége házához. 
Az újonnan szerzett barátok pompás löncsöt adtak nekünk, 
nagyon ízletes fogásokkal. 

Öt napot töltöttünk Kureban, a bérbeveendő tevéket 
várva. Ez idő alatt sok menekült érkezett Khathylból, mert 
Kazagrandi ezredes lassanként a Koszogol déli partjára vo- 
nult vissza. A megérkezettek közt két ezredes is volt, Plavako 
és Maklakoff, ugyanazok, akik Kazagrandi csapatainak föl- 
oszlását okozták. Alig jelentek meg a menekülők Muren Kure- 
ban, a mongol hivatalnokok közölték, hogy a kínai hatósá- 
gok parancsára minden orosz menekültet el kell távolíta- 
niok. Az inséges menekülők ezt kérdezték : 

— Hová menjünk mi hajléktalanok most télen, az 
asszonyokkal és gyermekekkel? 

— Ahhoz semmi közünk, — felelték a mongol hivatal- 
nokok. — A kínai hatóságok haragszanak és megparancsol- 
ták nekünk, hogy kergessünk el titeket. Nem segíthetünk 
rajtatok. 

A menekülöknek el kellett hagyniok Muren Kuret és 
nem messzire a várostól, a szabad ég alatt ütötték föl sátrai- 
kat. Plavako és Maklakoff lovat szerzett és elindult Van Kure 
felé. Később megtudtam, hogy kínaiak útközben agyon- 
verték őket. 

Mi három tevét szereztünk és egy nagy csapat kínai 
kereskedővel és orosz menekülöővel útnak indultunk Uliasz- 
szutai irányába. Útunkon a barátságos vendéglátóinkra, 
Teternikoffékra való kellemes visszaemlékezés kísért. 

Tevéinkért 33 liang veretlen ezüst nagyon drága bér- 
összeget kellett fizetnünk, amit egy Uliasszutaiban levő 
amerikai cég adott nekünk. Ez az összeg körülbelül 2:7 
font fehér fémmel ér föl. 

HUSZONNEGYEDIK FEJEZET. 
Rettenetes bűntett. 


Nemsokára eljutottunk arra az útra, amelyen északi 
irányban utaztunk és ismét láttuk a kidöntött távíróoszlo - 
pok sorát, amelyek egyszer már oly barátságosan melegítő 
védelmet adtak nekünk. A Tiszingol völgyének északi ré- 
szében levő erdős dombokhoz érkeztünk, amikor sötétedni 
kezdett. Ezért elhatároztuk, hogy Bobroff házában töltjük 
az éjjelt, míg kísérőink azt tervezték, hogy a távíróállomá - 
son Kanine vendégszeretetét kérik. 

Az állomás kapujánál fegyveres katonát találtunk, aki 
alaposan kikérdezett bennünket és miután feleleteink kielé- 
gítették, fütyült, mire egy fiatal tiszt jött ki a házból. 

— Ivanoff hadnagy, — mutatkozott be a tiszt. — Fe- 
hér párthívekből való szakaszommal szálltam itt meg. 

Tíz főnyi kíséretével Irkutszk vidékéről jött és össze- 
köttetésbe lépett az Uliasszutaiban levő Michailoff alezre- 
dessel, aki megparancsolta, hogy szállja meg ezt a gerenda- 
várat. 

— Jöjjenek kérem közelebb — mondta udvariasan. 

Megmondtam, hogy Bobrofféknál akarok lakni, mire 
kezével a kétségbeesés mozdulatát téve, így szólt : 

— Ne fáradjon, Bobroffékat agyonverték és házukat 
fölgyújtották. 

Az iszonyat kiáltását nem tudtam elnyomni. A hadnagv 
folytatta : 

— Kanine és Pouzikoffék megölték őket, birtokukat 
kifosztották, azután a házat a benne levő holttestekkel föl- 
gyújtották. Meg akar róla győződni? 

Barátom és én a hadnaggyal odamentünk és megnéz- 
tük az iszonyat helyét. Elégett gerendák és deszkák alatt 
megfeketedett oszlopok állottak, az asztali fölszerelés és a 
vasfazekak szanaszét hevertek. Kissé oldalt, egy nemez- 
darab alatt pihent az, ami a szerencsétlenekből megmaradt. 
Elsőnek a tiszt szólalt meg. 

— Az esetről jelentést küldtem Uliasszutaiba és onnan 

azt az értesítést kaptam, hogy a meghaltak rokonai két tiszt- 
tel ide fognak jönni, hogy megvizsgálják az ügyet. Ezért 
nem temethetem el a halottakat. 

A szomorú látványtól lesújtva kérdeztük : 

— Hogyan történt ez? 

— A következőképpen. Tíz katonámmal éjjel érkeztem 
ide. Mivel attól tartottam, hogy itt vörösök lehetnek, lopóz- 
kodva jöttünk ide az állomáshoz és előbb az ablakon pil- 
lantottunk be. Láttuk, hogy Pouzikoff, Kanine és a rövid- 
hajú leány ruhát és más tárgyakat osztogat szét és ezüst- 
darabokat mér le. Nem értettem meg mindjárt ennek a jelen- 
töségét, de éreztem, hogy jó lesz, ha továbbra is résen le- 
szünk. Ezért az egyik katonámnak megparancsoltam, hogy 
másszon át a kerítésen és nyissa ki a kaput. Berohantunk az 
udvarba. Az első személy, aki a ház előtt nekünk futott, 
Kanine felesége volt. Kezét tördelte és borzasztó félelemmel 
kiáltotta: «Tudtam, hogy szerencsétlenséget fog hozni!» 
Azután elájult. A férfiak egyike egy mellékajtón egy fa- 
fészerhez rohant és ott a kerítésen át próbált menekülni. 
Magam nem vettem észre. De katonáim egyike elfogta. Az 
ajtónál Kanine lépett elénk, aki sápadt volt és reszketett. 
Ekkor már láttam, hogy valami fontos dolognak kellett 
történnie és valamennyiüknek megmondtam, hogy letartóz- 
tatom öket. A férfiakat megkötöztük és a legszigorúbb őri- 
zet alá helyeztük. Kérdéseinkre eleinte nem feleltek, kivéve 
Kanine feleségét, aki azt kiáltozta : «Szánjátok meg a gyer- 
mekeket, azok ártatlanok!» Térdre hullott és könyörögve 
tördelte a kezét. A rövidhajú leány ezalatt szemtelenül ne- 
vetett és teli szájjal arcomba fújta a füstöt. Kénytelen vol- 
tam megfenyegetni és így szóltam : 

— Tudom, hogy valami büntettet követtetek el, de 
még nem akarjátok beismerni. Ha nem fogtok vallani, a 
férfiakat agyonlövetem, a nőket pedig Uliasszutaiba vitetem 
a bírósághoz. 

Határozottan beszéltem, mert nagyon dühös voltam. El- 
sőnek, nagy meglepetésemre, a rövidhajú leány szólalt meg. 

— Mindent elmondok önnek. 

Tentát, tollat, papírost hozattam. Katonáim voltak a 

tanuk. Azután jegyzőkönyvbe foglaltam Pouzikoff asszonyá- 
nak a vallomását. Véres elbeszélése így hangzott : 

— Férjem és én bolsevik biztosok vagyunk. Azért küld- 
tek ki bennünket, hogy megtudjuk, hány fehér tiszt bújt el 
Mongolországban. De Bobroff, a vén fickó ismert bennünket. 
Tulajdonképpen tovább akartunk utazni, Kanine azonban 
visszatartott bennünket azzal, hogy Bobroff gazdag és ő, 
Kanine, már régen megölését és birtokának kifosztását ter- 
vezi. A fiatal Bobroffot kártyázásra csábítottuk. Amikor a 
fiatal Bobrofi hazament, az uram utána lopódzott és lelőtte. 
Ezután mindannyian Bobroff házához mentünk. Fölmász- 
tam a kerítésre és a kutyáknak megmérgezett húst vetettem, 
úgy hogy pár perc mulva megdöglöttek. Erre mindnyájan 
átmásztunk a kerítésen. Az első személy, aki a házból ki- 
lépett, Bobroff felesége volt. Pouzikoff, aki elbújt az ajtó 
mögött, fejszével agyonütötte. Az öreg fickót álmában ver- 
tük agyon fejszével. A kis leány a lármára befutott a szo- 
bába. Kanine golyót röpített a fejébe. Azután kifosztottuk 
a házat, fölgyujtottuk és ekkor veszni hagytuk a lovakat 
és a marhákat is. Később minden tökéletesen elégett volna 
úgy, hogy semmi nyom sem maradt volna. De ekkor maguk 
hirtelen megérkeztek és ezek az ostoba fickók mindjárt el- 
árultak bennünket. 

— Gazemberség volt, — mondta a hadnagy, amikor 
visszamentünk az állomáshoz. — Égnek állott a hajam, ami- 
kor ennek a fiatal asszonynak, tulajdonképpen még gyermek- 
nek, nyugodt elbeszélését hallottam. Csak ekkor értettem 
meg, hogy a bolsevizmus a hit, istenfélelem és lelkiismeret 
megsemmisítésével mily mélyre taszította le az embereket. 
Csak ekkor ébredtem annak tudatára, hogy az emberiség 
e legveszedelmesebb ellenségeivel szemben minden becsüle- 
tes embernek kíméletlen harcot kell folytatnia. 

Az állomásra visszamenet az út oldalán fekete foltot 
vettem észre, amely magára vonta figyelmemet. A foltra 
mutatva megkérdeztem, hogy mi az? 

— Ez a gyilkos Pouzikoff, akit agyonlőttem, — felelte 
a hadnagy. — Kaninet és Pouzikoff feleségét is agyonlőttem 
volna, de sajnáltam Kanine feleségét és gyermekeit. Még 

nem tanultam meg, hogyan kell nőket agyonlóni. Ezeket 
az embereket most magukkal együtt katonáim őrizete alatt 
Uliasszutaiba fogom küldeni. Így is meg fogják találni a 
halált, mert a mongolok, akiknek bírósága elé kerülnek, 
gyilkosság miatt bizonyosan kivégzik őket. 

Ez történt Tiszingolnál, amelynek partjain lidércek jár- 
nak hangtalanul a mocsarak fölött. 

Utunk Tiszingolból Uliasszutaig ezeknek a gonosztevők- 
nek a kíséretében nagyon kellemetlen volt. Barátom és én 
teljesen elvesztettük szokott lelkierőnket. Kanine állandóan 
dacos gondolatokba mélyedt, a szemtelen nő ellenben neve- 
tett, dohányzott és a katonákkal, meg több kísérőnkkel 
durva tréfát üzött. Végül átkeltünk a Jagisztaion és néhány 
óra mulva megláttuk előbb a várat, majd a síkon szétszórt 
házakat, amelyekről tudtuk, hogy az már Uliasszutai. 


HUSZONÖTÖDIK FEJEZET. 
Nyugtalan napok. 


Megint az események forgószelébe jutottunk. Azalatt 
a két hét alatt, amíg távol voltunk Uliasszutaitól, sok min- 
den történt. Wang-Tszao-tszun mindössze kilenc kísérőt gül- 
dött Urgába, de egyetlen egy sem tért vissza. A helyzet Mon- 
golországban egyáltalán nem volt tisztázva. Az Uliasszutai- 
ban alakult orosz különítmény a telepesek megjöttével meg- 
erősödött és bár a kínaiak kiterjedt kémrendszerükkel tu- 
domást szereztek róla, jogtalanul, de tovább is fönnállott. 
A városban orosz ember és egyáltalán külföldi ember nem 
mert a házából távozni. Fölfegyverkezve mindenki otthon 
maradt. Éjjel minden telepesházban őrök vigyáztak. Ezekre 
az óvatossági intézkedésekre a kínaiak adtak okot. A 
kínai kereskedők a rendelkezésükre álló fegyverkészlettel 
biztosaik parancsára fölfegyverezték alkalmazottaikat és a 
megmaradt fegyvereket a hivatalnokoknak adták át, akik 
kétszáz kulit szereltek föl velük. A kínaiak a mongol arze- 
nált is elfoglalták és az ott talált fegyvereket a kínai zöldség- 
tenyésztők közt osztották szét a Nagan Huszhunban, a 

kínai telepesek bekerített telepítvényén, ahol a legalsóbb 
munkásosztályból való kínai nép lakott. Kínának e söpre- 
déke most hatalmasnak érezte magát. Ezek a fickók most 
izgatott gyűléseket tartottak és nyilván összeütközésre ké- 
szültek föl. Éjjente a kulik sok patronos ládát vittek a kínai 
boltokból a Nagan Huszhunba. A kínai csőcselék türhetet- 
lenül arcátlan módon viselkedett. Ezek a kulik szemtelenül 
megállították és kikutatták az utcán a járókelőket. Minden- 
képpen azon voltak, hogy összeütközést idézzenek elő, amely 
alkalmat adna nekik a zsákmányolásra és meggazdagodásra. 
Bizonyos kínai körökből kapott titkos hírek révén megtud- 
tuk, hogy a kínaiak pogromra készülődnek az Uliasszutaiban 
lakó oroszok és mongolok ellen. Tudtuk, hogy csak egyet- 
lenegy házat kell meggyujtani a város megfelelő helyén és 
egy lángtenger lesz a faházakból épült egész telep. Az oroszok 
és a mongolok megtették a védelemre szükséges intézkedése- 
ket. Megerősítették az őröket, a város kerületei részére veze- 
tőket neveztek ki, külön tűzoltóságot szerveztek és hirtelen 
menekülés esetére lovakat, kocsikat és élelmiszert tartottak 
készen. Még rosszabbra fordult a helyzet, amikor Kobdóból az 
a hír érkezett, hogy ott a kínaiak pogromot rendeztek, több 
lakost megöltek és fosztogatás vad orgiája után az egész 
várost fölgyujtották. Sokan a hegyi erdőkben kerestek mene- 
déket, de mert meleg ruhával és élelmiszerrel nem voltak 
kellőképpen ellátva, a Kobdo környékén levő hegyek már a 
legközelebbi napokban a menekültek jajveszékelésétől visz- 
hangzottak. A mongol tél szabad ege alatt a kemény hideg 
és az éhség elpusztította a nőket és a gyermekeket. A kínaiak 
Uliasszutaiban csakhamar megtudták mindezeket a híreket. 
Gúnyosan nevettek és Nagan Huszhunban nagy gyűlést 
szerveztek, amelyen arról tanácskoztak, hogy a csőcseléket 
nekieresztik a városnak. 

Ezeket a terveket egy fiatal kínaitól tudtuk meg, aki 
az egyik telepes szakácsának volt a fia. Elhatároztuk, hogy 
azonnal utána járunk a dolognak. Egy orosz tiszt, a barátom 
és én összeállottunk, hogy a fiatal kínai vezetésével a város 
peremére menjünk. Úgy tettünk, mintha csak sétára indul- 
nánk. A város végén azonban megállított bennünket egy 

kínai őr, aki szemtelenül kijelentette, hogy a várost senkinek 
sem szabad elhagynia. Mialatt a kulival beszéltem, megálla - 
pítottam, hogy a város és a Nagan Huszhun közt az út egész 
mentén kínai őrök állottak és hogy ebbe az irányba csak 
úgy özönlött a kínaiak tömege. Beláttuk tehát, hogy innen 
teljességgel lehetetlen a gyűlés helyét elérnünk. Hát más utat 
választottunk. 

Keleti irányban hagytuk el a várost és a kínai kizsák- 
mányolás következtében koldussá lett mongolok tábora 
mentén haladtunk. Úgy látszott, hogy a mongol táborban 
is aggódva várták a bekövetkezendőket, mert noha jó későre 
járt már az idő, senki sem feküdt le aludni. Azután a folyó 
jegén át, kerülő utakon lopódzkodtunk a Nagan Huszhun- 
hoz. A városon kívül, födözéket keresve ahol csak lehetett, 
a földön másztunk. Revolverekkel és kézigránátokkal vol- 
tunk fölfegyverezve. A városban barátaink egy kis csapata 
készenlétben volt, hogy szükség esetén segítségünkre jöjjön. 
Négyünk közül a fiatal kínai mászott elől. Őt, mintha csak 
az árnyéka lett volna, a barátom követte, aki egyre figyel- 
meztette a kínait, hogy megfojtja, mint egy patkányt, ha 
a legcsekélyebb mozdulatot teszi, amely elárulhatna ben- 
nünket. Attól tartok, hogy a fiatal vezető nem találta 
nagyon kellemesnek ezt a sétát. 

Végre megláttuka Nagan Huszhun kerítését. Most már 
csak nyílt terület volt köztünk és az összeesküvők közt úgy, 
hogy könnyen fölfödözhették volna csoportunkat. Elhatá- 
roztuk tehát, hogy egyenkint mászunk át a szabad téren, 
de azzal a kivétellel, hogy a kínai a barátom társaságában 
maradt. Szerencsénkre sok megfagyott szemétdomb volt a 
síkon és ezek födözéket adtak nekünk. 

A kerítés árnyékában csúsztunk az udvar felé, ahonnan 
izgatott tömeg hangjai csalogattak bennünket. Mivel a sö- 
tétségben jó megfigyelő helyet választottunk, közvetetlen 
szomszédságunkban rendkívüli dologról győzödhettünk meg. 

Egy másik láthatatlan vendég volt jelen a kínaiak 
gyülekezetén. A földön feküdt fejével egy lyukban, amelyet 
kutyák ástak ki a kerítés alatt. Meg sem moccant és nyil- 
ván nem hallotta meg a mi odaérkezésünket. A közelben 

egy földmélyedésben egy fehér ló feküdt, amelynek orrlyuka 
be volt kötve. Kevéssel odább a kerítéshez kötve egy másik 
fölnyergelt ló állott. 

Az udvaron nagy volt a lárma. Körülbelül kétezer em- 
ber kiabált ott össze-vissza. Vitatkoztak és vadul hadonász- 
tak a karjaikkal. Csaknem mindannyian el voltak látva pus- 
kával, revolverrel, karddal és baltával. Fiatal legények sza- 
ladgáltak a tömegben, akik állandóan biztatgatták az em- 
bereket, iratokat osztogattak és mindenféle nyilatkozatot 
tettek. Végre egy nagy, szélesvállú kínai a kút kávájára 
állott. Megforgatta fegyverét a feje fölött és hangosan, éle- 
sen beszélni kezdett. 

—- Azt mondja az embereknek, — magyarázta meg a 
tolmácsunk, — hogy azt kell tenniök, amit Kobdóban már 
megtettek a kínaiak. A biztostól határozott igéretet kell 
szerezniök arra, hogy meg fogja parancsolni az őrségnek, 
ne álljon terveik megvalósításának útjába. A biztosnak azon- 
felül el kell vennie az oroszoktól minden fegyvert. Akkor 
azután megbosszuljuk az oroszokon Blagovescsenszkben el- 
követett bűntettüket, amellyel 1900-ban háromezer kínait 
a vízbe fojtottak. Ti most itt maradtok, én pedig a biztos- 
hoz megyek, hogy beszéljek vele. 

A szónok leugrott a kútról és a város felé szolgáló kapu- 
hoz sietett. Ekkor észrevettem, hogy a fejével a kerítés alatt 
fekvő férfi kimászott a lyukából, fölrántotta a fehér lovat 
a mélyedésből, odafutott, ahol a másik ló megkötve állott 
és ezt a lovat a mi oldalunkra vezette, amely a várostól 
jobbra oldalt esett. A második lovat otthagyta, maga pedig 
elbújt a kerítés sarkánál. A kínaiak szónoka kilépett a kapun. 
Amikor lovát a kerítés másik oldalán látta, a hátára vetette 
fegyverét és odament az állathoz. Körülbelül az út felét 
tette meg, amikor az idegen hirtelen elővágtatott a kerítés 
sarkánál levő búvóhelyéből és ezt az embert a földről vil- 
lámgyorsan fölrántotta a nyergébe, ahol a már félig megfoj- 
tott kínainak bekötötte a száját. Az idegen azután a város- 
tól nyugati irányba száguldott el. 

— Mit gondol, ki volt ez? — kérdeztem a barátomat, 
aki azonnal azt felelte : 

— Bizonyára Tushegoun láma. 

Az egész látomány engemet is nagyon emlékeztetett a 
titokzatos bosszuló lámára. 

Késő éjjel megtudtuk, hogy kevéssel a kínaiak szónoká- 
nak eltávozása után, aki a biztos segítségét akarta meg- 
szerezni a tervezett vállalkozásnak, a várakozó gyűlés kellő 
közepébe hajították be a fejét és hogy hasonló módon nyolc 
fiatal legény tűnt el nyomtalanul a Huszhuntól a városba 
vivő úton. Ez annyira terrorizálta a kínaiakat, hogy föl- 
hevült lelküket hideg zuhany érte. 

Másnap váratlan segítséget kaptunk. Urgából egy fiatal 
mongol vágtatott be a városba. Felöltője össze volt tépve, 
haja teljesen összekócolva, övéből revolver nyúlt ki. A 
piacra robogva, ahol a mongolok össze szoktak gyülekezni, 
a nyeregből ezt kiáltotta : 

— Urgát a mi mongoljaink és Ungern báró dehiang 
dehün (tábornok kínai címe) meghódították! Bogdo Hu- 
tuktu ismét a khánunk! Mongolok, üssétek agyon a kínaia- 
kat és fosszátok ki boltjaikat! Vége a türelmünknek! 

A tömeg nagyon izgatott lett. A lovast körülfogták az 
emberek, akik kérdésekkel ostromolták. A kínaiak által el- 
bocsátott öreg mongol kormányzót, Chultun Beylit azonnal 
értesítették a helyzetről. A hírhozót magához rendelte. Mi- 
után kikérdezte, a tömeg föllázítása miatt elfogatta, de 
nem akarta őt kiadni a kínai hatóságoknak. Amikor ez tör- 
tént, magam is a kormányzónál voltam és tanuja voltam 
állásfoglalásának. Amikor Wang-Tszao-tszun, a kínai biz- 
tos azzal fenyegette meg a kormányzót, hogy engedetlen- 
ség miatt felelősségre vonja, az öreg ember csak az olvasójához 
nyúlt és így szólt : 

— Azt hiszem, hogy ennek a mongolnak minden szava 
igazat mond és attól tartok, hogy mostani viszonyunk ha- 
marosan az ellenkezőjére fordul. 

Az volt az érzésem, hogy Wang-Tszao-tszun is belátta 
a mongol jelentésének helyességét, mert nem ragaszkodott 
a követeléséhez. 

E pillanattól kezdve eltűntek a kínaiak Uliasszutai ut- 
cáiról. Helyüket orosz tisztek őrjáratai és a mi külföldi 

telepünk emberei foglalták el. A kínaiak körében keletke- 
zett pánikot még csak növelte egy levél, amely azt a hírt 
hozta, hogy a mongolok és az altai-tatárok Kaigorodoff 
tatár tiszt vezetésével megkezdték azoknak a kobdói kí- 
naiaknak az üldözését, akik a város kifosztásakor szerzett 
zsákmánnyal szökni iparkodtak, hogy az üldözők utólérték 
és Szinkiang határán megsemmisítették a fosztogatókat. 
A levél szerint továbbá Bakics tábornokot és azt a hatezer 
embert, akit a kínai hatóságok vele együtt az Amyl folyónál 
internáltak, fölfegyverezték és ezek most a Kuldjában in- 
ternálva volt Annenkoff atamánnal fognak egyesülni, hogy 
azután Ungern báróval próbáljanak egyesülni. A levél e 
második része helytelennek bizonyult, mert se Bakics, se 
Annenkoff nem foglalkozott hasonló tervvel. Sőt Annenkoffot 
a kínaiak mélyen Turkesztán belsejébe száműzték. E hírek 
azonban mindenesetre a legnagyobb megdöbbenést okoz- 
ták a kínaiak közt. 

Éppen ebben az időben a bolsevikok három ügynöke 
érkezett Irkutszkból Bourdokoff orosz bolsevik telepes há- 
zába. Szaltikoff, Freimann és Novak volt a nevük. A három 
ügynök mindjárt azon kezdett dolgozni, hogy a kínai ható- 
ságokat az orosz tisztek lefegyverzésére és a vörösöknek való 
kiszolgáltatására bírja. Rábeszélték az ügynökök a kínai 
kereskedelmi kamarát, hogy az irkutszki szovjettől kérje egy 
vörös különítménynek Uliasszutaiba való küldését, amely 
megvédje a kínaiakat a fehér különítményekkel szemben. 
Freimann mongol nyelven írt kommunista röpiratokat hozott 
és azonkívül utasítást az Irkutszkba szolgáló távíró vonal 
ujjáépítésére. 

Ennek a kvartettnek a politikája nagy sikerrel járt. 
Wang-Tszao-tszun nemsokára együtt dolgozott az ügynökök- 
kel. Így azután hamar visszatértek azok a napok, amikor 
pogromot várhattunk Uliasszutaiban. Az orosz tisztek at- 
tól féltek, hogy lefogják őket. Az amerikai cégek egyikének 
képviselője velem a kínai biztoshoz ment, hogy tárgyalást 
kezdjen. Megmagyaráztuk neki, hogy cselekedetei törvény- 
telenek, mert kormánya nem hatalmazta föl, hogy össze- 
köttetésbe lépjen a bolsevikokkal és Peking még nem is 

ismerte el a szovjetkormányt. Wang-Tszao-tszun és tanács- 
adója, Fu-Sziang nagy zavarba jöttek, amikor ilyen módon 
megtudták, hogy mi ismertük a bolsevik ügynökökkel való 
titkos összejöveteleiket. Akommiszárius arról biztosított ben- 
nünket, hogy őrcsapata elég erős a pogrom megakadályo- 
zására. 

Ez valóban nagyon derék csapat volt, csupa jól begya- 
korolt és fegyelmezett katona, akinek vezetője egy komoly 
és jól nevelt tiszt volt. De mit tehetett nyolcvan katona 
háromezer kuli, ezer fölfegyverzett kereskedő és kétszáz 
fiatal legény csőcselékseregével szemben? 

Nagyon erősen hangoztattuk az aggodalmunkat és rá- 
mutatva arra, hogy a külföldi és az orosz lakosság el van ha- 
tározva a végsőkig való védekezésre, lelkére beszéltünk a 
biztosnak, hogy akadályozzon meg minden vérontást. 

Wang azonnal elrendelte, hogy erős őrjáratok járják 
be a várost. Ennek nemsokára az a rendkívül különös lát- 
vány lett a következménye, hogy a város minden részében 
ugyanegy időben orosz, külföldi és kínai őrjáratok vonul- 
tak végig. Akkor még nem tudtuk, hogy további háromszáz 
ember állott őrségen, tudniilik Tushegoun láma emberei, 
akik a hegyek közt húzták meg magukat. 

Nemsokára új, alapos és hirtelen fordulat állott be. A 
mongol kormányzó a legközelebbi kolostor lámái révén azt 
a hírt kapta, hogy Kazagrandi ezredes irreguláris kínai ban- 
dákkal való ütközet után elfoglalta Van Kuret, ott három 
orosz-mongol lovasdandárt alkotott és egyáltalán mozgó- 
sította a mongolokat az Élő Buddha, az oroszokat pedig 
Ungern báró parancsára. Néhány óra mulva ismeretessé 
vált, hogy kínai katonák a dzaini nagy kolostorban meg- 
gyilkolták Barszky orosz kapitányt és hogy ezért Kaza- 
grandi csapatainak egy része megtámadta és elkergette az 
odavaló kínaiakat. 

Van Kure bevételekor az oroszok foglyul ejtettek egy 
koreai kommunistát, aki arannyal és propagandairatokkal 
ellátva, Moszkvából úton volt Korea és Amerika megdolgo - 
zására. Kazagrandi ezredes ezt a koreait aranyával együtt 
tovább küldte Ungern báróhoz. 

Miután e hírek Uliasszutaiba érkeztek, városunk orosz 
különítményének vezetője letartóztatott minden bolsevista 
ügynököt és valamennyit, Bobroff gyilkosaival együtt, hadi- 
törvényszék elé állította. Kaninet, Pouzikoffnét és Frei- 
mannt agyonlőtték. Szaltikoff és Novak dolgában némi két- 
ség támadt. Szaltikoffnak különben is sikerült megszöknie, 
míg Novakot Michailoff alezredes parancsára eltoloncolták 
nyugat felé. 

Uliasszutai orosz különítményének vezetője az orosz 
telepeseket mozgósította és nyiltan a maga védelmébe vette 
a várost, amibe a mongol hatóságok hallgatólagosan bele- 
egyeztek. 

Chultun Beyli mongol kormányzó a szomszédos mon- 
gol fejedelmeket tanácskozásra hívta össze, amelynek lelke 
Hun Jap láma, az ismert mongol hazafi lett. A fejedelmek 
azonnal összeállították a kínaiakhoz intézendő követelmé- 
nyeket, amelyek abban csúcsosodtak ki, hogy teljesen ki 
kell üríteniök a Chultun Beyli alá tartozó területet. Ebből 
a követelésből a különféle kínai és mongol elemek közt 
tárgyalások, fenyegetődzések és súrlódások keletkeztek. 
Wang-Tszao-tszun a rendezésre nézve külön tervvel állott 
elő, amelyet néhány mongol fejedelem elfogadott. Jap láma 
azonban a döntő pillanatban a földre dobta a kínai okiratot, 
kihúzta a kését és megesküdött, hogy inkább öngyilkos 
lesz, semhogy pecsétjét ráüsse ilyen áruló megegyezésre. 
Ennek következtében visszautasították a kínai ajánlatokat 
és az ellenfelek most harcra készülődtek. Jasszaktu khán, 
Szain-Noion khán és Jahantszi láma területeiről minden 
fegyveres mongolt behívtak. A kínai hatóságok elhelyezték 
négy géppuskájukat és a vár védelmére fegyverkeztek. 

gy a kínaiak, mint a mongolok is állandóan tanács- 
koztak. Végül eljött hozzám, mint közvetetlenül nem érde- 
kelt idegenhez, régi barátunk, Tzeren és átadta nekem 
Wang-Tszao-tszun és Chultun Beyli egyidejű kérését, hogy 
kíséreljem meg, nem lehetne-e a két elem közt békét terem- 
teni és illő megegyezést létesíteni. Hasonló kérelmet adtak 
át egy amerikai cég képviselőjének is. 

A döntőbírák és a kínai meg mongol képviselők a követ- 

kező este tartották meg első gyűlésüket. Ez annyira szen- 
vedélyes és viharos volt, hogy mi külföldiek kétségbe von- 
tuk küldetésünk sikerét. Amikor éjfél felé a szónokok ki- 
fáradtak, mi két pontra nézve mégis megegyezést tudtunk 
teremteni : a mongolok kijelentették, hogy nem óhajtanak 
háborúskodni és hogy az egész ügyet oly módon akarják 
szabályozni, amely továbbra is megtartaná számukra a 
nagy kínai nép barátságát, viszont a kínai biztos beismerte, 
hogy Kína vétett ama szerződések ellen, amelyek törvé- 
nyes módon teljes függetlenséget biztosítottak Mongol- 
országnak. 

Ez a két pont volt a legközelebbi gyűlésen a mi mun- 
kánk alapja és ebből indultunk ki, hogy kibékülésre szorít- 
suk a feleket. Három napig tartott a tanácskozás és végül 
úgy fejlődött ki, hogy mi külföldiek indítványokkal állhat- 
tunk elő a szabályozásra nézve. Indítványaink főpont- 
jaival oda lyukadtunk ki, hogy a. kínaiak lemondanak az 
adminisztrativ hatalomról, visszaadják a mongoloknak fegy- 
vereiket, lefegyverzik a kétszáz legényt és elhagyják az 
országot, a mongolok pedig a maguk részéről a kínai biz- 
tosnak és nyolcvan főnyi fegyveres örségének az országból 
való szabad és tisztességes távozást biztosítanak. Ezt az 
uliasszutai kínai-mongol szerződést aláírták és megpecsé- 
telték Wang-Tszao-tszun és Fu-Hsziang kínai biztosok, a 
két mongol kormányzó, Hun Jap láma és más fejedelmek, 
továbbá az orosz és kínai kereskedelmi kamarák elnökei 
és mi, mint döntőbírák. 

A kínai hivatalnokok és kísérőik mindjárt csomagolni 
kezdtek és az elvonulásra készülődtek. A kínai kereskedők 
Uliasszutaiban maradtak, mert Chultun Beyli kormányzó, 
aki most teljesen hatalmában tartotta a várost, jótállt 
biztosságukért. 

Megjött Wang-Tszao-tszun expediciója elutazásának 
napja. A megterhelt tevék már ellepték a yamen udvarát 
és az emberek már csak a lovak megérkezését várták a 
pusztáról. Hirtelen az a hír terjedt el, hogy az illető lovakat 
az éjjel ellopták és déli irányban elhajtották. A két katona 
közül, akit azért küldtek ki, hogy kövesse a lovak nyomát, 

csak az egyik jött vissza azzal a jelentéssel, hogy a mási- 
kat megölték. 

Az egész városban nagy volt a megdöbbenés. A kínaiak 
közt pánik keletkezett, amely még csak növekedett, ami- 
kor keletről, egy félreeső ourtonról (mongol postaállomás, 
ahol lócsere van) néhány mongol jött és azt jelentette, hogy 
az Urgába vivő postaút különböző helyén tizenkét olyan 
katona holtteste fekszik, akit Wang-Tszao-tszun küldött 
levéllel Urgába. A titoknak, amely ezeket az eseményeket 
körülvette, nemsokára meglesz a magyarázata. 

Az orosz különítmény parancsnoka levelet kapott Do- 
mojiroff V. N. kozák ezredestől, aki megparancsolta, hogy 
azonnal fegyverezze le a kínai helyőrséget, fogjon el minden 
kínai hivatalnokot, küldje őket Ungern báróhoz Urgába, 
Uliasszutait foglalja el, ha kell, erőszakkal is és állítsa helyre 
az összeköttetést az ő különítményével. Ugyanebben az 
időben bevágtatott a városba egy hírhordó Narabancsi Hu- 
tuktu levelével, amely azt jelentette, hogy egy orosz külö- 
nítmény Hun Boldon és Domojiroff urgai ezredes vezeté- 
sével néhány kínai üzletházat kifosztott és a kereskedőket 
megölte, hogy ugyanez a különítmény azután a kolostorhoz 
jött és lovakat, élelmiszert és szállást kért. A Hutuktu se- 
gítséget kért, mert az a veszedelem fenyegeti, hogy Hun Bol- 
don, Kobdo vad meghódítója, kifosztja a félreeső, védetlen 
kolostort. 

Nyomatékosan arra unszoltuk Michailoff alezredest, 
hogy a megpecsételt szerződést ne sértse meg, mert ezzel 
meghazudtolná mindazokat a külföldieket és oroszokat, akik- 
nek részük volt a szerződés megkötésében. Ez pedig csak 
utánzása lenne annak a bolsevik módszernek, amely szerint 
állami ügyekben mindenkit meg kell téveszteni. 

Komoly figyelmeztetésünk megtette a hatását Michai- 
loffra, mert Domojiroffnak azt felelte, hogy Uliasszutai 
harc nélkül már az ő kezében van, a volt orosz konzulátus 
épületén az orosz birodalom lobogója leng, a kínai legénye- 
ket lefegyverezték, a többi parancsot azonban nem teljesít - 
heti, mert megsértené az éppen Uliasszutaiban aláírt kínai- 
mongol szerződést. 

Narabancsi Hutuktutól naponta több hírvivő ment 
Uliasszutaiba. A hírek egyre nyugtalanítóbbak lettek. A 
Hutuktu jelentette, hogy Hun Boldon mozgósítja, fölfegy- 
verzi és katonailag kiképezi a mongol koldusokat és lótolva - 
jokat, hogy a katonák elveszik a kolostor juhait, hogy Do- 
mojiroff moyon» állandóan részeg és hogy a Hutuktu minden 
tiltakozására csak kigúnyolás és szidalom a felelet. 

A hírhozók nemtudtak pontos adatokkal szolgálni annak 
a különítménynek a nagyságáról. Néhányan azt mondták, 
hogy körülbelül harminc ember, mások ismét azt állították, 
hogy Domojiroff parancsnoksága alatt nyolcszáz fönyi csa- 
pat van. Sehogysem értettük a helyzetet és pedig annál 
kevésbbé, mert nemsokára egyáltalán nem jött hírhordó. 
A kormányzó valamennyi levele válasz nélkül maradt és 
az általa kiküldött hírvivők nem jöttek vissza. Kétségte- 
lennek látszott, hogy ezeket az embereket vagy megölték, 
vagy pedig fogságba jutottak. 

Chultun Beyli herceg elhatározta, hogy maga megy 
el oda. Magával vitte az orosz és kínai kamarák elnökeit, 
valamint két mongol tisztet. Múltak a napok, anélkül, hogy 
bármit is hallottunk volna róla. A mongolok nyugtalankodni 
kezdtek. 

A kínai biztos és Hun Jap láma külföldi csoportunkat 
arra kérte, küldjünk valakit Narabancsiba, hogy megszün- 
tesse az ott kitört viszályt és vegye rá Domojiroffot a szer- 
ződés elismerésére. Csoportunk engem kért meg, hogy a közjó 
érdekében vállaljam ezt a küldetést. Tolmácsul egy nagyon 
derék orosz telepest adtak mellém, a megölt Bobroff unoka- 
öccsét, aki kitűnő lovas és hidegvérű, bátor ember volt. 
Michailoff alezredes azonfölül még egyik tisztjét is kísérőmül 
adta. 

Expressz-tzarával a póstalovak számára és egy vezetővel 
ellátva öreg barátomhoz, Jelib Djamszraphoz Narabancsi 
Hutuktujához nagy gyorsasággal tettük meg az általam jól 
ismert utat. Bár némely helyen nagy volt a hó, naponta 
száz-százötven mérföldet tettünk meg. 

HUSZONHATODIK FEJEZET. 
Fehér hunghucok bandája. 


Utazásunk harmadik napján késő este érkeztünk meg 
Nara bancsiba. A kolostorhoz közeledve, több lovast vettünk 
észre, akik mihelyt megláttak bennünket, visszavágtattak 
a kolostorhoz. Sokáig nézdegéltünk az orosz különítmény 
tábora után, de nem találtuk meg. Mongolok a kolostorba 
kísértek bennünket, ahol a Hutuktu azonnal fogadott. 
Chultun Beyli a jurtájában ült. Hatykokat ajándékozott 
nekem és ezt mondta : 

— A jó Isten küldte ide éppen ezekben a súlyos pilla- 
natokban. 

Kiderült, hogy Domojiroff mindkét kereskedelmi ka- 
marai elnököt letartóztatta és Chultun herceget agyonlö- 
véssel fenyegette meg. Mivel sem Domojiroff, sem Hun Bol- 
don nem rendelkezett olyan okirattal, amely cselekedeteikre 
fölhatalmazta volna őket, ezért Chultun Beyli elhatározta, 
hogy harcba száll velük. 

Kértem, hogy vezessenek Domojiroffhoz. A sötétben 
négy nagy jurtát láttam és két mongol ört, orosz fegyverrel. 
Beléptünk az orosz moyon» sátrába. Itt egészen különös 
látvány tárult a szemünk elé. A jurta közepén a serpenyőben 
tűz égett. Azon a helyen, ahol máskor az oltár áll, most 
trónus volt és ezen ült a magas, vékony, öszhajú Domoji- 
roff ezredes. Csak alsóruha és harisnya volt rajta, kissé be 
volt csípve és úgy látszott, hogy történeteket beszélt el. 
A tűzserpenyő körül különböző festői helyzetben tizenkét 
fiatal ember hevert. 

Az engemet kísérő tiszt Domojiroffnak jelentést tett 
az Uliasszutaiban történtekről. Az ezt követő beszélgetés 
folyamán megkérdeztem Domojiroffot, hol van különítmé- 
nyének a tábora. Nevetett, amikor egy kézmozdulattal ezt 
felelte : 

— Ez itt a különítményem. 

Rámutattam arra, hogy Uliasszutaiba küldött paran- 
csainak formájából következtetve azt hittük, hogy nagy 

csapat áll a parancsnoksága alatt. Azután elmondtam neki, 
hogy Michailoff alezredes összeütközésre készülődik egy 
Uliasszutai ellen vonuló vörös sereggel. 

— Micsoda? — kérdezte félénken és zavartan. — Jön- 
nek a vörösök? 

Az éjjelt a jurtájában töltöttük. Amikor lefeküdni ké- 
szültem, a tisztem a fülembe súgta : 

— Vigyázzon, tartsa készen a revolverét. 

Nevetve feleltem : 

— De hiszen fehér különítmény közepette vagyunk és 
ezért teljes a biztonságunk. 

— Huhu, — válaszolta a tisztem és a félszemével hu- 
nyorgatott. 

Másnap fölszólítottam Domojiroffot, hogy jöjjön velem 
sétálni a pusztaságba. Ezt az alkalmat fölhasználtam, hogy 
teljesen nyiltan beszéljek vele az eseményekről. Neki és 
Hun Boldonnak csak azt parancsolta meg Ungern báró, 
hogy lépjenek összeköttetésbe Bakics tábornokkal. De ehe- 
lyett kifosztották az útjukba eső kínai üzletházakat és ő 
maga elhatározta, hogy nagy hódító lesz. Útközben több 
tiszttel találkozott, aki megszökött Kazagrandi csapatától 
és most ezek voltak az ő külön bandája. Rábeszéltem Do- 
mojiroffot, hogy rendezze el békésen a Chultun Beylivel 
való viszályt és ne vétsen a szerződés ellen. 

Domojiroff erre még előttem rögtön a kolostorba sie- 
tett. Visszamenetegy vad arcú nagy mongollal találkoztam, 
akin kék selyemruha volt —Hun Boldon. Bemutatkozott és 
oroszul beszélt. 

Amikor a mongol rablóvezérrel való e rövid találkozás 
után Domojiroff sátrába érkeztem és csak éppen hogy a 
köpenyemet letettem, berohant egy mongol és fölszólított, 
hogy menjek Hun Boldon jurtájába. A rablóvezér pompás 
kék jurtában éppen mellettünk lakott. Ismervén a mongol 
szokást, nyeregbe pattantam és lóháton tettem meg sátráig 
a tíz lépésnyi utat. 

Hun Boldon hidegen és büszkén fogadott. Ujjával rám 
mutatva ezt kérdezte a tolmácstól : 

— Ki ez? 

Láttam, hogy meg akar sérteni. Én is így válaszoltam. 
Rámutattam az ujjammal és még barátságtalanabb hangon 
ugyanazt a kérdést intéztem a tolmácshoz : 

— Ki ez? Előkelő fejedelem, harcos, pásztor vagy fara- 
gatlan ember? . 

Boldon megzavarodott. Reszkető hanggal és idegesen 
rámtámadt, hogy nem engedi meg az ő ügyeibe való be- 
avatkozásomat és mindenkit agyon fog löni, aki parancsai- 
val ellenkezni merészkedik. Öklével az asztalra csapott. 
Azután fölkelt és elővette revolverét. De én, aki már sokat 
utaztam a nomádok közt, mindannyiukat — a fejedelme- 
ket, lámákat, pásztorokat és rablókat — alaposan tanulmá- 
nyoztam. Megfogtam korbácsomat, minden erőmmel az asz- 
talra ütöttem vele és így szóltam a tolmácshoz : 

— Mondjad meg neki, hogy se mongollal, se orosszal 
nem beszélt, hanem az a megtiszteltetés érte, hogy egy kül- 
földi emberrel, egy nagy és szabad állam polgárával beszél- 
hetett. Mondjad meg, hogy előbb tanuljon meg férfinak 
lenni. Majd csak azután látogathat meg és majd csak azután 
beszélhetünk egymással. l 

Megfordultam és kimentem. Tíz perc mulva belépett 
a jurtámba Hun Boldon és bocsánatot kért. Rábeszéltem, 
hogy tárgyaljon Chultun Beylivel és ne sértse meg maga- 
tartásávala szabad mongol népet. Még az éjjel minden rendbe 
jött. Hun Boldon elbocsátotta mongoljait és elutazott 
Kobdóba, míg Domojiroff a bandájával elindult Jasszaktu 
khán országába, hogy ott a mongolokat mozgósítsa. Chul- 
tun Beyli beleegyezésével Wang-Tszao-tszunhoz levelet in- 
tézett, amelyben a kínai örség lefegyverezését követelte, 
mert Urgában is így tettek valamennyi kínai csapattal. Ez 
a levél azonban már csak akkor jutott el Uliasszutaiba, 
amikor Wang, aki az ellopott lovak helyére tevéket vásárolt, 
már úton volt a határ felé. Erre Michailoff alezredes ötven 
embert küldött ki Sztrigine hadnagy vezetésével, hogy érje 
úton Wangot és vegye át örségének fegyvereit. 

HUSZONHETEDIK FEJEZET. 
Misztérium egy kis templomban. 


Chultun Beyli és én készen voltunk Narabancsi Kure 
elhagyására. Amíg a Hutuktu az áldások templomában is- 
tentiszteletet tartott a kormányzóért, addig én a különféle 
lámai fokok, a Gelongok (pap, akinek joga van, hogy áldoz- 
zon), a Getulok (a láma-szerzetesek harmadik foka), a Chaid- 
jek (nagyrangú pap, de nem inkarnált isten) és a Rabdjam- 
pák házainak falai közt levő szűk utakon vándorolgattam 
és az iskolák közt, ahol a Marambá-nak nevezett tudós 
teológia-doktorok együtt tanítanak az orvos-doktorokkal, 
vagy Ta Lámákkal, a tanulók vagy Bandi-k lakóházai, a rak- 
tárhelyiségek, az irattári épületek és a könyvtárak közt sétál- 
gattam. Amikor visszatértem a Hutuktu jurtájába, ő maga ott 
volt. Nagy hatykot nyujtott át nekem és azt ajánlotta, hogy 
járjunk egyet a kolostor körül. Nagyon elgondolkodónak lát- 
szott, miből azt következtettem, hogy valamit meg akar ne- 
kem magyarázni. Amikor a jurtából kiléptünk, hozzánk csat- 
lakozott az orosz kereskedelmi kamara immár megszabadult 
elnöke és egy orosz tiszt. A Hutuktu egy kis épülethez veze- 
tett bennünket, amely fénylően sárga köfal mögött volt. 

- Ebben az épületben lakott egyszer a Dalai Láma és 
Bogdo khán. Azoknak az épületeknek, amelyekben az a 
szent személyiség tartózkodott, mindig sárga színt adunk. 
Lépjenek be. 

Az épület belseje ragyogó volt. Földszint az étterem, 
amely gazdag faragású, nehéz kínai fenyőfaasztalokkal és 
porcellánnal, meg bronzokkal teli szekrénykékkel volt be- 
rendezve. Fölötte két szoba volt. Az egyik nehéz, sárga 
selyemfüggönyökkel eltakart hálószoba, amelynek faragott 
mennyezetéről bronzláncon értékes színes kövekkel ékesí- 
tett nagy kínai lámpa lógott le. Ebben a helyiségben nagy 
négyszögletes ágy volt, selyem vánkosokkal, derékaljakkal 
és kendőkkel. Az ágy állványa szintén kínai fenyőfából 
készült és különösen a lábai, amelyeken tetőszerű fölépít- 
mény nyugodott, gazdag faragásokban mutatták a napot 

elnyelő sárkány ismert mintáját. Az ágy mellett szekrény 
állott, amelyet teljesen befödött a vallásos képeket ábrázoló 
faragás. Négy kényelmes karosszék és a háttérben alacsonv 
keleti trónus egészítette ki a szoba bútorzatát. 

— Látja ezt a trónust? — kérdezte a Hutuktu. — Egy 
téli estén több lovas érkezett a kolostorba. Azt kívánták, 
hogy a Gelongok és Getulok a Hutuktuval és a Kantóval 
(a kolostor apátja) együtt gyülekezzenek össze ebben a szo- 
bában. Azután az idegenek egyike elfoglalta a trónust és 
levette a baslykját, a sapkaszerű fövegét. A lámák mind- 
annyian térdrehullottak, mert fölismerték a Tashi Lámát és 
Bogdo khánt, azt az embert, akit régen leírtak a Dalai Láma 
szent bullái. Az az ember volt ez, akié az egész világ és aki 
behatolt a természet minden misztériumába. A Tashi Láma 
rövid tibeti imádságot mondott, megáldotta a jelenlevőket, 
aztán a legközelebbi fél évszázadra jósolgatott. Ez harminc 
évvel ezelőtt történt. És időközben minden, amit megjósolt, 
beteljesedett. Mialatt a következő szobában levő kis ima- 
szekrény előtt imádkozott, az ajtó magától kinyílt, az oltár 
előtt maguktól kigyulladtak a gyertyák és a szent tűzserpe- 
nyőkből, bár nem volt bennük szén, tömjéngőz áramlott ki, 
amely betöltötte az egész helyiséget. Akkor azután a Világ 
Királya a társaival együtt eltűnt körünkből. Semmi nyoma 
sem maradt, kivéve a selyem tróntakaró ráncait, amelyek 
azonban lassanként ismét kisimultak és a trónus csakhamar 
ismét olyan volt, mintha egyáltalán senki sem ült volna rajta. 

A Hutuktu odament az imaszekrényhez, letérdelt, sze- 
mét elfödte és imádkozni kezdett. Az arany Buddha nyu- 
godt, közömbös arcára tekintettem, amelyre ide-oda im- 
bolygó árnyat vetettek a lobogó lámpák, majd a trónus 
mellett levő helyre néztem. Csodálatos és alig hihető, de 
igazán egy komoly, kifejezésteljes arcú, erős, izmos férfit 
láttam ott, akinek nagy reliefet adott szemének fénye. Fehér 
ruhába öltözött, átlátszó testén keresztül megláttam a 
trónus székhátán levő tibeti fölírásokat. Lecsuktam sze- 
memet, majd ismét kinyitottam. Nem volt ott senki; de 
a selyem tróntakaró mozogni látszott. 

Idegesség, — gondoltam, — a szokatlan környezet és 

a nagy erőfeszítés következtében beállott rendellenes, túl- 
zott érzékenység. 

A Hutuktu hozzám fordult és ezt mondta : 

— Adja ide a hatykját. Az az érzésem, hogy ön aggódik 
azoknak az embereknek a sorsán, akiket szeret. Imádkozni 
akarok értük. És önnek is imádkoznia kell. Fohászkodjék 
az Istenhez és lelki szemét függessze a Világ Királyára, aki 
itt volt és megszentelte ezt a helyet. 

A Hutuktu a hatykot Buddha vállára tette és leborulva 
az oltár előtt levő szönyegre, imát suttogott. Majd fölemelte 
a kezét és csöndes mozdulattal intett nekem. 

— Tekintsen a Buddha szobra mögött levő sötét térbe. 
Ott meg fogom mutatni szeretteit. 

Engedelmeskedtem a mély hangon adott parancsnak 
és a Buddha szobra mögött levő sötét fülkébe néztem. A 
sötétségből nemsokára füst és átlátszó fonalak áramlottak 
ki. A levegőben lebegtek, egyre sűrűsödtek és szaporodtak, 
míg végül több személynek a testét és különböző tárgyak 
körvonalait mutatták. Egy előttem ismeretlen szobát lát- 
tam, amelyben a családom ült. Nehány ember volt velük, 
akiket ismertem és mások, akiket nem ismertem. Ráismer- 
tem még a ruhára is, amely a feleségemen volt. Kedves 
arcának minden vonása felismerhető volt. A látomás fokon- 
kint elhomályosult. Füstté és átlátszó fonalakká bomlott 
szét és eltűnt. Az arany Buddha mögött nem volt más mint 
a sötétség. 

A Hutuktu fölemelkedett, hatykomat levette Buddha 
válláról és e szavakkal adta vissza : 

— A szerencse mindig önnel és családjával lesz. Isten 
jósága nem fogja elhagyni. 

Kiléptünk az ismeretlen Világ Királya épületéből, amely- 
ben ez az egész emberiségért imádkozott és megjósolta a 
népek és államok sorsát. Nagyon meglepett, hogy kísérőim 
szintén látták a víziómat. A legaprólékosabban leírták azok- 
nak a személyeknek az alakját és ruháját, akiket Buddha 
feje mögött a sötét fülkében láttam. 


: Hogy e rendkívüli, mély hatású látomásról másoktól is legyen bizo- 
nyítványom, az illető urakat megkértem, foglalják jegyzőkönyvbe és igazol 
ják a látottakat. Ezt megtették és nyilatkozatuk a birtokomban van. 

A mongol tiszt elbeszélte, hogy Chultun Beyli előző 
napon arra kérte a Hutuktut, mondja meg életének e fontos 
fordulatában és hazájának e válságában a sorsát. De a Hu- 
tuktu a félelem kifejezésével csak a kezével intett és nem 
akart beszélni. Amikor én vonakodásának oka után kérde- 
zősködtem és azt mondtam, hogy a kérés teljesítése megnyug- 
tathatná Chultun Beylit, mint ahogy engemet megerősített 
szeretteim látása, a Hutuktu ráncba szedte homlokát és 
így felelt : 

— Nem! A látomás nem tetszenék neki. Fekete a sorsa. 
Tegnap háromszor kutattam a sorsát elégett lapockacson- 
tokon és juhok beleiben, de mindannyiszor ugyanaz az 
ijesztő eredmény mutatkozott... 

Nem fejezte be beszédét, hanem arcát teli félelemmel 
elfödte a kezével. Úgy látszott, meg volt győződve arról, 
hogy Chultun Beyli sorsa fekete, mint az éjszaka. 

Chultun Beyli és én útra keltünk. Egy óra mulva az 
alacsony dombok mögött voltunk, amelyek Narabancsi 
Kuret elfödték előttünk. 


HUSZONNYOLCADIK FEJEZET. 
Közel a halálhoz. 


Azon a napon érkeztünk vissza Uliasszutaiba, amikor 
visszatért a Wang-Tszao-tszun őrségének lefegyverzésére ki- 
küldött különítmény. Ez a különítmény összetalálkozott 
Domojiroff ezredessel, aki megparancsolta, hogy ne érjék 
be a kíséret lefegyverzésével, hanem fosszák is ki. Sajnos, 
a különítmény vezetője, Sztrigine hadnagy teljesítette ezt a 
jogtalan parancsot. Szégyen volt látni az orosz katonákat és 
tiszteket, a kínai ruhákkal, cipőkkel és karkötőórákkal, amit 
a kínai hivatalnokoktól és a födözettől vettek el. A zsák- 
mányból valamennyinek jutott ezüst és arany. Wang-Tszao- 
tszun mongol felesége és a fivére a különítménnyel együtt 
visszajött és panaszt tett, hogy az oroszok kirabolták öket. 
A kínai hivatalnokok és kíséretük éhségnek és hidegségnek 
kitéve, csak a legnagyobb fáradsággal érték el a kínai határt, 

mert kirablásuk után minden készlet nélkül kellett tovább 
menniök. 

Mi idegenek elálmélkodva láttuk, hogy Michailoff al- 
ezredes katonai tisztelettel fogadta Sztrigine hadnagyot. De 
hamar megértettük, amikor megtudtuk, hogy a kínai ezüst 
egy részét Michailoff, Fu-Sziang szépen díszített nyergét 
pedig a felesége kapta meg. Chultun Beyli követelte, hogy 
a kínaiaktól elvett minden fegyvert és minden tőlük ellopott 
jószágot neki szolgáltassanak ki, mert később majd vissza 
kell mindent adnia a kínai hatóságoknak. De Michailoff 
visszautasította ezt a kívánságot. Ezért mi idegenek az 
orosz különítménnyel megszakítottunk minden érintkezést. 
Az oroszok és a mongolok közt is nagyon feszült lett a vi- 
szony. Több orosz tiszt tiltakozott Michailoff és Sztrigine 
cselekedetei ellen. Így azután mindig gyakoribb és komolvabb 
lett a viszálykodás. 

Ebben az időben egy reggelen fegyveres lovasok kü- 
lönös csapata érkezett Uliasszutaiba. A bolsevista Bourdu- 
koff házában szálltak meg, aki mint hallottuk, nagy tömegű 
ezüstöt adott át nekik. Ezek az emberek, akik azt mondták, 
hogy ők a császári gárda volt tisztjei, a következők voltak : 
Poletika, Philipoff N. N. ezredesek és az utóbbinak három 
testvére. Kijelentették, hogy össze akarják vonni a Mongol- 
országban és Kínában levő fehér tiszteket és katonákat, 
akikkel Urianhaiba mennek, hogy szembe szálljanak a bol- 
sevikokkal. Szükséges azonban, hogy előbb megsemmisít- 
sék Ungernt és Mongolországot visszaadják Kínának. Az 
oroszországi Fehérek Központi Szervezete képviselőinek 
mondták magukat. 

Az Uliasszutaiban levő orosz tisztek egyesülése az újon- 
nan érkezetteket gyűlésre hívta meg, megvizsgálta iratai- 
kat és kihallgatta őket. Kiderült, hogy ezeknek a tisztek- 
nek régebbi összeköttetéseikre vonatkozó állításai teljesen 
hamisak, hogy Poletika a bolsevikok hadügyi biztosságában 
foglalt el fontos állást, hogy az egyik Philipoff segédje volt 
Kameneffnek, amikor ez először kísérelte meg, hogy Angol- 
országba jusson, hogy Oroszországban egyáltalán nem léte- 
zett Fehérek Központi Szervezete, hogy az Urianhaiban 

megindítandó harc indítványozása csak csapda volt a fehér 
tiszteknek és hogy az újonnan érkezettek szoros politikai 
összeköttetésben voltak a bolsevik Bourdukoffal. 

E világos bizonyítékok ellenére is éles vita támadt a 
tisztek közt, hogy mit csináljanak ezekkel az emberekkel. 
Ez a vita két pártra szakította a különítményt. Michailoff 
alezredes több tiszttel belépett Poletika csoportjába. Éppen 
ebben az időben érkezett különítményével Uliasszutaiba 
Domojiroff ezredes, aki mindkét párttal azonnal érintkezésbe 
lépett, tájékozódott a politikai helyzet iránt, aztán Pole- 
tikát Uliasszutai parancsnokává nevezte ki és ezzel egyidő- 
ben az uliasszutai eseményekről részletes jelentést küldött 
Ungern bárónak. Ez a jelentés nagyon sokat foglalkozott 
velem. Azzal vádolt meg, hogy akadályozom Domojiroff 
parancsainak teljesítését. 

Ettől kezdve állandóan szemmel tartottak az irántam 
ellenséges indulatú ezredes tisztjei. Több oldalról figyelmez- 
tettek, hogy legyek résen. Ez a banda és vezérük nyiltan 
fölvetette azt a kérdést, mi joga van tulajdonképpen ennek 
az idegennek a Mongolország ügyeibe való beavatkozásra. 
Söt Domojiroff egyik tisztje az egyik gyülésen egyenesen 
felelősségre vont. Nagyon nyugodt hangon ezt feleltem : 

-- És milyen jogon avatkoznak a mongol ügyekbe 
orosz menekültek, akik sem hazájukban, sem külföldön 
semmiféle jogot nem élveznek? 

A tiszt nem felelt, de szeméből kiolvashattam a vála - . 
szát. Öriási alakú barátom, aki mellettem ült, szintén észre- 
vette ezt, odament hozzája, föléje hajolva kinyújtotta kezét 
és karját, mintha éppen álomból ébredt volna föl és ezt. 
mondta : 

— Szeretnék már egy kicsit boxolni. 

Egy alkalommal hajszálon mult, hogy Domojiroff em- 
bereinek kezébe nem kerültem. Külföldi csoportunk éber- 
sége mentett meg. A várba mentem, hogy a külföldiek el- 
utazása dolgában a mongol kormányzóval tárgyaljak. Chul- 
tun Beyli jó ideig ott tartott, úgy, hogy csak este kilenc 
órakor tudtam ismét visszatérni. Lovam lépést ment. 
Fél mérfölddel a város előtt egy gödörből három férfi ugrott 

ki és felém futott. Korbácsommal nekiszalajtottam a lova- 
mat, de ebben a pillanatban észrevettem, hogy egy másik 
gödörből még több ember ugrott elő és ezek látszólag el 
akarták vágni az utamat. De csalódtam, mert ez a máso- 
dik csoport megrohanta és elfogta az előbbi három embert. 
Egyik külföldi ember hangját hallottam, aki oda szólított. 

Az illető helyen lengyel katonák és más külföldiek kezé- 
ben Domojiroff három tisztjét találtam. Derék barátom 
volt a vezetőjük, aki éppen a tisztek kezét kötözgette össze 
úgy, hogy a csontjuk ropogott. E munkáját bevégezvén, 
komoly arccal, örök pipájával a szájában ezt mondta a 
barátom : 

— Azt hiszem, alegjobb lesz, ha a folyóba dobjuk öket. 

Az ő komolyságán és Domojiroff tisztjeinek félelmén 
nevetve, megkérdeztem a támadókat, miért törtek reám. 
Lesütötték a szemüket és hallgattak. Hallgatásuk hangosan 
beszélt. Nagyon is jól tudtuk, mi volt a szándékuk: revol- 
ver volt náluk. 

— Rendben van, — mondtam. — Világos minden, 
mint a nap. Szabadon bocsátom magukat. De jelentsék 
annak az embernek, aki magukat kiküldte, hogy a legkö- 
zelebbi alkalommal nem fog örülni a maguk visszatérésé- 
nek. Fegyvereiket Uliasszutai parancsnokának fogom át- 
adni. 

Barátom föloldotta kötelékeiket. Ekkor is ugyanazzal 
a félelmetes gondossággal járt el és egyre ismételte : 

— Én bizony a folyóban a halakat tápláltam volna 
veletek! 

Azután visszatértünk a városba és magukra hagytuk 
a gonosztevőket. 

Domojiroff továbbra is hírvivőket küldött Ungern báró- 
hoz. Egyszer arra kérte, hogy adjon neki teljhatalmat és 
jelentést tett Michailoffról, Chultun Beyliről, Poletikáról, 
Philipoffról és rólam. De ázsiai ravaszsággal jó viszonyt 
tartott fönn ugyanakkor mindazokkal, akiknek halált szánt 
a szigorú harcos, Ungern báró kezéből, aki ilyenformán 
mindarról, ami Uliasszutaiban történt, teljesen egyoldalú 
jelentéseket kapott. Egész telepünk nagyon izgatott volt. 

Nemcsak a tisztek oszlottak szét különböző pártokra, ha- 
nem a katonák is csoportokba álltak és vezetőiket bírálgatva, 
meghányták-vetették a napi eseményeket. Domojiroff néhány 
emberének a befolyása alatt fegyelemellenes megjegyzések 
jártak szájról-szájra. Így például a következő rosszindulatú 
tréfát adták tovább egymásnak a közönséges katonák : 

— Most hét ezredesünk van, aki mind magának köve- 
teli a főparancsnokságot és civakodik egymással. Valameny- 
nyit jól el kellene verni és aki közülök a legtöbb verést 
bírja ki, azt válasszuk meg vezérünknek. 

Ez a rossz vicc mutatta, hogy milyen állapotban volt 
az orosz különítmény. 

— Úgy látszik, — mondta egyszer a barátom, — nem- 
sokára abban a kellemetességben részesülünk, hogy itt 
Uliasszutaiban is katonatanácsokat láthatunk. Vigye el az 
ördög! Egy dolog nagyon kellemetlen itt : nincsenek mély 
erdők, amelyekben jó keresztények elbujhatnak, hogy 
megszabaduljanak mindezektől az átkozott szovjetektől. Ez 
a nyomorult Mongolország csupasz, rettenetesen csupasz és 
nem ad nekünk rejtekhelyet. 

Katonaszovjet fölállításának veszedelme valóban na- 
gyon közel volt. A katonák egy alkalommal hatalmukba 
kerítették az arzenál fegyvereit, amelyeket a kínaiak adtak 
át és elhurcolták a táborukba. Terjedt az iszákosság, a 
játék és a viszálykodás. Mi külföldiek nagy figyelemmel 
kísértük az eseményeket és végre, mivel katasztrófa kitöré- 
sétől kellett tartanunk, elhatároztuk, hogy Uliasszutait, a 
civakodás és denunciálás e fészkét elhagyjuk. Hallottuk, 
hogy Poletika csoportja is készülődik, hogy nehány nap 
mulva útnak induljon. 

Mi külföldiek két csoportra oszoltunk. Az egyik a régi 
karavánutat választotta, amely a Gobin visz keresztül, 
messzire délre Urgától Kuku-Hortóba vagy K veihuacsengbe 
és Kalganba. A második csoport, én, a barátom és két len- 
gyel katona, Urgába igyekezett Zain Szabin át, ahol Kaza- 
grandi ezredes, mint nem régen megírta, találkozni akart 
velem. Elhagytuk tehát Uliasszutait, ahol annyi izgatott- 
ságban volt részünk. 

Az eltávozásunkat követő hatodik napon a burjét Van- 
daloff és Bezrodnoff orosz kapitány parancsnoksága alatt 
mongol-burjét különítmény érkezett Uliasszutaiba. Ezzel a 
különítménnyel később Zain Szabiban találkoztam. Urgából 
küldte ki Ungern báró, hogy rendet teremtsen Uliasszutai- 
ban, azután menjen Kobdóba. Zain Szabiból jövet Bezrod- 
noff találkozott Poletika és Michailoff csoportjával. Átku- 
tatta őket és podgyászukban különféle gyanús iratokat talált, 
azonfölül pedig Michailoffnak és feleségének podgyászában 
a kínaiaktól elvett ezüstöt és más jószágot. Ebből a tizen- 
hat főnyi csoportból Philipoffot elküldte Ungern báróhoz, 
három embert szabadon bocsátott és a többi tizenkettőt 
agyonlövette. Így ért véget Zain Szabiban az uliasszutaii 
menekültek egyik pártjának élete és Poletika tevékenysége. 
Uliasszutaiba érkezvén Beznodroff, a kínaiakkal kötött szer- 
ződés megsértése miatt agyonlövette Chultun Beylit és 
ugyanezt a sorsot juttatta még nehány bolsevista orosz te- 
lepesnek. Domojiroffot elfogta és Urgába szállíttatta. Így 
csinált rendet. A Chultun Beyliről szóló jóslat beteljesedett ! 

Tudtam, mit jelentett rólam Domojiroff. Mégis elhatá- 
roztam, hogy nem kerülöm el Urgát, mint ahogyan Poletika 
akarta tenni, amikor Bezrodnoff elfogta. Hozzászoktam ah- 
hoz, hogy szemébe nézzek a veszedelemnek és eltökéltem, 
hogy fölkeresem a rettenetes «véres bárót». Senki sem dönt- 
heti el a maga sorsát. Tudtam, hogy igazam volt és a féle- 
lem érzése már régóta idegen nekem. Azt a hírt, hogy Zain 
Szabiban halál érte ismerőseinket, útközben egy mongol 
lovastól kaptuk, aki velem töltötte az éjjelt egy ourton jur- 
tájában és jelentéséhez fűzve a következő halotti legendát 
beszélte el : 

— Régen történt, akkor tudniillik, amikor Kínán a 
mongolok uralkodtak. Uliasszutai fejedelme, Beltisz Van, 
őrült volt. Kénye-kedve szerint mindenkit kivégeztetett és 
ezért nem merte senki Uliasszutait útjába ejteni. Vala- 
mennyi többi fejedelem és a gazdag mongolok körülzárták 
a várost, amelyben Beltisz dühöngött, az összeköttetést 
mindenfelé elvágták és senkinek nem engedték meg, hogy 
ki- vagy bemenjen. A városban éhinség keletkezett. Az ök- 

röket, juhokat és lovakat már mind elfogyasztották. Beltisz 
Van végre elhatározta, hogy katonáival nyugati irányban 
kirohan, mert el akar jutni törzsei egyikének, az oroszoknak 
földjére. De a harcban embereivel együtt ő is elesett. A fe- 
jedelmek Buyantu Hutuktu tanácsára az uliasszutai hegyek 
meredekein elásták a halottakat. Vallásos énekek éneklése 
közben és a varázslati szokások követésével ásták el a ha- 
lottakat, hogy megakadályozzák a halált az ország újabb 
fölkeresésében. A sírokat kövekkel födték be és a Hu- 
tuktu kinyilatkoztatta, hogy az erőszakos halál gonosz 
démona csak akkor hagyja el ismét a földet, ha emberi 
vér fogja öntözni a sírköveket. Ez a legenda most megvaló- 
sult. Az oroszok három bolsevikot és a kínaiak két mongolt 
lőttek agyon a sírhelyen. Beltisz Van gonosz szelleme ki- 
tört a nehéz sírkő alól és most sarlójával levágja a népet. 
A nemes Chultun Beyli életét vesztette, Michailoff orosz 
noyon elesett és a halál Uliasszutaiból el fogja árasztani 
a mi nagy síkságainkat. Ki lenne képes most még föltartóz- 
tatni? Kinek lenne elég ereje, hogy most még összekötözze 
vad kezét? Rossz idő jár az istenekre és a jó szellemekre. 
A gonosz démonok hadat üzentek a jó szellemeknek. Mit 
tehet hát az ember? Csak elpusztulhat, csak elpusztulhat . . . 


HARMADIK RÉSZ. 


ÁZSIA VONAGLÓ SZÍVE. 


Ossendowski : Állatok, emberek és Istenek. 10 

HUSZONKILENCEDIK FEJEZET. 
A nagy hódítók országútján. 


Dzsingisz khán, a nagy hódító, a szomorú, komoly, 
szigorú Mongolország fia, a régi mongol legenda szerint 
fölment a Karaszu-Togol hegy csúcsára és sasszemével nyu- 
gatra és keletre tekintett. Nyugaton emberi vérnek egész 
tengerét látta és fölötte a szemhatárt elfödő véres köd lebe- 
gett. Ott tehát nem láthatta meg, mi a végzete. És mégis 
azt parancsolták neki az istenek, hogy nyugatra menjen 
és oda vezesse minden harcosát és a mongol törzseket. Ke- 
leten azonban gazdag városokat, fényes templomokat, sze- 
rencsés népnek nagy tömegét, kövér földű kerteket és mező- 
ket látott, ami igen tetszett a nagy mongolnak. Így szólt 
fiaihoz : 

— Ott nyugaton tűz, kard, szétromboló és bosszuló 
sors leszek. Keletre pedig mint kegyes, nagy építő fogok 
jönni, aki boldogságot hoz a népnek és az országnak. 

Ezt mondja a legenda. Sok igazságot találtam benne. 
Dzsingisz khán nyugatra irányuló útjának nagy részét be- 
jártam és mindenütt sírokkal meg kőemlékekkel láttam 
megjelölve. Láttam a hős keleti útjának egyik részét is, 
azét az útét, amelyen Kínába ment. Ott egészen más kép 
tárult a szemem elé. 

Amikor társaságunk Uliasszutaiból elindult, az volt az 
első gondunk, hogy kényelmesen utazzunk. Naponta csak 
harmincöt-ötven mérföldet tettünk meg, míg körülbelül 
hatvan mérföldnyire voltunk Zain Szabitól. Itt elváltam 
a többiektől, hogy elmenjek erre a helyre, hiszen Kazag- 
randi ezredessel akartam ott találkozni. A nap éppen föl- 
kelt, amikor egyetlen mongol vezetőm és én nekiindultunk 
az alacsony, erdős hegyhátnak, amelynek tetejéről még egy- 
szer láttam kísérőimet lenn a völgyben. Sejtelmem sem volt 

a sok és csaknem végzetes veszedelemről, amelynek ki vol- 
tam téve ezen a kiránduláson, amely sokkal tovább tartott, 
mint ahogyan számítottam. 

Amikor átmentünk egy homokos partú kis folyón, mon- 
gol vezetőm elbeszélte, hogyan járnak el a mongolok, ha 
nyáron a lámák tilalma ellenére aranyat akarnak mosni a 
folyóból. A munka módja nagyon kezdetleges, de eredménye 
mutatja, mennyi arany van itt a homokban. Az aranyat 
mosó mongol hasra fekszik, tollal oldalt söpri a homokot 
és beléfú az így támadt gödröcskébe. I[dőről-időre megned- 
vesíti egyik újját és ezzel a nedves újjal kis aranyszemet 
vagy göröngyöcskét emel föl, amelyet az álla alatt függő 
zacskóba ejt. Az aranykeresők egy nap alatt ilyen módon 
egy uncia aranynak körülbelül egy ötödét szedik össze. 

Elhatároztam, hogy az egész utat Zain Szabiba egy nap 
alatt teszem meg. Az ourtonokon a lovak befogását és nyerge- 
lését, amennyire csak lehetett, siettettem. Ez állomások egyi- 
kén a mongolok vad lovat, nagy erős szürke csődört adtak 
nekem. Amikor nyeregbe akartam szállni és a lábam már a 
kengyelben volt, a ló megrúgta azt a lábamat, amely a tibeti 
harcban megsebesült. Egyszeriben megdagadt és nagyon fájt. 

Napnyugtakor láttam meg Zain Szabi első orosz és kínai 
házait, majd magát a kolostort is. Leszálltunk egy, a hegy 
lejtőjén csörgedező kis folyó völgyébe. E hegy csúcsán a fehér 
sziklák olyan különleges alakúak, hogy egy tibeti imádság 
szavait mutatják. A hegy lábánál lámák temetkező helye 
volt, azaz csontrakások voltak ott és egy kutyafalka. Végre 
közvetetlenül előttünk volt a kolostor, közönséges négy- 
szög, melyet fakerítés vett körül. Közepén Mongolország 
többi templomépületeitől nagyon elütő nagy templom állott. 
Nem kínai, hanem tibeti stílusban épült fehér ház, merőleges 
falakkal, fekete keretű ablakok szabályos soraival és fekete 
cseréppel födött tetővel. Egy másik kisebb épület-négyszög 
valamivel odább, keletre volt. Ezek orosz lakóházak voltak, 
amelyeket a kolostorral — telefon kötött össze. 

— Ez a zaini Élő Isten háza, — mondta a mongol a 
kisebb négyszögre mutatva. — Szereti az orosz szokásokat 
és életmódot. 

A kolostor északi részén kúpalakú dombon torony van, 
amely a babiloniai Zikkuratra emlékeztet. Ebben a templom- 
ban őrzik a régi könyveket és kéziratokat, a régi templomi 
dísztárgyakat, a vallásos szertartásoknál használt tárgya- 
kat és a meghalt Hutuktuk ruháit. E múzeum mögött mere- 
dek szikla nyúlik a magasba, amelyet nem lehet megmászni. 
A sziklafalba különösebb rend nélkül lámai istenek képei 
vannak bevésve. Mindenik kép vagy félméternyi. A szer- 
zetesek éjjel lámpákat szoktak előttük meggyújtani, úgy, 
hogy messziről láthatók az istenek és istennők képei. 

Beléptünk a kereskedelmi telepre. Az utcák elhagyot- 
tak. Az ablakokon csak nők és gyermekek tekintettek ki. 
Egy orosz cégnél szálltam meg, d fiókjait ismertem 
az ország más részeiben. 

Meglepetésemre, mint ismeröst TT Zain Szabi- 
ban. Narabancsi Hutuktuja ugyanis utasított minden ko- 
lostort, hogy bárhová jövök, legyenek a segítségemre, mert 
megmentettem a Narabancsi-kolostort és mint világos isteni 
kinyilatkoztatások mutatták, Buddhának az istenek által 
kedvelt inkarnációja vagyok. Az irántam oly kegyes haj- 
landóságú Hutuktunak körlevele nagy hasznomra volt. 
Söt még jobban kellene dícsérnem, mert arra volt rendelve, 
hogy megmentse az életemet. 

Az itt élvezett vendégszeretet nagyon jókor jött, mert 
megsérült lábam erősen megdagadt és nagy fájdalmat oko- 
zott. Amikor a csizmámat lehúztam, láttam, hogy egész 
lábam egy vér, mert a régi seb a lórúgás következtében újra 
megnyílt. Bekötözték úgy, hogy három nap mulva ismét 
járni tudtam. 

Kazagrandi ezredest már nem találtam Zain Szabiban. 
Miután itt megsemmisítette a kínai irreguláris csapatokat, 
visszatért Van Kureba. A parancsnok, akit hátrahagyott, 
átadta nekem az ezredes levelét, amelyben meghívott, hogy 
mihelyt kissé kipihentem magamat Zainban, látogassam 
meg. A levélhez mongol okirat volt csatolva, amely följogo- 
sított, hogy egyik nyájtól a másikig az urgával, amit később 
fogok leírni, lovakat és szekereket szerezzek. Ez a további két- 
száz mérföldnyi út nagyon kellemetlen föladat volt számomra ; 

de Kazagrandinak, akivel eladdig még nem találkoztam, 
alapos okai lehettek, hogy a velem való találkozást kívánja. 
A megérkezésemet követő napon déli egy órakor meg- 
látogatott a helység «Istene», akinek Gheghen Pandita Hu- 
tuktu volt a neve. Egy istennek eredetibb és különösebb 
megjelenését sohasem képzelhettem volna el. Kicsiny, sovány, 
huszonkét éves fiatal ember volt, gyors, ideges mozdulatok- 
kal és kifejezésteljes arccal, amely, mint minden mongol 
istené, nagy, megrémült szemet uralt. Kék selyem orosz 
katonakabát volt rajta, sárga vállrojtokkal, amelyek a 
Pandita Hutuktu szent jelét mutatták, kék selyem nadrág 
és magasszárú csizma, a fejét pedig sárga hegyben végződő 
fehér asztrakán sapka födte. Övébe revolver és kard volt 
dugva. Nem tudtam, hogy mit gondoljak erről az álruhába 
i öltözött istenről. Házigazdámtól elfogadott egy csésze teát, 
3 azután mongollal kevert orosz nyelven beszélni kezdett. 

— Nem messze Kuretól van a régi Erdeni Dzu kolos- 

tor, amely Karakorum, Dzsingisz khán egykori fővárosa rom- 
jainak helyén épült. Később Kublai khán gyakran oda- 
ment, hogy az isteneknek áldozzon és fáradalmait mint 
Kína, India, Perzsia, Afganisztán, Mongolország és fél Eu- 
rópa császárja kipihenje. Most már csak romok és sírok 
mutatják az egykori «szerencsét hozó napok kertjé»-nek 
helyét. Baroun Kure jámbor szerzetesei a romok alapzatá- 
ban kéziratokat találtak, amelyek sokkal régiebbek, mint 
maga Erdeni Dzu. Meetchik-Atak, az én Marambám (a 
theologia doktora) ott egy okiratot talált, amely megjó- 
solta, hogy Zain Hutuktuja nemsokára megkapja a Pandita 
címet, csak huszonegy éves lesz, Dzsingisz khán országai- 
nak szívéből fog származni és mellén a Szvasztika termé- 
szetes jelét fogja viselni. Ez a Hutuktu, akit egy nagy háború 
és nagy nyugtalanság napjaiban igen tisztelni fog a nép, meg- 
kezdi majd a harcot a «Vörös Veszedelemy szolgáival szemben. 
Le fogja őket győzni, rendet fog teremteni a világon, hogy 
azután ezt a szerencsés napot a fehér templomok és a tízezer 
harang énekének városában megünnepelje. Én Pandita Hu- 
tuktu vagyok. A jelek és szimbólumok rám vallanak. Én 
fogom megsemmisíteni a bolsevikokat, a «Vörös Veszedelem» 


t5t 


orosz szolgáit és Moszkvában fogom magam dicsőségesésnagy 
munkám után kipihenni. Ezért megkértem Kazagrandi ez- 
redest, vegyen föl engem Ungern báró csapatai közé és adjon 
nekem alkalmat a harcra. A lámák meg akarják akadályozni 
eltávozásomat. De ki itt az isten? 

Erélyesen dobbantott a lábával, míg a lámák és az őt 
kísérő őrség tagjai tiszteletteljesen fejet hajtottak. 

Amikor eltávozott tőlem, egy hatykkal ajándékozott 
meg. Nyeregtáskámban kutatva, egyetlen tárgyat találtam, 
amely egy Hutuktuhoz méltó ajándéknak tetszett nekem, 
tudniillik egy kis üveg osmiridiumot, a platinának e ritka, 
természetes kísérő elemét. 


-- Ez a legszilárdabb és legkeményebb fém, — mon- 
dám. — Legyen, Hutuktu, az ön dicsőségének és erejé- 
nek jele! 

A Pandita megköszönte és fölszólított, hogy látogas- 
sam meg. 


Miután megsebesülésemet némiképpen kihevertem, euró- 
pai módon fölszerelt házához mentem : villamos világítás, 
villamos csengő és telefon. Bort meg édességet tett elém 
és két nagyon érdekes személyiséggel ismertetett meg. Az 
egyik egy öreg tibeti orvos volt, himlőhellyel mélyen át- 
szántott arccal, erős, vastag orral és kancsal szemmel. Kü- 
lönös orvos volt. Az volt a kötelessége, hogy Hutuktukat 
kezeljen és meggyógyítson, ha betegek és hogy... megmér- 
gezze őket, ha nagyon függetlenekké vagy különködőkké 
lettek vagy ha politikájuk nem vágott össze az Élő Buddha 
lámái tanácsának avagy a Dalai Lámának kívánságaival. 
Azóta a Pandita Hutuktu valószínűleg már örök békességben 
nyugszik valamely szent hegy csúcsán, ahová bizonyára 
rendkívüli udvari orvosának gondossága küldte. A lámák 
tanácsa ugyanis nem szívesen látta a Pandita Hutuktu har- 
cias hajlandóságát. 

Pandita szerette a bort és a kártyát. Egy napon, amikor 
oroszok társaságában időzött és európai ruha volt rajta, 
lámák jöttek rohanva és jelentették, hogy az istentisztelet 
már megkezdődött és az (Élő Isten»-nek el kell foglalnia 
helyét a trónuson, hogy imádhassák őt. A legcsekélyebb 

zavar nélkül az európai ruhára és hosszú szürke nadrágjára 
ráterítette vörös hutuktu-köpenyét és a lámák gyaloghintón 
úgy vitték el «Istenüket». 

Az orvosi méregkeverőn kívül még egy tizenhárom éves 
fiút találtam a Hutuktu lakásán, akinek fiatalsága, vörös 
ruhája és kurtára nyírott haja azt gyaníttatta, hogy Bandi 
vagy pedig a Hutuktu lakásán szolgáló tanuló. Kiderült 
azonban, hogy más állása volt. Ez a fiú volt az első Hubilgan, 
szintén Buddha egyik inkarnációja, tapasztalt jós és a Pan- 
dita Hutuktu utóda. Állandóan részeg volt, szenvedélyes 
kártyás és szeretett rosz élceket faragni. amin a lámák 
nagyon megütköztek. 

Ugyanaz este megismertem a második Hubilgant, aki 
meglátogatott. Ő volt igazi gondozója Zain Szabinak, amely 
az Élő Buddhának közvetetlenül alárendelt, független terület. 
Ez a Hubilgan komoly, harminckét éves aszkéta férfi volt, 
aki jó nevelésben részesült és nagyon jártas volt a mongol 
népélet tudományában. Ismerte az orosz nyelvet, amelyen 
sokat olvasott. Különösen érdeklődött más népek élete és 
története iránt. Főként az amerikai nép teremtő zsenijét 
becsülte nagyra. Nekem ezt mondta : 

— Ha Amerikába megy, kérje meg az amerikaiakat, 
hogy jöjjenek el hozzánk és vezessenek ki bennünket a minket 
körülvevő sötétségből. A kínaiak és az oroszok csak pusztu- 
lást hoznak közénk. Csak az amerikaiak menthetnek meg 
bennünket. 

Miután a lábam kellőképpen helyreállott, a Hutuktu meg- 
hívott, utazzam vele Erdeni Dzuba, amire szívesen rááll- 
tam. Az indulás reggelén könnyű és kényelmes kocsit hoz- 
tak a számomra. Utunk öt napig tartott. Fölkerestük Erdeni 
Dzut, Karakorumot, Hoto-Zaidamot és Khara Balgaszunt. 
Mindezeken a helyeken romjai láthatók kolostoroknak és 
városoknak, amelyeket Dzsingisz khán és utódai, Ugadai 
és Kublai építettek a tizenharmadik században. Most már 
csak falak és tornyok maradványát, nehány nagy sírt és a 
romok alatt könyveket lehetett találni régi legendákkal és 
történetekkel. 

— Nézze ezeket a sírokat, — mondta a Hutuktu. — 


158 


Itt temették el Uyuk khán fiát. Ezt a fiatal herceget a 
kínaiak megvesztegetéssel rávették arra, hogy ölje meg az 
apját. De ezt megakadályozta saját nővére, aki öreg apjá- 
ért, a császárért és khánért való aggodalmában őt ölte meg. 
Ott van Mangu khán szeretett feleségének, Tszinillanak a 
sírja. Elhagyta Kína fővárosát, hogy Khara Bolgaszunba 
menjen, ahol beleszeretett Dameharenbe, a bátor juhpász- 
torba, aki olyan gyorsan tudott lovagolni, hogy utólérte a 
szelet és vad yakokkat meg vad lovakat puszta kézzel fogott 
el. A dühös khán megfojtatta hűtlen feleségét, de később 
császári pompával eltemettette és gyakran jött ide a sírjá- 
hoz, hogy megsirassa elvesztett szerelmét. 

Tudni akartam, hogy mi történt Dameharennel. Maga 
a Hutuktu nem tudott fölvilágosítást adni, de öreg szolgája, 
valóságos irattárosa a legendáknak, ezt felelte : 

— Vad csahar-rablók segítségével sokáig Kína ellen 
harcolt. Azt azonban senki sem tudja, hogyan halt meg. 

A szerzetesek a romok helyén meghatározott időben 
imádkoznak, azután szent könyveket és tárgyakat kutat- 
gatnak, amelyek a romok alatt vannak elrejtve. Nem régen 
két kínai fegyvert, két aranygyűrűt találtak itt és két te- 
kercs régi kéziratot, amelyek bőrzsinórral voltak össze- 
kötözve. 

Fölvetettem magamban ezt a kérdést : 

-— Miért vonzotta ez a vidék azokat a hatalmas csá- 
szárokat és khánokat, akik a Csöndes-Őceántól az Adriai 
tengerig uralkodtak? A vonzóerőt bizonyára nem ezek a fe- 
nyővel és nyárfával borított hegyek és völgyek, nem is a 
messzi homokterületek, a visszahúzódó tavak és sziklák 
adták. 

Azt hiszem mégis, hogy kérdésemre megtaláltam a fe- 
leletet. A nagy császárok, akik emlékeztek Dzsingisz khán lá- 
tomására, itt új megnyilatkozásokat és jövendöléseket ke- 
restek az ő csodálatos, fönséges sorsára vonatkozólag, ame- 
lyet egyforma nagy mértékben isteni tisztelet, engedelmes- 
ség és gyülölet vett körül. De hol érintkezhettek volna az 
istenekkel, a jó és gonosz szellemekkel, ha nem ezen a he- 
lyen? Zain területe régi romjaival kiválóan alkalmas erre. 


— Azt a hegyet csak az az ember tudja megmászni, 
— magyarázta a Pandita, — aki Dzsingisz khán egyenes 
leszármazottja. A közönséges ember feleúton megful- 
lad, ha tovább merészel menni. Mongol vadászok nem- 
régen farkascsordát kergettek ezen a hegyen. De amikor a 
hegy kapaszkodójának ama bizonyos helyére jutottak, mind- 
annyian életüket vesztették. Ott a hegy meredekén sasok, 
nagyszarvú juhok és kabarga-antilopok csontjai. hevernek, 
amely állatok könnyűek és gyorsak, mint a szél, mégis el 
kellett pusztulniok. Ott lakozik a gonosz démon, akinek 
birtokában van az emberi sorsok könyve. 

—- Ez az a felelet, amelyet keresek, — gondoltam. 

A Kaukázus nyugati részében Szoukhoum Kale és 
Tuopszei közt egy hegyet láttam, amelyen farkasok, sasok 
és vad kecskék hasonlóképen elpusztulnak és amelyen em- 
berek is életüket vesztenék, ha nem tennék meg az útnak 
e részét mindig lóháton. Ott ugyanis széngáz áramlik ki a 
földből úgy, hogy körülbelül fél méternyi magasságig ülep- 
szik le ez a mérges gáz. Aki lovon ül, e réteg fölött van és 
ezért nem éri veszedelem. A lovak fejüket mindig magasra 
vetik és félve fújtatnak, míg el nem hagyták a veszedelem 
zónáját. Itt, e hegy csúcsán, ahol a gonosz démon az emberi 
sorsok könyvében lapozgat, ugyanerről a jelenségről van 
szó. Megértettem azt a vallásos félelmet, amelyet ez a hely 
a mongolokban keltett, valamint a vonzóerőt is, amelyet 
ez a vidék Dzsingisz khán nagyranőtt, csaknem gigászi 
utódaira gyakorolt. Fejük átmagaslott a mérges gáz réte- 
gén úgy, hogy föl tudtak jutni e titokzatos és félelmetes 
hegy csúcsára. Ezt a természeti jelenséget geológiai alapon 
is meg lehet magyarázni, mert ez a vidék széntelepeknek 
déli széle, amelyekből gyakran szén - és mocsárgáz áramlik ki. 

A romoktól nem messze Hun Dopcsin Djamtszo orszá- 
gában kis tó van, melynek fölülete olykor-olykor vörös 
lánggal ég és nagy rémülettel tölti el a mongolokat, meg a 
méneseket. Természetes, hogy ennek a tónak is gazdag a 
legendaköre. Itt valamikor meteor hullott le és mélyen bele- 
fúródott a földbe. Az így keletkezett lyukban keletkezett 
a tó. A mongolok fölfogása szerint földalatti barlangok lakói, 

akik félig emberek, félig démonok, az «ég kövét» mély ágyá- 
ból ki akarják húzni. Ha a követ fölemelték, meggyullad 
a víz, mire a kö minden fáradozás ellenére mindannyiszor 
visszazuhan. Magam nem láttam ezt a tavat, de egy orosz 
telepes azt mondta nekem, hogy talán petróleum van a 
vízen és vagy a parton rakott tábortűztől vagy a nap per- 
zselő sugaraitól meggyullad. 

Mindenesetre nagyon érthető, miért vonzódtak ide a 
nagy mongol hatalmasságok. A legnagyobb hatással Kara- 
korum volt reám, az a hely, ahol a kegyetlen és bölcs Dzsin- 
gisz khán lakott és szőtte gigászi terveit, amelyek az egész 
Nyugatnak vérrel való meghódítását és Keletnek még soha 
nem látott dicsőséggel való megajándékozását célozták. 
Dzsingisz khán két Karakorumot épített, az egyiket itt, 
Tatsza Gol közelében, a karavánút mellett, a másikat Pa- 
mírban, ahol gyászoló katonái az emberi hódítók legnagyobb- 
ját abban a mauzoleumban temették el, amelyet ötszáz 
fogoly épített és munkájuk befejeztével valamennyit föl- 
áldozták az elhúnyt szellemének. 

A harcias Pandita Hutuktu imádkozott a romoknál, 
ahol a fél világon uralkodó e hatalmasság árnyai járnak- 
kelnek. Itt imádkozott a Hutuktu, akinek lelke kalandosan 
elképzelt tetteket és Dzsingisz khán meg Tamerlan dicső- 
ségét szomjazta. 

Visszatérőben, Zaintól nem messze, meghívott magához 
egy nagyon gazdag mongol, aki fejedelmi személyek foga- 
dására alkalmas, drága szőnyegekkel és selyemdrapériákkal 
díszített jurtákkal rendelkezett. A Hutuktu elfogadta a meg- 
hívást. A jurtában leheveredtünk a puha vánkosokra, mi- 
alatt a Hutuktu a mongolt megáldotta úgy, hogy szent kezé- 
vel megérintette a fejét és átvette a hatykokat. A házigazda 
azután egy egész juhot hozatott be, amelyet rengeteg nagy 
edényben megföztek. A hutuktu levágta a juh egyik hátsó 
lábát és átnyujtotta nekem, míg a másik hátsó lábát magá- 
nak foglalta le. Azután nagy darab húst adott a házigazda 
legkisebb fiának, ami annak volt a jele, hogy a Pandita Hu- 
tuktu a lakoma megkezdésére szólította föl a jelenvoltakat. 
A juh egy pillanat alatt szétvágva és széttépve a banketten 

résztvevők kezében volt. Amikor a Hutuktu a juhláb fehér 
csontját, amelyen már egy parányi hús sem volt, odadobta 
a tüűzserpenyő mellé, a házigazda letérdelve, egy darab juh- 
bőrt húzott ki a tűzből és mindkét kezével szertartásosan 
fölkínálta a Hutuktunak. A Pandita késével lekaparta róla 
a gyapjút és a hamut, keskeny szalagokra vágta szét és 
mindjárt nekilátott ehhez a valóban nagyon ízletes fogás- 
hoz. Az illető bördarab annak a bőrnek egy része, amely 
a mellcsont fölött van. Mongolországban tarach vagy yilə» 
a neve. Ha a juhot lenyúzzák, ezt a kis bőrrészt kivágják, 
forró szénre teszik, ahol lassan megsül. Így elkészítve, a 
legpompásabb Ínyesfalat és mindig a legelőkelőbb vendégnek 
nyujtják át. A szokás és hagyomány szerint sohasem sza- 
bad szétosztani. 

Evés után azt indítványozta a házigazdánk, hogy men- 
jünk vastagszarvúakra vadászni, amely állatoknak nagy 
nyája, mint tudva volt, alig félmérföldnyire a jurtáktól a he- 
gyekben legelészett. Gazdagon díszített nyergekkel és kantá- 
rokkal díszített lovakat vezettek elő. A Hutuktu lovának kan- 
tárzatát vörös és sárga rongyok ékesítették, hogy megmu- 
tassák a lovas rangját. Mögöttünk körülbelül ötven mongol 
lovas vágtatott. Amikor célhoz érve, leszálltunk a nyereg- 
ből, sziklák mögött állítottak föl bennünket, amelyek mint- 
egy háromszáz lépésnyire lehettek egymástól. A mongol 
hajtók megkezdték a hegy körül a bekerítő mozdulatot. 
Körülbelül félóra mulva észrevettem, hogy fönn a sziklák 
közt valami elsurrant és nemsokára megállapítottam, hogy 
ott egy szép vastagszarvú ugrott óriási léptekkel szikláról- 
sziklára, mögötte pedig villámgyorsan több, mint húsz da- 
rabból álló nyáj rohant. Nagyon bosszankodtam, amikor 
úgy láttam, hogy a mongolok elrontották a hajtóvadásza- 
tot, mert a teljes bekerítés megtörténte előtt oldalt kienged- 
ték a nyájat. Szerencsére tévedtem. Éppen a nyáj előtt levő 
szikla mögül ugyanis fölugrott egy, a karjával hadonászó 
mongol. Csak a nagy vezérállat nem hagyta magát elijesz- 
teni, hanem elrohant a fegyvertelen mongol mellett. A nyáj 
azonban hirtelen elkanyarodott és a lejtőn lefelé éppen fe- 
lém rohant. Löttem és két állatot leterítettem. A Hutuktu 

is lelőtt egy vastagszarvút és egy mósusz-antilopot, amely 
váratlanul bújt elő az egyik szikla mögül. Az elejtett álla- 
tok legnagyobb szarvainak párja körülbelül harminc fontot 
nyomott. De ez fiatal állaté volt. 

A Zain Szabiba való visszatérésünket követő napon, 
mivel teljesen meggyógyultnak éreztem magamat, elhatá- 
roztam, hogy most már útnak indulok Van Kureba. A Hu- 
tuktu, amikor elbúcsúztam töle, nagy hatykot adott ne- 
kem, egyszersmind a legmelegebben megköszönte azt az 
ajándékot, amelyet ismeretségünk első napján adtam neki. 

— Gyönyörű ajándék, mondá. Kirándulásunk után tel- 
jesen kimerültnek éreztem magamat. Bevettem az ön orvos- 
ságát és tökéletesen visszaadta ifjúi erőmet. Köszönöm, 
nagyon köszönöm! 

A szerencsétlen flótás lenyelte az osmiridiumot. Bizo- 
nyára nem árthatott neki. De különös, hogy hasznára volt. 
Nyugat orvosai talán ezek után szintén alkalmazni óhajt- 
ják ezt az új, ártatlan és nagyon olcsó szert, amelyből az 
egész világon csak nyolc font van. Arra kérem azonban öket, 
hogy cserébe Mongolország, Barga, Szinkiang, Kokonor és 
Közép-Ázsia minden más országa részére hagyják meg ne- 
kem a szabadalmi jogot. 

Egy öreg orosz telepes kísért, mint vezető. Nagy, de 
könnyű és kényelmes kocsit kaptam, amelyet egészen kü- 
lönös módon húztak tovább. Négy méter hosszú, egyenes 
rudat keresztben a kocsira erősítettek. Ezt a rudat két lovas 
a nyeregkápára vette és így vágtattak velem a síkságon 
át. Mögöttünk négy másik lovas vágtatott négy külön lóval. 


HARMINCADIK FEJEZET. 
Elfogva ! 


Zaintól körülbelül tizenkét mérföldnyire egy hegyhátról 
lovasoknak kígyószerű vonalát láttuk a völgyben haladni. 
Félórával később mély, mocsaras folyó partján találkoz- 
tunk ezzel a különítménnyel. Mongolok, burjétok és tibetiek 
voltak, valamennyien orosz fegyverrel. Az oszlop élén két 


158 


férfi lovagolt. Egyikük, akin óriási fekete asztrakán sapka 
volt, vörös, kaukázusi, a vállra lelógó kámzsával, elállta 
az utamat és durva, rekedt hangon kérdezte : 

— Kicsoda maga? Honnan jön és hová megy? 

A feleletem éppen ilyen lakonikus volt. Erre a vezér 
azt mondta, hogy a különítménye Ungern báró csapatainak 
Vandaloff kapitány parancsnoksága alatt álló egyik szakasza. 

— Én Bezrodnoff kapitány vagyok, a hadbíró. 

Hirtelen hangosan nevetett. Szemtelen, ostoba arca nem 
tetszett nekem. Meghajolva a többi tiszt előtt, megparan- 
csoltam lovasaimnak a továbblovaglást. 

— Ezt már nem! — kiáltotta Bezrodnoff kapitány, 
aki megint elállta az utamat. — Nem engedhetem meg a 
továbbutazást. Hosszan és komolyan kell önnel beszélnem 
és azért vissza kell velem jönnie Zainba. 

Tiltakoztam és Kazagrandi ezredes levelére hivatkoz- 
tam. De Bezrodnoff fagyosan ezt felelte : 

— Ez a levél Kazagrandi ezredes dolga. Az én dolgom 
az, hogy visszaszállítsam Zainba és beszéljek önnel. Adja 
ide a fegyverét. 

Ezt a követelést nem akartam teljesíteni még akkor 
sem, ha halál fenyegetett volna. Ezt feleltem : 

— Hallja, mondja meg őszintén, igazán a bolsevikok 
ellen harcol ez a különítmény vagy talán vörös csapat? 

— Nem, biztosítom, hogy nem vörös csapat — vetette 
közbe a felém közeledő Vandaloff burjét tiszt. — Már há- 
rom év óta harcolunk a bolsevikokkal. 

— Akkor nem adhatom át a fegyveremet, — feleltem 
nyugodtan. — Szovjetszibériából hoztam magammal. Sok 
harcot vívtam e hű fegyverrel és most fehér tisztek fegyve- 
rezzenek le? Ezt a szégyent nem viselhetem el. 

E szavakkal a folyóba dobtam puskámat és revolve- 
remet. A tisztek zavarba jöttek. Bezrodnoff dühében el- 
vörösödött. Így szóltam hozzá : 

— Megaláztatástól kíméltem meg önt és magamat. 

Bezrodnoff szótlanul megfordította a lovát. Háromszáz 
főnyi egész különítménye azonnal elém állott. Csak a két 
utolsó lovas maradt állva és megparancsolta a mongolnak, 

hogy fordítsa meg a kocsimat. Azután kis csoportom mögé 
álltak. Fogoly voltam! A mögöttem levő lovasok egyike 
orosz ember volt, aki elmondta, hogy Bezrodnoff sok halál- 
ítéletet visz magával. Bizonyosra vettem, hogy köztük lesz 
az enyém is. 

Ostoba, nagyon ostoba dolog! Mi célja volt annak, 
hogy vörös különítményeken vágtam magamat keresztül, 
hogy fagy és éhség kínjait állottam ki és hogy Tibetben 
csaknem elpusztultam, ha most Bezrodnoff egyik mongoljá- 
nak golyójától kell meghalnom? Ez az élvezet nem érte meg 
azt a sokáig tartó és oly hosszú utazást! Ilyen véget a leg- 
nagyobb örömmel megadott volna nekem minden szibériai 
Cseka. 

Zain Szabiba érkezvén, átvizsgálták a podgyászomat. 
Bezrodnoff a legaprólékosabban kikérdezett az uliasszutai 
eseményekről. Körülbelül három óra hosszáig beszéltünk egy- 
mással. Megpróbáltam az uliasszutai tisztek védelmezését 
hangoztatva, hogy az embernek nem szabad magát csupán 
Domojiroff jelentésére rábíznia. Beszélgetésünk végeztével 
a kapitány fölállott és bocsánatot kért, amiért föltartózta- 
tott. Azután egy szép, fogóján ezüst veretű revolvert aján- 
dékozott nekem és ezt mondta : 

— Büszkesége rendkívül tetszett nekem. Kérem, fo- 
gadja el tőlem emlékül ezt a fegyvert. 

Másnap reggel ismét útra keltem Zain Szabiból. Most 
azonban a zsebemben volt Bezrodnoff mentslevele. 


HARMINCEGYEDIK FEJEZET. 
Az urga. 


Megint elhaladtunk a nekem már ismerős helyek mel- 
lett, a hegyen, ahonnan Bezrodnoff különítményét meglát- 
tam és a folyó mellett, amelybe beledobtam a fegyveremet. 
Csakhamar elhagytunk mindent. Az első ourtonon, kellemet- 
len meglepetésünkre, nem találtunk lovat. A jurtákban csak 
egy mongol volt két fiával. A mongol, amikor megmutattam 
neki az okiratomat, ezt mondta : 

— A noyonnak joga van urgára. Nemsokára itt lesz- 
nek a lovak. 

Lóra pattant és magával vitte két mongolomat. Ezeket 
és magát is négy-öt méter hosszú, vékony rúddal látta el, 
amelyeknek a végén kötélhurok volt. Mindhárman elvág- 
tattak. Kocsim utánuk indult. Elhagytuk az utat és egy óra 
hosszáig haladtunk keresztül-kasul a pusztaságon, míg végre 
nagy legelésző méneshez érkeztünk. A mongol a rúdjával 
befogta a nekünk szükséges lovakat, amikor a hegyből 
hirtelen odavágtattak a ménes tulajdonosai. Mihelyt az öreg 
mongol megmutatta nekik irataimat, mindjárt alázatosan 
belenyugodtak a dologba és az engem idáig kísért mongolok 
fölváltására négy embert bocsátottak rendelkezésünkre. Az 
urgát használó mongolok ilyen módon nem az ourton — 
vagy állomásúton utaznak, hanem közvetetlenülegyik ménes- 
től a másikig. Minden mongol, aki urgára kötelezett, amily 
gyorsan csak lehet, végezni akar a föladatával. Mint az 
őrültek vágtatnak toronyiránt a legközelebbi ménesig, hogy 
ott a szomszédnak adják tovább föladatukat. Minden utas, 
akinek urgára joga van, maga foghatja el a szükséges lova- 
kat és ha nincs ott a tulajdonos, akkor az előbbi tulajdono- 
sokat kényszerítheti, hogy tovább lovagoljanak vele és a 
lovakat visszahagyják a legközelebbi ménesnél, ahol új lo- 
vakat szereznek. De erre csak ritkán van eset, mert a mon- 
gol nem szereti a maga lovait másnak a méneséből kikeresni, 
mivel ez civódásra ad alkalmat. 

Az utazás e módjáról adták az idegenek — így szól 
egy magyarázat, — Urga városnak a nevét. A mongolok 
mindig Ta Kure, a nagy kolostor néven nevezik. A burjé- 
tok és az oroszok, akik elsőknek utazták be ezeket a vidéke- 
ket, azért adták a városnak az Urga nevet, mert főcélja 
volt mindama kereskedelmi expedicióknak, amelyek az uta- 
zás e régi módján szelték keresztül a pusztaságot. Egy másik 
magyarázat szerint a város hurokban épült, amelyeknek 
oldalait három hegygerinc alkotja és egyikük mentén folyik 
a Tola folyó, éppen mint az urga rúdja. 

Ennek a maga nemében páratlan urga-menetjegynek 
a segítségével körülbelül kétszáz mérföldet jártam be Mon- 

golországnak eddig még ismeretlen vidékein. E közben ked- 
vező alkalmam nyílt ez országrész állatvilágának megfigye- 
lésére. Sok nagy, öt-hatezer darabból álló mongol antilop- 
nyájat láttam és vastagszarvúak, vapitik és kabarga- anti- 
lopok sok csoportja került a szemem elé. Olykor gyorsan, 
mint valami látomás, vad lovak és szamarak kis csapata 
suhant el a szemhatáron. 

Az egyik helyen marmoták nagy telepét figyelhettem 
meg. Több négyszögmérföldnyi területen szétszórva látha- 
tók voltak adombjaik, amelyeknek bejáró nyílásai azállatok 
folyosóihoz és lakásaihoz visznek. E dombok közt ide-oda 
futkostak a különböző nagyságú szürkesárgás és barna 
állatok. A legnagyobb akkora volt, mint egy középnagyságú 
kutya. Mozdulataik nehézkesek voltak. Kövér testükön moz- 
gott a bőr, mintha bő lenne. A marmoták kitünően ásnak. 
Amikor mély gödreiket kiássák, a köveket mindig földobják 
a föld színére. Sok helyen láttam marmota-dombokat réz- 
ércdarabokból. Tovább északra gyakran akadtam dombokra 
ásványanyagokkal, amelyek vanadiumot tartalmaztak. Ha 
a marmota lyukának bejáratánál tartózkodik, fölegyene- 
sedve ül a hátsó lábán és olyan, mint valami fadarab vagy 
kötömeg. Mihelyt lovast pillant meg a távolban, nagy kíván- 
csisággal figyelgeti és élesen fütyül. A marmota e kíváncsi- 
ságát hasznukra fordítják a vadászok, akik rúdra erősített, 
ide-oda lebegő posztórongyokkal közelednek a lyukakhoz. 
Ilyenkor a kis állat minden figyelme ezekre a rongyokra irá- 
nyul és csak az életét kioltó golyó magyarázza meg a neki 
eddig ismeretlen tárgy jelentőségét. 

Nagyon izgató látványnak voltam a tanuja, amikor az 
Orkhon folyó közelében haladtam át ilyen marmota-telepen. 
Sok ezer lyuk volt ott, úgy, hogy mongoljaimnak nagyon óva- 
tosaknak kellett lenniök, hogy a lovak ki ne törjék a lábu- 
kat. Fölöttünk sas keringett. Hirtelen, mint egy darab kő, 
lezuhant az egyik dombra, ahol sziklaként megmeredve, moz- 
dulatlanul ülve maradt. Nehány perc mulva a marmota, 
amelynek ebben a dombban volt a lakása, kibújt a lyukon, 
hogy egyik szomszédjához menjen. A sas erre leugrott a 
domb tetejéről és fél szárnyával eltakarta a bejáratot. A 

marmota meghallván az így keletkezett zajt, megfordult 
és azonnal támadni kezdett, hogy lakásába visszajuthasson, 
mert alighanem családja volt benne. Megkezdődött a harc. 
A sas a szabad szárnyával, fél lábával és a csőrével küzdött, 
de a bejáratot nem tette szabaddá. A marmota nagy vak- 
merőséggel támadta meg a ragadozó madarat, de egy ütés, 
amelyet a fejére kapott, leterítette. A sas csak most bocsá- 
totta le szárnyát a domb bejáratáról és miután megölte 
a marmotát, karmaival belékapaszkodva, nagynehezen el- 
szállt vele a hegyekbe. 

Kopárabb helyeken, ahol csak elvétve lát az ember fü- 
szálat, egy másik rágcsáló lakik : az imouran. Akkora körül- 
belül, mint a mókus. Bundájának színe a sivatagéhoz hason- 
lít. Kígyószerűen ide-odatekeregve mozog. Összegyüjti a 
széltől hordott magvakat és parányi lakásába viszi. Az 
imouran hű barátja a pusztai pacsirta, amelynek a háta és 
a feje barna. A madár, ha az imourant futni látja, ráül a 
hátára, szárnycsapásokkal egyensúlyozza magát és így séta- 
lovaglást rendez, míg az imouran hosszú, bozontos farkát 
jókedvűen id.-oda csóválja. A pacsirta lovaglás közben na- 
gyon ügyesen és meglepően gyorsan összefogdossa az élős- 
dieket, amelyek barátjának a hátán élnek és e munkában 
való örömét rövid, víg énekkel árulja el. A mongolok ezért 
«a vidám pacsirta lová»-nak nevezik az imourant. A pacsirta 
figyelmezteti az imourant, ha sas vagy héja közeledik. Mi- 
helyt a levegő rablóit meglátja, háromszor éleset füttyent. 
Azután maga is menedéket keres valami kö mögött vagy 
valami kis lyukban. Az imouran, ha ezt a jelet meghallotta, 
nem mutatkozik többé, míg a veszedelem el nem mult. 
A vidám pacsirta és lova így élnek szeretetreméltó szom- 
szédokként. 

Mongolország más részeiben, ahol sok a fű, még egy 
másik fajtájú rágcsálóra is bukkantam, amellyel egyszer 
már Urianhaiban találkoztam, nevezetesen egy óriási, fekete 
rövidfarkú patkányra, amely társaságban, néha kétszáz 
állatra terjedő telepeken él. Érdekes állat és egyedüli a 
maga nemében, mert téli takarmányának elkészítése tekin- 
tetében a legügyesebb mezőgazda az állatok közt. Azokban 

a hetekben, amelyekben a fű nedvben a legdúsabb, fejének 
gyors rántásával lekaszálja úgy, hogy éles, hosszú előfogá- 
val egyetlen ütéssel húsz-harminc fűszálat vág le. A füvet 
azután megszárítja és az így készített szénát később valóban 
tudományos módon rétegenkint halomra gyűjti. Először is 
körülbelül lábnyi magas dombot készít. Ezen keresztül négy 
rézsutos pálcát ver be a földbe. A pálcák a domb közepe 
alatt összefutnak. Felső végüket a széna felületén hosszú 
fűszálakkal köti meg, amelyeknek vége kellőképpen kinyúlik. 
Ekkor újabb lábnyi magas réteget terít rája és ennek fölü- 
letét az előbbi módon ismét megerősíti. Ezzel az eljárással 
megvédi a szénarakást attól, hogy a szél elfújhassa. A széna- 
rakást mindig közvetetlenül lakásának az ajtaja előtt készíti 
el, tehát télen nem kell sokat mászkálnia a takarmányért. 
A lovak és a tevék nagyon szeretik e kis mezőgazda szénáját, 
mert a legtáplálóbb fűből készül. De a szénadombok olyan 
erősen össze vannak kötözve. hogy csak nagy fáradsággal 
lehet széttaposni. 

Mongolországban párjával, vagy nagyobb csapatban 
mindenütt ráakadtam a szürkesárga pusztai tyúkra, amelyet 
szalgának vagy fecskefogolynak neveznek és pedig azért, 
mert mint a fecskének, hosszú és hegyes a farka és röpülése 
is nagyon hasonlít a fecskééhez. Ez a madár szelíd és nem 
bizalmatlan. Tíz-tizenöt lépésnyire magához ereszti az em- 
bert. De ha fölijed, nagyon magasra röpül és messze utat 
megtesz, miközben az egész idő alatt éppen úgy csicsereg, 
mint a fecske. Általában szürke és sárga színezetűek, de a 
hím madárnak a hátán és a szárnyán szép csokoládészínű 
foltja van, a lábaszárán és alábán pedig sűrű tollruhát hord. 

Ezekre a megfigyelésekre akkor nyílt alkalmam, ami- 
kor az urgával kevéssé látogatott vidékeken utaztam. De 
az utazás e módjának megvolt a kellemetlensége is. A mon- 
golok mindig toronyiránt és nagyon gyorsan szállítottak 
rendeltetésem helyére és nagy megelégedéssel fogadták a 
kínai dollárokat, amelyekkel őket megjutalmaztam. Mivel 
azonban ez előtt az utazás előtt már ötezer mérföldet tettem 
meg kozák nyergemben, amely most porral belepve, haszná- 
latlanul feküdt mögöttem a kocsiban, magamban föllázadtam 

az ellen, hogy most a kíméletlenül futó szekér, amelyet 
vad lovak és éppen olyan vad lovasok kövön, dombon és 
lyukakon húztak keresztül, kerékbetörjön és darabokra tép- 
jen. Minden csontom fájni kezdett. Már nyögtem minden 
lélekzésnél. "Megsebesült lábamat heves köszvényroham 
kínozta. Következő éjjel nem tudtam aludni, sem feküdni, 
sőt az ülés is nehezemre esett. Egész éjjel föl s alá sétáltam 
és hallgattam a jurtalakók hangos hortyogását. Közben 
védekeznem kellett két nekemtámadó nagy fekete kutya 
ellen. Másnap a folytonos rázást csak délig bírtam ki. Kény- 
telen voltam megállani és lefeküdni. Fájdalmam elviselhe- 
tetlen volt. Nem tudtam megmozdítani se a lábamat, se a 
hátamat. Végül nagy láz fogott el. Elfogyasztottam egész 
aszpirin- és kinin-készletemet, de nem éreztem megkönnyeb- 
bülést. Újabb álmatlan éjjel várt tehát reám. Ezt szörnyű 
volt még elgondolni is. Szállásunk egy kolostor mellett levő 
vendég-jurtában volt. Mongoljaim elhivatták a lámadoktort, 
aki két nagyon keserű port adott be nekem és biztosított, 
hogy másnap reggel már folytathatom az utamat. Nem- 
sokára a szívmüködés élénkülését éreztem, de utána a fáj- 
dalom csak növekedett. Még egy éjjelt töltöttem el álmat- 
lanul. De napkeltével megszűnt a fájdalom. Egy óra mulva 
lovat nyergeltettem magamnak. A szekérre nem akartam 
többé fölülni. 

Mialatt a mongolok összefogdosták a lovakat, a sát- 
ramhoz jött Philipoff ezredes. Elbeszélte, hogy mindazo- 
kat a vádakat, amelyek szerint ő, a testvére és Poletika 
bolsevikok, tagadta és Bezrodnoff megengedte neki a Van 
Kureba való utazást, hogy ott Ungern báróval találkozzék, 
akit Van Kureba vártak. De Philipoff nem tudta, hogy mon- 
sol vezetője bombával fölszerelve és egy másik mongol 
Ungern bárónak szóló levéllel már úton volt. Azt sem tudta, 
hogy testvéreit és Poletikát Zain Szabiban agyonlőtték. 

Philipoff sietett ; még aznap el akart jutni Van Kureba. 
Én egy órával később indultam el. 

HARMINCKETTEDIK FEJEZET. 
Egy öreg jövendőmondó. 


Most ismét az ourtonúton mentünk tovább. Azokon a 
vidékeken, amelyeken keresztülhaladtunk, a mongoloknak 
nagyon gyönge és kimerült lovaik voltak, mert a jurtalakók- 
nak Daicsin Van és Kazagrandi sok hírvivője számára állan- 
dóan lovakat kellett kiállítaniok. Az éjjelt a Van Kuret 
megelőző utolsó ourtonon kellett eltöltenünk, ahol egy kövér 
öreg mongol és a fia volt a póstaállomás vezetője. Az öreg 
mongol vacsora után kezébe vette egy juh lapockacsontját, 
gondosan eltávolított róla minden húsmaradékot és rám 
pillantva, a tűzbe tette. Valami varázsige mormolása után 
így szólt hozzám : 

— Megmondom magának a jövőt. Az én jóslataim mind 
beteljesednek. 

Amikor a csont egészen megfeketedett, kivette a tüz- 
ből, lefújta róla a hamut, nagyon pontosan megvizsgálta a 
külsejét és a csonton át a parázst nézegette. Egy ideig foly- 
tatta ezt a vizsgálódást, azután arcán félelem kifejezésével 
visszatette a csontot a szénre. 

— Mit látott? — kérdeztem nevetve. 

— Hallgasson! — susogta. — Ijesztő jeleket találtam. 

Megint kivette a csontot a tüzből, újra megvizsgálta 
minden oldalról, miközben imákat mormolt és különös moz- 
dulatokat végzett. Azután ünnepies, nyugodt hangon ezt 
jósolta : 

— Magas, vöröshajú fehér ember alakjában a halál fog 
maga mögött állni és közvetetlen közelből figyelni fogja. De 
a halál elkerüli . . . Egy másik fehér ember a barátja lesz . . . 
A negyedik nap letelte előtt elveszti ismerőseit. Hosszú kés 
adja meg nekik a halált. Már látom, miként falják föl 
öket a kutyák. Övakodjék a nyeregfejű embertől. Az éle- 
tére fog törni. 

E jóslás után dohányozva és teázva még egy ideig együtt 
ültünk. De az öreg ember mindig a félelem kifejezésével 
tekintett reám. Nem tudtam szabadulni attól a gondolat- 

tól, hogy csak fogolytársak nézhetnek így arra, akit halálra 
ítéltek. 

Másnap még napkeite előtt elhagytuk a jövendőmondót. 
Körülbelül tizenöt mérföldnyi út után föltűnt Van Kure. 

Kazagrandi ezredest a főhadiszállásán találtam. Jó csa- 
ládból származott, tapasztalt mérnök és derék tiszt, aki a 
háborúban a keletitengeri Moon sziget védelmében és ké- 
sőbb a Volga mellett a bolsevikok ellen harcolva kitűnt. 
Kazagrandi ezredes fürdőt ajánlott föl nekem, igazi fürdő- 
kádban, amely a kereskedelmi kamara elnökének a házában 
volt. Amíg ebben a házban időztem, belépett egy magas, 
fiatal kapitány. Hosszú, fürtös, vörös haja volt és az arca 
szokatlanul fehér. Szeme nagy és hideg, mint az acél, ajka 
szép, vékony, csaknem leányos. De szemében annyi kemény 
kegyetlenség volt, hogy kellemetlenné vált e különben szép 
arcnak a látása. Amikor eltávozott, házigazdámtól megtud- 
tam, hogy ez a tiszt Veszelovszky kapitány volt, segédtisztje 
Rezukhin tábornoknak, aki Mongolország északi részében 
küzdött a bolsevikok ellen. A tábornok segédtisztjével együtt 
éppen ma érkezett meg Van Kureba, hogy Ungern báróval 
tanácskozzék. 

Ebéd után Kazagrandi ezredes fölszólított, hogy menjek 
a jurtájába. Ott elmagyarázta a nyugatmongolországi hely- 
zetet, amely nagyon feszültté vált. 

--- Ismeri Gay doktort? — kérdezte. — Ön tudja, hogy 
különítményem megszervezésében a segítségemre volt, de 
Urga azzal vádolja, hogy a szovjet ügynöke. 

Amennyire csak lehetett, védelmeztem Gayt, hiszen a 
segítségemre volt, de különben is Kolcsak fölmentette min- 
den vád alól. 

—-. Igen, igen, Gay igazolására én is előállottam ezzel, 
— mondta az ezredes, — de Rezukhin leveleket fogott el, 
amelyeket Gay a bolsevikoknak írt. Ungern báró parancsára 
Gayt ma a családjával együtt Rezukhin főhadiszállására 
küldték és attól félek, hogy nem érkeznek meg oda. 

— Miért? 

— Útközben ki fogják őket végezni, — felelte az ez- 
redes. 

— Mit tegyek, hogy ezt megakadályozzam? Gay nem 
lehet bolsevik. Sokkaljobban nevelt és sokkal okosabb ember. 

— Nemtudom, nem tudom, — mormogta elcsüggedésre 
valló mozdulattal Kazagrandi ezredes. — Próbáljon meg 
Rezukhinnel beszélni. 

Elhatároztam, hogy azonnal fölkeresem Rezukhint. 
Éppen ebben a pillanatban belépett Philipoff ezredes, aki 
a katonák kiképzése körül elkövetett hibákról kezdett be- 
szélni. Már amikor rajtam volt a köpenyem, még egy tiszt 
jött a jurtába. Kis ember volt, régi zöld ellenzős kozák sap- 
kával és összeszakadt szürke mongol köpennyel. Jobb karja 
föl volt kötve. Ez volt Rezukhin tábornok, akinek rögtön 
bemutattak. Beszélgetés közben a tábornok nagyon udva- 
riasan és nagyon ügyesen megtudakolta, hogy Philipoff és 
én milyen életet éltünk a legutolsó három évben. Közben 
tréfálkozott és diszkréten, szerényen nevetett. Elbúcsúzását 
fölhasználva, vele együtt kimentem. Ellen vetéseimet nagyon 
figyelmesen és udvariasan meghallgatta, azután nyugodt 
hangján ezt mondta : 

— Gay dr. a szovjet ügynöke, aki csak azért mondja 
magát fehérnek, mert ilyen módon mindent jobban akar 
látni, hallani és tapasztalni. Bennünket mindenütt ellenség 
vesz körül. Az orosz nép demoralizálva van. Az orosz pénzért 
minden árulásra kész. Ilyen ember Gay. De különben sincs 
már semmi célja, hogy az ügyét megvitassuk. Ő és családja 
már nem él. Embereim ma innen öt kilométernyire fölkon- 
colták őket. 

Megrémülve néztem ennek a kicsiny, mozgékony ember- 
nek az arcába, akinek oly lágy volt a hangja és a magatar- 
tása oly udvarias. És most annyi gyűlöletet és elhatározott- 
ságot olvastam ki a szeméből, hogy egyszerre megértettem 
azt a reszkető félelmet, amely a tiszteket az ő jelenlétében 
elfogja. Később Urgában többet tudtam meg Rezukhinról, 
aki egyformán volt híres föltétlen vitézségéről és határtalan 
kegyetlenségéről. Ungern báró házőrzője volt, mindig kész 
arra, hogy vezéréért tűzbe menjen vagy hogy torkon ra- 
gadja azt, akire az ura ráuszítja. 

Még négy nap sem telt el és «ismerőseimnek hosszú kés 

adta meg a halált». Az öreg mongol póstaállomás-vezető jós- 
latának egyik része már megvalósult. Most rajtam volt a sor, 
hogy szemébe nézzek a halálos veszedelemnek. Nem kellett 
sokáig várnom. Ungern-Sternberg báró, az ázsiai lovashad- 
osztály parancsnoka két nap mulva Van Kureba érkezett. 


HARMINCHARMADIK FEJEZET. 


«Fehér ember alakjában a halál fog maga 
mögött állni.» 


«A rettenetes tábornok, a báró» teljesen észrevétlenül 
jött át Kazagrandi ezredes őrszemein. Kazagrandival való 
beszélgetés után Philipoff ezredest és engem fölszólított a 
báró, hogy menjünk el hozzája. Kazagrandi ezredes adta 
át nekem ezt az üzenetet. Azonnal menni akartam, de az 
ezredes vagy egy fél óráig visszatartott. Azután e szavakkal 
bocsátott útnak : 

— Most segítse meg önt az Isten! Menjen! 

Ez a különös búcsúztató bizony nem volt vígasztaló 
és rendkívül titokzatosan hangzott. Magammal vittem revol- 
veremet és zsebembe rejtettem a ciankálimat. 

A báró a katonaorvos jurtájában szállt meg. Amikor 
az előtérbe léptem, elém jött Veszelovszky kapitány. Ko- 
zákkard volt az oldalára kötve és övében revolver volt tok 
nélkül. Bement a jurtába, hogy bejelentse megérkezésemet. 
Amikor ismét kijött a sátorból, azt mondta : 

— Lépjen közelebb. 

A jurta bejáratánál vértócsa ötlött a szemembe, amelyet 
a föld még nem tudott beinni — rosszat jelentő üdvözlet 
valakitől, aki előttem volt itt. Kopogtam. Magas tenor azt 
felelte : 

— Szabad! 

Alig hogy átléptem a küszöböt, mint egy tigris, felém 
ugrott egy vörös mongol selyemköpenybe burkolt alak, meg- 
rázta a kezemet, azután egész hosszában végigterült a sátor 
oldalfalánál levő ágyon. Szemét rám tapasztva, hisztérikus 
hangon kiabálta : 

— Mondja meg, kicsoda ön? Itt mindenütt sok a kém 
és az izgató. 

Egy pillanat elegendő volt, hogy fölismerjem megjele- 
nését és pszihológiáját. Kis fej széles vállon ; szőke, rendet- 
len haj; vöröses, bozontos bajusz és sovány, fáradt arc, 
hasonló a bizánci ikonok képeihez. De mindezt elnyomta az 
acélszem fölött levő nagy kidudorodó homlok. Ez a szem rám 
meredt, mint a ketrecbe zárt vadállat szeme. Megfigyelésem 
csak egy pillanatig tartott, de mindjárt tisztában voltam 
azzal, hogy nagyon veszedelmes ember volt velem szemben, 
aki mindenkor képes valami jóvá nem tehető dolgot elkö- 
vetni. Ámbár bizonyára nagy veszedelemben voltam, súlyo- 
san megsértve éreztem magamat. 

— Üljön le! 

Rám kiáltott sziszegő hangon. Egy székre mutatott és 
türelmetlenül rángatta a bajuszát. Éreztem, hogy elönt a 
harag és állva ezt feleltem neki : 

— Megengedte magának báró, hogy engem megsért- 
sen. Az én nevem annyira ismert, hogy nem lett volna szabad 
magát ilyen sértésre elragadtatnia. Tehet velem, amit akar, 
mert a hatalom az ön oldalán van. De arra nem kényszerít- 
het, hogy szóba álljak valakivel, aki engem megsértett. 

Alighogy ezt kimondtam, Ungern báró leugrott az 
ágyról és szemmellátható meglepődéssel mustrált engem 
végig, miközben visszafojtotta a lélekzetét és még mindig 
a bajuszát rángatta. Külsőleg megőriztem a nyugalmamat 
és közömbösen szétnéztem a jurtában. Csak akkor vettem 
észre, hogy Rezukhin tábornok is ott volt. Meghajlással 
üdvözöltem őt és viszonozta köszönésemet. Azután ismét 
a bárót figyeltem, aki lehorgasztott fővel és csukott szemmel 
ült, időnként a szemöldökét dörzsölte és magában mormo- 
gott. Hirtelen fölállott és mellettem elnézve, ezt mondta : 

— Kimehet! Már nincs arra szükségem . . . 

Hátrafordultam és csak most láttam meg Veszelovszky 
kapitányt fehér, hideg arcával. Nem hallottam, mikor bejött. 
Megfordult és kiment. 

(Fehér ember alakjában a halál» állott mögöttem, gon - 
dolám. De vajjon teljesen elkerült-e már? 

A báró egy ideig elgondolkozva állott, azután rapszo- 
dikus, be nem fejezett mondatokban beszélni kezdett : 

— Bocsánatot kérek... Meg kell értenie a dolgot... 
annyi az áruló! A becsületes emberek eltüntek. Senkiben 
sem bízhatom. Minden név vagy hamis, vagy álnév. Okira- 
tokat hamisítanak. Csal a szem és a szó. Minden demorali- 
zálva van és mindent megfertőzött a bolsevizmus. Éppen 
az Imént adtam ki a parancsot, hogy kaszabolják le Phili- 
poff ezredest, aki az orosz Fehér Szervezet képviselőjének 
mondta magát. Ruhájának bélésében két bolsevista titkos 
jelírást találtak... Amikor a tisztem lesújtott rá, még 
akkor is azt kiáltotta : «miért öl meg, elvtárs?) Senkiben sem 
bízhatom. 

Azután hallgatott. Én is hallgattam. 

— Bocsánatot kérek, — kezdte újra. — Megsértettem 
önt, de hiszen nemcsak ember vagyok, hanem nagy sere- 
gek vezére is és a fejemben sok a gond és aggodalom! 

Hangjából egyszerre kétségbeesés és öszinteség csendült 
ki. Barátságosan kezét nyujtotta. Ismét csönd. Végre így 
feleltem : 

— Mit parancsol most, hogy velem tegyenek? Mert 
nekem nincsenek se hamis, se valódi okirataim. De tisztjei, 
közül sokan ismernek és Urgában akárhányan vannak, akik 
bizonyíthatják, hogy én nem lennék képes se agitátor, se... 

— Szükségtelen, szükségtelen... — szakított félbe a 
báró. — Tiszta a dolog! Behatoltam az ön lelkébe és mindent 
tudok. Amit a Narabancsi Hutuktu önről írt, igaz. Mit tehe- 
tek önért? 

Elmondtam neki, hogy barátom és én miként menekül- 
tünk el Szovjet-Oroszországból, hogy hazánkba térjünk és 
miként csatlakozott hozzánk egy csoport lengyel katona, 
abban a reménységben, hogy megint elérheti Lengyelor- 
szágot. Arra kértem, nyujtson segítséget, hogy eljuthassak 
a legközelebbi kikötőbe. 

— Szívesen, szívesen... Minden tekintetben a segítsé- 
gére leszek, — felelte izgatottan. — Automobilomon elviszem 
önt Urgába. Holnap elindulunk és majd Urgában meghány- 
juk-vetjük a továbbiakat. 

Elbúcsúztam és távoztam a jurtából. Szállásomra ér- 
kezve, Kazagrandi ezredest nagy aggodalomban találtam. 
Keresztet vetve ezt mondta : 

— Hála Istennek! 

Megható volt az öröme; mégis azt gondoltam, hogy az 
ezredes, ha akart volna, sokkal többet tehetett volna ven- 
dégének a megmentéséért. 

Ennek a napnak az izgalma kifárasztott és mintha 
évekkel megöregedtem volna. A tükörbe pillantva, úgy rém- 
lett, hogy őszebb lettem. Éjjel nem tudtam aludni. Egyre 
Philipoff ezredes fiatal, csinos arcára, a vértócsára, Vesze- 
lovszky kapitány hideg szemére kellett gondolnom és Un- 
gern bárónak a kétségbeesés és a gond hangján folyó be- 
szédére. Végre mélyen elaludtam. . 

Ungern báró keltett föl. Eljött, hogy kimentse magát, 
mert nem vihet magával az automobilján, mivel Daicsin 
Vant kénytelen elvinni. De megparancsolta, úgymond, hogy 
fehér tevéjét hátasnak és két kozákot födözetnek bocsás- 
sanak rendelkezésemre. E közlése után olyan gyorsan tá- 
vozott a szobából, hogy a köszönetre sem maradt időm. 

Most már teljesen elkerült az álom. Fölöltözködtem és 
egyik pipát a másik után szívtam el. E közben azt gon- 
doltam : 

— Mennyivel könnyebb mégis a bolsevikokat a Szeybi 
mocsarain legyőzni és átkelni Ulan Taiga havas csúcsain, 
ahol a gonosz démonok minden utast agyonvernek! Ott min- 
den egyszerű volt és érthető. Itt azonban őrült lidércnyomás, 
sötét, visszataszító forgatag minden! 

Éreztem, hogy valami tragédia, valami irtóztató dolog 
volt Ungern báró minden mozdulatában, aki mögött az a 
csöndes, fehérarcú Veszelovszky és a halál lépkedett. 

HARMINCNEGYEDIK FEJEZET. 


A háború borzalmai. 


Másnap virradatkor elhozták Ungern báró pompás fe- 
hér tevéjét. Elindultunk. A társaságomban két kozák, két 
mongol katona és egy láma volt. Két málhás tevével is ren- 
delkeztem. Ezek a sátrat és az élelmiszerkészletet vitték. 

Még mindig féltem, hogy a báró talán ezen az úton 
akar megöletni, nehogy Van Kureban, barátaim szemelát- 
tára kelljen velem végeznie. Egy golyó a hátamba és vé- 
gem van. Ennek következtében készen voltam arra, hogy 
bármely pillanatban előránthassam revolveremet és védhes- 
sem magamat. Ügyeltem arra is, hogy a kozákok mindig 
előttem vagy mellettem haladjanak. 

Déltájban messziről automobil tülkölését hallottuk és 
nemsokára Ungern bárót láttuk teljes gyorsasággal utánunk 
robogni. Kíséretében két segédtiszt és Daicsin Van her- 
ceg volt. A báró nagyon szeretetreméltóan üdvözölt és azt 
kiáltotta : 

— "Urgában viszontlátom önt! 

— Ô, — gondoltam, — tehát mégis azt akarja, hogy el- 
jussak Urgába. Nos, akkor az úton nem kell aggódnom, Ur- 
gában pedig sok barátom lesz. 

A báróval való találkozás után a két kozák nagyon 
figyelmes lett irántam és azon voltak, hogy elbeszélésekkel 
szórakoztassanak. Részleteket mondtak el a Transbajkáliá- 
ban a bolsevikokkal vívott súlyos harcokról és a kínaiakkal 
Urga közelében folytatott csatáról; leírták, hogy több kínai 
katonánál miként akadtak kommunista útlevélre; nagyon 
dícsérték Ungern bárót a bátorságáért, aki dohányozva és 
teázva a tűzvonalban a tábortüznél szokott ülni, anélkül, 
hogy csak egyszer is megsebesült volna ; példának fölhoz- 
ták, hogy egyik ütközetben hetvennégy golyó fúródott a 
köpenyébe, a nyergébe és a nyeregtáskákba, anélkül, hogy 
megsebesült volna és azt mondták, hogy ez egyik oka nagy 
befolyásának a mongolokra; elbeszélték továbbá, hogy 

Ungern báró az urgai csata előtt lovas-őrjáraton volt és vissza- 
jövet bambuszbotjával (taszhur) ölt megegy kínai tisztet és 
két katonát; elismeréssel szóltak arról, hogy a tábornok- 
nak nincs más fölszerelése, mint két fehérneműkészlete 
és két pár csizmája ; jellemzésére pedig azt mondták, hogy 
ütközetben mindig nyugodt és kedves, a béke ritka napjai- 
ban pedig szigorú és rosszkedvü. 

Én viszont Szibériából való elmenekülésemről mondtam 
el egyetmást a kozákoknak. Beszélgetés közben nagyon gyor- 
san telt el a nap. Tevéink állandóan ügettek úgy, hogy a szo- 
kásos napi tizennyolc—húsz mérföld helyett csaknem ötven 
mérföldet tettem meg. Az én állatom gyorsabb volt a többi- 
nél. Rendkívül nagy fehér teve volt, pompás vastag sörény- 
nyel. Belső-Mongolország egyik fejedelme ajándékozta Un- 
gern bárónak. 

Az Orkhon folyó tulsó partján láttuk meg az első halott 
kínai katonát. Az út közepén feküdt, arccal fölfelé, széttárt 
karral. Átkelvén a Burgut-hegyen, a Tola folyó völgyébe 
jutottunk. E folyó mellett tovább fölfelé van Urga. Az út 
most tele volt a menekülő kínaiaktól eldobott köpennyel, 
inggel, csizmával és üsttel és sok halott feküdt mindenfelé. 
Azután mocsáron keltünk át, amelynek mindkét oldalán való- 
ságos heggyé tornyosult a sok halott ember, a kimúlt ló és 
teve, az összetört szekér és mindenféle katonai fölszerelés 
romja. Ungern báró tibetijei itt vágták el a menekülő kínai 
fölszerelési oszlop útját. 

Különös és megrázó volt látni az ellentétet a rakáson 
fekvő halottak és a tavasz csírázó, újra ébredő élete közt. 
Minden pocsolyában különféle fajtájú vadkacsák úszkáltak. 
A magas fűben darvak táncolták sajátságos szerelmi táncu- 
kat. A tavakon hattyúk és libák nagy serege mozgott. A mo- 
csarakat a mindig párosával mutatkozó szurpánok vagy 
dámalibák) élénkítették, a mongolok e szent madarai, ame- 
lyek fényesen színes ruhájukkal mintha elsurranó fényfoltok 
lettek volna. A magasabb, szárazabb helyeken vadpulykák 
ugrándoztak és élelmüket keresve, harcra keltek egymással. 
Szalgafoglyok nagy csapatai repültek el előttünk. És a he- 
gyek lejtőin, nem messze a tavasz visszatértének örülő álla- 

toktól, ugató és a napfényben nyújtózkodó farkasok feküd- 
tek, amelyek játszó kutyákhoz hasonlítottak. 

A természet csak az életet ismeri. Neki a halál csak 
epizód, amelynek nyomát eltörli homokkal, hóval és kövér 
fű és színesen csillogó bokrok meg virágok díszével. Mit 
törődik azzal a természet, ha Csifuban vagy a Jangtsze 
partján egy anya egy csésze rízst áldoz vagy tömjént 
éget el az áldozati szekrény előtt, hogy imádkozzék fia haza- 
téréseért, aki örökre ismeretlenül elesett a pusztában a 
Tola folyó mellett, ahol csontjait kiszárítják a természet 
pazarló tüzének sugarai és a szelek szétszórják a puszta 
homokján? Nagyszerű a természetnek közömbössége a ha- 
lállal szemben és mohósága az élet után. 

Negyedik napon az est beköszöntése után a Tola folyó 
partjához értünk. A rendes gázlót nem tudtuk megtalálni. 
Tevémet tehát belekényszerítettem a folyóba, hogy a sze- 
rencsében bízva átjussak. Épségben át is kerültünk, mert 
sekély, bár kissé iszapos helyre akadtunk. És ezért hálás 
lehettem, mert ha a tevének mély a víz és a nedves elem a 
nyakáig ér, akkor nem úgy úszik, mint a ló, hanem rend- 
szerint az oldalára fekszik, hogy az árammal vitesse magát, , 
ami lovasára nézve nagyon kellemetlen. 

A folyó partján sátort ütöttünk. 

Újabb tizenöt mérföld után másnap csatatéren mentünk 
keresztül, amelyen a harmadik nagy csatát vívták meg 
Mongolország függetlenségéért. Ungern báró csapata itt hat- 
ezer kínaival ütközött össze, akik Kiachtából siettek ide, 
hogy urgai földieiknek segítségére legyenek. A kínaiakat 
tökéletesen megverték, négyezer ember fogságba esett, de 
azok, akik megadták magukat, a következő éjjel szökni 
próbáltak. Ungern báró a transbajkáli kozákokat és tibe- 
tieit küldte ki üldözésükre és az ő munkájuk eredményét 
láttuk most a halálnak e mezején. Még körülbelül ezerötszáz 
holttest hevert itt temetetlenül. Kozákjaim előadása szerint 
még sokkal több halottat már eltemettek. A halottakon 
kardokozta irtózatos sebek voltak láthatók. Nagy össze- 
visszaságban mindenfelé fölszerelési tárgyak hevertek. A 
mongolok elhagyták az iszonyat e vidékét. Helyüket farka- 

sok foglalták el ; ott feküdtek minden kő mögött és minden 
gödörben. Kutyafalkák, elvadult bestiák marakodtak a far- 
kasokkal a zsákmányért. 

Végül mögöttük volt az átkozott hadistennek hozott 
tömegáldozat helye. Nemsokára egy sekély, gyorssodrú folyó 
közelébe érkeztünk. A mongolok itt leszálltak tevéikről. 
Sapkáikból itták a folyó vizét. A szent víz volt ez, amely el- 
folyik az Élő Buddha lakóhelye mellett. 

A kanyargó völgyből hirtelen egy másik mélyedésbe 
jutottunk, ahol nagy, sötét, sűrű fenyőerdővel borított hegy 
emelkedett föl előttünk. 

— Szent Bogdo-Ol! — kiáltotta a láma. — Székhelye 
az isteneknek, akik a mi Élő Buddhánkat oltalmazzák! 

Bogdo-OI az irtózatos csomó, amely három hegyláncot 
köt össze egymással. Délnyugaton a Gegyl, délen a Gangyn 
és északon a Huntu. A fiatal erdővel borított hegy az Élő 
Buddha tulajdona. Az erdőben a Mongolországban föltalál- 
ható valamennyi állatfaj otthonos. A vadászat azonban tilos. 
A törvény ellen vétő mongolt halálra ítélik, külföldinek 
pedig száműzés a büntetése. Még a Bogdo-Olon való egy- 
szerű átkelés is tilos halálbüntetés terhe mellett. Ezt a ti- 
lalmat csupán egy ember szegte meg, Ungern báró, aki öt- 
ven kozákkal átkelt a hegyen, előrenyomult az Élő Buddha 
palotájáig, ahol a kínaiak fogságban tartották Urga főpapját 
és ellopta az Élő Buddhát. 


HARMINCÖTÖDIK FEJEZET. 


Az élő istenek, a harmincezer Buddha 
és a hatvanezer szerzetes városában. 


Végre tehát előttem volt az Élő Buddha székhelye. 
A Bogdo-OI lábánál fehér tibeti épület emelkedik, amely a 
napfényben csillámló zöldeskék cseréppel van födve. Fa- 
csoportok közepette pompás látványt nyujt az áldozati szek- 
rények és kis paloták fantasztikus teteje mellett. A hegy- 
től elfordult oldalán a Tola folyón átvivő hosszú híd köti össze 
a szerzetesek városával, amelyet egész Keleten Ta Kure néven 

szentnek ismernek. Itt seregestől laknak másodrangú csoda- 
tevők, próféták, varázslók és gyógyításhoz értő orvosok. 
Mindezek az emberek isteni eredetűek és élő istenekként 
tisztelik őket. Balra, lapos magaslaton, öreg kolostor van, 
rengeteg magas, sötétvörös toronnyal. Ez a kolostor mint 
Láma városának temploma» ismert. Benne Buddhának 
óriási aranyozott bronzszobra van, amely aranyozott lótusz- 
virágon ül. Sok kisebb templom, áldozati szekrény, obo, 
nyílt oltár, csillagászati célokat szolgáló torony, a lámáknak 
szürke, egyenletes házakból és jurtákból álló városrésze, 
amelyben mintegy hatvanezer mindenféle korú és rangfoko- 
zatú szerzetes lakik, iskolák, szent irattári épületek és könyv- 
tárak, a Bandik (buddhista hittaniskolák növendékei) házai 
és a Kínából, Tibetből, valamint a burjétok és kalmukok 
földjéről való tisztelt vendégeknek szolgáló fogadók alkot- 
ják az igazi mongol várost. 

A kolostor alatt van a külföldiek telepe, ahol az orosz, 
a külföldi és a leggazdagabb kínai kereskedők laknak és 
ahol a színdús keleti bazár mutatja lüktető életét. Egy kilo- 
méterrel lejjebb a maimaicsengi sánc elkeríti a többi kínai 
kereskedelmi telepet és még messzebbre a völgyben orosz 
magánházaknak hosszú sora, egy kórház, egy templom és 
végre az ügyetlenül épített, négyszögletes vörös téglaépület 
is látható, amely azelött az orosz konzuli hivatal volt. 

Már a kolostor közelében voltunk, amikor egy a közel- 
ben levő mély út bejáratánál több mongol katonát vettem 
észre. Három holttestet vonszoltak oda be. 

— Mit csinálnak ezek az emberek ? — kérdeztem. 

A kozákok csak mosolyogtak, de nem feleltek. Hirte- 
len katonás köszönésre húzták ki magukat. 

A mély útból kis mongol poni jött ki, amelyen tömzsi 
férfi ült. Amikor elhaladt mellettünk, vállrojtján az ezredesi 
rangjelzést vettem észre. Sűrű szemöldök alatt fekvő hideg, 
színtelen szemével végigmustrált. Sapkáját levette a fejéről 
és csupasz koponyájáról letörölte az izzadságot. Föltüntek 
nekem koponyájának különös hullámzó vonalai. Ez volt a 
enyeregfejű ember», akitől a Van Kuret megelőző utolsó 
póstaállomáson az öreg jövendőmondó óvott, 

— Ki ez a tiszt? — kérdeztem. 

Bár már meglehetősen távol volt, a kozákok mégis csak 
suttogni merték : 

— Szepailoff ezredes, Urga parancsnoka. 

Szepailoff ezredes a legsötétebb alak a mongol események 
nagy tömegében. Valamikor technikus volt, majd csendőr 
és a cár uralma alatt gyorsan jutott előre. Mint teljesen 
rendellenes jelenséget ismerték. A teste mindig idegesen 
mozgott és rángatódzott. Ha beszédjének árja elindult, ke- 
vés kellemes hang jött ki a gégéjéből, de az ajka nyállal és 
habbal lett tele. Arcát mindig rángatódzás éktelenítette el. 
Szepailoff örült volt. Ungern báró kétszer is megvizsgáltatta 
orvosi bizottsággal és megparancsolta neki, hogy pihenjen 
egy ideig. Remélte, hogy így majd megszabadulhat tőle, 
gonosz géniuszától. De hasztalan volt minden. Szepailoff 
kétségtelenül szadista volt. Később hallottam, hogy az el- 
itélteket ő maga végezte ki és hogy e munka közben nevetni 
és énekelni szokott. Urgában rettenetes dolgokat beszéltek 
róla. Valóságos véreb volt, aki a halál karmaival kapaszko- 
dott bele áldozataiba. Ungern báró kegyetlenségének híre 
és dicsősége őt illeti. Ungern báró elmondta nekem, hogy 
Szepailoff az útjában van és őt is bármikor megöletheti. 
A báró félt Szepailofftól, nem mint embertől, hanem a 
babona következtében, mert az örült ezredes Transbajkáliá - 
ban egy varázsdoktort talált, aki azt jósolta, hogy a báró 
meghal, ha Szepailoffot elbocsátja szolgálatából. Szepailoff 
nem adott pardont bolseviknak, vagy olyan embernek, aki 
bolsevikkal valamiféle összeköttetésben volt. Bosszúszom- 
jának az volt az oka, hogy a bolsevikok a börtönben meg- 
kínozták és szökése után egész családját megölték. 

Egy orosz cégnél szálltam meg, ahol Uliaszutaiból való 
útitársaim azonnal fölkerestek. Nagy örömmel üdvözöltek, 
mert a Van Kureban és Zain Szabiban történtek miatt 
nagyon aggódtak értem. 

Miután fürödtem és némileg rendbehoztam magamat, 
barátaimmal az utcára mentem. Beléptünk a bazárba. Az 
egész piacon nagy volt a tolongás. A vásárló, eladó és árúikat 
dícsérő emberek csoportjainak ünnepi külsőt adtak a kínai 

szövetből való pompás szalagok, a gyöngysorok, fülbevalók 
és karkötők, amit mindenütt megvételre kínáltak. Emitt a 
vásárlók juhokat tapogattak végig, hogy megtudják, kövé- 
rek-e vagy soványak, amott pedig a mészáros nagy hús- 
darabokat vágott le a fölaggatott állati testekről. Bárhová 
nézett az ember, mindenütt a puszta nevető és tréfálkozó 
fiait látta. Mongol asszonyok magasra fésült hajjal és fejü- 
kön fölfordított csészealjhoz hasonlító nehéz ezüst sapkával 
az eladásra kirakott selyemszalagokat és hosszú gyöngylán- 
cokat bámulták. Egy imponálóan nagy mongol férfi pompás 
lovak kis csoportját vizsgálgatta és alkuba bocsátkozott a 
mongol zahachineval, a lovak tulajdonosával. Egy csontos, 
fürge, napsütötte tibeti, aki talán azért jött Urgába, hogy 
az Élő Buddhát imádja, vagy talán titkos üzenetet hozott 
Lasszából, a másik «stentől», egyre fecsegett és alkudozott, 
hogy egy achátból kifaragott lótusz Buddha-szoborhoz hozzá- 
juthasson. Más helyen nagy csapat mongol és burjét egy 
kínai kereskedőt állott körül, aki üvegből, kristályból, por- 
cellánból, ametisztből, achátból és nefritből készült bur- 
nótüvegcséket kínált megvételre és a venni szándékozó 
mongoloktól tíz fiatal ökröt kért az egyik darabért, amely 
barna erezetű, zöldes-habos nefritből volt: kimetszve. És 
mindenütt ott voltak láthatók a burjétok hosszú, vörös ruhá- 
ban, meg vörös aranyhimzésű sapkájukkal és színes ellen- 
tétül a tatárok fekete köpenyben, fejükön kifordított fekete 
bársonysapkával. Igazi keleti kép volt ez az összevisszaság. 

A lámák adták meg e kép hátterét. Sárga és vörös ruhá- 
ban sétálgattak mindenfelé, festőileg a vállukra vetett sap- 
kával. E legkülönbözőbb alakú sapkák közül az egyik sárga 
gombához, a másik vörös frigiai sapkához, vagy régi vörös- 
színű görög sisakhoz hasonlított. A tömeg közé keveredtek, 
ünnepiesen csacsogtak, az olvasót morzsolgatták és aki 
kíváncsi volt rá, annak megjósolták a jövendőt, de persze 
e célra főként a gazdag mongolokat keresték ki maguknak. 
Ezen a vásáron nem egy politikai és vallási kémkedés 18 
folyt. Azt a sok mongolt, aki Mongolország különböző ré- 
széből jött ebben az időben Urgába, állandóan figyelő lá- 
mák hálója vette körül. 

Az épületeken orosz, kínai és mongol lobogó lengett. 
Egyetlen csillagos lobogót a piac egyik kis bolthelyisége 
fölött lehetett látni. A közelben levő sátrak és jurták is 
gazdag zászlódíszben pompáztak. Voltak ott négyszögek és 
körök, amelyek hercegek vagy magánszemélyek lakását 
jelezték, de háromszögű zászlók is, amelyek azt hirdették, 
hogy ott himlős és bélpoklos emberek szenvedtek és haldo- 
koltak. A napsütésben mindennek rendkívül színpompás 
hatása volt. Imitt-amott Ungern báró katonái feszítettek, az 
oroszok hosszú, kék ruhában, a mongolok és tibetiek vörös 
ruhában és sárga vállrojttal, amelyen Dzsingisz khán szvasz- 
tikája és az Élő Buddha iniciáléja volt látható és a mongol 
hadsereg kínai különítményének kínai katonái. A kínai had- 
sereg megsemmisülése után ugyanis kétezer kínai harcos 
azt az előjogot kérte az Élő Buddhától, hogy az ő légiójába 
sorozzák őket és hűséget, meg engedelmességet fogadtak 
neki. Kívánságuk teljesült. Most két ezredet alkottak, 
amelyeknek katonái a sapkán és a vállrojton a régi kínai 
ezüst sárkányt viselték. 

Az egyik sarkon nagy automobil jött velünk szembe. 
Ungern báró ült benne, akin sárga selyem mongol kabát 
volt kék övvel. Automobilja teljes gyorsasággal haladt, de 
a báró mégis megismert. A kocsiját azonnal megállíttatta, 
kiszállt belőle és fölszólított, hogy kísérjem el a jurtájába. 

A báró kicsiny, egyszerűen berendezett jurtában lakott, 
amely egy kínai hong (kereskedelmi cég) udvarán volt föl- 
állítva. Főhadiszállása két közeli jurtában volt, míg szolga- 
személyzete egy kínai fang-tzuban volt elhelyezve. Amikor 
figyelmeztettem igéretére, hogy segíteni fog egy tengeri ki- 
kötőhöz való eljuthatásomban, a tábornok világos szemével 
rám nézett és francia nyelven ezt mondta : 

— Itt vége felé közeledik a munkám. Kilenc nap mulva 
megkezdem a háborút a bolsevikok ellen és bevonulok Trans- 
bajkáliába. Kérem, hogy addig még maradjon itt. Sok év 
óta nem érintkezhettem civilizált emberrel. Mindig egyedül 
vagyok a gondolataimmal. Szeretném önnek gondolataimat 
elmondani. Szeretnék önnel elbeszélgetni úgy, hogy ne a 
«véres őrült bárót», ahogyan barátaim neveznek, ne is a 

szigorú nagypapát», így neveznek tisztjeim és katonáim, 
lássa bennem, hanem csak egy közönséges embert, aki sokat 
kutatott és még többet szenvedett. 

A báró néhány percig elgondolkodott. Azután foly- 
tatta : 

— Megfontoltam a továbbutazását és mindent előké- 
szítek az ön számára. De arra kérem, hogy kilenc napig 
maradjon itt. 

Mit tehettem? A báró hálásan kezet fogott velem és 
teát hozatott. 


HARMINCHATODIK FEJEZET. 


A keresztes vitézek és tengeri rablók fia. 


— Beszéljen magáról és utazásáról — unszolt a báró. 

Elmondtam neki mindent, amiröl azt hittem, hogy ér- 
dekli. Elbeszélésem mintha alaposan fölizgatta volna. 

— Most én fogok önnek magamról beszélni és el fogom 
mondani, hogy ki és mi vagyok! Nevemet annyi gyülölet és 
félelem veszi körül, hogy senki sem tudhatja, mi a valóság 
és mi a hamisság, mi a megtörtént dolog és mi a legenda. 
Ha jegyzeteket csinál mongolországi útjáról és a «véres tá- 
bornok» jurtájában való tartózkodásáról, akkor talán egy- 
szer írni fog róla. 

Ungern báró behúnyta a szemét és dohányzott. Beszéd 
közben nem fejezte be mondatait, mintha valaki megaka- 
dályozta volna azok helyes fölépítésében 

— Az Ungern-Sternberg család régi család, németeknek 
magyarokkal és Attila-korabeli húnokkal való keveréke. Har- 
cias eleim minden európai háborúban résztvettek. Ott voltak 
a keresztes-hadjáratokban. Egy Ungernt, aki Oroszlánszívű 
Richárd alatt harcolt, Jeruzsálem falainak tövében öltek 
meg. Még a tragikus gyermek-kereszteshadjáratban is életét 
vesztette egy Ungern, a tizenegy éves Ungern Ralf. Amikor 
a tizenkettedik században az ország legvakmerőbb harco- 
sait a szlávok ellen a német császári birodalom keleti hatá- 
rára küldték, köztük volt elődöm, Halsa Ungern-Sternberg 

Artúr báró. Ott a határon a lovagok megalkották a német 
lovagrendet, amely tűzzel-vassal terjesztette a keresztény 
tant a litvánok, esztek, lettek és szlávok közt. Amikor a 
grünwaldi csatában lengyel és litván csapatok megsemmisí- 
tették a német rendet, ugyanott két Ungern-Sternberg bárót 
is megöltek. Családom mindig harcias volt és hajlott a misz- 
ticizmusra és aszkétaságra. 

— A XVI. és XVII. században több Ungern bárónak vára 
volt Lettországban és Esztországban. Nem egy legenda és 
elbeszélés fűződik hozzájuk. Ungern-Sternberg Henrik, akit 
a tbárdd-nak neveztek, vándorló lovag volt. A franciaországi, 
angolországi, spanyolországi és olaszországi lovagi tornákon 
annyira ismerték nevét és dárdáját, hogy ellenfelei féltek 
tőle. Spanyolországban, Cadiz mellett esett el egy lovag 
kardjától, aki kettéhasította a sisakját és a koponyáját. 
Ungern Ralf báró rablólovag volt, aki Riga és Reval közt 
garázdálkodott. Ungern Péter bárónak vára volt Dagö szi- 
getén, a Keleti tengeren, ahol abban az időben, mint rabló- 
lovag, a tengeri kereskedelemnek az ura volt. 

-—- A XVIII. század elején élt az ismert Ungern Vilmos 
báró, aki alchimista volt és akit a csátán testvéré»-nek nevez- 
tek. Nagyapám az Indiai Öceánon volt tengeri rabló, aki adót 
követelt az angol kereskedőktől és a brit hadihajók éveken 
át nem tudták elfogni. De végre mégis csak elfogták, kiszol- 
gáltatták az orosz konzulnak, aki Oroszországba küldte, 
ahol Transbajkáliába való száműzésre ítélték. Én is ten- 
gerésztiszt vagyok, de az orosz-japán háború arra kényszerí- 
tett, hogy elhagyjam igazi hivatásomat és a zabajkal-kozákok 
csapatába lépjek. Egész életemet a háborúnak és a buddhiz- 
mus tanulmányozásának szenteltem. A nagyapám hozta el 
nekünk magával a buddhizmust Indiából. Atyám és én ennek 
következtében e tan követői lettünk. Transbajkáliában meg- 
kíséreltem, hogy a forradalom aljassága ellen való kímé- 
letlen harcra megalkossam a katonai buddhisták rendjét. 

Amikor a báró idáig jutott, elhallgatott és idegesen 
egyik csésze teát itta a másik után. Teája olyan erős és fekete 
volt, mint a kávé. 

— A forradalom aljassága!... Gondolkodott-e erről 


182 


valaha valaki más is, mint Bergson, a francia filozófus és a 
tudós tibeti Tashi Láma? 

A tengeri rabló fia tovább beszélt, miközben tudomá- 
nyos elméleteket, műveket, a tudomány és irodalom embe- 
reinek neveit, a szentírást és buddhista könyveket idézte és 
fölváltva franciául, németül, oroszul és angolul beszélt. 

— A buddhista és a régi keresztény könyvekben arról 
az időről olvastunk, amikor ki fog törni a háború a jó és 
gonosz szellemek közt. Akkor el kell jönnie az ismeretlen 
«tok»-nak, amely meghódítja a világot, elpusztítja a kul- 
túrát, megöli az erkölcsöt és mindenkit megsemmisít. Fegy- 
vere a forradalom. Minden forradalomban a rombolónak 
durva erőszaka fog a tapasztalatban megérett intellektuális 
teremtő helyére lépni és a legalacsonyabb ösztönöket és 
kívánságokat fogja homloktérbe tolni. Az emberiség még 
jobban el fog távolodni az istenségtől és lelkivilágtól. A nagy 
háború bebizonyította, hogy az emberiségnek fölsőbb ideá- 
lokhoz kell fölemelkednie. De akkor megjelent ez az «átok», 
amelyet előre látott Krisztus, János apostol, Buddha, az 
első keresztény vértanúk, Dante, Leonardo da Vinci, Goethe 
és Dosztojevszky. Megjelent, megakasztotta az emberiség 
előrehaladását és elzárta utunkat az istenséghez. A forra- 
dalom fertőző betegség. Amikor Európa szerződést kötött 
Moszkvával, megcsalta magát és a világ többi részeit is. 
A nagy szellem életünk küszöbére Karmát (a buddhista 
Nemezis megszemélyesítője) állította, aki nem ismer se ha- 
ragot, se kegyelmet. Le fog számolni az emberiséggel és ez 
a leszámolás az éhséget, a rombolást, a kultúra, a dicsőség, 
a becsület és szellem elpusztulását, az államok megsemmisü- 
lését és az emberiség megsemmisülését fogja jelenteni. Már 
látom e borzalmakat, az emberiség sötét, őrült pusztulását. 

Hirtelen fölpattant a jurta ajtaja. Egy segédtiszt lépett 
be és feszesen megállott. 

— Miért jön erőszakosan a szobába? —- kérdezte 
haragosan a tábornok. 

— Exgcellenciás uram, a határon levő előörsök elfogtak 
és elhoztak egy bolsevista őrjáratot. 

A báró fölkelt. A szeme villámlott, arca rángatódzott. 

— Hozza ide a jurtám elé! 

Minden feledve volt ; az ihletett beszédet, a meggy őző 
hangot, mindent elnyomott a szigorú vezér parancsa. A báró 
fejére tette a sapkáját, fogta a bambusztaszhurt, amit min- 
dig magával vitt és kirohant a jurtából. Követtem. A jurta 
előtt kozákok közepette hat vörös katona állott. 

A báró a foglyok elé állott és néhány percig mereven 
nézte őket. Arca elárulta, hogy agyát súlyos gondolatok jár- 
ják át. Azután a foglyoktól elfordulva, leült az egyik kínai 
ház küszöbére és gondolataiba elmélyedve, kis ideig ott 
maradt. Egyszerre csak fölállott, odament a foglyokhoz, ha- 
tározott mozdulattal mindeniket külön-külön vállán érin- 
tette a taszhurjával és ezt mondta : 

— Te balra állj, te jobbra állj! 

Ilyen módon két részre osztotta az elfogott őrjáratot : 
jobbra négy és balra két ember jutott. Ezután ezt a paran- 
csot adta ki : 

-—- Kutassátok ki ezt a kettőt! Ezek alighanem biz- 
tosok! 

Azután a másik négyhez fordulva ezt kérdezte : 

— A bolsevikok által mozgósított parasztok vagytok? 

— Igenis, excellenciád, — felelték a megrémült katonák. 

— Menjetek a parancsnokhoz és mondjátok meg neki, 
hogy az én rendeletemre sorozzon be titeket az én csapa- 
tomba. 

A balra állóknál útleveleket találtak, amelyekből ki- 
derült, hogy a kommunista politikai szakosztály biztosai. 
A tábornok összeráncolta a homlokát és lassan kimondta 
az ítéletet : 

— Fütykössel verjétek őket agyon! 

Megfordult és ismét bement a jurtába. Beszélgetésün- 
ket most már sehogysem tudtuk folytatni. Magára hagytam 
tehát a bárót. 

A nekem szállást adó orosz cégnél eltöltött vacsora 
után Ungern néhány tisztje jött oda. Élénken beszélgettünk, 
amikor egyszerre automobil tülkölését hallottuk. A tisztek 
erre rögtön elnémultak. Egyikük föltünően megváltozott 
hangon megjegyezte : 

— A tábornok hajtat itt valahol a közelben. 
A megszakadt beszélgetést csakhamar folytattuk. De 
nem sokáig. A cég segédje berohant a szobába és jelentette : 


A báró jött és a küszöbön mozdulatlanul megállott. 
A lámpák még nem égtek, ámbár benn a szobában már söté- 
tedni kezdett. A báró mégis azonnal megismert mindenikün- 
ket. Odament a ház asszonyához, kezet csókolt neki, min- 
denikünket külön-külön üdvözölt, azután az asztalhoz ült 
és elfogadta a neki fölajánlott teát. Nemsokára beszélni kez- 
dett. A ház asszonyának ezt mondta : 

— El akarom lopni a vendégét. 

Azután tölem kérdezte : 

— Nem jönne el velem automobilsétára? Megmutatom 
a várost és környékét. 

A köpenyemet magamra vévén, szokásom szerint zsebre- 
vágtam a revolveremet, mire a báró fölnevetett. 

— Hagyja itt azt a jószágot! Ön itt. teljes biztosság- 
ban van. De különben is gondoljon Narabancsi Hutuktujá- 
nak jóslatára, hogy a szerencse mindig önnel lesz. 

— Igaz, — feleltem és szintén nevettem. — Jól emlék- 
szem arra a jóslatra. De nem tudom, hogy az én esetemben 
mit ért a Hutuktu szerencse alatt. Lehet, hogy a szerencsé- 
vel a halált gondolja. . 

Kimentünk. A kapunál, messzire világító lámpásával 
ott állott a nagy Fiat-kocsi. A soffőri szolgálatot teljesítő 
tiszt szoborként megmeredve ült a kormánynál és meg sem 
mozdult, mialatt mi a kocsiba szálltunk és leültünk. A báró 
kiadta a parancsot : I 

— A dróttalan állomáshoz! 

Valósággal röpültünk. A városban még ébren volt a 
keleti élet. A kép, amelyet most nyujtott, még különösebb 
és csodálatosabb volt. A tömegben mindenütt fürge mongol, 
burjét és tibeti lovasokat lehetett látni. A karavánok tevéi 
ünneplesen fölemelték a fejüket, amikor elrohantunk mel- 
lettük. A mongol szekerek fakerekei szívettépően nyikorog- 
tak. Pompás nagy ívlámpák fénye sugárzott be mindent. 
Az a villamos telep adta nekik az áramot, amelyet a báró 

mindjárt Urga elfoglalása után egy telefonteleppel és drót- 
talan állomással együtt létesített. Parancsára az utcákat 
is megtisztították és dezinficiálták, ami bizonyára nem tör- 
tént meg velük Dzsingiszkhán óta. Auto-omnibuszjáratot is 
rendszeresített a város egyes részei közt, hidakat épített a 
Tola és Orkhon folyókon át, életet adott egy ujságnak, 
laboratóriumot teremtett állatorvosok részére, kórházakat 
és iskolákat nyitott meg és intézkedéseket tett a kereskede- 
lem védelmére, amennyiben kímélet nélkül fölköttetett min- 
den orosz és mongol katonát, akit kínai cég kifosztásán kap- 
tak rajta. Így egyszer elfogtak két kozákot és egy mongol 
katonát, mert pálinkát loptak egy kínai boltból. Amikor a 
bűnösöket a báró elé állították, földobatta öket az automo- 
biljába és az illető bolthoz hajtatott. Ott visszaadta az el- 
lopott pálinkát és ráparancsolt az elfogott mongolra, hogy 
orosz társainak egyikét kösse föl a ház nagy kapujára. Ami- 
kor ez megtörtént, rászólt : 

— Most akaszd föl a másikat is! 

Miután ezzel is végzett a mongol, a három katona pa- 
rancsnokának hagyta meg, hogy akassza föl a mongolt. Ez 
bizonyára gyors és igazságos eljárás volt. De a kínai boltos 
nagyszorongva a báróhoz sietett : 

— (Generális báró! Generális báró! Kérem távolíttassa 
el ezeket a kapumról, különben senkisem lép a boltomba ! 

Miután a kereskedelmi negyed elröpült a szemünk előtt, 
az orosz telepre érkeztünk. Egy hídnál, amelyen át kellett 
haladnunk, több orosz katona és négy rendes külsejű mon- 
gol asszony állott. A katonák keményen tisztelegtek, úgy 
álltak, mint a cövek és parancsnokuk szigorú arcára függesz- 
tették szemüket. Az asszonyok eleinte el akartak futni, de 
azután rájuk is átragadt a fegyelem, kezüket köszöntésül ök 
is a fejükhöz rántották föl és éppen olyan mozdulatlanul 
állottak, mint északról való udvarlóik. A báró rám nézett 
és nevetett. 

— Lássa ezt a fegyelmet! Még a mongol asszonyok is 
köszönnek nekem! 

Nemsokára a pusztaságon voltunk. Az automobil rö- 
pült, mint a nyíl, fülünk mellett fütyült a szél és köpe- 

nyünk ráncait meg sapkánkat rángatta. De Ungern báró 
nem volt megelégedve. Csukott szemmel ülve, egyre ismé- 


telgette : 


— Gyorsabban! Gyorsabban! 

Sokáig hallgattunk. Végre megszólalt : 

— Tegnap megcsapattam a segédtisztemet, mert be- 
rohant a jurtába és félbeszakította az elbeszélésemet, 

— Legyen szíves és fejezze be most, — feleltem. 

— Nem úntatja a történetem? Már nem maradt sok 
mondanivalóm. Elmondtam már, hogy Oroszországban ka- 
tonai buddhisták rendjét akartam megteremteni. Minek? 
Az emberiség fokozatos fejlődésének védelmére és harcra 
a forradalom ellen. Mert bizonyos vagyok abban, hogy 
az evolució az istenséghez, a revolució az állatiassághoz 
visz. Nekem azonban Oroszországban kellett dolgoznom! 
Oroszországban, ahol a paraszt durva, kiskorú, vad és min- 
dig rosszkedvű, ahol gyűlöl mindenkit és mindent, anélkül, 
hogy tudná, miért. A paraszt gyanakvó, anyagiasan gondol- 
kozó és nincs semmiféle szent ideálja. Az orosz értelmiség. 
beliek pedig képzeleti ideáloknak élnek, amelyeknek nincs 
semmi reális alapjuk. Erősen hajlandók mindent megbírálni, 
de teremtő erejük nincs. Akaratuk sincs és nem tudnak mást, 
mint beszélni, beszélni, beszélni. Mint a paraszt, ők sem 
tudnak senkit és semmit szeretni. Szeretetük és érzelmük csak 
képzelt. Gondolatuk és hangulatuk jön és megy, mint a 
röpke szó és semmi nyoma sem marad. Ez okozta, hogy tár- 
saim csakhamar véteni kezdtek a rendi határozatok ellen. 
Erre elrendeltem a cölibátust, a nő, a kényelem és a fölös- 
leges teljes megtagadását, ahogyan a sárga tan kívánja. És 
hogy az orosznak lehetővé tegyem fizikai természetének a 
legyőzését, megengedtem az alkohol, a hasis és az ópium 
korlátlan élvezetét. Most alkoholélvezetért felköttetem a 
tisztjeimet és katonáimat. Akkor azonban ittunk a «fehér 
láz»-ig, a delirium tremenszig. A rendet nem szervezhettem 
meg. De háromszáz rendkívül vakmerő és vad férfit gyüjtöt- 
tem magam köré. A Németország ellen való háborúban és 
később a bolsevikok ellen való harcokban is hősökké fejlőd- 
tek. Most már csak kevesen vannak közülük. 

— Excellenciás uram, a dróttalan táviróállomás! — je- 
lentette a sofför. 
— Hajtson oda! — parancsolta a tábornok. 


Lapos dombon volt a nagy, hatalmas rádió-állomás, 
amelyet a visszavonuló kínaiak részben elpusztítottak, de 
Ungern báró mérnökei ismét rendbe hoztak. A tábornok 
gyorsan átolvasta a beérkezett táviratokat és nekem adta 
át. Moszkvából, Csitából, Vladivosztokból és Pekingből jöt- 
tek. Külön sárga papiroslapon voltak a jelírásos jelentések. 
Ezeket a báró a zsebébe csúsztatta és így szólt hozzám : 

— Ezeket a jelentéseket ügynökeim küldik, akik Csi- 
tában, Irkutszkban, Karbinban és Vladivosztokban állomá- 
soznak. Valamennyi ügynök zsidó, csupa ügyes és vakmerő 
ember és mindannyi a barátom. Van egy zsidó tisztem is, 
Vulfovics, aki jobb szárnyam parancsnoka. Vad, mint az 
ördög és a mellett okos és bátor... De most menjünk vissza ! 

Visszarohantunk a hosszú úton és belemerültünk az 
éjjel sötétjébe. Vad hajsza volt. A kocsi kis köveken és gödrö- 
kön, sőt kis patakokon is átugrott. Mialatt a pusztaságon át- 
repültünk, többször láttam fölvillanó kis fénypontokat, 
amelyek azonban csak egy pillanatig voltak láthatók. 

-- Farkasok szeme, — magyarázta a kíséröm. — Jól- 
lakatjuk őket a húsunkkal és ellenségeink húsával. 

Azután visszatért vallomásához. 

— A háború folyamán fölismertük az orosz hadsereg 
fokozatos romlását és előre láttuk Oroszországnak szövet- 
ségeseivel szemben való árulását, valamint a forradalom 
veszedelmét is. Ez utóbbinak megelőzésére tervet dolgoz- 
tunk ki, amely szerint minden mongol népnek, amely még 
nem felejtette régi tanait és erkölcseit, egy ázsiai állammá ` 
kell egyesülnie. Ez az állam autonóm törzsegységekből ala- 
kult volna és a legnagyobb és legrégibb kultúra országának, 
Kínának erkölcsi és törvényhozói vezetésének vetette volna 
alá magát. Hozzája tartoztak volna a kínaiak, a mongolok, 
a tibetiek, az afgánok, Turkesztán mongol törzsei, a tatárok, 
a burjétok, a kirgizek és a kalmukok. Azt akartuk, hogy az 
állam fizikailag és erkölcsileg erős legyen és saját lelkének, 
saját filozófiájának és saját egyéni politikájának gondos meg- 

őrzésével védelmet nyujtson a forradalom ellen. Ha a meg- 
őrült és megromlott emberiség továbbra is fenyegetni fogja 
az emberi nemben az isteni szellemet, továbbra is vért fog 
ontani és akadályozni fogja az erkölcsi fejlődést, akkor ez az 
ázsiai állam határozottan véget vet ennek a mozgalomnak 
és tartós, szilárd békét teremt. Propagandánknak a háború 
alatt pompás sikere volt a turkománok, kirgizek, burjétok és 
mongolok közt... Álljon meg! — kiáltotta hirtelen a báró. 

Az automobil erős lökéssel megállott. A tábornok ki- 
ugrott a kocsiból és fölszólított, hogy kövessem. A puszta- 
ságba mentünk. A báró, mintha valamit keresne, az egész 
idő alatt lehajtotta a fejét. Végre azt mormogta : 

— Ah, elment innen... 

Meglepetve pillantottam rá. 

— Azelőtt egy gazdag mongolnak volt itt a jurtája. 
Noszkoff orosz kereskedőnek volt a szállítója. Noszkoff vad 
ember volt, amit a mongoloktól neki adott «sátán» név bizo- 
nyít. Mongol adósait a kínai hatóságokkal megverette és 
börtönbe vettette. Ezt a mongolt is tönkretette. Mindenét 
elvesztette és innen harminc mérföldnyire levő helyre mene- 
kült. De Noszkoff rátalált, ami marhája és nyája még meg- 
maradt, elvette és családjával együtt éhhalálnak tette ki. 
Amikor Urgát elfoglaltam, megjelent nálam ez a mongol 
még harminc családdal, amelyet szintén Noszkotft tett 
tönkre. A halálát kívánták... Hát fölakasztattam a «sá- 
tán»-t... 

Az automobil nagy ívben kanyarodva ismét tovább 
rohant az éjben és Ungern báró éles, ideges hangon ismét 
egész Ázsia körül való gondolatairól beszélt. 

— Oroszország elárulta Franciaországot, Angolorszá- 
got és Amerikát. Aláírta a breszt-litovszki szerződést és a 
kaoszban elmerült. Ekkor elhatároztuk, hogy Ázsiát moz- 
gósítjuk Németország ellen. Hírvivőink előrehatoltak Mon- 
golországba, Tibetbe, Turkesztánba és Kínába. De ebben az 
időben a bolsevikok megkezdték az orosz tisztek megölését. 
Kénytelenek voltunk tehát polgárháborút kezdeni ellenük 
és le kellett mondanunk nagyázsiai terveinkről. De reméljük, 
hogy később még fölrázhatjuk egész Ázsiát és a segítségével 

visszahozhatjuk a békét és az Istent a földre. Úgy érzem, 
hogy Mongolország fölszabadításával segítségére voltam en- 
nek az eszmének. 

A báró egy pillanatig elgondolkodott. Majd szomorúan 
folytatta : 

— A mozgalomban résztvevő néhány társam azonban 
nem szeret engem kegyetlenségem és szigorúságom miatt. 
Még nem értik meg, hogy nem politikai pártot, hanem az 
egész jelenkori kultúra gyilkosainak szektáját kell legyőz- 
nünk. Miért végzik ki az olaszok a Fekete kéz» tagjait? 
Az amerikaiak miért ölik meg villamos úton az anarhista 
bombavetőket? És nekem ne legyen megengedve, hogy meg- 
mentsem a világot azoktól, akik a nép lelkét akarják meg- 
ölni? Nekem, a németnek, kereszteslovagok és rablólova- 
gok utódjának? Gyilkosoknak csak halált szánok... For- 
duljon meg! — parancsolta a soffórnek. 

Másfél óra mulva megpillantottuk Urga villamos lámpáit. 


HARMINCHETEDIK FEJEZET. 
Ungern báró tisztjei közt. 


A város bejáratának közelében automobil állott egy 
kis ház előtt. 

— Mit jelent ez? — szólt a báró. — Hajtson oda! 

Kocsink a másik automobil mellé állott. A kapu föl- 
pattant. Több tiszt kirohant és el akart bújni. 

— Vigyázz! — vezényelte a tábornok. — Vissza a 
házba! 

A tisztek engedelmeskedtek. A báró taszhurjára tá- 
maszkodva utánuk ment. Mivel a kapu nyitva maradt, min- 
dent láthattam és hallhattam, ami történt. 

— Jaj nekik! —súgta a soffőr. — A tisztek tudták, hogy 
a báró velem elhagyta a várost, ami mindig nagy utat je- 
lent. Ezért elhatározták, hogy vidáman töltik el az estét. 
Meg fogja parancsolni, hogy halálra botozzák öket. 

Láttam, hogy az asztal egyik vége tele volt üveggel és 
konzervdobozzal. Két fiatal asszony ült az asztalnál. A tá- 

bornok beléptére fölugrottak. Hallottam, hogy a báró érdes 
hangján röviden, élesen, keményen beszélt. 

— Elpusztul a hazájuk. . . gyalázat valamennyi oroszra 
és ök nem értik meg... nem érzik... bor és asszony kell 
nekik... Gazemberek! Elvetemültek!... Százötven tasz- 
hurt kap mindegyiktek! 

Azután suttogóra vált a hangja. 

— És maguknak hölgyeim, nincs semmi érzékük né- 
pük romlása iránt? Nincs? Maguknak mindegy. És nem gon- 
dolnak a fronton levő férjeikre, akiket talán éppen most 
ölnek meg? Maguk nem nők!. . . Ide hallgassanak hölgyeim. 
Még egyszer és fölköttetem magukat... 

Visszajött a kocsihoz és többször megszólaltatta az 
automobil-tülköt. Azonnal mongol lovasok vágtattak oda. 

— Vigyétek ezeket az embereket a parancsnokhoz! 
Majd később kiadom a parancsot, mi történjék velük. 

A báró jurtájáig terjedő úton hallgattunk. Izgatott 
volt, nehezen lélekzett, egyik cigarettáról a másikra gyúj- 
tott rá és egy-két szippantás után eldobta. 

— Vacsorázzék velem, — mondta. 

Meghívta még törzskari főnökét is, egy nagyon tartóz- 
kodó, szomorú, de rendkívül jól nevelt embert. A szolgák 
forró kínai ételt tálaltak föl, amit hideg hús és kompót 

. követett. A nélkülözhetetlen tea persze nem hiányozhatott. 
Pálcikákkal ettünk. A báró nagyon szórakozott volt. 
Óvatosan a magukról megfeledkezett tisztekről kezd- 
tem beszélni és megpróbáltam, hogy a rendkívül súlyos viszo- 
nyokra utalva, amelyek közt élnek, kimentsem viselkedé- 
süket. 
— Testestől-lelkestől rosszak, demoralizáltak és a mély- 
ségek mélységére sülyedtek, — mormogta a báró. 

A törzskarnak a főnöke segítségemre volt és a báró ` 
végre is arra utasította, telefonozza meg a parancsnoknak, 
hogy bocsássa szabadon a tiszteket. 

Másnap a barátaimmal voltam együtt, akikkel az utcá- 
kon kóboroltam és megfigyeltem az élénk életet. A báró 
nagy energiája nem engedett pihenést sem magának, sem 
pedig környezetének. Mindenütt ott volt és mindent látott, 

de sohase avatkozott be alantasainak munkájába. Minden- 
kinek dolgoznia kellett. 

Estére a törzskar főnöke hívott meg a szállására, ahol 
sok intelligens tisztet találtam. Megint el kellett mondanom 
utazásom történetét. Élénken beszélgettünk, egyszerre csak 
belépett Szepailoff ezredes. Magában dúdolgatott. A jelen- 
levők azonnal elhallgattak és egyik a másik után valami 
ürüggyel távozni iparkodott. Szepailoff nehány iratot adott 
át a házigazdánknak, azután hozzám fordult.: 

— Pompás halpástétomot és forró paradicsomlevest 
küldök majd önnek vacsorára. 

Távozása után a házigazda kétségbeesve tördelte a ke- 
zét és ezt mondta : 

— Ez után a forradalom után most ezzel a söpredékkel 
vagyunk kénytelenek dolgozni! 

Néhány perc mulva egy katona Szepailofftól halpásté- 
tomot és leveses tálban levest hozott. Mikor a katona az 
asztal fölé hajolt, hogy letegye az edényt, a törzskar főnöke 
a szemével intett nekem és ezt mondta : 

— Nézze meg ezt az arcot. 

Eltávozta után a törzskar főnöke fülelt, míg léptei egé- 
szen elhangzottak. 

— Ez Szépailoff hóhérja. Ez akasztja föl és fojtja meg 
azokat a szerencsétleneket, akiket elitéltek. 

Azután nagy meglepetésemre a levest kiöntötte a szén- 
serpenyő mellé, majd kiment és a halpástétomot átdobta a 
kerítésen. 

— Szapailoff főztje és bár bizonyára nagyon ízletes, 
méreg lehet benne. Szepailoff házában nagyon veszedelmes 
bármit enni és inni. 

Ez események következtében nagyon nyomott kedv- 
ben tértem vissza a házamhoz. Házigazdám még nem aludt, 
hanem ijedt szemmel az ajtóig elém jött. A barátaim is ott 
voltak. Mindnyájan ezt mondták : 

— Hála Istennek! Nem érte semmi baj? 

— De hát mi történt? — kérdeztem. 

— Ide hallgasson, — mondta a házigazdám. — Alig- 
hogy ön eltávozott, Szepailofftól egy katona jött ide azzal, 

hogy adjuk át a podgyászát, mert önnek szüksége van rá. 
De mi tudtuk, hogy mit jelent ez — hogy először átkutatják, 
azután... 

Mindjárt megértettem a veszedelmet. Szepailoff azt te- 
hette volna be a podgyászomba, amit akart és azután be- 
vádolhatott volna. 

Régi barátom, az agronóm és én rögtön elmentünk Sze- 
pailoff szállására. Barátomat künn hagytam az ajtó előtt. 

Amikor beléptem, ugyanaz a katona jött elém, aki a 
vacsoránkat hozta. Szepailoff azonnal fogadott. Tiltakozá- 
somra azt felelte, hogy tévedés történt és arra kért, hogy 
várjak egy pillanatig. Kiment. Vártam öt, tíz, tizenöt per- 
cig. Nem jött senki. Az ajtón kopogtam, de nem kaptam 
feleletet. Ekkor elhatároztam, hogy fölkeresem Ungern 
bárót. De amikor a kijárathoz mentem, zárva találtam 
az ajtót. Megpróbálkoztam a másik ajtónál; az is zárva 
volt. Kelepcébe estem! Már fütyülni akartam a barátom- 
nak, amikor a falon telefont pillantottam meg. Fölszólí- 
tottam Ungern bárót. Néhány perc mulva megjelent Sze- 
pailoffal együtt. 

— Mit jelent ez? 

Ezt kérdezte Szepailofftól szigorú, fenyegetődző hangon 
és feleletet sem várva, taszhurjával akkorát ütött rá, hogy 
Szepailoff a földre zuhant. 

Kimentünk. A tábornok kihozatta podgyászomat. Az- 
után a maga jurtájába vitt el. 

— Itt fog lakni! Nagyon örülök, hogy ez megtörtént, 
— tette hozzá mosolyogva, — mert most mindent elmond- 
hatok önnek, amit elmondani szeretnék. 

Erre megkérdeztem : 

— És le is szabad írnom mindazt, amit itt hallottam 
és láttam? 

Egy pillanatig gondolkozott, azután ezt felelte : 

— Adja ide a jegyzőkönyvét. 

Odaadtam az albumot, amelyben útivázlataim voltak. 
Ezt írta bele : 

— A halálom után. Ungern báró. 

Ezt az ellenvetést kockáztattam meg : 

— De hiszen én öregebb vagyok. mint ön és hamarább 
fogok meghalni. 

Szemét lezárta, fejét lehorgasztotta és ezt suttogta : 

— Ő nem. Még százharminc nap, azután vége lesz; az- 
után... Nirvána! Mennyire belefáradtam gondjaimba, aggo- 
dalmaimba és gyülöletembe. 

Sokáig hallgattunk. Éreztem, hogy most Szepailoff 
halálos ellenségemmé lett és Urgát a lehető leggyorsabban 
el kell hagynom. Éjfél után kettőre járt az idő. Ungern báró 
hirtelen fölállott. 

— Menjünk a nagy és jó Buddhához. 

Elgondolkozva és ragyogó szemmel mondta ezt, míg 
egész arcán egyetlen szomorú, keserű mosoly vonult át. 

Előparancsolta az automobilt. 


HARMINCNYOLCADIK FEJEZET. 
Buddha előtt. 


A kolostorhoz érve, elhagytuk az automobilt és szük 
utcák labirintusában merültünk el, míg végre Urga legna- 
gyobb temploma elött álltunk, amelynek tibeti fala és ab- 
laka, de hivalkodó kínai teteje volt. Egyetlen lámpás égett 
a bejáratnál. A bronz- és vasveretű nehéz kapu zárva volt. 
Amikor a tábornok ráütött a nagy sárgaréz gongra, amely 
a kapu mellett függött, minden irányból megijedt szerze- 
tesek futottak felénk. Meglátván a «tábornok bárót», a 
földre borultak, mert tiszteletből nem akartak a nagy em- 
berre nézni. 

—- Keljetek föl, — mondta a báró — és bocsássatok 
be a templomba. 

A belseje olyan volt, mint a legtöbb láma-templomé, 
ugyanazok a sokszínű zászlók, imákkal, szimbolikus jelek- 
kel és szentek képeivel, ugyanazok a boltozatról lelógó nagy 
selyemszalagok és isteneknek meg istennőknek ugyanama 
képei. Az oltár mindkét oldalán alacsony vörös padok voltak 
a lámák és a kórus számára. Kis lámpások vetették fényü- 
ket az oltáron álló arany és ezüst edényekre és gyertyatar- 

tókra. Az oltár mögött nehéz, sárga selyemfüggöny csüngött 
tibeti fölírásokkal. 

A lámák félrevonták a függönyt. A mögötte levő térben, 
a lobogó lámpások félhomályában az arany lótuszvirágon 
ülő Buddha aranyozott szobra lett látható. Az arca közöm- 
bös volt és nyugodt. Gyönge fénysugár adott neki némi 
életet. A szobor mindkét oldalán sok ezer kisebb Buddha, 
jámbor templomlátogatók áldozati ajándéka állott. A báró 
a gongra ütött, hogy a nagy Buddha figyelmét a maga 
imádságára terelje és egy marék pénzt dobott egy nagy 
bronz-csészébe. Azután a keresztes vitézek e sarjadéka, aki 
a Nyugat minden filozófusát olvasta, lecsukta a szemét, ke- 
zével eltakarta az arcát és imádkozott. Bal csuklóján fekete 
olvasót vettem észre. Körülbelül tíz percig imádkozott. 
Azután a kolostor második végéhez vezetett. Odamenet 
ezt mondta : 

— Ezt a templomot nem szeretem. Új és akkor építet- 
ték, amikor az Élő Buddha megvakult. Az arany Buddha 
arcán nem látok se könnyüt, se reményt, se gondot, se a 
nép háláját. Még nem mult el elegendő idő, hogy ilyen nyo- 
mokat hagyott volna az isten arcán. Most a jóslások régi 
szobájához fogunk menni. 

Ez kicsiny, a kortól megfeketedett épület volt, hasonló 
egy lapos, kerek tetejű toronyhoz. Az ajtók ki voltak tárva. 
Az ajtótól kétoldalt forgatható imakerekek voltak elhelyezve, 
Az ajtó fölött vörösrézlap volt látható az állatöv jegyeivel. 
A szobában két szerzetes volt, aki szutrákat énekelt. 
Nem tekintettek föl, amikor beléptünk. A tábornok odalépett 
hozzájuk és így szólt : 

— Vessetek kockát, hogy meglássam napjaim számát. 

A szerzetesek két csészét hoztak, amelyekben sok 
kocka volt. A kockákat egy alacsony asztalra vetették ki. 
A báró végignézte ezt a műveletüket és velük együtt számí- 
totta ki az eredményt, azután ezt mondta : 

— Százharminc! Megint százharminc! 

Az oltárhoz lépve, amelyen Buddhának Indiából ide- 
hozott régi kőszobra állott, újra imádkozni kezdett. 

Virradatkor még más templomokat és imahelyeket 

is fölkerestünk, meglátogattuk az orvosi iskola múzeumát, 
a csillagászati célokat szolgáló tornyot és az udvart is, ahol 
a bandik és a fiatal lámák napi reggeli birkózó gyakorlatai- 
kat végezték. Más helyen a lámák nyilazásban gyakorolták 
magukat. Néhány előkelőbb láma meleg ürühúst, teát és 
vad hagymát szolgált föl nekünk. 

A jurtába visszatérvén, hasztalan próbáltam aludni. Sok 
mindenféle kérdés járta át a fejemet. 

— Hol vagyok? Mely korszakban élek? 

Tudtam, hogy homályosan érzem valami nagy eszme, 
valami óriási terv, valami leírhatatlan emberi fájdalom lát- 
hatatlan érintését. 

Ebéd után a tábornok azt mondta, hogy be fog mutatni 
az Élő Buddhának. Mivel az Élő Buddhától nagyon nehezen 
lehet kihallgatást kapni, nagyon megörültem ennek a kínál- 
kozó alkalomnak. Automobilunk nemsokára megállott az 
isten palotáját körülvevő vörös-fehér csíkos fal kapuja előtt. 
Kétszáz láma rohant elő sárga és vörös ruhában, hogy a 
Dchiang Dchünt, a tábornokot üdvözölje ezzel az elfojtott 
tiszteletteljes suttogással: Khán! Hadisten!» Tágas csar- 
nokon vezettek keresztül bennünket, amelynek kemény vo- 
nalait a félhomály enyhítette. Nehéz faragott ajtók szolgál- 
tak a palota belső részébe. A csarnok mélyében daisz állott, 
sárga selyem vánkossal befödött trónussal. A trónus tám- 
lája vörös volt, arany szegéllyel. Két oldalán sárga selyemből 
készült faliernyők voltak, kínai fenyőből készült cifra keret- 
ben. A trónus mellett üvegszekrények állottak, tele Kínából, 
Japánból, Indiából és Oroszországból származó műtárgyak- 
kal. A trónus előtt levő hosszú, alacsony asztal mellett nyolc 
mongol nemes ült. Elnökük nagyon tiszteletreméltó, okos, 
energikus arcú és nagy, átható szemű öreg ember volt. 
Megjelenése buddhista szenteknek drágakő-szemmel el- 
látott ama faszobraira emlékeztetett, amelyeket a tokiói 
múzeum buddhizmusnak szentelt részében láttam, ahol 
a Japánok Amida, Daunichi-Buddha, Kvanon istennő és a 
jókedvű öreg Hotei régi szobrait mutogatják. 

Ez az ember Jahantszi Hutuktu volt, a mongol minisz- 
tertanács elnöke, akit messzi Mongolország határán túl 

is tiszteltek. A többi jelenlevők miniszterek, khánok és 
Khalkha legföbb fejedelmei voltak. Jahantszi Hutuktu föl- 
szólította Ungern bárót, hogy az ő oldalán foglaljon helyet. 
Számomra európai széket hoztak. Ungern báró tolmács se- 
gítségével tudtára adta a minisztertanácsnak, hogy nehány 
nap mulva eltávozik Mongolországból és figyelmeztette a 
minisztereket, védjék meg a Dzsingisz khán utódai számára 
kivívott szabadságot, mert a nagy császár lelke még él és 
azt követeli a mongoloktól, hogy újra hatalmas nép legyenek 
és hogy mindazokat az ázsiai királyságokat, amelyeken egy- 
kor ő uralkodott, egyetlen nagy középázsiai állammá egye- 
sítsék. 

A tábornok fölemelkedett. A többiek mind követték 
példáját. Mindeniktől külön-külön komolyan elbúcsúzott. 
Jahantszi láma előtt mélyen meghajolt. Jahantszi Hutuktu 
kezét a báró fejére tette és megáldotta őt. 

A tanácskozó teremből mindjárt ahhoz az orosz stílus- 
ban épült házhoz mentünk, amely az Élő Buddha személyes 
lakóhelye. A házat vörös és sárga lámák, szolgák, a Bogdo 
tanácsosai, hivatalnokok, jövendőmondók, doktorok és ke- 
gyeltek serege teljesen körülvette. E ház kapujától a palota 
külső faláig hosszú, vörös kötél húzódott, amelynek vége 
künn a falon át lelógott. A zarándokok letérdelve egy ott 
álló szerzetesnek selyem hatykot vagy egy darab ezüstöt 
szoktak adni. Ha valaki megérinti a kötél végét, amelynek 
belső vége a Bogdo kezében van, akkor közvetetlen összeköt- 
tetésbe jut a szent, ujjászületett Élő Istennel. Azt hiszik, 
hogy a teveszőrből és lószörből készült kötélen át áldás 
áramlik ki az imádkozókhoz. Minden mongol aki megérin - 
tette a misztikus kötelet, zarándokútjának jeléül vörös sza- 
lagot visel a nyaka körül. 

Nagyon sokat hallottam a Bogdo khánról, mielőtt al- 
kalmam nyílt, hogy megláthattam. Hallottam, hogy nagyon 
hajlik az alkoholélvezetre és ebbe is vakult bele, hallottam, 
hogy külsőleg mennyire szereti a nyugati kultúrát és hogy 
feleségével együtt, aki az ő nevében sok küldöttséget és 
hírhozót fogad, mélyen a kancsó fenekére szokott nézni. 

Abban a szobában, amelyet a Bogdo magán-dolgozó- 

szobául használt, két láma-titkár volt. Ezeknek éjjel-nap- 
pal őrizniök kellett az ott levő ládát, amelyekbe nagy pe- 
csétjei voltak rejtve. Az egész terem a lehető legegyszerübb 
volt. Egy alacsony kínai lakkasztalkán a Bogdo írószer- 
száma feküdt és egy sárga selyembe burkolt skatulya kis 
pecsétekkel, amelyeket a kínai kormány és a Dalai Láma 
adott neki. Mellette alacsony karosszék volt és egy bronz 
szénserpenyő. vas kályhacsővel. A falakon a Szvasztika jelei 
és tibeti meg mongol föliratok voltak láthatók. A karosszék 
mögött kis oltár állott arany Buddha-szoborral, amely előtt 
két faggyúgyertya égett. A padlót vastag, sárga szőnyeg 
ödte. 

Amikor beléptünk, az Élő Buddha a szomszédos szo- 
bában levő kis magán-imaszekrénynél volt. Ébbe a szobába 
senkinek sem szabad belépnie, kivéve magát a Bogdo khánt 
és a Kanpo-Gelongot (a gelongok legfőbb rangja), akinek az 
a föladata, hogy a templomi szertartásokat rendezze és az 
Élő Buddhának magányos imáiban segédkezzék. Az egyik 
titkár azt mondta, hogy a Bogdo ma reggel nagyon izgatott 
volt. Délben ment az imaszekrényhez. 

A sárga tan komolyan imádkozó főnökének hangját 
sokáig hallottuk. Azután egy másik ismeretlen hang szólalt 
meg. A szekrénynél a föld Buddhája az ég Buddhájával 
beszélgetett — legalább ezt mondták a lámák. 

— Várjunk kissé, — indítványozta a báró. — Talán 
nemsokára kijön. 

Várakozás közben a tábornok Jahantszi lámáról be- 
szélt. Elmondta, hogy ha Jahantszi nyugodt, éppen olyan, 
mint más ember, ellenben ha meg van hatva és mélyen el- 
gondolkozik, akkor dicsfény látható a feje körül. 

Félóra mulva a láma-titkárok egyszerre csak nagy félel- 
met mutattak. A szekrényhez való bejárat mellett hallga- 
tództak. Azután arccal a földre borultak. Az ajtó lassan ki- 
nyílt és belépett Mongolország császárja, az Élő Buddha, 
ő szentsége Bogdo Djebtszung Damba Hutuktu, külső Mon- 
golország khánja. Kövér, öreg ember volt. Komoly, símára 
beretvált arca a katolikus egyház bíborosaira emlékeztetett. 
Sárga selyemből készült, fekete szegélyű mongol kabát volt 


rajta. A vak ember szeme tágra meredt. Nehézkesen a karos- 
székbe roskadt és ezt susogta : 

— Írjátok! 

Az egyik titkár mindjárt papirost és kínai íróecsetet 
vett elő. A Bogdo lediktálta iménti látomását és amit mon- 
dott, meglehetősen zavart volt és éppenséggel nem hangzott 
érthetően. A következő szavakkal végződött : 

— Ezt láttam én, a Bogdo Hutuktu Khán, amikor a 
nagy, bölcs Buddhával beszéltem, akit a jó és a gonosz szel- 
lemek vettek körül. Bölcs lámák, Hutuktuk, Kanpok, Ma- 
rambak és szent Gheghenek adjatok feleletet látomásomra ! 

Befejezvén diktátumát, letörölte homlokáról az izzad- 
ságot és megkérdezte, ki van jelen. A titkárok egyike le- 
térdelve ezt felelte : 

— Ungern báró khán Dchiang Dchün és egy idegen. 

A tábornok bemutatott a Bogdónak, aki üdvözlete je- 
léül fejet hajtott. A tábornok és a Bogdo halkan beszélgetett 
egymással. A nyitott ajtón át megláttam az imaszoba 
egy részét. Láttam egy nagy asztalt több könyvvel, amelyek 
közül nehány nyitva volt, nehány pedig a földön feküdt, 
egy szénserpenyőt vörösen izzó faszénnel és egy kosarat, 
amelyben egy juhnak a jóslásra szolgáló lapockacsontja és 
bele volt. A báró nemsokára fölkelt és meghajolt a Bogdo 
előtt. A tibeti a báró fejére tette a kezét és e közben imát 
mormolt. Azután a maga nyakáról levett egy ikont és a 
báró nyakába akasztotta. 

— Ön nem fog meghalni, hanem az élő lények legfőbb 
alakjában újra fog születni. Gondoljon erre ujjászületett 
hadisten, a hálás Mongolország khánja. 

Nyilvánvaló volt, hogy az Élő Buddha megáldotta a 
«véres tábornokot» a halála előtt. 

A következő két napon háromszor nyílt alkalmam arra, 
hogy az Élő Buddhát a Bogdo egyik barátjával, Djam Bolon 
burjét fejedelemmel meglátogathattam. Ezeket a látogatá- 
sokat könyvem negyedik részében fogom leírni. 

Ungern báró számomra és kíséretem számára megszer- 
vezte a továbbutazást a Csöndes-Öceánhoz. Úgy volt, hogy 
Mandzsuország északi részéig teveháton utazunk. Mivel 

Uliasszutaiból levelet. küldtem a pekingi francia követségnek 
és nálam volt Uliasszutai kínai kereskedelmi kamarájának 
levele, amely megköszöni, hogy a várost megóvtam a pog- 
romtól, ezért azt terveztem, hogy előrehatolok a keet- 
kínai vasút legközelebbi állomásáig és onnan Pekingbe me- 
gyek. Útitársamul szegődött Olufszen E. V. dán kereskedő 
és egy tudós turgut láma, aki szintén Pekingbe igyekezett. 

Sohasem fogom elfelejteni az 1921 május 19-től 20-ra 
forduló éjszakát. Vacsora után Ungern báró azt indítvá- 
nyozta, hogy menjünk el Djam Bolon jurtájába, akivel az 
Urgába való megérkezésemet követő első napon ismerked- 
tem meg. Djam Bolon jurtája fából készült, magas, lapos 
síkon volt fölállítva az orosz telepítvény mögött. A bejárat- 
nál két burjét tiszt fogadott és kísért be a jurtába. Djam 
Bolon középkorú, magas, vékony ember volt és az arca szo- 
katlanul hosszú. A világháború előtt egyszerű juhpásztor 
volt és Ungern báróval együtt harcolt előbb a német fronton, 
majd a bolsevikok ellen. A burjétok nagyfejedelme volt, 
utódja egykori burjét királyoknak, akiket az orosz kormány 
megfosztott trónjuktól, mert megkísérelték a burjét nép 
függetlenségének megteremtését. 

A szolgák dióval, mazsolával, fügével és sajttal teli 
tálakat hoztak és teát szolgáltak föl. 

— Ez az utolsó éjjel, Djam Bolon! Ön megigérte . . . 

— Nem feledtem el, — válaszolta a burjét. — Minden 
készen van. 

Amikor az óra éjfélt mutatott, Djam Bolon fölkelt és 
kiment a jurtából. Ungern báró, mintha igazolni akarná 
magát előttem, így szólt hozzám : 

— Azt akarom, hogy még egyszer jósolják meg a sor- 
somat. Ügyünk érdekében még nagyon korán lenne meg- 
halnom... 

. Djam Bolon egy kicsi, középkorú asszony kíséretében 
Jött vissza, aki keleti módra lekuporodott a szénserpenyő 
mellé, mélyen meghajolt és rámeresztette a szemét Ungern 
báróra. Arca fehérebb, keskenyebb és soványabb volt, 
mint aminő a mongol asszonyoké szokott lenni. Szeme fekete 
volt és éles. Ruhája a cigányasszonyok öltözetéhez hasonlí- 

tott. Később megtudtam, hogy a burjét népnek egyik híres 
jövendőmondója és jósnője, cigánynő és burjét férfi leánya 
volt. 

. Övéből lassan kis zacskót húzott ki és néhány kis ma- 
dárcsontot meg egy maroknyi szárított füvet vett ki belőle. 
Azután szaggatott, érthetetlen szavakat kezdett suttogni és 
időről-időre füvet dobott a tűzbe. A sátrat lassanként jó 
illat járta át. Éreztem szívem dobogását és ködös lett a 
fejem. Miután minden füvét elégette, a madárcsontokat a 
szénserpenyőre rakta és kis bronzfogóval újra meg újra 
megforgatta. Amikor a csontok megfeketedtek, megvizsgálta 
és ekkor félelem és fájdalom kezdett kiülni az arcára. [de- 
gesen letépte fejkendőjét, rángatózni kezdett és rövid, éles 
mondatokat kiáltott. 

— Látok... Látom a hadistent... Élete vége felé 


jár... rettenetes... utána árnyék... fekete, mint az éj- 
szaka... árnyék... Még százharminc lépés marad... azon 
túl sötétség... semmi... semmit sem látok... A hadisten 
eltünt... 


Ungern báró lehorgasztotta a fejét. Az asszony kitárt 
karral a hátára zuhant. Elájult, de mintha csukott szem- 
pillája alatt fénylő pupillát láttam volna. Két burjét ki- 
vitte az élettelen alakot. Erre sokáig mély csönd lett a bur- 
jét fejedelem jurtájában. Végre Ungern báró fölkelt és ma- 
gában beszélgetve, körüljárogatta a szénserpenyőt. Majd 
megállt és nagyon gyorsan ezt mondta : 

— Meg fogok halni! Meg fogok halni!... De ez nem 
tesz semmit, nem tesz semmit. Az ügy már mozgásban van 
és nem fog meghalni... Ismerem az utat, amelyen ez az 
ügy haladni fog. Dzsingisz khán utódainak törzsei fölébred- 
tek. A mongolok szívében senki sem fogja a tüzet eloltani. 
Ázsiában a Csöndes- és az Indiai-Öceántól egészen a Volga 
partjáig egy nagy állam lesz. Buddha bölcs vallása el fog 
terjedni északra és nyugatra. Ez a szellem győzelme lesz. 
Támad majd hódító és vezér, erősebb és vakmerőbb, mint 
Dzsingisz khán és Ugadai. Okosabb lesz és kegyesebb lesz, 
mint Baber szultán és kezében tartja majd a hatalmat 
addig a szerencsés napig, amelyen a Világ Királya föld- 

alatti fővárosából a napvilágra lép. Miért, miért nem 
leszek én a buddhizmus harcosainak legelső sorában? Karma 
miért rendelte ezt így? De így kell lennie! Oroszország- 
nak előbb meg kell tisztulnia a forradalom gyalázatától, 
vérrel és elpusztulással kell megtisztulnia és mindenkinek, 
aki a kommunizmus híve, családjával együtt kell tönkre- 
mennie, hogy utódjai kiirtassanak. 

A báró feje fölé emelte a kezét és úgy mozgatta, mintha 
valami ismeretlen személynek parancsokat és rendeleteket 
adott volna. 

Virradni kezdett. 

— Megjött az én időm! — mondta a tábornok. — Rö- 
videsen elmegyek Urgából. 

Gyorsan és keményen kezet fogott velünk: 

— Isten önnel mindörökre. Rettenetes halállal fogok 
meghalni. De a világ még sohasem látott olyan terrort és 
olyan vértengert, aminőt most fog látni... 

A jurta ajtaja becsapódott. Eltünt. Sohasem láttam 
öt többé. 

-- Nekem is távoznom kell, mert én is ma utazom el 
Urgá ból. 

— Tudom, — felelte a fejedelem. — A báró bizonyos 
okból hagyta önt itt. Negyedik kísérőül maga mellé adom 
a mongol hadügyminisztert. Ez önre nézve szükséges . . . 

Ezt az utolsó mondatot minden egyes szót megnyomva 
mondta Djam Bolon. Nem kérdeztem az okát, mert meg- 
szoktam a misztériumok ez országának misztériumát és a jó 
és rossz szellemeket. 


HARMINCKILENCEDIK FEJEZET. 
A nyeregfejű ember. 


Miután Djam Bolon jurtájában teát ittam, gyorsan 
visszalovagoltam szállásomhoz, hogy kevés cókmókomat 
összecsomagoljam. A turgut-láma már ott volt. 

— A hadügyminiszter velünk fog utazni. Ez szükséges. 

— Jól van, — feleltem. 


TÉT e éeetet e E 


Ezzel Olufszen házához lovagoltam, ezért az én dán úti- 
társamért. De Olufszen váratlanul kijelentette, hogy kény- 
telen még néhány napot Urgában eltölteni. Ez végzetes el- 
határozás volt a részéről, mert egy hónap mulva azt jelentet- 
ték róla, hogy megölte Szepailoff aki Ungern báró eltávo- 
zása után mint városparancsnok Urgában maradt. 

A hadügyminiszter, tömzsi, fiatal mongol, csatla- 
kozott karavánunkhoz. Körülbelül hat mérföldet lovagol- 
hattunk, amikor automobilt láttunk mögöttünk közeledni. 
A láma félősen beburkolódzott a köpenyébe. Éreztem, — 
ez az érzésem sohasem csalt meg — hogy veszedelem köze- 
leg. Kinyitottam tehát revolverem tokját és elfordítottam 
a revolver zárócsapját. Nemsokára megállott mellettünk az 
automobil. Szepailoff ült benne mosolygó arccal és mellette 
két hóhérja, Chesztiakoff és Idanoff. Szepailoff rendkívül 
barátságosan köszöntött bennünket és ezt kérdezte : 

— Önök Khazahudukban váltanak lovat? Azon a szo- 
roson át, amelyik ott elől van, visz oda az út? Nem ismerem 
az utat és utól kell érnem egy hírvivőt, aki oda ment. 

A hadügyminiszter azt felelte, hogy aznap este Khaza - 
hudukban leszünk és megmagyarázta Szepailoffnak az utat. 
Az automobil tovarohant. Amikor eltünt a szoros túlsó fe- 
lén, a hadügyminiszter megparancsolta egy mongolnak, 
hogy vágtasson előre és nézze meg, nem állott-e meg az auto- 
mobil valahol a szoros túlsó felén. A mongol nekiindította 
a lovát és elrúgtatott. Lassan követtük. 

— Mi a baj? — kérdeztem. — Kérem, adjon felvilágo- 
sítást. 

A miniszter elbeszélése szerint Djam Bolon tegnap meg- 
tudta, hogy Szepailoff útközben utól akar érni, hogy meg- 
öljön, mert azzal gyanusít, hogy a bárót fölingereltem ellene. 
Djam Bolon ezt bejelentette a bárónak, aki azután az én 
biztosságomra rendelte el ezeket az intézkedéseket. 

Az előre lovagolt mongol visszajött és jelentette, hogy 
az automobilt nem látni sehol. 

-— Mi most más útra térünk, — mondta a miniszter, — 
úgy, hogy az ezredes hiába fog bennünket várni Khaza- 
hudukban. 

Undur Doboban északnak fordultunk és este egy feje- 
delem táborához érkeztünk. Itt elbúcsúztunk a miniszter- 
től, pompás friss lovakat kaptunk és a legnagyobb gyorsa- 
sággal folytattuk utunkat kelet felé és így messzi magunk 
mögött hagytuk a nyeregfejű embert, akitől Van Kure kö- 
zelében annyira óvott az öreg jövendőmondó. 

Tizenkét nap mulva, amely idő alatt nem volt több 
kalandom, elérkeztünk a keletkínai vasút első állomásához. 
Onnan, nekem hihetetlennek tetsző kényelemben, Pekingbe 
utaztam. 

xX 


A pompás szállóbeli élet kényelmének közepette sem 
tudtam szabadulni attól a hatástól, amelyet az Urgában el- 
töltött kilenc nap gyakorolt rám, amikor naponta láttam 
Ungern bárót, az «újraszületett hadistent». Az újságok je- 
lentéseket közöltek a bárónak Transbajkálián át való véres 
előnyomulásáról. Ezek a jelentések fölélesítették emlékei- 
met. Söt most, több mint hét hónap elteltével sem tudom 
elfeledni az örület, az ihlettség és a gyülölet amaz éjszakáit. 

A jóslat teljesült. Körülbelül százharminc nappal azok 
után az események után, Ungern báró, tisztjeinek árulása 
következtében a bolsevikok kezébe került, akik, mint jelen- 
tették, szeptember vége felé kivégezték. 

Ungern-Sternberg báró... Mint a bosszúálló Karma 
véres viharja száguldott végig Közép-Ázsián. Mit hagyott 
hátra ? A katonáinak szóló, Szent János kinyilatkoztatásával 
végződő szigorú parancsot: 

— Ne álljon senki az orosz nép lelkét megrontók és 
megölők megbosszulásának útjába. A forradalmat ki kell 
irtani a világból. Tőle óvott bennünket Szent János láto- 
mása : (És az asszony fel volt öltözve bíborba és bársonyba és 
fölékesítve arannyal és drágakővel és gyöngyökkel, kezében 
tartva egy arany poharat, telve undoksággal és az ő parázna- 
ságának tisztátalanságával. És homlokára e név vala írva : 
Titok. A nagv Babilon, a paráznaságok és föld undokságai- 
nak anyja. És láttam ez asszonyt megrészegedve a szentek 
vérétől és Jézus vértanuinak vérétől.» 

Emberi dokumentum ez, dokumentuma az orosz tragé- 
diának, talán dokumentuma a világ tragédiájának. 

De a mongol jurtákban és a burjétok, mongolok, kir- 
gizek, kalmukok és tibetiek tábortüzeinél a juhpásztorok 
tovább fogják mesélni a keresztesvitézek és tengeri rablók 
e fiának legendáját. 

— Egy fehér harcos jött északról. Fölszólította a mon- 
golokat, hogy tépjék szét rabláncaikat, amelyek le is hul- 
lottak a fölszabadított földre. Ez a fehér harcos az újra- 
született Dzsingisz khán volt. Megjósolta valamennyi mon- 
gol legnagyobbikának eljövetelét, aki el fogja terjeszteni 
Buddha nemes tanát és Dzsingisz khán, Ugadai és Kublai 
khán utódainak hatalmát. Így lesz! 

Ázsia fölébredt és fiai most merészen beszélnek. 

A világ békéjére jó lesz, ha mint a bölcs építők, Ugadai 
és Baber szultán tanítványai, nem pedig mint «a pusztító 
Tamerlan gonosz démonjainak» képviselői fognak föllépni. 


NEGYEDIK RESZ. 


AZ ÉLŐ BUDDHA. 


NEGYVENEDIK FEJEZET. 


Az ezer örömök szerencsét adó kertjében. 


Mongolországban, a csodák és misztériumok országában 
lakik mindannak a megőrzője, ami titokzatos és ismeretlen, 
az Élő Buddha, ő szentsége Djebtszung Damba Hutuktu 
Khán vagy Bogdo Gheghen, Ta Kure főpapja. A soha meg 
nem haló Buddha inkarnációja ő, képviselője a szellemi csá- 
szárok szakadatlan, titokzatosan folytatódó ágának, akik 
1670 óta uralkodnak és Buddha-Amitabha nemesítő szelle- 
mét egyesítik magukban Chan-ra-zival vagy a «hegyek szá- 
nalmas szellemével». Minden benne gyökerezik, a napmitosz, 
a Himalája titokteljes hegycsúcsainak varázsa, az indiai 
pagodáról szóló elbeszélések, a mongol császároknak — egész 
Ázsia császárjainak — fanyar fensége, a kínai bölcsek régi, 
ködös legendái, a brahminok gondolataiba való behatolás, 
az «erényes rend» szerzeteseinek szigorú életszabályai, az 
örökké vándorló harcosok, az oletok khánjaikkal, Batur 
Hun Taigi és Guszhi bosszúja, Dzsingisz khán és Kublai khán 
büszke hagyománya, a lámák klerikális-reakciós psziholó- 
giája és a tibeti királyok misztériuma, akiknek sorát 
Szrong-Tszang-Gampa nyitotta meg és Paszpa sárga szek- 
tájának kegyelmetlensége. Ázsiának, Mongolországnak, Pa- 
mirnak, a Himalájának, Mezopotámiának, Perzsiának és 
Kínának egész összefolyó története körülveszi az urgai Élő 
Istent. Nem csoda, hogy a Volga mellett, Szibériában, Ará- 
biában, az Eufrát és a Tigris közt, Indokínában és a Jeges- 
tenger partján tisztelik a nevét. 

Urgában való időzésem alatt többször fölkerestem az 
Élő Buddha lakóhelyét, beszéltem vele és megfigyeltem élet- 
módját. A tudós Marambák közt levő kegyeltjei sokat beszél- 
tek nekem róla. Láttam, amikor horoszkópokat olvas le, hal- 
lottam jóslásait, alkalmam nyílt, hogy könyveinek és kéz- 

iratainak régi archivumába tekinthettem, amelyek vala- 
mennyi Bogdo khán életének leírását és jóslását tartalmaz- 
zák. A lámák nagyon nyíltszívüek voltak velem szemben, 
mert Narabancsi Hutuktujának levele megnyerte számomra 
a bizalmukat. 

Az Élő Buddhának, mint a lámaizmusban mindennek, 
kettős személyisége van. Okos, éleselméjű és energikus, de 
egyszersmind iszákos, ami megvakulását okozta. Amikor 
megvakult, a lámák kétségbeestek. Néhányuknak az volt a 
véleménye, hogy a Bogdo khánt meg kell mérgezni és Buddha 
egy másik inkarnációjának kell a helyét elfoglalni. Mások 
ellenben rámutattak azokra a nagy érdemekre, amelyeket 
a főpap a mongolok és a sárga tan követői szerint szerzett. 
Elhatározták tehát, hogy az isteneket óriási Buddha -szo- 
borral ellátott nagy templommal fogják kiengesztelni. Ez 
azonban nem segített a Bogdo szemevilágán. De az eset al- 
kalmat adott neki arra, hogy azoknak a lámáknak, akik a 
probléma megoldására nézve a nagyon radikális módszert 
pártolták, segítségére legyen, hogy hamarább léphessenek át 
a fölsőbb életbe. 

A Bogdo khán állandóan az egyház és Mongolország 
sorsán töpreng. De ugyanekkor haszontalan játékokat űz. 
Nagyon tetszik neki a tüzérség. Egy volt orosz tiszt két 
öreg ágyút ajándékozott neki, amiért a Tumbaiir Hun címet 
kapta, ami azt jelenti, hogy «szívemhez közelálló fejedelem». 
Ezt a két ágyút ünnepnapokon a vak ember nagy gyönyörü- 
ségére elsütik. Automobil, gramofon, telefon, kristály, por- 
cellán, kép, illatszer, hangszer, ritka állat és ritka madár, 
elefánt, a Himalájából való medve, majom, indiai kígyó és 
papagály, mindezt ott lehet találni az dsteny palotájában, 
de mindenről hamar megfeledkeztek. 

Urgába az egész lámai és buddhista világból jönnek za- 
rándokok és ajándékok. A palota kincstárosa, a tiszteletre- 
méltó Balma Dorji, egyszer elvitt magával abba a nagy csar- 
nokba, amelyben az ajándékokat őrzik. Drága tárgyak párat- 
lan múzeuma ez. Vannak ott olyan ritka dolgok, amelyeket 
Európa múzeumaiban nem is ismernek. A kincstáros, ami- 
kor egy ezüst lakattal elzárt szekrényt nyitott ki, így szólt : 

— Itt a Bei Kem folyóból való tiszta aranyrögök, 
Kemchickből származó fekete cobolyprémek és csodatévő 
szarvasagancsok vannak. Ebben a skatulyában, amelyet az 
orochonok küldtek, drága ginszeng-gyökér és jószagú mó- 
susz van. Ez itt a «befagyott tenger» partjáról való boros- 
tyán, amelynek súlya százhuszonnégy liang (körülbelül 
tíz font). Itt indiai drágaköveket, szagos zebetet és Kínából 
való faragott elefántcsontot lát. 

Sokáig beszélt a kiállított tárgyakról és valóban csodá- 
latos volt, amit láttam. A szemem előtt hevertek : ritka 
prémek csomagjai; fehér bíber, fekete coboly, fehér, kék és 
fekete róka és fekete párduc ; teknősbékacsontból való ki- 
csiny, szépen faragott skatulyák, amelyekben tíz-tizenöt mé- 
ter hosszú, indiai selyemből szőtt, pókháló finomságú haty- 
kok voltak ; kicsiny, arany fonalakból készült táskák, tele 
gyöngyökkel, indiai ráják ajándékával ; drága gyürüűk zafi- 
rokkal és rubinokkal Kínából és Indiából ; nagy, csiszolat- 
lan gyémántdarabok ; rozmárfogak, amelyeket a Behring- 
Szoros partjának primitív művészei faragtak ki; és még sok 
minden, amit nem is tudok leírni. Egy másik szobában szek- 
rények voltak csupa Buddha-szoborral, amelyek aranyból, 
ezüstből, bronzból, elefántcsontból, korallból, gyöngyház- 
ból és jószagú, ritka színű fából készültek. 

— Bizonyára tudja, hogy ha hódítók törnek be olyan 
országba, amely tiszteli az isteneket, akkor a hódítók szét- 
törik és ledöntik a szobrokat. Így történt több mint három- 
száz esztendeje, amikor a kalmukok rohanták meg Tibetet 
és megismétlődött ez Pekingben, amikor 1900-ban európai 
csapatok kifosztották a palotát. Vegye csak elő valamelyik 
szobrot és nézze meg jól. 

Fölemeltem a hozzám legközelebb levő fa-Buddhát és 
megvizsgáltam. Valami mozgott és zörgött a belsejében. 

— Hallja? — kérdezte a láma. — Ez csupa drágakő 
és aranydarab, az isten belső része. Ezért törik szét a hódí- 
tók az istenek szobrát. Indiában, Babilonban és Kínában 
már sok híres drágakő került ki az istenek belsejéből. 

A palota több szobáját a könyvtár foglalja le, amelyek- 
nek polcait különböző koroknak különböző nyelvű és a leg- 

különbözőbb tárgyról szóló kéziratai és könyvei töltik be. 
E régi okiratok közül néhány idővel eltaplósodik és elporlad. 
Most azonban a lámák valami oldattal kenik be, amely bi- 
zonyos fokig ismét megszilárdítja őket, hogy így megvédjék 
a levegő behatása ellen. Agyagtáblák is vannak itt ékírás- 
sal, amelyek nyilván Babilonból származnak. Kínai, indiai 
és tibeti könyvek állanak Mongolország könyvei mellett. 
A régi, tiszta buddhizmus művei, a «vörös kámzsák», a meg- 
rontott buddhizmus könyvei, a «sárga» vagy lámai budd- 
hizmus könyvei, a hagyományok, legendák és parabolák 
könyvei, mindez együtt van itt. Egész sereg láma dolgozik 
mindig ezeken a műveken, tanulmányozzák és leírják, hogy 
elődeik régi bölcseségét ilyen módon megtartsák az utókor- 
nak és segítsék elterjedését. 

Külön osztályban vannak a varázslatról szóló titokza- 
tos könyvek, a harmincegy Élő Buddha történeti életéről 
és munkájáról való följegyzések és a Dalai Lámának, Tashi 
Lumpo főpapjának, a kínai Utai Hutuktujának, a belső Mon- 
golországban levő Dolonor Pandita Gheghenjének és a száz 
kínai bölcsnek bullái. Csak a Bogdo Hutuktu és a Maramba 
Ta-Rimpo-Cha léphet be ebbe a titokzatos helyiségbe. Kulcsa 
az Élő Buddha pecsétjeivel és Dzsingisz khánnak a Szvasz- 
tika jelével ékesített rubingyűrűjével abban a ládában pihen, 
amely a Bogdo magándolgozószobájában van. 

Ő szentsége személyét ötezer láma veszi körül. Ezeket 
négy rangosztályba sorozzák, az egyszerű szolgáktól egészen 
«dsten tanácsosai»-ig, akik a tulajdonképpen való kormányt 
alkotják. A tanácsosok közé tartozik Mongolországnak mind 
a négy khánja és az öt legelőkelőbb fejedelem. 

A lámaosztályok közt három, különös figyelmet ér- 
demlő rangfok van. Ezekről maga az Élő Buddha mondott 
el egyetmást, amikor Djam Bolonnal fölkerestem. 

Az «Istent» nagyon elszomorítja a lámák demoralizált 
és dözsölő élete, mert ennek következtében gyorsan meg- 
csökken a jósok és a jövőbe látó papok száma. 

— Ha Jahantszi és Narabancsi kolostorai nem éltek 
volna a szigorú szabályok szerint, akkor Ta Kure nemsokára 
próféta és jós nélkül lenne. Barun Abaga Nar, Dorchiul-Jur- 

dok és a többi szent láma, akiknek meg volt az a hatalmuk, 
hogy láthatták mindazt, ami a közönséges nép előtt el van 
rejtve, az istenek áldásával távoztak tőlünk. 

A jövendőmondók osztálya nagyon fontos, mert ha 
valami jelentékeny személyiség keresi föl Urga kolostorait, 
akkor előbb, anélkül, hogy a látogató tudná, bemutatják 
Tzuren lámának. A Tzuren (méregdoktor) kikutatja az illető 
sorsát, az eredményt közlik a Bogdo Hutuktuval úgy, hogy 
ez most már tudja, hogyan kell a vendégével bánnia és milyen 
politikát kell vele szemben követnie. A Tzurenek többnyire 
öreg emberek, szikár, kimerült és szigorú aszkéták. De lát- 
tam nehányat, aki fiatal, csaknem gyerek volt. Ezek Hubil- 
gánok, «újraszületett istenek» voltak, a különböző mongol 
kolostorok jövendőbeli Hutuktujai és Gheghenjei. 

A második rangfoka doktorok vagy «Ta Láma» osztálya. 
Föladatuk az, hogy megfigyeljék a növények és bizonyos 
állati termékek befolyását az emberre, megőrizzék a tibeti 
orvosságokat és gyógyító eljárásokat és anatómiát tanulja- 
nak, anélkül azonban, hogy fölhasználják az élveboncolást. 
Ezek ügyesen helyre tudják rántani a kificamodott tagokat, 
jó masszőrök és alapos ismerői a hipnotizmusnak és állati 
magnetizmusnak. 

A harmadik osztály a doktorok legfőbb rangja. Ezek 
méregkeverők, akik többnyire tibeti és kalmuk származásúak: 
«A politikai gyógyászat orvosainak» lehet őket mondani. 
Társaiktól elkülönítve élnek és az Élő Buddha kezében ők 
a hallgatag fegyver. Láttam egy ilyen doktort, ugyanazt az 
embert, aki megölte a kínai orvost, amelyik Pekingből jött 
Kína császárjának parancsára, hogy dikvidálja»az Élő Budd- 
hát. Kicsiny, fehér, öreg fickó volt, csupa ránc arccal, kis, fe- 
hér kecskeszakállal és élénk, mindig kutatgatva körültekintő 
szemmel. Ha valamelyik kolostorban fölbukkan, akkor az 
odavaló «Isten» e mongol méregkeverőtől való félelmében 
abbahagyja az evést és az ivást. De még ez sem mentheti 
meg az elítéltet, mert egy megmérgezett sapka, megmérgezett 
mg, megmérgezett csizma, megmérgezett olvasó, megmérge- 
zett kantár, megmérgezett könyv vagy megmérgezett vallási 
tárgy bizonyára eléri azt, amit a Bogdo khán akar. 

A vak főpapot legmélyebb tisztelet és legmélyebb val- 
lásos hit övezi. Előtte mindenki térdre rogy. Még Khánok 
és Hutuktuk is csak térdelve közelednek hozzája. Körülötte 
götét minden, tele keleti régiséggel. De a részeg öreg ember, 
aki a gramofon banális áriáit hallgatja és szolgáit dinamo 
segítségével villamozza, az álnok öreg fiú, aki megmérgezi 
politikai ellenfeleit, a láma, aki lelki sötétségben tartja 
népét és jóslással meg jövendőmondással megcsalja, ez a 
férfi mégsem egészen közönséges ember. 

Egy napon a Bogdo szobájában ültünk. Djam Bolon 
lefordította neki a nagy háborúról szóló történetemet. Az 
öreg ember nagyon figyelmesen hallgatta. Hirtelen tágra 
meresztette a szemét és kívülről a szobába ható hangokra 
figyelt. Arca áhítatos, könyörgő és ijedt lett. Ezt susogta : 

— Az istenek szólítanak. 

És lassan magánszobája felé ment. Mozdulatlanul tér- 
delve, mint egy szobor, körülbelül két óra hosszáig imád- 
kozott ott. Imádsága a láthatatlan istenekkel való társal- 
gás volt, akinek kérdéseire felelt. Sápadtan és kimerülve, 
de megelégedetten és boldogan jött vissza a szobából. Ez 
az ő személyes imádkozása volt. 

A közönséges templomi szolgálat alatt nem vesz részt 
az imában, mert ekkor «Isten». Trónusán ülve az oltárra 
helyezik és ott a lámák meg a nép imádja. Ő csak fo- 
gadja a nép imáját, reményét, könyét, fájdalmát és két- 
ségbeesését, miközben éles és fénylő, de vak szeme állan- 
dóan a levegőbe mered. Az alkalom szerint különféleképpen 
öltöztetik őt a lámák, sárga és vörös színekkel változó ru- 
hát adnak rá és a sapkáját is változtatják. A templomi 
szolgálat mindig abban a pillanatban ér véget, amikor az 
Élő Buddha, fején a tiarával, főpapi áldását osztja a nép- 
nek úgy, hogy arcát mind a négy égtáj felé fordítja, azután 
karját kinyujtja északnyugat felé, azaz Európa irányába, 
ahová a sárga tan nézete szerint a bölcs Buddha hitének 
el kell terjednie. 

Komoly imádkozás és hosszú templomi szolgálat után 
mindig nagyon megrendítő benyomást tesz a főpap. Ilyen- 
kor titkárait szólítja és lediktálja nekik látomásait és jós- 

lásait, amelyek mindig nagyon zavarosak és magyarázattal 
sohasem egészíti ki őket. 

Olykor-olykor e szavakkal: delkeik megnyilvánulnak», 
fehér ruháját ölti magára és a szobájába megy imádkozni. 
Ilyenkor a palota valamennyi kapuját bezárják. Valamennyi 
lámát ünnepiesen misztikus félelem fogja el. Valamennyi 
imádkozik, olvasóját morzsolgatja, a szent «Om! Mani 
padme Hom!» mondást ismételgeti és imádság meg varázs- 
lat közben az imakereket forgatja. A jósok a horoszkópo- 
kat vizsgálják, a jövőbe látó papok leírják látomásaikat és 
a Marambák régi könyvekben az Élő Buddha szavainak 
magyarázatát keresik. 


NEGYVENEGYEDIK FEJEZET. 
Évszázadok pora. 


Láttak-e már Olaszország, Franciaország vagy Angol- 
ország valamelyik régi kastélyának pincéjében poros pók- 
hálókat és törmelékeket? Ez az évszázadok pora. Valamikor 
talán egy római Augusztusznak, Szent Lajosnak, az inkvizi- 
tornak vagy Richárd királynak arcát, sisakját és kardját 
érintette. Önkéntelenül összeszorul az ember szíve és mély 
tiszteletet érez a régen elmult idők e tanuinak láttára. 
Ugyanezt éreztem én Ta Kureban, de talán még mélyebben 
és igazabban. Itt csaknem éppen olyan az élet ma, mint 
nyolc évszázadon keresztül volt. Itt csak a multban él az 
ember. Ami a mai korhoz tartozik, csak komplikálja és aka- 
dályozza a normális életet. 

— Ma nagy nap van, — mondta egyszer az Élő Buddha. 
— A buddhizmus győzelmének napja minden más vallá- 
son. Régen történt, hogy ezen a napon Kublai khán vala- 
mennyi vallás lámáit magához rendelte és megparancsolta 
nekik, hogy magyarázzák meg, miben hisznek és min alap- 
szik a hitük. Ezen az összejövetelen a különféle vallások 
lámái a maguk isteneit és a maguk Hutuktuit dícsérték ; 
magyarázkodások és vitatkozások kezdődtek ; csak egy láma 
hallgatott. Végre gúnyosan mosolygott és így szólt : 

— Nagy császár, parancsold meg a jelenlevők min- 
denikének, hogy isteneinek hatalmát valami csoda bemuta- 
tásával bizonyítsa be. Azokból ítélj és válassz. 

Kublai khán így tett és megparancsolta a lámáknak, 
hogy tegyenek csodát. De valamennyien hallgattak, olyan 
zavartak és tehetetlenek voltak. 

— Nos, — mondta a császár annak a lámának, aki az 
indítványt tette, — most neked kell bebizonyítanod a te 
isteneid hatalmát! 

A láma sokáig szótlanul a császárra nézett, azután meg- 
fordult és hasonló módon nézett a gyülekezetre. Azután csön- 
desen a jelenlevők felé nyujtotta ki a kezét. Ebben a pilla- 
natban a császár aranyserlege, a nélkül, hogy látható kéz 
hozzányúlt volna, fölemelkedett az asztalról és megérintette 
a khán ajkát. A császár érezte, hogy pompás bor nedvesítette 
meg a száját. Mindenki a legnagyobb mértékben meg volt 
lepve. A császár szólt : 

— A te isteneidhez fogok imádkozni és a te isteneidhez 
kell imádkozniok mindazoknak a népeknek, amelyek alatt- 
valóim. Mi a vallásodnak a neve? Ki vagy te és honnan jösz ? 

— A bölcs Buddha vallása az én tanom. Én Turjo 
Gamba Pandita láma vagyok a félreeső és híres tibeti Szak- 
kia kolostorból, ahol Buddha lelke, bölcsesége és hatalma 
egy emberi testben inkarnálva él. Tudd meg, ó császár, hogy 
azok a népek, amelyeknek ez a hitük, birtokukban tartják 
az egész nyugati világot és nyolcszáztizenegy éven belül 
Buddha tanát el fogják terjeszteni az egész világon. 

Ez a mai napon történt sok száz évvel ezelőtt. Turjo 
Gamba láma nem ment vissza Tibetbe, hanem ettől kezdve 
Ta Kureban lakott, ahol akkor csak egy kis templom volt. 
Innen a császárhoz utazott Karakorumba és később vele 
Kína fővárosába is, hogy a hitben megerősítse, jövőjét meg- 
jósolja és az istenek akarata szerint kellőképpen fölvilágo- 
sítsa. 

Az Élő Buddha kis ideig hallgatott, majd egy ima el- 
suttogása után folytatta : 

— Urga, a buddhizmus régi fészke... Dzsingisz khán- 
nal az európai hódítóútra elmentek az oletok és a kalmukok. 

Csaknem négy évszázadig maradtak idegenben, ahol Orosz- 
ország pusztaságain éltek. Azután visszatértek Mongol- 
országba, mert a sárga lámák a népet elnyomó tibeti királyok 
és a vörös kámzsa lámái ellen harcra szólították öket. A 
kalmukok nagy szolgálatot tettek a sárga tannak. Fölis- 
merték azt, hogy Lassza a világ többi részéhez viszonyítva 
nagyon kiesik az útból, tehát onnan nem lehet vallásunkat 
az egész földön elterjeszteni. Ennek következtében a kal- 
muk Guszhi khán Tibetből egy szent lámát, Undur Gheghent 
hozta el magával, aki meglátogatta volt a Világ Királyát. 
E naptól fogva a Bogdo Gheghen szakadatlanul Urgában 
élt, mint Mongolország szabadságának és a mongol eredetű 
kínai császároknak az oltalmazója. A mongolok országában 
Undur Gheghen volt az első Élő Buddha. Ránk, utódaira 
hagyta Dzsingisz khán gyűrűjét, amelyet a Turjo Gamba 
Láma által mutatott csoda elismeréseül Kublai khán a Dalai 
Lámának küldött. Ránk hagyta továbbá egy fekete, titok- 
zatos indiai csodatevőnek a koponyáját, amelyből Sztrong- 
tszan, Tibet egyik királya ezerhatszáz évvel ezelőtt a temp- 
lomi szertartások alkalmával ivott, valamint Buddhának egy 
régi köszobrát, amelyet Paszpa, a sárga tan megalapítója 
hozott magával Delhiből. 

A Bogdo tapsolt, mire titkárainak egyike egy vörös 
kendőből nagy ezüst kulcsot vett elő. Ezzel az Élő Buddha 
kinyitotta a pecsétes ládát. Benyúlt a ládába és kis, faragott 
elefántcsont skatulyát húzott ki belőle, amelyből pompás, 
a Szvasztika jelét viselő rubinnal ékesített nagy aranygyűrűt 
vett elő. 

— Ezt a gyűrűt — mondta a Bogdo, — Dzsingisz 
khán és Kublai khán viselte mindig a jobbkezén. 

Miután a titkár a ládát ismét elzárta, a Bogdo elhívatta 
kedvelt Marambáját, akivel egy régi, az asztalon fekvő könyv- 
ből fölolvastatott néhány oldalt. A láma monoton hangon 
olvasta : 

— Amikor Guszhi khán, minden olet feje, befejezte a 
háborút a vörös kámzsásokkal, magával hozta a csodatevő 
fekete követ», amelyet a Dalai Láma a Világ Királyának 
küldött volt. Guszhi khán Mongolország nyugati részében 

akarta megteremteni a sárga tan fővárosát. De az oletok 
akkor a kínai császári trón miatt háborút viseltek a Mandzsu- 


császárokkal és vereség vereségre érte őket. Amurszana, az 


oletok utolsó khánja Oroszországba menekült, de menekülése 
előtt ide, Urgába küldte a «fekete követ». Ameddig ez a kő 
Urgában maradt és az Élő Buddha megáldhatta vele a 
népet, addig a mongolokat és marháikat elkerülte a beteg- 
ség és szerencsétlenség. De száz évvel ezelőtt ellopták a 
fekete követ. Azóta a buddhisták hasztalan keresték az 
egész világon. Eltűnte óta fokozatosan pusztul a mongol nép. 

— Elég, — mondta a Bogdo Gheghen. —Szomszédaink 
megvetnek bennünket. Feledik, hogy egykor az uraik vol- 
tunk. De mi megőrizzük szent hagyományainkat és tudjuk, 
hogy eljön a mongol törzsek és a sárga tan diadalának a 
napja. Hitünk védelmezői a burjétok. Dzsingisz khán hagyo- 
mányának ők a leghűbb őrzői. 

Ezt mondta az Élő Buddha és így mondták a régi 
könyvek! 


NEGYVENKETTEDIK FEJEZET. 
A csodák könyve. 


Djam Bolon fejedelem megkért egy Marambát, hogy 
mutassa meg nekünk az Élő Buddha könyvtárát. Ez a 
könyvtár nagy helyiség, amelyben a sok írnok földolgozza 
a régi műveket és följegyzi az Élő Buddha csodatételeit. 
Undur Gheghennel kezdik és a különböző jelenkori mongol 
kolostorok Gheghenjeivel és Hutuktujaival végzik. Ezeket 
a könyveket azután szétosztják a lámakolostorok és templo- 
mok, valamint a Bandik iskolái közt. A följegyzésekből a 
Maramba fölolvasta nekünk a következő két részt: 

— A boldogult Bogdo Gheghen rálehelt egy tükörre, 
mire ködszerűen egy völgy képe tünt föl, amelyben sok ezer 
harcos küzdött egymással... 

A bölcs és az istenek által kegyelt Élő Buddha töm- 


jént égetett el és az istenekhez imádkozott, hogy megmutas - 
sák neki a fejedelmek sorsát. A kék füstben mindenki sötét 


el 


tömlöcöt látott és a halott fejedelmek halvány, megkínzott 
testeit . . . 

Külön könyv foglalkozik a mostani Élő Buddha cso- 
dáival. Ebből a könyvből már sok ezer példány készült. 
Djam Bolon fejedelem elmondott egyet-mást e könyv tar- 
talmából. 

—- Van egy régi Buddha-szobor fából. A szeme nyitva 
van. Indiából hozták ide. A Bogdo Gheghen az oltárra állí- 
totta és imádkozni kezdett. Mikor a Bogdo kijött az ima- 
szekrényből, a Buddha-szobrot is kihozatta. Mindenki na- 
gyon meglepődött, mert az isten szeme le volt csukva és 
köny hullott belőle. Fa-testén zöld rügyek látszottak. A 
Bogdo így szólt : Fájdalom és öröm vár reám. Én meg fo- 
gok vakulni, de Mongolország szabad lesz. 

Ez a jóslat beteljesedett. Máskor az Élő Buddha, ami- 
kor egy napon nagyon izgatott volt, vízzel telt medencét 
hozatott és az oltár elé tette. Maga köré gyűjtötte a lámákat 
és imádkozni kezdett. Egyszerre csak az oltár gyertyái és 
lámpái maguktól meggyulladtak és a medencében levő víz 
a szivárvány színeiben csillámlott. 

Elmondta a fejedelem azt is, hogyan olvassa ki a Bogdo 
khán friss vérből a jövőt, mert a vér fölszínén csak neki 
láthatóan szavak és képek jelennek meg, vagy juhok és 
kecskék beleiből, amelyeknek minőségéből fölismeri a feje- 
delmek sorsát és eltalálja gondolataikat, vagy kövekből és 
csontokból, amelyek a legnagyobb pontossággal megmutat- 
ják az Élő Buddhának minden ember sorsát és a csilla- 
gokból, amelyek egymáshoz való állásának figyelembevéte- 
lével készíti a Bogdo a golyók és betegségek ellen megvédő 
amuletteket. 

— Régebbi Bogdo khánok csak a «ekete kő» segítsé- 
gével jósolták meg a jövőt, — mondta a Maramba. — A kő 
külsején ugyanis tibeti fölírások jelentek meg, amelyekből 
a Bogdók egész nemzetek sorsát megtudták. 

Amikor a Maramba a fekete kőről beszélt, amelyen állí- 
tólag tibeti legendák jelentek meg, arra gondoltam, hogy 
volt valami ebben az elbeszélésben, amire természetes ma- 
gvarázatot lehet találni. Urianhai délkeleti részében, Ulan 

Taigában jártam olyan helyen, ahol oszlásnak induló pala 
volt. E pala egyes darabjait különös fehér fonadék födte, 
amely rendkívül komplikált mintázatú volt és velencei 
csipkemintára vagy titokzatos rúnákra emlékeztetett. Ha 
a pala nedves volt, e jelek eltűntek, de ismét láthatókká 
lettek, mihelyt a pala megszáradt. 

Senkinek sincs joga ahhoz, hogy az Élő Buddhát jósolásra 
kérje. A Bogdo csak akkor jósol, amikor erre megihlettnek 
érzi magát vagy ha megfelelő kéréssel a Dalai Láma vagy 
Tashi Láma külön küldöttje jön hozzá. Amikor I. Sándor 
cár Krüdener bárónénak és túlzó miszticizmusának be- 
folyása alá került, külön követet küldött az Élő Buddhához, 
hogy sorsát megtudja. Az akkori Bogdo khán, aki egészen 
fiatal ember volt, a fekete kőről jósolt és megjövendölte, 
hogy a fehér cár gondterhesen vándorolva, mindenkinek is- 
meretlenül és mindenütt üldözve fogja életét befejezni. 
Oroszországban még ma is azt hiszi a nép, hogy I. Sándor 
életének utolsó napjait európai Oroszországban és Szibériá- 
ban Kuzmics Feodor álnéven vándorolva töltötte el, miköz- 
ben foglyokat, koldusokat és más szenvedő embereket meg- 
segített és vígasztalt, de maga üldöztetve börtönbe vettetett 
és végül a szibériai Tomszkban halt meg, ahol még ma is 
mutogatják a lakóházát és a sírját, zarándoklások és csodák 
helyét, szentnek tartják. A Romanov-dinasztia nagyon ér- 
deklődött Kuzmics Feodor életrajza iránt, ami megerősíti 
azt a véleményt, hogy Kuzmics valóban I. Sándor volt, 
aki ezt a nehéz vezeklést magára vette. 


NEGYVENHARMADIK FEJEZET. 
Az Élő Buddha születése. 


Az Élő Buddha nem hal meg. Lelke néha olyan gyermek 
testébe megy át, aki az ő halála napján születik, néha pedig, 
még a Buddha életében, valami más lény testébe. Buddha 
megszentelt lelkének ezt az új halandó lakóhelyét csaknem 
mindig valami szegény tibeti vagy mongol család jurtájában 
találják meg. Ezt politikai okok ajánlják. Ha a Buddha 

valamely gazdag fejedelem családjában lépne föl, akkor az 
esetleg olyan családot tenne naggyá, amely nem lenne haj- 
landó a klérusnak engedelmeskedni. (Erre a multban való- 
ban volt is eset.) Ha ellenben szegény, ismeretlen család jut 
Dzsingisz khán trónjára és ilyen módon meggazdagszik, akkor 
nagy általánosságban kész lesz arra, hogy alávesse magát a 
lámák akaratának. Eddig csak három vagy négy Élő Buddha 
volt tisztán mongol eredetű. A többi mind tibeti volt. 

Jasszaktu láma-khán, az Élő Buddha egyik tanácsosa, 
beszélte el nekem a következőket : 

— Lassza és Taszhi Lumpo kolostorait Urgából érkező 
levelek állandóan tájékoztatják az Élő Buddha egészségi 
állapotáról. Mihelyt megöregedett a Bogdo emberi teste és 
Buddha lelke arra törekszik, hogy vándorolni menjen, a tibeti 
templomokban külön templomi szolgálatok kezdődnek, 
amelyeken asztrológiai eszközökkel megkísérlik a jövő meg- 
határozását. Ezek a ritusok megjelölik azokat a különösen 
jámbor lámákat, akik fölfödözhetik, hol óhajt Buddha lelke 
újra inkarnálódni. Az így megtalált jámbor lámáknak az a 
feladatuk, hogy az egész országot beutazzák és figyelgesse- 
nek. Gyakran maga az Isten adja meg nekik a szükséges 
jelt. Néha fehér farkas jelenik meg valamelyik szegény juh- 
pásztor jurtájának a közelében, vagy kétfejű bárány szüle- 
tik avagy meteor hull le az égből. Vannak lámák, akik a 
szent Tangri Nor-tóból halakat fognak ki és ezeknek pikkelyei- 
ről olvassák le az új Bogdo khán nevét. Mások kövek repe- 
déseiből tudják meg, hol kell az új Buddhát keresniök. Is- 
mét mások szük hegyszorulatok magányába vonulnak vissza, 
hogy a hegyi szellemek hangjára figyeljenek, akik meg- 
mondják nekik az istenektől újonnan kiválasztottnak a ne- 
vét. Ha az új Bogdót megtalálták, családjáról titokban 
minden tudnivalót összegy űjtenek és a tudós Tashi Láma elé 
terjesztik, akinek Erdeni, ta tudás nagy drágaköve? a neve 
és aki Rama rúnái szerint fölülvizsgálja a választást. Ha 
jóváhagyja, akkor titkos levelet küld a Dalai Lámának, aki 
ca hegyek szellemének» templomában külön áldozatot mu- 
tat be és nagy pecsétjét ráütve a Tashi Láma levelére, meg- 
erősíti a választást. 

— Ha az öreg Élő Buddha még életben van, akkor utód- 
jának nevét szigorú titokban tartják. Ha ellenben Buddha 
lelke már elhagyta Bogdo khán testét, akkor Tibetből külön 
követség jelenik meg az új Élő Buddhával. Ugyanez az el- 
járás Mongolország valamennyi lámai kolostorának Gheghen- 
jei és Hutuktui választásánál is. Ebben az esetben azonban 
a választás megerősítésének joga az Élő Buddhát illeti meg. 
A választásról minden alakiság elintézése után csak jelen- 
tést küldenek Lasszába. 


NEGYVENNEGYEDIK FEJEZET. 
A mostani Élő Buddha életéből. 


Külső Mongolország mostani Bogdo khánja tibeti em- 
ber. Szegény családból származik, amely Szakkia Kure kö- 
zelében, nyugati Tibetben él. Kora ifjúságában viharos, 
voltaképpen teljesen lelketlen természetünek mutatkozott. 
Mindig Mongolország és Dzsingisz khán utódai függetlensé - 
gének és dicsőségének gondolata lelkesítette. Ez kezdettől 
fogva nagy befolyást biztosított neki Mongolország lámáira, 
fejedelmeire és khánjaira, de az orosz kormányra is, amely 
állandóan magának iparkodott öt megnyerni. Nem félt a 
kínai Mandzsu-dinasztia ellen való föllépéstől és ebben min- 
dig segítették Oroszország, Tibet, a burjétok és a kirgizek, 
akik pénzt, fegyvert, katonát és diplomáciai segítséget ad- 
tak neki. A kínai császárok az Élő Istennel nem óhajtottak 
nyílt háborút, mert el akarták kerülni a kínai buddhisták 
tiltakozásának kihívását. Egyszer Bogdo khánhoz doktort 
küldtek, aki ügyes méregkeverő volt. Az Élő Buddha azon- 
ban rögtön megértette, hogy mit jelent ez a gyógyászati 
figyelem és mert ismerte az ázsiai mérgek erejét, azonnal 
körútra indult a mongol kolostorokba és Tibetbe. Képvise- 
lőjéül egy Hubilgánt hagyott hátra, aki megbarátkozott a 
kínai doktorral és megtudta tőle odajövetelének igazi cél- 
ját. Kevéssel ezután a kínai valami ismeretlen ok következ- 
tében meghalt. Az Élő Buddha tehát visszatérhetett fő- 
városába. 

Egy másik alkalommal is veszedelemben volt az Élő 
Isten. Akkor volt ez, amikor Lassza úgy látta, hogy Bogdo 
khán Tibettől nagyon is független politikát folytat. A Dalai 
Láma tárgyalni kezdett több khánnal és fejedelemmel, aki- 
ket meg is nyert annak a tervnek, hogy siettetni kell 
Buddha lelkének egy más emberi alakba való átköltözését. 
Az illető fejedelmek Urgába jöttek, ahol a Bogdo khán tisz- 
telettel és nagy örömmel fogadta őket. Nagy lakomát ren- 
dezett számukra és az összeesküvők már azt hitték, hogy 
teljesíthetik a Dalai Láma parancsát. De a lakoma végezté- 
vel egészen mást éreztek. Már a következő éjjel meghaltak. 
Holttesteiket az Élő Buddha nagy dísszel és tisztelettel 
elküldette családjaiknak. 

A Bogdo khán a fejedelmek és khánok minden gondo- 
latát, minden mozdulatát ismeri és ismer minden ellene 
tervezett összeesküvést is. Az ellenséget rendszerint a leg- 
barátságosabban meghívják Urgába, ahonnan sohasem tér 
többé vissza a lakóhelyére. 

A kínai kormány egykor elhatározta, hogy az Élő Budd- 
hák szakadatlan sorának meg kell szűnnie. Az urgai főpappal 
megszakítván a nyílt viszályt, céljának elérésére ezt eszelte 
ki: Peking fölszólította Dolo Nor Pandita Gheghenjét és 
Utai Hutuktuját, a kínai lamaisták fejét, akiknek egyike sem 
ismeri el az Élő Buddha fennhatóságát, hogy jőjjenek a 
fővárosba. Ezek azután régi buddhista könyvek áttanul- 
mányozása után kisütötték, hogy a mostani Bogdo khán 
az utolsó Élő Buddha, mert Buddha lelkének ama része, 
amely a Bogdo khánban lakozik, csak harmincegyszer 
születhetik újra emberi testben. Undur Gheghen ideje óta 
pedig a mostani Bogdo khán a harmincegyedik inkarnált 
Buddha. Vele tehát tulajdonképpen ki kell halnia az urgai 
főpapok dinasztiájának. A Bogdo khán értesülvén e döntés- 
ről, régi tibeti kéziratokból kiderítette, hogy a tibeti fô- 
papok egyike nős volt, fia ennek következtében természe- 
tesen inkarnált Buddha volt. A Bogdo khán tehát megnősült 
és most fia van, aki nagyon derék és energikus fiatal ember. 
Dzsingisz khán vallási trónja tehát az ő elhúnytával nem 
marad árván. A kínai császárok dinasztiája letűnt a politikai 

színpadról, de az Élő Buddha továbbra is a pánázsiai gon- 
dolat középpontja marad. 

Az új kínai kormány 1920-ban a saját palotájában 
fogságban tartotta az Élő Buddhát. De 1921 elején Ungern 
báró átkelt a szent Bogdo-Olon és hátba kapta a palotát. 
Tibeti lovasok lenyilazták a kínai őröket. Azután a mongolok 
behatoltak a palotába és ellopták az «ľstenüket», aki erre 
azonnal kiáltványt intézett egész Mongolországhoz és az 
ázsiai népek és törzsek reménységeit életre keltette. 

A Bogdo khán palotájában egy láma drága szönyeggel 
letakart kosarat mutatott nekem, amelyben a Dalai Láma 
és a Tashi Láma bulláit, Oroszország és Kína császárjainak 
dekrétumait és Mongolország, Oroszország, Kína és Tibet 
szerződéseit őrzik. Ugyanabban a kosárban egy vörösréz- 
lap van a Világ Királyának titokzatos jeleivel, valamint 
az Élő Buddha legutolsó látomásának följegyzése. 


NEGYVENÖTÖDIK FEJEZET. 
Az Élő Buddha látomása 1921. május 17-én. 


«Imádkoztam és láttam, ami a nép szeme előtt el van 
rejtve. Hegyekkel körített tágas síkság terült el előttem. 
Egy öreg láma nehéz kövekkel megtöltött kosarat vitt. Alig 
tudott egyet lépni. Ekkor északról fehér ruhába öltözött 
lovas jelent meg fehér lovon. Odalovagolt a lámához és 
így szólt hozzá: 

— Add ide a kosaradat. Segítek majd Kureba elvinni. 

A láma átadta neki súlyos terhét, de a lovas nem tudta 
fölemelni a nyergébe, úgy, hogy megint az öreg lámának 
kellett a vállára vennie és a nagy súly alatt meggörnyedve 
kellett folytatnia az útját. Ekkor egy második lovas jött 
északról. Ennek fekete volt a ruhája és fekete lovon ült. Ő is 
odament a lámához és ezt mondta : 

— De ostoba vagy! Minek cipeled ezeket a köveket, 
mikor pedig szanaszét hevernek mindenfelé? 

E szavakkal lovának szügyével ellökte a lámát úgy, 
hogy a sok kő mind a földre hullott. A kő a földet érintvén, 

gyémánt lett. Erre mindhárman rárohantak, hogy ismét 
fölszedjék, de egyikük sem tudta a földtől elmozdítani. Az 
öreg láma kétségbeesve kiáltozta : 

— Ő istenek! Egész életemben cipeltem ezt a súlyos 
terhet és most, amikor már csak csekély utam volt hátra, 
elvesztettem. Segítsetek nagy, jó istenek! 

Hirtelen egy reszkető öreg ember bukkant föl. Minden 
nehézségnélkül valamennyi gyémántot visszatette a kosárba, 
letörölte róluk a port, vállára vette a terhet és útnak indult, 
miközben így szólt a lámához : 

— Pihend ki magadat kissé. Én éppen most értem 
célhoz a terhemmel és örülök, hogy neked a tiéddel segíthetek, 

Ketten tovább mentek és nemsokára eltüntek a szem 
elől. Ezalatt a lovasok harcolni kezdtek egymással. Egész 
nap és utána egész éjjel harcoltak. Amikor a nap fölkelt, 
nem volt ott egyikük sem, se élve, se halva. Semmi nyomuk 
sem maradt. 

Ezt láttam én, a Bogdo Hutuktu khán a nagy és bölcs 
Buddhával beszélgetve, akit a jó és gonosz démonok vettek 
körül! Bölcs Lámák, Hutuktuk, Kampok, Marambák, szent 
Gheghenek adjatok feleletet látomásomra !» 

Ezt az én jelenlétemben 1921 május 17-én írták le az 
Élő Buddha diktálása szerint. Nem tudom, mit feleltek a 
Hutuktuk és Gheghenek, az igazmondók, a bűvészek és a 
jövőbe látó papok. De nem nyilvánvaló-e a felelet, ha az 
ember elgondolkozik Ázsia jelenlegi helyzetén? 

Az ébredő Ázsia tele van talánnyal, de tele van fele- 
lettel is a kérdésekre, amelyeket az emberiség sorsa vet föl. 
A titokzatos főpapoknak, élő isteneknek, Mahatmáknak és 
Karma borzasztó könyve olvasóinak e nagy kontinense föl- 
ébred és sok százmillió emberi élet oceánját óriási hullámok 
csapkodják. 


ÖTÖDIK RÉSZ. 


A MISZTÉRIUMOK MISZTÉRIUMA . 
A VILÁG KIRÁIYA. 

NEGYVENHATODIK FEJEZET. 
A földalatti királyság. 


— Álljon meg! — mondta öreg mongol vezetőm, ami- 
kor egyszer a Tzagan Luk közelében levő pusztaságon men- 
tünk át. — Álljon meg! 

Lecsúszott a tevéjéről, amely lefeküdt anélkül, hogy 
gazdája ezt megkívánta volna. A mongol a kezét imára 
arca elé tette és egyre a szent mondást ismételgette : Om! 
Mani padme Hom! A többi mongol is azonnal megállította 
a tevéjét és imádkozni kezdett. 

— Mi történt? 

Ezen gondolkodtam, amikor a gyönge, zöld fűről föl- 
tekintettem a felhőtlen égre és a lenyugvó nap álmodozó, 
lágy sugaraira. A mongolok jó ideig imádkoztak, azután csön- 
desen beszélgettek egymással, szorosabbra húzták a málhás- 
tevék szíját és folytatták az utat. 

— Látta, — kérdezte a mongol, — hogy tevéink milyen 
ijedten mozgatták a fülüket? Hogy a pusztán a ménes milyen 
figyelmesen hallgatódzott és hogy a juhok és a marhák 
mennyire összekuporodva feküdtek a földön? Észrevette, 
hogy a madarak abbahagyták a repülést, a marmoták le- 
feküdtek ott, ahol éppen voltak és a kutyák nem ugattak 
többé? Gyönge szél fújt és messziről ének zenéjét hozta 
magával, amely az emberek, állatok és madarak szívébe 
hatolt. A föld és az ég megszünt lélekzeni. Elállt a szél és meg- 
állt a nap. Ilyen pillanatban a farkas, amely a juhot kerül- 
geti, fekve marad ott, ahol van, a fölriasztott antilopnyáj 
hirtelen abbahagyja rohanó futását, a juhpásztor kezéből 
kihull a kés, amellyel el akarta vágni a juh gégéjét és a vér- 
szomjas menyét abbahagyja a gyanútlan szalga belopását. 
Minden élőlényt önkéntelenül imahangulat fog el és vég- 
zetét várja. Éppen ebben a pillanatban is így volt. Ez tör- 

ténik mindig, ha a Világ Királya földalatti palotájában imád- 
kozik és a föld népeinek sorsát kutatja. 

Így szólt hozzám az öreg mongol, egy egyszerü, dara- 
bos juhpásztor. 

Mongolország csupasz és rettenetes hegyeivel, meg ha- 
tártalan pusztaságaival, amelyeket a mongol nemzetség 
eleinek csontjai födnek, szülte a misztériumot. Népe, amelyet 
a természet viharos szenvedélyei megrémítenek vagy halál- 
szerű békéje elaltat, érzi a misztériumot. Vörös és sárga 
lámái megőrzik a misztériumot és mesékkel díszítik. Lassza 
és Urga főpapjai a misztérium birtokában vannak. 

Közép-Ázsián való keresztülutazásomkor hallottam elő- 
ször a misztériumok misztériumáróly Nem adhatok neki 
más nevet. Eleinte nem sokat törődtem vele és nem tartot- 
tam olyan fontosnak, mint később, amikor a létezésére valló 
nem egy szórványos ködszerű és gyakran ellentmondó uta- 
lást elemeztem és gyűjtöttem. 

Az Amyl folyó partján beszélték nekem öreg emberek, 
hogy egy régi legenda szerint bizonyos mongol törzs, hogy 
ne kelljen Dzsingisz khán követeléseit teljesítenie, a föld- 
alatti országba menekült. Egy szojot, aki a Nogan Kul tó 
környékéről származott, megmutatta nekem a füstölő ka- 
put, amely állítólag Agharti királyság egyik bejárata. Ezen 
a kapun át régente egy vadász jutott be a királyságba. Visz- 
szatérvén, mesélni kezdte, amit ott látott. Erre a lámák ki- 
vágták a nyelvét, hogy megakadályozzák őt a misztériumok 
misztériumának elárulásában. Amikor megöregedett, vissza - 
ment a barlang bejáratához és a régi emlékektől vonzva, el- 
tünt a földalatti királyságban. 

Erről a kérdésről tisztább fölvilágosítást kaptam 
Jelyb Djamszraptól, Narabancsi Kure Hutuktujától. A világ 
hatalmas királyának a földalatti királyságból inkább világi 
módon fölfogott eljövetele történetét mondta el nekem, be- 
szélt a megjelenéséről, a csodáiról és jóslásairól. Csak akkor 
kezdtem megérteni, hogy ebben a legendában, akár hipnózis, 
akár tömegvízió, nem csak misztérium van elrejtve, hanem 
reális és hatalmas erőis, amely Ázsia politikai életének fejlődé- 
sét befolyásolni képes. Ettől kezdve kérdezősködni kezdtem. 

Hultun “Beyli fejedelem legkedvesebb Gelongja és a 
fejedelem maga egyet-mást elmondtak nekem a földalatti 
királyságról. 

— Minden a világon — mondta a Gelong, — állandó 
változás és átmenet állapotában van —a népek, a tudomány, 
a vallások, a törvények és az erkölcsök. Hány nagy császár- 
ság és fényes kultúra pusztult már el! Az, ami egyedül vál- 
tozatlan marad, a gonoszság, a gonosz szellemek szerszáma. 
Több, mint hatvanezer évvel ezelőtt egy szent egész ember- 
törzzsel eltünt a föld alatt, hogy sohase mutatkozzék többé 
a föld felületén. De azóta sokan fölkeresték ezt a királyságot, 
Szakkia Mouni, Undur Gheghen, Paszpa, Baber khán és 
mások ; de senkisem tudja, hol van az a királyság. Némelyek 
azt mondják, hogy Afganisztánban, mások hogy Indiában. 
Ott védve van a nép a gonosztól. Határain belül nincs bűn- 
tett. Ott a tudomány nyugodtan fejlődött, semmit sem 
fenyeget ott rombolás. A földalatti nép elérte a legnagyobb 
tudást. A földalatti ország most nagy királyság. Sok millió- 
nyi ember tartozik hozzája. Uralkodója a Világ Királya. Ez 
ismeri a világ minden erejét és olvasni tud az emberiség lel- 
kében, meg sorsának nagy könyvében. Láthatatlanul kor- 
mányozza azt a nyolcszáz millió embert, aki a föld felületén 
lakik. Alá vannak vetve minden parancsának. 

Hultun Beyli fejedelem hozzáfűzte : 

— Ez a királyság Agharti. Kiterjed a világ valamennyi 
földalatti útjára. Hallottam, amikor egy Kínából való tu- 
dós láma elmondta a Bogdo khánnak, hogy Amerika föld- 
alatti barlangjaiban e kontinens egykori népe lakik. A föld- 
alatti népeket és a föld alatt levő helyiségeket olyan uralko- 
dók kormányozzák, akik alattvalói a Világ Királyának. Ebben 
nincs semmi nagyon megcsodálni való. Hiszen tudja, hogy 
azelőtt a Kelet és a Nyugat két legnagyobb Öceánjában két 
kontinens volt és mindkettő eltünt a víz alatt. Ezeknek 
népe most a földalatti királysághoz tartozik. A földalatti 
barlangokban különös fény van és ennek köszönhető, hogy 
ott megterem a búza és mindenféle növény és az emberek 
betegségtől mentes, hosszú életet élhetnek. Sok különböző 
nép és törzs van ott. És öreg buddhista brahmán Nepálból, 


teljesítve az istenek akaratát, fölkereste Dzsingisz khán egyik 
régi királyságát, Sziámot. Ott egy halásszal találkozott, aki 
megparancsolta neki, hogy üljön a csónakjára és evezzen 
vele ki a tengerre. Harmadnap szigethez értek, amelyen a 
brahmán olyan embereket talált, akiknek két nyelvük volt 
és ezért két különböző nyelven tudtak beszélni. Ezek az 
emberek egész különös állatokat mutattak neki : egyszemű, 
tizenhat lábú teknösbékát, óriási kígyót, igen ízletes hússal, 
madarat, amelynek foga volt, úgy, hogy halat tudott fogni 
a sziget lakóinak. Ezek az emberek elmondták neki, hogy a 
földalatti királyságból jöttek föl, amelynek egyes részeit le 
is írták neki. 

A turgut-láma, aki Urgából velem utazott Pekingbe, 
újabb részletekkel szolgált. 

— Agharti fővárosát városok veszik körül, amelyekben 
főpapok és a tudomány emberei laknak. Ezek a városok Lasz- 
szára emlékeztetnek, ahol a Dalai Láma palotája, a Potala, 
egy templomokkal és kolostorokkal teli hegynek a csúcsa. 
A Világ Királyának trónusát sok millió inkarnált isten veszi 
körül. Ezek a szent Panditák. Magát a palotát a Gorok pa- 
lotái szegélyezik, akik urai a föld, a pokol és az ég minden 
látható és láthatatlan erejének és mindent meg tudnak tenni 
az ember életéért és haláláért. Ha a mi örült emberiségünk 
háborút indítana a földalatti királyság ellen, ez planétánk 
egész fölületét a levegőbe tudná röpíteni és kietlen puszta- 
sággá tudná változtatni. Agharti lakói tengereket kiszárít- 
hatnak, kontinenseket tengerré változtathatnak és hegye- 
ket pusztai homokká morzsolhatnak szét. A Világ Királyá- 
nak parancsára fü és bokor nő, öreg és gyönge emberek is- 
mét fiatalokká és erősekké lesznek és életre kelnek a halot- 
tak. A földalatti királyság lakói nekünk idegen kocsikon ro- 
hannak át a mi planétánk belsejének szük hasadékain. Ne- 
hány indiai brahman és tibeti Dalai Láma ama fárasztó 
kísérletben, hogy olyan hegycsúcsokon jusson föl, amelyeket 
ember lába még nem érintett, fölírásokat talált a sziklákon 
és a hóban láb- és kocsinyomot fedezett fel. Az áldott Szakkia 
Mouni egy hegycsúcson kötáblákat talált és a rajta levő 
szavakat csak aggkorában tudta megérteni. Erre azután 

előrehatolt Agharti királyságba, ahonnan magával hozta a 
világra a szent tudás egyes töredékeit, amelyek megmarad- 
tak az emlékezetében. Aghartiban csodálatos kristályokból 
épült palotákban laknak a jámbor emberek láthatatlan 
uralkodói, a Világ Királya vagy Brahytma, aki beszélni tud 
Istennel, ahogyan én beszélek most önnel és két segédje, 
Mahytma, aki ismeri minden jövőbeli esemény célját és 
Mahynga, aki uralkodik az események okain. 

A szent Panditák a világot és erejét tanulmányozzák. 
Közülök a legtudósabbak néha összejönnek és futárokat 
küldenek olyan helyekre, ahová emberi szem még nem ha- 
tolt. Ezt az eljárást leírta egy Tashi Láma, aki nyolcszáz- 
ötven évvel ezelőtt élt. Az eljárás a következő: A legelő- 
kelőbb Panditák félkézzel befödik a szemüket, a másikat 
fiatal emberek koponyájára teszik, akiket így mélyen el- 
altatnak. Azután az alvók testét fü főzetjével megmossák, 
minden fájdalom iránt érzéketlenné és az acélnál keményebbé 
teszik, mágikus kendőkbe csavarják és összekötözik öket. 
Ezután a nagy Istenhez imádkoznak. A megkövesedett 
ifjak nyílt és éber szemmel feküsznek. Mindent, ami körü- 
löttük történik látnak, hallanak és megtartanak emlékeze- 
tükben. Most egy Goro lép hozzájuk, aki hosszan, erősen 
nézi őket. Testük erre lassan fölemelkedik a földről és el- 
tűnik a levegőben. A Goro ülve marad és mereven abba az 
irányba néz, amelybe a futárokat elküldte. Láthatatlan fo- 
nalak kötik össze velük az akaratát. Közülök nehányan a 
csillagok alatt mozognak és megfigyelik az ottani eseménye- 
ket, a csillagvilág ismeretlen lakósságát, életét és törvényeit. 
Hallják, hogy mit beszélnek a csillagemberek, olvassák köny- 
veiket, megértik sorsukat és bajukat, erényeiket és bűneiket, 
jámborságukat és rosszaságukat. Más futárok a lángokkal 
érintkeznek és látják, hogy támad-e vad láng, amely örökké 
harcol, a planéták mélyén megolvasztja és szétzúzza az ércet, 
fölforralja a gejzerok és meleg források vizét, sziklákat tör 
Össze és a hegyek lyukain át lávafolyamokat önt a földre. 
Ismét mások a végtelenül kicsiny, átlátszó levegő teremtmé- 
nyekkelrohannak tova és behatolnak létük misztériumába és 
életük céljába. Vannak, akik a tengerek mélyére merülnek és 

megfigyelik a fehér vízlények királyságát, amelyek kellemes 
meleget terjesztenek az egész földön és uralkodnak a szele- 
ken, a hullámokon és a viharokon... Erdeni Dzuban volt 
egyszer egy Pandita Hutuktu, aki Aghartiból jött. Amikor 
haldoklott, arról az időről beszélt, amikor a Goro akarata 
szerint Keleten egy vörös csillagon élt, a jégfödte oceánon 
kóborolt és a föld mélyében viharos tüzek közt lebegett. 

Ezeket az elbeszéléseket hallottam a fejedelmek mon- 
gol jurtáiban és a lámai kolostorokban. Mindezt ünnepies 
hangon mondták el, olyan hangon, amely lehetetlenné tette 
az ellenvetést. 

Misztérium! 


NEGYVENHETEDIK FEJEZET. 


A Világ Királya az Isten színe előtt. 


Urgában tartózkodásom alatt is azon voltam, hogy meg- 
kaphassam a Világ Királyáról szóló legenda megfejtését. 
Természetes, hogy erről az Élő Buddha mondhatott volna 
legtöbbet. Megkíséreltem tehát, hogy tőle tudjak meg va- 
lamit. Egyszer beszélgetés közben megemlítettem a Világ 
Királya nevet. Erre az öreg főpap élesen felém fordította a 
fejét és mozdulatlan vak szemét rám irányította. Akaratom 
ellenére elhallgattam. Sokáig hallgattunk. Majd olyan módon 
folytatta a társalgást a főpap, hogy megértettem, hogy erről 
a dologról nem óhajt beszélni. Szavaim hatásaként bámulat 
és félelem ült a jelenlevők arcára. Különösen állt ez Bogdo 
khán könyvtárának őrére. Mindenki érthetőnek fogja találni, 
hogy ez csak fokozhatta buzgalmamat. 

A Bogdo Hutuktu dolgozószobájából távozván, a könyv- 
tárossal találkoztam, aki előttem ment el. Megkértem, mu- 
tassa meg az Élő Buddha könyvtárát, ami nagyon közön- 
séges fogásra adott alkalmat. 

— Kedves láma, — mondám, — egyszer éppen abban 
az órában lovagoltam át a pusztaságon, amikor a Világ Ki- 
rálya az Istennel beszélt. Éreztem e pillanatnak mély hatású 
fenségességét. 

Az öreg láma, csodálkozásomra, nagyon nyugodtan így 
felelt : 

-— Nincs rendjén, hogy a buddhisták és a mi sárga 
tanunk ezt rejtegeti. Bűnös szívünknek és romlott életünk- 
nek akkora vigasz a tudat a legszentebb és leghatalmasabb 
emberről, az áldott királyságról és a szent tudomány nagy 
templomáról, hogy bün eltitkolása az emberiség előtt... 
Hallgassa meg, amit mondok. A Világ Királya egész éven át 
Agharti Panditáinak és Goroinak munkáját intézi. Csak néha 
megy el abba a barlangtemplomba, ahol fekete kõkoporsó- 
ban elődjének bebalzsamozott teste fekszik. Ez a barlang 
mindig sötét. Ha azonban belép a Világ Királya, akkor fa- 
lain lángsávok jelennek meg és a koporsó födeléből láng- 
nyelvek csapnak ki. A legöregebb Goro födött fővel és le- 
takart arccal, kezét a mellén összefonva, áll a Világ Királya 
előtt. Ez a Goro sohasem leplezi le az arcát, mert feje csak 
csupasz koponya, élő szemmel és beszélő nyelvvel. Össze- 
köttetésben van minden meghalt ember lelkével. 

— A Világ Királya egyideig imádkozik. Azután odamegy 
a koporsóhoz és kinyujtja a karját. A lángok erre még na- 
gyobb fénnyel égnek. A falon a tüzsávok eltűnnek, meg 
visszajönnek. Ezek a megszakítások a vatannan-ábécé (a 
Világ Királya földalatti birodalmának nyelve) titokzatos 
jegyeit mutatják. A koporsóból alig fölismerhető fénysugár 
átlátszó szalagjai áramlanak ki, amelyeket a Világ Királya 
elődjének gondolatai teremtenek meg. A Világ Királya ilyen 
módon nemsokára fényárban úszik. A falakra tüzes betük 
leírják Isten kívánságait és parancsait. A Világ Királya ebben 
a pillanatban érintkezésben van mindazoknak a férfiaknak 
a gondolataival, akik az emberiség sorsát és életét befolyá- 
solják, a királyokkal, cárokkal, khánokkal, harcos vezérek- 
kel, főpapokkal, a tudomány embereivel és más jelentékeny 
személyiségekkel. Megismeri gondolataikat és terveiket. Ha 
ezek az Istennek tetszenek, akkor a Világ Királya támogatja, 
ha azonban nem tetszenek az Istennek, akkor a király meg- 
hiúsítja azokat. Ezt a hatalmat Agharti az Om titokzatos 
tudományától kapta, amellyel mindannyian imádságunkat 
kezdjük. Om egy régi szentnek, az első Goronak a neve, aki 

háromszázharmincezer évvel ezelőtt élt. Ő volt az első em- 
ber, aki Istent ismerte és aki az emberiséget megtanította 
a hitre, a reménységre és a harcra a gonosz ellen. Erre az 
Isten hatalmat adott neki mindazokon az erőkön, amelyek 
a látható világon uralkodnak. 

— Elődjével való e társalgás után a Világ Királya ösz- 
szehívja az Isten nagy tanácsát, megítéli a nagy emberek 
cselekedeteit és gondolatait és támogatja vagy megsemmi- 
síti. Mahytma és Mahynga meg tudják állapítani e csele- 
kedeteknek és gondolatoknak az okait, amelyek a világon 
uralkodnak. Erre a Világ Királya elmegy a nagy templomba, 
ahol egymagában imádkozik. Az oltáron tűz jelenik meg, 
amely fokozatosan elterjed a közelben levő oltárokhoz. 
Az égő lángokon át Isten arca válik láthatóvá. A Világ 
Királya Istennek mély tisztelettel jelentést tesz az Isten 
tanácsának döntéseiről és határozatairól és átveszi a Min- 
denható isteni parancsait. Amikor a Világ Királya a tem- 
plomból kilép, isteni fényben sugárzik az arca. 


NEGYVENNYOLCADIK FEJEZET. 
Valóság vagy vallási képzelet? 


— Látta már valaki a Világ Királyát? — kérdeztem. 

— Ő igen, — felelte a láma. — Sziámban és Indiában 
a régi buddhizmus szent ünnepein ötször jelent meg a Világ 
Királya. Fehér elefántoktól vont pompás kocsiban ült, 
amely arannyal, drágakövekkel és a legfinomabb remekmű- 
vekkel volt ékesítve. Fehér köpeny volt rajta és vörös tia- 
rát viselt, lelógó gyémántfonalakkal, amelyek elfödték az 
arcát. Arany almával, amelyen egy bárány alakja pihent, 
megáldotta a népet, mire a vakok ismét láttak, a némák 
beszéltek, a süketek hallottak, a nyomorékok szabadon 
mozogtak és ahová a Világ Királyának szeme tekintett, ott 
új életre keltek a halottak. Erdeni Dzuban is megjelent a 
Világ Királya ötszáznegyven évvel ezelőtt. Volt továbbá a 
régi Szakkia kolostorban is és Narabancsi Kureban. 

Az Élő Buddhák és a Tashi Lámák egyike egyszer üze- 

netet kapott tőle, amely ismeretlen jelekkel arany táblára 
volt írva. E jeleket senki sem tudta elolvasni. Erre a Tashi 
Láma bement a templomba, fejére tette az arany táblát és 
imádkozni kezdett. Ilyen módon elérte azt, hogy a világ 
királyának gondolatai behatoltak az ő agyába és a Tashi 
Láma, anélkül, hogy elolvasta volna a titokzatos fölírást, 
megértette és teljesíthette a király üzenetét. 

— Hány ember járhatott már Aghartiban? — kérdez- 
tem a lámát. 

— Nagyon sok, — volt a felelet. — De mindannyi ti- 
tokban tartotta, amit látott. Az oletok földúlván Lasszát, 
egyik csapatukkal a délnyugati hegyek közt Agharti határ- 
területére nyomultak. Itt az oletok megismertek néhány 
csekélyebb jelentőségű titokzatos tudományt és elhozták 
magukkal a föld felszínére. Ez az alapja annak, hogy az 
oletok és kalmukok oly ügyes varázslók és jósok. A keleti 
területekről is behatolt néhány fekete törzs Aghartiba és 
több évszázadon keresztül ott lakott. Később kiutasították 
őket a királyságból és visszatértek a földre. Ekkor már 
ismerték azt a titkot, hogyan lehet kártyából, füvekből és 
a kéz vonalaiból jósolni. Ezek az emberek a cigányok . . . 
Valahol Ázsia északi részében van egy most kihaló törzs, 
amely szintén Aghartiból jött. Különösen ahhoz ért, hogyan 
lehet a halottak lelkeit visszahívni, amikor a levegőben le- 
begnek. 

A láma hallgatott, majd mintha csak a gondolatomra 
akart volna felelni, így folytatta : 

— Aghartiban a tudós Panditák kőtáblákra leírják a 
mi planétánk és a többi világok minden tudományát. Ezt 
a tudós kínai buddhisták tudják. Ezeknek a tudománya a 
legfejlettebb és a legtisztább. Kínának száz bölcse minden 
száz évben egyszer a tengerpart egy titkos helyén találko- 
zik. A tenger mélyéről száz örökké élő teknősbéka jön elő 
és a kínaiak ezeknek páncéljára ráírják, hogyan fejlődött 
az isteni tudomány a száz év alatt. 

E sorok leírása közben, önkéntelenül eszembe jut az, 
amit egykor Peking égi templomában beszélt el nekem egy 
öreg kínai. Azt mondta, hogy a teknősbéka élelem és levegő 

nélkül háromezer évnél tovább tud élni és hogy ezért az 
ég kék templomának oszlopai teknösbékákon nyugszanak, 
mert ez megvédi a fát a rothadás ellen. 

— Lassza és Urga főpapjai többször küldtek követe- 
ket a Világ Királyához, — mondta a láma-könyvtáros, — 
de ezek nem tudtak rátalálni. Csak egy bizonyos tibeti ve- 
zér akadt az oletokkal vívott csata után egy barlangra, 
amelyen ez a fölírás volt : Hz Agharti kapuja». A barlangból 
jó külsejű ember lépett ki, aki titokzatos fölírással ellátott 
aranytáblát adott át a tibetinek és ezt mondta : «Ha eljön 
az ideje, a Világ Királya minden népnek megjelenik, hogy a 
világ jó embereit a rosszak ellen vezesse. De ez az idő még 
nincs itt. A legrosszabb emberek még nem születtek meg». 

Ungern báró Dchiang Dchün kétszer kiküldte Poulzig 
herceget, hogy keresse föl a Világ Királyát. Az első útról a 
herceg a lasszai Dalai Láma levelével tért vissza. Amikor a 
báró másodszor is kiküldte, nem tért vissza. 


NEGYVENKILENCEDIK FEJEZET. 
A Világ Királyának jóslata 1890-ben. 


Narabancsi Hutuktuja, amikor 1921 elején a kolostorá- 
ban fölkerestem, ezt beszélte el nekem : 

.— A Világ Királya, amikor harminc évvel ezelőtt a mi 
kolostorunkban megjelent, az Istentől kegyelt lámák előtt, 
a következő fél évszázadra ezt jósolta : 

«Az emberek egyre jobban meg fognak feledkezni a 
lelkükről és inkább testi jóvoltukkal fognak törödni. A föl- 
dön a legnagyobb bűn és romlottság fog uralkodni. Az ember 
olyan lesz, mint a vadállat és testvérének vérét és életét 
fogja szomjazni. Elhomályosodik a Félhold és követői sze- 
génységben és végtelen háborúban el fognak sülyedni. Meg- 
hódítóit napszúrás éri és nem tudnak előbbre jutni. Kétszer 
éri őket a legsúlyosabb balsiker, ami a többi nép szemében 
gyalázatuk lesz. Királyoknak, nagyoknak és kicsinyeknek, 
koronái lehullanak... Egy, kettő, három, négy, öt, hat, 
hét, nyolc... Rettenetes csata lesz valamennyi nép közt. 

Vértől vörös lesz a tenger . . . A földet és a tengerfenéket 
csontok fogják befödni . . . Királyságok föloszlanak . . . Egész 
népek kihalnak ... És előbb soha nem látott éhség, beteg- 
ség és bűn fog uralkodni. Istennek és az ember isteni lelké- 
nek ellenségei fognak föllépni. Aki másnak a kezét meg- 
fogja, elpusztul. Föl fognak kelni az elfeledettek és üldözöt- 
tek és az egész világ figyelmét magukra fogják terelni. Köd 
lesz és vihar. Csupasz hegyeket hirtelen erdők fognak be- 
borítani. Földrengések lesznek... Rabszolgaláncukat és 
megaláztatásukat éhséggel, betegséggel és halállal fogják mil- 
liók fölcserélni. A régi utakat egyik helyről a másikra ván- 
dorló tömegek fogják ellepni. Tűz pusztítja el a legnagyobb 
és legszebb városokat... Egy, kettő, három... Az apa 
a fia, a testvér a testvére, az anya a leánya ellen fog támadni. 
Nyomában bűn, gonosztett és testnek, léleknek pusztulása 
fog járni... Családok széttépődnek... Hit és szeretet el- 
tűnik... Tízezer ember közül csak egy marad meg, aki 
meztelen lesz és eszeveszett és erőtlen és nem fogja tudni, 
hogyan építsen házat és hogyan szerezzen élelmet . . . Üvöl- 
teni fog, mint a dühöngő farkas, halottakat fog felfalni, a 
saját húsába fog harapni és harcra fogja kihívni az Istent... 
Kiürül az egész föld. Isten elfordul tőle és éjjel és halál lesz 
rajta. Akkor majd egy népet, egy most ismeretlen népet 
küldök, amely erős kézzel kitépi az őrület és bűn dudváját 
és harcra vezeti a gonoszok ellen azokat, akik hűek marad- 
tak az emberiség szelleméhez. Ez a nép a nemzetek halálá- 
val megtisztult földön új életet fog alapítani. Az ötvenedik 
évben három nagy királyság fog feltűnni és hetvenegy évig 
fog szerencsésen fönnállani. Utána tizennyolc évig háború 
és rombolás lesz. Aztán Agharti népei földalatti üregeikből 
a föld fölszínére jönnek . . .) 

Amikor késöbb Kelet-Mongolországon át Pekingbe utaz- 
tam, gyakran ezt gondoltam : 

— És mi lesz, ha? Mi lesz, ha különböző színű, hitű és 
törzsű egész népek megkezdik a vándorlást nyugat felé? 

Most, mialatt e zárósorokat leírom, szemem önkéntele - 

nül Ázsia szíve felé tekint, amely köré vándorlásaim nyomai 
fonódnak. A Gobi kavargó haván és röpülő homokfelhőin át 
visszatér Narabancsi Hutuktujának arcához, aki finom kezé- 
vel a szemhatárra mutatva, nyugodt hangon így vallotta be 
legbensőbb gondolatait : 

— Karakorum közelében és Ubsza Nor partján óriási, 
sokszínű tábort, méneseket meg gulyákat és a vezetők kék 
jurtáit látom. Fölöttük Dzsingisz khánnak, Tibet, Sziám, 
Afganisztán királyainak és indiai fejedelmeknek régi lobogóit, 
valamennyi lámai főpap szent jelvényét, az oletok khánjai- 
nak ismert és az észak-mongol törzsek egyszerű jeleit látom. 
Nem hallom az izgatott tömeg lármáját. Az énekesek nem 
éneklik a hegyek, síkságok és puszták egyhangú dalait. A fiatal 
lovasok nem mulatnak gyors lovaik versenyfutásán . . . Itt 
öreg embereknek, nöknek és gyermekeknek számtalan tö- 
mege áll és túlnan, északon és nyugaton, ameddig csak el- 
lát a szem, vörös az ég, mint a láng. Ott a tűz pattogása és 
ropogása és vad harci lárma hallható. Ki vezeti ezeket a 
harcosokat, akik a pirosló ég alatt a maguk és mások vérét 
ontják? Ki vezeti a fegyvertelen öreg embereket és nők e 
tömegeit? Szigorú rendet, a célok mély, vallásos megértését, 
nyugalmat és kitartást látok ... A népek új nagy vándorlá- 
sát látom, a mongolok utolsó hadmenetét . . . 

Karma a történelem új lapjára fordíthatott! 

És mi történnék, ha a Világ Királya velük lenne? 

De a misztériumok e legnagyobb misztériuma mély 
hallgatásba burkolódzik. 


TARTALOM. 


ELSŐ RÉSZ. 
Élet és halál közt. 
Fejezet ` Lap 
I. Be az erdőségbe ..... E SÜSS és E NAER a E Ea 
II. Útitársam titka ........... E E A A T o 11 
III. Küzdelem a létért ...,............ VELE a a E a 16 
VFA SKALA SZ a a a E a e E E e Ea a T E 19 
V. A veszedelmes szomszéd ...s.scsesoseosesecesaoesceseo 20 
VI. Egy folyó erjedésben s .aeeae e. e oa eonen era e o els A3 
VII. Szovjet-Szibérián keresztül. ......seseesssereesoscesseeo 26 
VIII. Három nap ellenségek közt. .....essocecssoceessoseccoo 28 
IX AT Szgjanok terleten. e te see r a a ee e a e a 33 
X. Csata a Szeybi mellett. . . . . a R A SOS 0 a AE OZO ÁSÓ a 0 Ú ő Ő 39 
XI. A vörös elvtársak sorompója.......ss.sssssssessssssoesso [43] 
XII. Az örök béke OTSZÁBÁDAN «esie es osere a mie aa a aa adan aa E aa e 49 
XIII. Miszteriumok, csodák és új ütközet ..................... 55 
XIV. Az ördögfolyó. ....... E E a SON a a KJT 61 
NAV ER ASértetek MEJA assas e en eea aE ea a a ales 65 
XVI. A titokzatos Tibetben. ,........ Fels e szelei setal el E . 69 
MÁSODIK RÉSZ. 
A démonok országa. 
XVII. A titokzatos Mongolország .. . . . HEG anai SÉG E A 19 
XVIII. A titokzatos bosszuló láma ...ssesossecessssoseseoerer> &8 
XIX. A yad csaharok. . seee osseo so nE naaa a a AT: 94 
XX. Jagisztai démona ..... SOÓ Ú 0 Ó NEG SS CÉL A: 96 
XXI. A halál helye. ........... acta da aaa E EE DE E a 104 
X XM.: Gyülkosok Közt opa eee e E sa e a a a a e A 106 
XXT VK ÁTKOT e ae eee ee ee e e eVET ei serna em 111 
XXIV. Rettenetes büűüntetti. ese se seni ese ea sem eea 118 
XXV. Nyügtalan napok scere. sesasine neee te ESET 121 
XXVI. Fehér hunghucok bandája .......sesesesososseseseeeese 132 
XXVII. Misztérium egy kis templomþan.....esessoresessesosese 135 
XXVIII. Közel a halálhoz. ............ EZ e S E .. 138 


240 
HARMADIK RÉSZ. 
Ázsia vonagló szíve. 
Fejezet Lap 
XXIX. A nagy hódítók országútján... ..sssssssssssesssésásss 147 
NXX., EMOGVAL ese eree. reee e kese ee dee jee see eje eáje éle es 157 
XNXX AZ urga d anana ndó d a GO 0 a ÜLÖK VUK ÖN AAN OAI OOO TATAI CG 159 
XXXII. Egy öreg jövendőmondó ..........sssssesssssessessese 165 
XXXIII. Fehér ember alakjában a halál fog maga mögött állnis.. 168 
XXXIV. A háború borzalmai. .......ssessesovessesseseescoosos 172 
XXXV. Az élő istenek, a harmincezer Buddha és a hatvanezer 
szerzetes városában ......ososeseconossesesesecoseo» 175 
XXXVI. A keresztes vitézek és tengeri rablók fia......sssssss ss 180 
XXXVII. Ungern báró tisztjei közt. ...sesessssssrerorerosseesos 189 
XXXVIII. Buddha előtt. ......... etes ász s alta SAY ÁS OK EKG a E A 193 
XXXIX. A nyeregfejű ember . . ... e a ÁL TÓ ÓÓ 201 l 


NEGYEDIK RÉSZ. 


Az élő Buddha. 


XL. Az ezer örömök szerencsét adó kertjében ..ssesessseses. 207 
XLI. Évszázadok pora. ....osccessoseseocsreeoseeceeseseres 213 t 
XLII. A csodák könyve ...... SNEK O OOA OTUN aA 216 h 
XLIII. Az Élő Buddha születése ....eessseseresosese a Ő 218 
XLIV. A mostani Élő Buddha életéből ,.......ssessssseesss se 220 
XLV. Az Élő Buddha látomása 1921 május 17-én ............ 222 


ÖTÖDIK RÉSZ. 


A misztériumok misztériuma. A világ királya. 


fe NEE 


XLVI. A földalatti királyság ........ EE s e a o EEA 227 
XLVII. A Világ Királya az Isten színe előtt ,........sssssesesee 232 p 
XLVIII. Valóság vagy vallási képzelet? .....ssssveeossossenee aa 204 | 
XLIX. A Világ Királyának jóslata 1890-ben .....s.sesssossee.. 236 f 


De me di 


e mmeg z—— e azt 


OSSENDOWSKI 

menekülésének útja 
AZSIABAN 

O7 
oA TN 

O "a va 

Q A 4 
O E oT j) 


A ü KARBIN 8 
J Ñ; 
O i 
n x 
paa Doro KÖR dg 
ger a t s 
e 1 ` aia: 
>S] 17 í 
N | AA y 
E 
i E 
et N (9) 
TN anp 
da e S7 
Kea TN T | 
m =E 
l ek ezt ssal 
; Fe E 
2 - 
T | 
vő E 
CA =E 
AN, sanca OOS 
me N O 
bN% S E-Z 
i ág ON 2-7 
M Pi SE 
14 "eg s 


-© 
OSSENDOWSKI 
menekülésének útja 


ÁZSIÁBAN 


PROD opeen rn 


taian e hg No 
saia 5 Av Ye MANDZSULI 
ULANKOM JAHANCSI e7 ) y . g ) AILAR 
O o P el j 2 í 
N bn Ka ASZT AL 7 ° 
1, SVOBOD arn, A 7 å 
N i Jor SIASIA ZAINŻSABI lés gecs 
an, E, ANANI ~en LS? c 

Z AL SANNO SLOKARARORUM \\ Yp e “Kuan 

> j NÄRAËRN / Ké .. r Å, \ Lea , 
ETEK KÜLSŐ MONGOLORSZÁG 


IIRÓZAKTI A KHAN 1 HST iz 
URUMCST 7 JA ZAKTU \ ) E- DOLO NOR 


pope K í S "hez D 
BARKUL? 4b HAN / i DA G T 


ij 
" BOUIR NOR 
/ vé 


L° KALCAN (6) 
PEKING 
TIENCSIN (9 


1 i 


N 
\ 


Jj m~s. 


Q 
TASZUN NOR 


TENGRI NOR 


TASILUMPO 
0 LHASSZA 


XS é 


; 
Lh, 2 . 
SZEZON, 


UNIWERSYTECKA 
W Toruni 


MN 


MNN 


| 


Jłtówna UMK 


f 
ké 


MINI 


( 


Il 


-á 
(D) 
= 


HINNI 


Paypa pe n = 
= _ Eare perpins 
aoad Aa EA 


teka Główna UMK Biblioteka 


inai Gtówa | 1359171 


UMK Toruń 


